
CUVÂNT ÎNAINTE 


Curgerea timpului şi răscrucile vremurilor, mersul 
istoriei şi raţiunile dumnezeieşti ascunse în cotiturile devenirii 
lumii, sunt în legătură nemijlocită cu vocaţiile aşezate de 
Dumnezeu în fiii Bisericii Sale. Părintele Dumitru Stăniloae, 
căruia i se dedică acest volum, a fost unul dintre cei mai aleşi 
fii ai lui Dumnezeu din sânul Bisericii Ortodoxe Române. Mai 
bine de şase decenii a fost Profesorul prin excelenţă între 
profesorii care au iniţiat revenirea la tradiţia patristică şi 
bizantină şi revalorificarea teologică şi spirituală a isihasmului 
şi a palamismului filocalic atât în cadrul şcolilor teologice 
româneşti cât şi în aşezămintele monahale şi, într-o oarecare 
măsură, în gândirea şi viaţa clericilor şi a mirenilor. Cugetarea 
doctrinară a Părintelui Stăniloae a realizat despărţirea de 
schemele scolastice ale teologiei ortodoxe de şcoală din secolul 
al XlX-lea şi a însufleţit gândirea dogmatică prin aceea că a 
descris dogma în legătură structurală cu viaţa, iar viaţa 
deplină a identificat-o în hotarele învăţăturii de credinţă. Acest 
lucru l-a realizat mai întâi în propria sa viaţă pe care a 
acoperit-o şi a identificat-o cu Adevărul creştin, iar mai apoi l-a 
făcut vizibil în fiecare cugetare teologică pe care a aşternut-o în 
scris. Numit pe bună dreptate Teologul deplin al iubirii 
dumnezeieşti, Părintele Stăniloae a înţeles şi a propovăduit că 
viaţa autentică nu poate fi decât teologică, iar teologia 
adevărată nu poate fi altceva decât o descriere în cuvinte a 
Vieţii şi Iubirii intra-Trinitare la care libertatea omului este 
chemată să participe. 

Apologie apostolică şi patristică a dreptei credinţe, 
opera Părintelui Stăniloae prezintă Credinţa, Ortodoxia, 
Biserica, Viaţa, Mântuirea şi Lucrarea în lume a Sfintei Treimi 
într-o unitate atât de organică încât ele sunt prezentate doar 
ca abordări nuanţate ale aceleaşi unice realităţi. Pleroma 
credinţei, în viziunea Părintelui Stăniloae, nu poate fi decât 
Ortodoxia, iar aceasta, la rândul ei, nu poate avea alt chip 



decât cel al tezaurului învăţăturii Bisericii. Credinţa Bisericii 
nu este nici pe lângă şi nici mai mică decât viaţa pentru că ea 
exprimă părtăşia omului cu Lucrarea Dumnezeieştii Treimi şi 
de aceea mântuieşte, adică sfinţeşte şi îndumnezeieşte viaţa. 
Orice obiectivare în concepte rigide şi alăturate apoi în chip 
nestorian, ca şi orice diminuare monofizită a termenilor înşiraţi 
(Credinţă, Ortodoxie, Biserică, Viaţă, Mântuire, Lucrarea în 
afară a Sfintei Treimi), sunt excluse în teologia Părintelui 
Dumitru Stăniloae. Denumirile: Biserică Ortodoxă, Biserică 
Creştină, Biserică mântuitoare, apar în gândirea Părintelui atât 
de unitare încât alăturarea lor este de-a dreptul pleonastică. în 
accepţiunea plenară a termenului Biserica este doar Ortodoxă - 
altminteri nu este însăşi Biserica - şi este doar creştină, pentru 
că doar Iisus Hristos este măsura şi Revelaţia celor 
dumnezeieşti şi omeneşti. Cu aceste observaţii am pătruns deja 
în miezul volumului de faţă. De la un capăt la altul autorul, 
Marius Golea, întoarce noţiunea de Biserică pe toate părţile 
posibile, aşa cum sunt surprinse în analiza teologică a 
Părintelui Dumitru Stăniloae. Premisa şi concluzia dezbaterii 
este aceeaşi: Biserica este unirea a tot ce există, sau e destinată 
să cuprindă tot ce există: Dumnezeu şi creaţia. Ea este 
împlinirea planului etern a lui Dumnezeu: atotunitatea (p. 20). 
Biserica are atributele Fiului lui Dumnezeu (p. 20), iar conţinutul 
ei constă din Hristos Cel unit după firea Dumnezeiască cu Tatăl 
şi cu Duhul, iar după firea omenească cu noi. De aceea Biserica 
poate fi numită Hristos (p. 21). 

Mântuirea nu este un ceva ce vine din afară, un ceva 
ce se va dărui doar într-un veac viitor, ci Viaţa Sfintei Treimi 
dăruită deja, neamestecat dar real şi veşnic, omului şi creaţiei. 
Modul Treimic, relaţiile intra-Trinitare sunt însăşi viaţa 
Bisericii (p. 23-25). Dogma Sfintei Treimi, parafrazează autorul 
pe Părintele Stăniloae, stă la baza întregii învăţături a Bisericii, 
iar transmiterea ei întreagă, prin timp, este o chestiune capitală 
(p.23). Lipsa unei viziuni juste a relaţiilor dintre Fiul şi Duhul 
Sfânt, ca de altfel între toate Persoanele Sfinte Treimi, nu numai 




că nu face posibilă mântuirea, ci, dimpotrivă, o împiedică. 
Concepţiile religioase dezechilibrate, care nu primesc învăţătura 
Bisericii în integralitatea ei, duc la rătăciri şi la erezii (p. 27). 
Mântuirea înseamnă posibilitatea făpturii de a fi părtaşă la 
Viaţa ce-o revarsă Duhul Sfânt din Sânul Dumnezeieştii Treimi 
(p.27), căci Duhul ne înalţă şi pe noi spre Dumnezeu într-o tot 
mai mare înţelegere şi iubire (p. 27). Duhul se odihneşte peste şi 
străluceşte în Biserica lui Hristos, căci Hristos este Capul 
Bisericii, iar Biserica este Trupul Său. Dar prin aceasta Duhul se 
odihneşte asupra şi străluceşte în credincioşi, ca mădulare ale 
Bisericii lui Hristos, şi astfel, prin mijlocirea Fiului întrupat, 
credincioşii se împărtăşesc cu Duhul Sfânt, adică din izvorul 
ultim şi absolut al existenţei, Care este Tatăl. Dar această 
împărtăşire nu are loc după natură, adică aşa cum se 
împărtăşesc de Tatăl, Fiul şi Duhul Sfânt, ci după har (p. 32). 
Concluzia: Biserica nu este doar un cadru neutru prin care se 
primeşte harul, nici doar o simplă instituţie juridico- 
administrativă de drept divin, ci evenimentul împărăţiei vieţii 
ajunsă deja la noi, veşnicia devansată în timp şi istorie. 
Biserica este laboratorul întru care făptura se deprinde cu 
nemurirea. Ca Biserică, Hristos Cel înviat şi înălţat de-a 
Dreapta Tatălui, vine prin Duhul Sfânt în credincioşii uniţi cu 
El - deveniţi ei înşişi biserică vie - şi lucrează în ei focul iubirii 
de Dumnezeu şi de oameni, conducându-i spre împărăţia 
Sfintei Treimi sau spre veşnica comuniune cu El, ceea ce 
înseamnă viaţa îndumnezeită sau mântuirea (p. 37). Trebuie să 
vedem Biserica, parafrazează autorul cărţii pe Părintele 
Stăniloae, ca un organism viu, ca un proces viu, ca un laborator 
viu, în cadrul căruia suntem pregătiţi pentru a ne mântui. Scopul 
vieţii este mântuirea, iar aceasta are loc în laboratorul 
duhovnicesc al Bisericii. Biserica este împărăţia anticipată a lui 
Dumnezeu. E a ne pregăteşte spre misterul desăvârşit în care 
Dumnezeu va fi totul în toate, când vor fi aduşi toţi prin Jertfa lui 
Hristos la veşnica desăvârşire a comuniunii. Acest proces de 
pregătire ca parcurgere a căii spre mântuire, care are loc în 



Biserică în calitate de mister atotcuprinzător, este posibil pentru 
că prin Biserică primim pe Duhul şi pe Fiul (p. 45). 

Biserica, taina atotunităţii dintre Dumnezeu şi 
creaţie, îşi dezveleşte rostul fundamental: posibilitatea făpturii 
de a participa la iconomia lui Dumnezeu şi la comuniunea 
Treimică de viaţă făcătoare. în Biserică omul are acces la 
experienţa unirii cu Viaţa mai presus de fire a Sfintei Treimi 
prin dimensiunea liturgică a Ecleziei. Integrată în ritmul 
eclezial viaţa omului devine o mişcare către îndumnezeire. 
Fiecare credincios este încorporat prin Botez în Trupul Tainic 
al Domnului şi se mişcă, prin participare dinamică la Sfintele 
Taine, către plinătatea sfinţeniei lui Hristos. 

Capitolul al III-lea, al acestei sinteze despre Biserică 
în gândirea teologică a Părintelui Stăniloae, prezintă Sfintele 
Taine ca modalitate concretă prin care lucrarea de mântuire pe 
care o săvârşeşte Biserica se extinde în credincioşi (p. 124-170). 
Tainele întipăresc în om Chipul Tatălui (Logosul întrupat) prin 
Duhul Sfânt şi comunică ipostasului uman energia necreată a 
lui Dumnezeu, iniţiind în om procesul veşnic epectazic (p. 124): 
îndumnezeirea se odihneşte asupra omului aşa cum Duhul Sfânt 
Se odihneşte în Biserică. Omul devine Biserică a Dumnezeirii (p. 
125). în fiecare Sacrament Biserica se face tainic Viaţă a vieţii 
omului pentru veşnicie. Aşa cum Persoana a Doua a Sfintei 
Treimi a luat prin întrupare toată omenitatea întru Sine 
pentru totdeauna, la fel, în Tainele Bisericii, credinciosul 
primeşte pecetea dumnezeirii pentru veşnicie. însă acest proces 
nu este unul automat, mecanic şi magic. El presupune 
libertatea şi lucrarea omului de a actualiza harul sau viaţa 
primită în dar în Sfintele Taine. Asemănarea cu Dumnezeu 
aparţine hotărârii libere a omului de a-şi îmbisericii toate 
aspectele vieţii pământeşti. Pe măsură ce făptura se deschide 
liber bunătăţii şi iubirii lui Dumnezeu, harul Tainelor, sau 
Viaţa cea mai presus de fire a Sfintei Treimi, străluceşte tot 
mai deplin în/ca viaţă a omului. Sfinţii trăiesc deplin 
atotunirea pe care o face cu putinţă Biserica, întrucât ei sunt 

mădulare iradiate de iubirea pentru Dumnezeu şi prin care 
transpare în lume lumina cunoaşterii Sfintei Treimi. Slujirea 
liturgică sau slujba Sfintelor Taine - unde prezenţa ipostatică a 
lui Hristos se leagă în chip văzut de ipostasuri umane distincte 
- se descoperă ca o mişcare către comuniunea văzută cu 
Dumnezeu şi cu aproapele. în acest sens Biserica este 
laboratorul învierii unde omul se acomodează prezenţei plenare 
a Duhului Sfânt. în Taina Bisericii nu se poate trage o linie de 
frontieră, despărţitoare, între mişcarea omului care lucrează 
darurile Duhului şi lucrarea Duhului Sfânt care iniţiază şi 
susţine viaţa duhovnicească în om (p. 126). în Taină, cele ale 
Duhului se fac ale omului. în acest fel omul primeşte, prin 
transfer, puterea şi lucrarea lui Dumnezeu de a transfigura şi 
înduhovnici creaţia (pp. 128,130). Aşadar, Sfintele Taine 
dăruiesc omului capacitatea de a acţiona asupra creaţiei în 
sensul îndumnezeirii ei. Dar această putere de a acţiona 
asupra creaţiei omul o poate folosi şi pentru a acţiona asupra 
altor oameni, fiinţele umane fiind şi ele parte a creaţiei. Iată 
cum omul devine transmiţător al energiilor necreate şi co- 
lucrător cu Dumnezeu. Această demnitate a omului 
îndreptăţeşte rolul lui de a săvârşi Sfintele Taine, în care, prin 
lucrarea omului lucrează însuşi Dumnezeu. Autorul acestei 
cărţi reuşeşte să surprindă nuanţele pe cât de fine pe atât de 
profunde din gândirea teologică a Părintelui Stăniloae care 
acoperă şi identifică - fără confundare - pe Hristos, Biserica şi 
Sfintele Taine. între acestea există identitate neamestecată 
(p.130). Credinciosul care se împărtăşeşte de/cu Sfintele Taine 
devine el însuşi biserică vie şi taină a negrăitei prezenţe a lui 
Dumnezeu în firea umană. 

Capitolul al IV-lea al cărţii abordează exprimarea 
Tainei Bisericii prin rânduielile cultice înţelese ca lucrări văzute 
prin care se actualizează în firea omenească mântuirea 
obiectivă (pp. 172-213). Dimensiunea liturgică a Bisericii face 
ca Dumnezeu Cel neajuns, nepătruns, necuprins şi de neatins, 
să devină participabil omului şi creaţiei. Prin cult, teologia şi 

doctrina Bisericii nu rămân simple speculaţii intelectuale, 
teoretice şi abstracte, ci Prezenţa luminătoare, lucrătoare şi 
transfiguratoare a Sfintei Treimi în viaţa celui credincios (p. 
175). Integrarea şi încadrarea în viaţa cultică a Bisericii 
înseamnă depăşirea abordării scolastice a lui Dumnezeu şi a 
credinţei în El. Conform schemelor scolastice Dumnezeu este 
izolat într-un transcendent inaccesibil, iar credinţa nu depăşeşte 
formulările sterile ale curentelor filozofice. La polul opus, 
cultul eclezial înseamnă Dumnezeu aici şi acum, modalitate prin 
care viaţa dumnezeiască devine participabilă în mod concret şi 
prin acte sensibile (văzute). Din acest motiv cultul este însăşi 
temeiul şi posibilitatea vieţii creştine. în Ortodoxie viaţa cultică 
nu este un compartiment pe lângă viaţa cea de toate zilele, ci 
este Viaţa fără de care moartea rămâne veşnic stăpână peste 
creaţie. Cultul este manifestarea şi epifania unicei Vieţi: Viaţa lui 
Dumnezeu în făptura zidită. Prin cult credincioşii devin 
mădulare vii ale Trupului lui Hristos sau o pluralitate organică 
de subiecte aflate în mers din moarte spre înviere (pp. 209-211). 
Omul devine o biserică vie (capitolul al V-lea, pp. 214-220) în 
care odihneşte infinitatea Sfintei Treimi (p. 214) prin Care în 
biserica fiinţei noastre se realizează o unificare a tuturor 
mişcărilor şi tendinţelor omului credincios între ele şi a lui cu 
Dumnezeu şi a fiecărei fiinţe umane cu celelalte în Dumnezeu (p. 
217). 

Incursiunea Domnului Marius Golea în gândirea 
ecleziologică a Părintelui Stăniloae finalizează cu două capitole 
în care valorifică perspectiva marelui teolog cu privire la 
mântuire prin apartenenţa la comuniunea de iubire a 
mădularelor Trupului mistic al lui Hristos (pp. 221-225), prin 
importanţa capitală a locaşului de cult în care se constituie 
sinaxa liturgică euharistică (pp. 226-234) şi, în cele din urmă, 
prin observarea etapelor de îndreptare sau mântuirea 
subiectivă a fiecărui credincios. 

Aceste consideraţii introductive la temerara încercare 
(reuşită!) a Domnului Golea de-a prezenta sistematic 

elementele de ecleziologie din vasta operă a marelui teolog 
Dumitru Stăniloae trebuie plinite prin câteva date 
bio-bibliografice ale autorului. Marius Golea este cunoscut în 
lumea culturii ca unul ce se mişcă uşor şi nestingherit în 
spaţiul valorilor universale. Absolvent al Şcolii Militare de 
Ofiţeri Activi Nicolae Bălcescu din Sibiu, licenţiat în Economie 
la Universitatea de Vest din Timişoara, absolvent de maşter în 
Specializarea Management şi Finanţare în Administraţia 
Publică Locală, precum şi a unui maşter la Facultatea de 
Teologie Ilarion Felea din Arad, Specializarea Doctrină şi 
Cultură Creştină, Marius Golea este actualmente doctorand în 
domeniul Ştiinţelor Sociale / Filologie / Traductologie, în 
cadrul Universităţii de Vest din Timişoara. Preocupat de marea 
cultură, desfăşoară o muncă migăloasă, pretenţioasă şi pe cât 
de îndrăzneaţă pe atât de grea, de traducător al Sfinţilor 
Părinţi ai Bisericii şi a unor scrieri din teologi de referinţă 
precum Părintele Dumitru Stăniloae, Preafericitul Părinte 
Patriarh Daniel, înaltpreasfinţitul Timotei al Aradului, 
Părintele Profesor Ion Bria şi Părintele Arsenie Boca. Au 
rezultat traduceri în manuscris, pe care traducătorul le-a 
înaintat deţinătorilor drepturilor de autor: Jesus Christ or the 
Man’s Restoration (Iisus Hristos sau restaurarea omului), Priest 
Professor PhD Academician Dumitru Stăniloae; Theology and 
Spirituality (Teologie şi Spiritualitate) - His Beatitude Daniel, 
Patriarch of the Romanian Orthodox Church; Dictionary of 
Orthodox Theology (Dicţionar de Teologie Ortodoxă), Priest 
Professor PhD Ion Bria; The Light of the Life - Collection of 
Pastoral Letters of His Eminence Archbishop Timotei Seviciu, 
Archbishop of Arad; The Path of the Kingdom (Cărarea 
împărăţiei), Father Arsenie Boca). Este autorul a două 
dicţionare (Dicţionar de retorică, non-exhaustiv şi Dicţionar de 
termeni religioşi / Dictionary of Religious Terms - două ediţii) şi 
a 13 volume (romane şi lucrări de specialitate în domeniul 
spiritualităţii creştine). 

Volumul de faţă, Biserica - laborator al mântuirii în 
opera Părintelui Profesor Doctor Academician Dumitru Stăniloae, 
întregeşte laborioasa osteneală a Domnului Marius Golea în 
ogorul cugetării teologice româneşti. într-un cuvânt, autorul 
surprinde, în această scriere, atât de mult spiritul teologic al 
Părintelui Stăniloae, încât, deşi este un comentariu tematic, 
trecerea şi interferenţa dintre textul analizat şi textul 
comentariu fac unitate deplină. 


P'icet P'iefjiun D*. 1 ImâLl l/MD 

Prolog 


Mai este oare posibilă mântuirea? 

întrebarea aceasta nu este o simplă chestionare retorică 
ci rezultatul reacţiei noastre de opoziţie la discursul reiterat din 
ce în ce mai des şi din ce în ce mai extins în Biserica lui 
Hristos, iniţiat chiar de către cler şi preluat ca o justificare a 
propriilor păcate de către laici, şi-anume constatarea care se 
vrea a avea valoare de postulat, că: „în vremurile de azi nu mai 
există credinţă!” 

în multe feluri s-ar putea analiza această afirmaţie, dar 
cel mai grav rezultat al unei astfel de analize ar fi acela că 
încearcă să justifice, la cei care o rostesc, dorinţa lor de 
„molcomire” a credinţei. Cum de s-a ajuns la o asemenea 
concluzie, în condiţiile în care locaşurile de cult mustesc de 
oameni, sunt neîncăpătoare la fiecare sărbătoare, comunităţile 
locale construiesc şi renovează biserici, iar Biserica Ortodoxă 
Română, prin dedicarea jertfelnică a Preafericitului Părinte 
Patriarh Daniel, a întregului corp al clerului şi a marii mase a 
credincioşilor, a realizat cel mai important edificiu al său din 
totdeauna: Catedrala Mântuirii Neamului? 

Acest leitmotiv nu este nici măcar nou. Toate generaţiile 
de teologi în cursul istoriei Bisericii au avut aceeaşi impresie şi 
au afirmat aceeaşi scădere a credinţei din timpul în care au 
trăit, ca o impresie personală cu pretenţii de postulat, care 
însă nu a fost nici atunci, aşa cum nu este nici în zilele 
noastre, posibil de justificat prin vreo cercetare „ştiinţifică”, fie 
ea vreun sondaj sociologic... Nu credem că o astfel de 
justificare ar fi vreodată posibilă, atâta timp cât cei care sunt 
sporiţi duhovniceşte ascund acest lucru, din smerenie, iar cei 
care sunt începători tind să aibă o părere mult prea bună 
despre propria credincioşie. 

Iată însă că Dumnezeu ne-a îngăduit să cunoaştem un 
om care s-a mântuit şi care, încă de aici de pe pământ, trăieşte 
în cer, în împărăţia lui Dumnezeu! 

Ne mărturisim păcatele, de când ne ştim, la acelaşi 
duhovnic. încă de la început l-am cunoscut ca pe preotul, pe 
omul, în care nu există îndoială. Când rosteşte cuvintele 
rugăciunilor la Sfânta Liturghie le rosteşte din tot cugetul său, 
cu toată puterea sa, din toată inima sa - le rosteşte cu credinţă 
curată. Când se roagă este una cu rugăciunea şi este însăşi 
rugăciunea. Niciodată nu a obosit, niciodată nu şi-a pierdut 

răbdarea, niciodată nu şi-a pierdut delicateţea duhovnicească, 
întotdeauna este primul care vine la slujbă şi ultimul care 
pleacă. Iar toate darurile sale duhovniceşti au îngăduit ca în 
jurul său, ca împrejurul unui izvor de binecuvântare şi de har 
sfânt, să se ctitorească frumuseţe dumnezeiască, concretizată 
în zidiri bisericeşti şi duhovniceşti. 

La ultima spovedanie am văzut că Părintele avea o linişte 
cum numai Sfinţii Părinţi ai Bisericii trebuie s-o fi avut! Emana 
o dragoste de semeni, care venea de sus. Era lângă noi, dar 
devenise cu totul transparent Duhului. Parcă nu mai era 
material. Când, după ce ne-am mărturisit păcatele, ne-a făcut 
rugăciunea de iertare, mâna sa, care se odihnea pe creştetul 
nostru, ne transmitea dragostea Tatălui care-şi primeşte înapoi 
fiul rătăcitor. Am simţit iertarea ca pe un fapt cu totul concret. 

Părintele a mai spovedit un timp, până la cel din urmă 
credincios. Faţa îi era ca focul, iar barba şi părul bogate, de un 
alb pur şi strălucitor, îi erau ca o aură. 

Am văzut atunci că Părintele s-a mântuit. 

Fraţilor, credinţa este mai multă ori mai puţină, dar 
numai Dumnezeu ştie câtă, iar mântuirea rămâne pentru 
totdeauna posibilă în Biserica lui Hristos! 

SCURT REZUMAT 


Lucrarea de faţă abordează problematica deosebit de 
complexă a mântuirii credincioşilor creştini ortodocşi în 
Biserica lui Hristos. 

întreaga operă a Părintelui Stăniloae are ca finalitate 
mântuirea, obţinută ca dar de la Dumnezeu, prin lucrarea de 
către credincioşi a virtuţilor şi a poruncilor, prin săvârşirea de 
fapte bune, în deplină libertate de a alege binele ori răul, dar 
sub tensiunea de iubire cu care Dumnezeu ne invită să ne 
predăm Lui, iubire datorită căreia L-a trimis pe Fiul Său cel 
Unul Născut ca să devină jertfă mântuitoare permanentă 
pentru noi. 

Comuniunea în multeralitatea aspectelor ei, între 
credincioşi, în Biserică şi în lume, între credincioşi şi Hristos, 
întru Duhul Sfânt şi, pe cale de consecinţă, între credincioşi şi 
Dumnezeu Tatăl, este considerată de Părintele Stăniloae ca 
fundament al mântuirii. Omul, ca persoană, este chemat de 
Dumnezeu Cuvântul, ca Persoană a Sfintei Treimi, să lepede 
egoismul individualismului, să moară lui însuşi ca să 
vieţuiască o viaţă mântuitoare în Hristos. 

Mântuirea, ne spune Părintele Stăniloae, nu este 
posibilă în afara Bisericii. Hristos este viu în Biserica Sa; în 
Biserica lui Hristos se odihneşte Duhul Sfânt; din Biserica lui 
Hristos Duhul Sfânt iradiază în credincioşi; prin săvârşirea şi 
participarea la Sfintele Taine în Biserică credincioşii pot primi 
în dar mântuirea. 

Iar mântuirea, aşa cum o defineşte Părintele Stăniloae 
este un proces prin care: 

„(...) inima omului se deschide lui Dumnezeu printr-o 
iubire, care este nu numai vârful virtuţilor, ci şi al 
cunoaşterii lui Dumnezeu, fiind apanajul unei minţi care 
s-a curăţit de patimi. De altfel virtuţile, curăţind trupul şi 
sufletul de patimi şi umplându-l de iubirea lui Dumnezeu, 
curăţă totodată şi mintea de cugetarea pătimaşă, care 
strâmbă lucrurile şi persoanele şi le închide într-un orizont 

îngust, ridicănd-o prin orizontul larg şi luminos în care le 

vede, la cunoaşterea lui Dumnezeu. ” 1 

Părintele Stăniloae a abordat în lucrările sfinţiei sale 
problematica deosebit de complexă, dar totodată unitară, a 
mântuirii, modul în care Biserica, Una, Sfântă, Sobornicească 
şi Apostolească, menţine în eficienţă mijloacele prin care omul 
se poate mântui; în Biserică credincioşii se află în prezenţa 
mântuitoare a Cuvântului lui Dumnezeu şi a Duhului Sfânt, 
care lucrează asupra lor, prin Sfintele Taine. Mântuirea, ca 
moarte sinelui propriu şi predare de bunăvoie lui Hristos şi ca 
trăire întru Hristos, începe prin iniţierea credinciosului în 
Tainele Bisericii, prin Botez - când se primeşte în suflet harul 
Duhului Sfânt -, Mirungere şi împărtăşire cu Preasfânt Trupul 
şi Preascump Sângele Domnului Nostru Iisus Hristos, iar apoi 
se continuă prin efortul propriu de a renunţa la păcate, de a 
rămâne în afara lor şi de a urca, prin lucrarea virtuţilor şi a 
poruncilor, către Dumnezeu; această ascensiune începe în 
viaţa de aici ca pregustare a împărăţiei şi se continuă, pentru 
cei care se mântuiesc, în epectaza urcării nesfârşite în 
eternitatea dragostei lui Dumnezeu, în viaţa ce va să vie. 
Dumnezeu se pogoară către credinciosul care urcă pe calea 
strâmtă a mântuirii, ajutându-1 totodată să urce, astfel încât 
mişcarea de urcare către Dumnezeu a omului - atât cât este 
aceasta posibilă şi îngăduită lui - este însoţită de mişcarea de 
apropiere a lui Dumnezeu către om, pe măsura înduhovnicirii 
omului. Mântuirea are loc în Biserica lui Hristos, dar îşi 
iradiază influenţele benefice în întreaga societate, în familie şi 
asupra aproapelui. 

Biserica lui Hristos, prin lucrarea Sfintelor Taine şi prin 
Sfinţii Săi - care prin jertfa lor reîmprospătează (mereu şi la 
timpul potrivit) speranţa -, menţine vie şi lucrătoare credinţa în 
posibilitatea de a fi mântuiţi, chiar şi în societatea 
supertehnologizată şi globalizată de azi. Dacă nu cădem în 
capcana fatalistă a unui sfârşit al lumii care a şi venit 2 , vom 
putea vedea că lupta celui rău cu Dumnezeu, încă de la 
căderea satanei din cer, este continuă, mereu în alte forme, 


1 Dumitru Stăniloae, Teologia Dogmatică Ortodoxă / B. Mântuirea omului în Biserică, 

înţelesurile, etapele şi condiţiile ei. Editura Institutului Biblic şi de Misiune Ortodoxă, 
Bucureşti, 1997, p. 166. 

2 „Iar de ziua şi de ceasul acela nimeni nu ştie, nici îngerii din ceruri, nici Fiul, ci numai 

tatăl.” (Matei 24, 36) 

dar mereu învinsă. Până mai ieri ciuma roşie a comunismului 
ucidea cu bestialitate, în închisori, sfinţi creştini, crezând că 
astfel va ucide pe însuşi Hristos cel dimpreună trăitor cu 
sfinţii; cu câteva secole înainte tunurile unei credinţe străine 
dărâmau bisericile românilor ortodocşi sperând că vor surpa 
însăşi credinţa, neînţelegând că împărăţia lui Dumnezeu nu-i 
din lumea aceasta 3 ; şi mai înainte, hoardele otomane 
cotropeau ţara, fără a reuşi să impună românilor islamul; în 
timpurile de o cruzime sălbatică, ale persecuţiilor romane 
asupra creştinilor, crime de negândit se produceau asupra 
bărbaţilor, femeilor şi copiilor creştini, în aclamaţiile mulţimilor 
însetate de sânge... A căzut oare Biserica? A căzut oare 
Hristos? 

Iar în ce priveşte vechimea Bisericii, ea este încă tânără, 
existând de mai puţin de două mii de ani 4 , ani care, aşa cum 
spune Psalmistul, sunt ca două zile înaintea lui Dumnezeu. 
Biserica lui Dumnezeu va dăinui în veci! 5 

Creştinii, în general, iar noi cei Ortodocşi, în special, 
trebuie să transmitem un mesaj de încurajare, de optimism, 
celor care sunt dispuşi să ne asculte, despre actualitatea 
dintotdeauna şi pentru totdeauna a Biserici lui Hristos şi a 
mântuiri în cadrul acestei Biserici, iar în ceea ce ne priveşte, să 
plinim poruncile cât putem mai bine, aşa încât să avem parte 
de mila lui Dumnezeu! 

Aşa cum Părintele Stăniloae arată în toate scrierile sale, 
mântuirea este mereu actuală, este mereu posibilă şi este 
mereu dorită de Dumnezeu, care a creat lumea şi pe om ca să 
se mântuiască. Mântuirea, ca urcare a omului spre 
Dumnezeu, începe în timpul istoric, care, cu caracteristicile 
sale, este dat ca omul să lucreze mereu actualele porunci ale 
lui Hristos Cel mereu actual şi Viu. Aşa cum dogmele, spune 
Părintele, deşi rămân mereu neschimbate, departe de a 
confisca libertatea celui care crede, dimpotrivă îi dau siguranţa 
unei libertăţi mântuitoare, aşa şi Biserica, chiar dacă se 
adaptează vremurilor, atâta timp cât rămâne în concordanţă 


3 „Iisus a răspuns: împărăţia Mea nu este din lumea aceasta. Dacă împărăţia Mea ar fi din 

lumea aceasta, slujitorii Mei s-ar fi luptat ca să nu fiu predat iudeilor. Dar acum 
împărăţia Mea nu este aici.” (loan 18, 36) 

4 „Că o mie de ani înaintea ochilor Tăi sunt ca ziua de ieri, care a trecut şi ca straja nopţii.” 

(Psalm 89, 4) 

5 „Şi Eu zic ţie, că tu eşti Petru şi pe această piatră voi zidi Biserica Mea şi porţile iadului nu 

o vor birui.” (Matei 16, 18) 

cu adevărul de credinţă despre prezenţa în ea a Domnului 
Hristos ca jertfă permanentă şi a Duhului Sfânt ca lucrare, ea, 
Biserica, rămâne mereu vie şi deşi există în imanent, în spaţiu 
şi timp, ea există totodată şi în transcendent, căci Hristos este 
Capul ei, fiind puntea de legătură între credincioşi şi împărăţia 
lui Dumnezeu. Mântuirea, ca obiectiv al credincioşilor şi deci al 
Bisericii, este raţiunea pentru care Hristos S-a întrupat, a 
lucrat în lume, S-a răstignit şi S-a înălţat la ceruri şi şade de-a 
dreapta Tatălui ca Jertfă supremă şi a trimis pe Duhul Sfânt 
ca să ne mângâie şi să ne înveţe tot adevărul. Mântuirea ca 
scop al vieţii întru Hristos este o acţiune vie atâta timp cât 
credem lui Hristos Celui viu şi rămânem mădulare vii întru 
credinţă ale Bisericii Sale. 

în ceea ce priveşte opera teologică a Părintelui Stăniloae, 
chiar dacă aceasta este protagonista foarte multor studii 
teologice, credem că încă nu a fost suficient valorificată, că nu 
este suficient reliefată contribuţia ei la fundamentarea teologiei 
ortodoxe române şi a teologiei ortodoxe şi creştine în general. 
Mari teologi precum Părintele Profesor Andrew Louth şi 
Episcopul Kallistos Ware şi-au exprimat în diverse ocazii 
părerea de rău că nu au putut avea acces la înălţimile 
duhovniceşti ale scrierilor Părintelui Stăniloae, din cauză că 
acestea nu au fost traduse în limba engleză. De aceea, 
considerăm că un aspect esenţial în sensul valorificării operei 
Părintelui Dumitru Stăniloae este acela de a fi tradus în limbi 
de circulaţie internaţională, direcţie în care s-au făcut doar 
unele încercări timide, unele dintre acestea ducând la rezultate 
neconforme cu importanţa operei ori cu exigenţele prezervării 
caracteristicilor stilistice fundamentale ale operei marelui 
teolog. 

Scopul prezentei lucrări este acela de a contribui la 
cunoaşterea complexităţii operei Părintelui şi de a evidenţia 
caracterul practic al scrierilor sfinţiei sale. Părintele Stăniloae 
nu a teoretizat „plutind pe deasupra lucrurilor” 6 , ci opera 
sfinţiei sale este, în totalitatea ei, un tratat de ortodoxie 
practică aplicată în viaţa de zi cu zi. 

în întreaga sa teologhisire Părintele Stăniloae are, ca şi 
Sfinţii Părinţi ai Bisericii, linii directoare foarte concrete şi 
foarte coerente, care dau operei sfinţiei sale unitate şi coerenţă 
de sine. Comuniunea cu aproapele în Biserica lui Hristos este 


6 Nichita Stănescu, Respirări, Editura Sport Turism, Bucureşti, 1982. 

una dintre aceste constante în abordarea şi exprimarea căii de 
urmat pentru mântuirea credinciosului. Relaţiile dintre 
credincioşi trebuie să aibă ca model perihoreza inter-Trinitară, 
către care să tindă în exprimarea dialogică a iubirii pentru 
aproapele. O altă constantă este afirmaţia că mântuirea nu 
poate avea loc decât în Biserică, această afirmaţie fiind 
întemeiată pe adevărul de credinţă conform căruia Hristos vine 
la epicleză şi se dăruieşte, jertfindu-Se pe Sine, în pâinea şi 
vinul Euharistiei, transfigurate prin lucrarea Sfântului Duh. 
De unde, deci, am putea avea mântuirea, dacă nu de la Sursa 
ei, de la Mântuitorul Hristos? Dar Hristos şi Duhul Său sunt 
prezenţi, vii şi lucrători în săvârşirea tuturor Sfintele Taine, 
susţinând credincioşii în efortul lor de a urca înspre 
Dumnezeu. De asemenea Părintele Stăniloae întăreşte, iar şi 
iar, prin arătarea clară a descendenţei din Sfânta Scriptură şi 
din Tradiţia Apostolică, adevărul de credinţă ortodox, ca o cale 
completă, neciuntită, spre mântuire, cale ce păstrează şi 
transmite Revelaţia întreagă. Caracterul viu al Ortodoxiei este 
dat de faptul că Ortodoxia îi are pe Hristos şi pe Duhul prezenţi 
şi lucrători în Biserică, spre deosebire de catolicism ori de 
protestantism, ori de mlădiţele şi mai sălbăticite 7 răsărite din 
cele două, care îl izgonesc pe Hristos într-un cer îndepărtat şi 
inaccesibil, care resping o parte a Sfintelor Taine şi care 
îndeamnă credincioşii pe căi rătăcite şi rătăcitoare, 
împiedicându-i să lucreze întru adevăr şi să primească 
adevărul întreg. 

Lucrarea noastră oferă o perspectivă asupra doctrinei 
Părintelui Profesor Dumitru Stăniloae, privind mântuirea ca 
lucrare practică şi continuă, progresivă, a celui care caută să 
se mântuiască, în şi prin Biserica Ortodoxă. 

Nu în ultimul rând, în opera Părintelui sunt evidenţiate 
pericolele unui ecumenism deviat de pe calea împărătească a 
echilibrului şi căzut în uniatism cu orice preţ. Părintele 
Stăniloae, deşi se poziţionează în favoarea unităţii Bisericii, 
arată că mântuirea în Biserica lui Hristos se clădeşte pe 


7 „Orice mlădiţă care nu aduce roadă întru Mine, El o taie; şi orice mlădiţă care aduce roadă, 
El o curăţeşte, ca mai multă roadă să aducă. // Rămâneţi în Mine şi Eu în voi. Precum 
mlădiţă nu poate să aducă roadă de la sine, dacă nu rămâne în viţă, tot aşa nici voi, dacă 
nu rămâneţi în Mine. // Eli sunt viţa, voi sunteţi mlădiţele. Cel ce rămâne întru Mine şi 
Eu în el, acela aduce roadă multă, căci fără Mine nu puteţi face nimic. // Dacă cineva nu 
rămâne în Mine se aruncă afară ca mlădiţă şi se usucă; şi le adună şi le aruncă în foc şi 
ard. (Ioan 15, 2, 4-6) 

păstrarea adevărului de credinţă şi pe evitarea oricăror 
alunecări ori căderi din acest adevăr. Unitatea Bisericii trebuie 
să vină din unirea credincioşilor întru Hristos şi nu din 
stabilirea unor ierarhii şi precepte lumeşti, ca nu cumva să 
înlocuim „legea lui Dumnezeu cu legea noastră” 8 . 

Considerăm că Părintele Dumitru Stăniloae a excelat în 
toate domeniile teologiei ortodoxe - dogmatică, hristologie, 
ecleziologie, eshatologie, soteriologie, misiologie, dacă ar fi să 
enumerăm doar unele dintre ele - şi că merită să fie considerat 
ca întemeietor de şcoală teologică, cel puţin în ce priveşte 
teologia comuniunii şi a comunităţii, respectiv al caracterului 
personalist 9 al Revelaţiei, atât de strălucit prezentat în scrierile 
sfinţiei sale. 


8 Matei 15, 3: „Iar El, răspunzând, le-a zis: De ce şi voi călcaţi porunca lui Dumnezeu pentru 

datina voastră?” 

9 Folosim termenul personalist ca plecând de la persoană, persoana Supremă fiind 

Dumnezeu, care se descoperă în cele Trei Persoane ale Sfintei Treimi. Omul ca persoană 
intră în dialog cu Dumnezeu ca Treime de Persoane. Pierderea caracterului de Persoană 
ar duce la un Dumnezeu impersonal, un derivat al stihiilor naturii, un idol. 

8 



I. BISERICA - MEDIU AL MÂNTUIRII 


1.1 Biserica - trupul lui Hristos 

Biserica lui Dumnezeu, ne spune Părintele Profesor 
Dumitru Stăniloae în lucrarea sa monumentală Teologia 
Dogmatică Ortodoxă, este opera de mântuire a Domnului 
nostru Iisus Hristos, în desfăşurare 10 , este locaşul în care au 
tot timpul deschisă posibilitatea mântuirii, cei care vin să se 
roage cu credinţă şi să participe la săvârşirea Sfintelor Taine. 

Mântuirea adusă de Domnul Hristos, planul din veci al 
Tatălui cu omul şi cu creaţia, începe cu întruparea, se 
continuă cu Vieţuirea sfântă a lui Hristos în lume, are ca 
puncte culminate Răstignirea şi moartea pe Cruce şi învierea şi 
înălţarea, pe care părintele Stăniloae le numeşte ca prime acte 
mântuitoare, ce se continuă cu pogorârea Duhului Sfânt, pe 
care primindu-L ca pe Unul din Treime, primim totodată pe 
Hristos în noi şi ne alăturăm Bisericii; iar Biserica este Trupul 
Lui Hristos Iisus, fiind totodată împărăţia lui Dumnezeu în noi. 

Asaltul lumescului asupra Bisericii lui Hristos 
urmăreşte, dacă nu poate dezrădăcina cu totul această vie 
sădită de Domnul, măcar să îi diminueze capacitatea de rodire, 
aşa încât vinul mântuirii să fie unul neeficient. Schisma are loc 
prin încercarea de acumulare de către Biserica Catolică a 
puterii lumeşti asupra Bisericii lui Hristos, fapt care aduce 
toate celelalte suferinţe duhovniceşti şi alunecări dogmatice şi 
dezbinări, asupra clerului şi credincioşilor desprinşi din trupul 
Bisericii celei Una. Diferenţa între creştinismul ortodox şi cel 
apusean este dată în esenţa ei ultimă de prezenţa sau de 
absenţa dragostei. Creştinismul ortodox este capabil să vadă şi 
să primească actele lui Dumnezeu ca acte de iubire, destinate 
chemării noastre la mântuire prin primirea jertfei lui Hristos, 
prin înfierea noastră, în timp ce în Apus jertfa pe Cruce este 
un act justiţiar, care „dă satisfacţie” lui Dumnezeu, plătindu-i 
datoria morală ce am moştenit-o prin căderea lui Adam, după 
care Dumnezeu se retrage din istorie în cer şi lasă în urma Sa 
o biserică seacă, instituţională, sau chiar o biserică ce nu-şi 
mai are sensul. 


10 Dumitru Stăniloae, Teologia Dogmatică Ortodoxă, Editura Institutului Biblic şi de 
Misiune al Bisericii Ortodoxe Române, Bucureşti, 1997, voi. II, p. 93. 

în Biserica Ortodoxă, Hristos este prezent şi lucrează în 
noi - căci prin Duhul Sfânt devenim capabili să-L primim. El 
se sălăşluieşte în sufletele noastre şi lucrează în noi pentru a 
ne face vrednici să moştenim împărăţia lui Dumnezeu 11 . 

Hristos îşi asumă firea omenească pentru a o restaura şi 
pentru a o duce la cer prin înălţare, trupul Său fiind primul 
trup omenesc de după căderea lui Adam, care este parte a 
împărăţiei lui Dumnezeu şi totodată primul trup al Bisericii. 

Biserica primeşte existenţă reală odată cu pogorârea 
Duhului Sfânt, la Cincizecime, când Apostolii şi ucenicii 
prezenţi primesc Duh Sfânt în chip de limbi de foc şi sunt 
transfiguraţi şi trec de barierele cele îndeobşte ale cunoaşterii, 
vorbind în limbi pe care mai înainte nu le ştiau, acesta fiind 
totodată semnul că Biserica lui Hristos este una universală, că 
Revelaţia se adresează tuturor fiinţelor umane, indiferent de 
poporul căruia acestea îi aparţin 12 . 

Constituirea Bisericii este văzută de Părintele Stăniloae 
în toată extinderea ei: întrupare, Răstignire, înviere, înălţare - 
ca acte de întemeiere a Bisericii în potenţialitatea Sa, această 
punere de temelie fiind continuată prin iradierea Duhului 
Sfânt care extinzându-se în sufletele credincioşilor îi 
pneumatizează, îi îndumnezeieşte, îi mântuieşte şi, în acest fel 
Biserica „ia fiinţă actual” 13 , prin extinderea trupului 
dumnezeiesc al lui Hristos în credincioşii care-L primesc. 

Părintele Stăniloae deosebeşte două stadii ale lucrării 
mântuitoare a lui Hristos: una fiind în trup, în lume, în 
„umanitatea Sa personală” 14 , şi cel de-al doilea stadiu, când 
lucrarea mântuitoare se extinde la toate celelalte fiinţe umane 
care-L primesc pe Hristos întru Duhul Sfânt. în urma 
întrupării, Răstignirii, învierii şi înălţării, ia fiinţă Biserica. 
Părintele Stăniloae spune că această luare de fiinţă are loc 
„virtual” 15 . Noi am prefera aici mai degrabă termenul 
„potenţial!’, căci Hristos, ca prim membru al Bisericii lui 
Dumnezeu, constituie potenţialitatea din trupul Căruia, aşa 

11 ”Dar Hristos ne mântuieşte întrucât Se sălăşluieşte în noi prin Duhul Sfânt. Prin aceasta 

iradiază în noi din trupul Său pnevmatizat puterea mântuitoare şi îndumnezeitoare a 
noastră.” (D. Stăniloae, Teologia Dogmatică Ortodoxă, voi. II, p. 93) 

12 "Coborârea Sfântului Duh e cea care dă existenţă reală Bisericii, punând începutul 
sălăşluirii trupului îndumnezeit al lui Hristos în celelalte fiinţe umane şi, cu aceasta, 
începutul Bisericii”. (D. Stăniloae, Teologia Dogmatică Ortodoxă, voi. II, p. 93) 

13 D. Stăniloae, Teologia Dogmatică Ortodoxă, voi. II, p. 93. 

14 D. Stăniloae, Teologia Dogmatică Ortodoxă, voi. II, p. 93. 

15 D. Stăniloae, Teologia Dogmatică Ortodoxă, voi. II, p. 93. 

cum spune părintele: „să (se, n.n.) extindă mântuirea ca viaţă 
dumnezeiască în nof’ 16 . 

întâlnim în opera analizată o afirmaţie cherigmatică de 
mare îndrăzneală duhovnicească a părintelui Stăniloae: 

„Fără Biserică opera mântuitoare a lui Hristos nu s- 
ar putea realiza. ” 17 

în tot cuprinsul scrierilor sale, atunci când teologhiseşte 
despre Sfânta Treime, Părintele Stăniloae întăreşte conţinutul 
dogmei Sfintei Treimi şi corectează greşeala dogmatică de a 
considera Duhul Sfânt ca fiind despărţit de Hristos; această 
greşeală este generată de evaluarea în mod eronat a relaţiei 
dintre înălţarea lui Hristos şi pogorârea Duhului Sfânt, anume 
de considerarea acestor două acte mântuitoare ca fiind 
generatoare ale unei separări între cele Două Persoane ale 
Sfintei Treimi: Hristos şi Duhul Sfânt. Hristos, urcându-se la 
cer şi şezând de-a dreapta Tatălui, nu se izolează în cer, 
devenind absent în Biserica Sa, aşa cum nici Duhul Sfânt, 
pogorându-se şi „începând” Biserica „actuală” nu este singur în 
lucrarea Sa; izolarea mai sus menţionată este considerată de 
Părintele Stăniloae ca început al raţionalismului ori al 
sentimentalismului, primul ducând în Catolicism la instituirea 
unui „locţiitor al lui Hristos” 18 , iar cel de-al doilea ducând la 
rătăcirile generate de considerarea ”capriciilor sentimentale” ca: 

„(...) impulsuri ale Duhului Sfânt şi neţinute în frâu de 
prezenţa unui Hristos care ne înfăţişează o umanitate 
model bine conturată (...)” 19 

Una dintre contribuţiile cele mai importante ale 
Părintelui Profesor este îndemnul stăruitor, susţinut desigur 
de ilustrul său exemplu personal, anume acela de a ne 
întoarce la sursele creştinismului, la Sfânta Scriptură şi la 
scrierile Sfinţilor Părinţi ai Bisericii, renunţând la construcţiile 
opacizante şi sterile ale scolasticii. în întărirea afirmaţiilor că 


16 D. Stăniloae, Teologia Dogmatică Ortodoxă, voi. II, p. 93. Prin evoluţia semantică a 
cuvântului „virtual'’, azi acest cuvânt e atribuit mediului informatic, realitate inexistentă 
în timpul vieţii Părintelui Stăniloae. 

17 D. Stăniloae, Teologia Dogmatică Ortodoxă, voi. II, p. 94. 

18 D. Stăniloae, Teologia Dogmatică Ortodoxă, voi. II, p. 94. 

19 D. Stăniloae, Teologia Dogmatică Ortodoxă, voi. II, p. 94. 

Hristos şi Duhul Sfânt sunt nedespărţiţi, Părintele Stăniloae 
aduce ca argumente chiar cuvintele Mântuitorului: „Iată, Eu cu 
voi sunt până la sfârşitul zilelor 1 ' 20 ; iar despre Duhul: „Va fi cu 
voi în veac " 21 

Părintele dezvoltă şi mai mult faptul prezenţei în noi a 
Sfintei Treimi, care în unitatea Ei face posibilă mântuirea: 

„Prezenţa Duhului în noi este atât de legată de cea a 
Fiului şi a Tatălui” că ”dacă n-ar fi Duhul, n-am putea 
numi pe Hristos Domn”, nici ”n-am putea chema pe 
Dumnezeu, tată” 22 . 

Arătând că mântuirea este rezultatul lucrării Sfintei 
Treimi, ca unitate de Persoane, în noi, Părintele aduce ca 
argument faptul că mântuirea vine prin îndumnezeire, ca 
transfigurare după chipul lui Hristos, iar îndumnezeirea are ca 
finalitate adopţia noastră ca fii ai Tatălui. Astfel, Duhul purces 
din Tatăl şi trimis nouă de Fiul ne face totodată în stare de a 
primi pe Fiul care ne trimite iubirea infinită a Tatălui. Părintele 
concluzionează: 

„(...) cu alte cuvinte, Duhul lucrează din Hristos în noi 
(...) prin faptul că iradiază din El lumina puterii şi 
iubirii nesfârşite a lui Dumnezeu; sau Duhul ni-L face 
pe Hristos mai evident ca Dumnezeu, ca Domn (,..)” 23 . 

Necesitatea înălţării Fiului ca om, la Tatăl, este dată de 
faptul că prin această înălţare Fiul se „umple în trupul Său de 
Duhul Sfânt, ca şi Tatăl ” 24 şi astfel trupul Său devine mediul cu 
desăvârşire pneumatizat prin intermediul căruia Duhul Sfânt 
se iradiază în noi, noi care suntem "cărămizile” din care este 
zidită Biserica, noi care suntem prin credinţă şi prin 
apartenenţa la Biserică împărăţia lui Dumnezeu, iar prin 
această iradiere mântuirea ne devine posibilă. 

O constantă a gândirii teologice a Părintelui Stăniloae 
este concepţia despre iubirea infinită a Sfintei Treimi, în a cărei 
intimitate credinciosul pătrunde ca urmare a mântuirii, 


20 Matei 28, 20. 

21 loan 14, 16. 

~ 2 D. Stăniloae, Teologia Dogmatică Ortodoxă, voi. II, p. 94 

23 D. Stăniloae, Teologia Dogmatică Ortodoxă, voi. II, p. 94. 

~ 4 D. Stăniloae, Teologia Dogmatică Ortodoxă, voi. II, p. 95. 

mântuire care are loc doar în Biserică şi doar în comuniunea 
cu aproapele. Intrarea noastră în ” intimitatea iubirii infinite a 
lui Dumnezeu” s-a produs prin înălţarea Fiului la Tatăl, 
purtând trupul omenesc şi firea omenească, covârşite de Duhul 
Sfânt. Iar prin revărsarea iubirii Tatălui asupra Fiului, această 
iubire paternă se revarsă şi asupra credincioşilor, care sunt 
primiţi de Tatăl ca fii ai Lui. 

Prezenţa Duhului Sfânt în credincioşi întăreşte şi 
eficientizează prezenţa lui Hristos în noi, însă în acelaşi timp la 
baza lucrării Duhului rămâne Hristos. Aceasta relaţie 
biunivocă dintre lucrările celor două Persoane Treimice este 
exprimată de Părintele Stăniloae utilizând ca mijloc retoric 
comparaţia: 


„Când lumina soarelui, străbătând prin nori, iese pe 
primul plan, nu iese numai pentru sine, ci ca să facă 
mai clare lucrurile văzute” 25 . 

întâlnim la Părintele Stăniloae una dintre rarele 
încercări teologice de a "rezolva” problema atât de greu de 
analizat şi de exprimat a Duhului Sfânt ca Persoană, ca 
Ipostas. încercările de acest fel sunt rare şi deseori cad în 
întortocheri sterile şi greu de primit tocmai pentru că este cu 
anevoie minţii omeneşti să conceptualizeze, să imagineze ce-a 
de-a treia Persoană a Sfintei Treimi. Dacă Tatăl, ca noţiune, ni 
se pare că ne este relativ la îndemână, dacă perceperea Fiului 
aduce dificultăţi suplimentare de receptare - ca unică Persoană 
în două firi, totodată Dumnezeu şi om -, perceperea Duhului 
Sfânt ca Persoană, deşi statuată fără echivoc de Crezul Niceo - 
Constantinopolitan, rămâne un loc greu al teologiei. Părintele 
Stăniloae ne prezintă relaţiile dintre Duhul şi celelalte Persoane 
Treimice, precum şi lucrarea fiecărei Persoane în colaborare cu 
celelalte două Persoane, fără a încerca totuşi să imagineze 
„trăsături concrete” ale Duhului ca ipostas, afirmând că: 

„Tocmai prin aceasta (prin părtăşia lucrării cu Hristos 
şi cu Tatăl, n.n.) ni Se poate revela acum şi Duhul ca 
ipostas, deci într-un mod deosebit de accentuat şi de 
sensibil în înţelesul spiritual al cuvântului (...)” 26 


25 D. Stăniloae, Teologia Dogmatică Ortodoxă, voi. II, p. 95. 

26 D. Stăniloae, Teologia Dogmatică Ortodoxă, p. 95. 

Singura cale de a-L ”vedea” pe Duhul a fost aceea care a 
transpărut prin trupul cu totul pneumatizat şi prin lucrarea lui 
Iisus pe pământ. Dar oare ce au putut vedea cei vrednici de a- 
L întâlni pe Hristos? Iată ce spune Părintele Stăniloae, anume 
că au văzut aceia: 

„adâncimile infinite şi deplin intensive ale lui 
Dumnezeu în lucrarea lor faţă de noi” 27 . 

Iată că din nou Duhul Sfânt este definit ca transparenţă 
a Tatălui şi a lucrărilor Lui prin Fiul, deci ca manifestare a 
Tatălui şi a Fiului. 

în Iisus Hristos, Cel care vieţuia pe pământ, apostolii şi 
discipolii vedeau preponderent umanitatea Sa. Duhul Sfânt 
transpărea din ce în ce mai mult din El, pe măsura evoluţiei lui 
Iisus, care devenea din ce în ce mai mult bărbat desăvârşit la 
măsura plinătăţii Fiului lui Dumnezeu şi Cuvântul Tatălui. După 
înălţare, Duhul avea se arate în mod deplin, coborând în limbi 
de foc asupra celor prezenţi la Cincizecime. Părintele Stăniloae 
avertizează însă, aşa cum am arătat anterior, asupra 
pericolului de a gândi acest fel de succesiune, când a Fiului, 
când a Duhului Sfânt, în prim planul mântuirii. Căci ceea ce 
noi am putea numi „prezenţă” ori „absenţă” este în fapt 
capacitatea ori incapacitatea noastră de a „vedea” 28 . 

„Duhul Sfânt rămâne în Biserică ’ 29 , dar numai dacă acolo 
este prezent şi Mântuitorul Hristos, care este totodată Capul 
Bisericii, venind continuu în inimile celor care cred, dar 
rămânând la dreapta Tatălui. 

Părintele arată însă că Biserica nu are un „monopol” al 
Duhului Sfânt, căci „Duhul vine totuşi şi dincolo de Biserică” 30 , 
Biserică pe care Părintele Stăniloae o defineşte ca „intimitatea 


- 1 D. Stăniloae, Teologia Dogmatică Ortodoxă, p. 96 

28 Legat de acestea, este de remarcat faptul că Părintele Profesor Doctor Academician 
Dumitru Stăniloae, în opera sa fundamentală intitulată ”lisus Hristos sau restaurarea 
omului” (Ediţia a Il-a, Editura Omniscop, Craiova, 1993), statistic vorbind, foloseşte 
pentru a-1 numi pe Fiul, la începutul lucrării, preponderent numele de Iisus, ca apoi să 
utilizeze cu precădere numele de Iisus Hristos, iar în partea de final să-L numească pe 
Fiul lui Dumnezeu mai des cu numele de Hristos. 

29 D. Stăniloae, Teologia Dogmatică Ortodoxă, voi. II, p. 95. 

30 D. Stăniloae, Teologia Dogmatică Ortodoxă, voi. II, p. 95. 

comuniunii credincioşilor” 31 . Iată cum Părintele Stăniloae 
nuanţează şi restabileşte afirmaţia analizată în calea de mijloc: 


„De aceea pe de o parte Biserica îl (pe Duhul Sfânt, 
n.n.) are continuu, deşi pe de altă parte îl cere 
continuu. îl cere întrucât îl are (...)”. 

„Rămânerea” lui Hristos cât şi a Duhului Sfânt în 
Biserică nu este o situaţie statică, ci o dezvoltare continuă, o 
fiinţare mereu îmbunătăţită, mereu dezvoltată. Iar "venirea” ori 
"pogorârea” continuă a lui Hristos şi a Duhului Sfânt în 
Biserică şi în sufletele credincioşilor înseamnă în fapt ”urcarea” 
continuă a Bisericii către Sfânta Treime şi o îmbrăţişare 32 tot 
mai strânsă, în comuniune, a credincioşilor de către 
Persoanele Sfintei Treimi. 

Din afirmaţiile Părintelui Stăniloae vedem caracterul 
absolut pe care sfinţia sa îl conferă credinţei, comuniunii, 
dragostei creştine, în care nu numai că trebuie să ne angajăm 
cu toată puterea noastră, cu tot cugetul nostru, din toată 
inima noastră, ci mai mult, pe măsură ce dăm mai multă 
credinţă şi dragoste, ne sunt dăruite şi mai multă dragoste şi 
credinţă, într-o urcare infinită spre rai şi în rai. 

Părintele accentuează că Hristos şi Duhul Sfânt - care 
sunt în Biserică, rămân în Biserică şi se pogoară continuu în 
Biserică pentru ca să o ridice la Dumnezeu - sunt Persoane. 
Nu trebuie pierdut din vedere şi trebuie mereu accentuat faptul 
că Sfânta Treime este o comuniune de Persoane şi nicidecum o 
combinaţie de energii, de puteri impersonale 33 . 

întâlnim din nou geniul Părintelui Stăniloae în utilizarea 
tropilor, atunci când afirmă că Hristos şi Duhul Sfânt: „rămân 
şi în acelaşi timp vin ” 34 în Biserică; avem aici un exemplu atât 
de ilustrativ al folosirii paradoxului ca mijloc retoric pentru a 
exprima inefabilul. 

Dar cum vin şi rămân, Hristos şi Duhul Sfânt, în 
Biserică? Părintele are grijă să adauge: „prin voia Lof’ nu 
prin voia sau invocările sau rugăciunile, oricât de puternice, 
ale celor care-I cheamă; vin din milă, vin din dragoste 


31 D. Stăniloae, Teologia Dogmatică Ortodoxă, voi. II, p. 95. 

32 D. Stăniloae, Teologia Dogmatică Ortodoxă, voi. II, p. 95. 

33 D. Stăniloae, Teologia Dogmatică Ortodoxă, voi. II, p. 95. 

34 D. Stăniloae, Teologia Dogmatică Ortodoxă, voi. II, p. 96. 

dumnezeiască, dar nu pentru că cineva ori ceva I-ar putea 
obliga. 

Duhul Sfânt se pogoară la Cincizecime asupra 
Apostolilor care „stăruiau în rugăciune” (Fapte 1, 14), dar 
Părintele vine şi ne arată că această pogorâre asupra 
apostolilor nu se produce pe un teren sterp, ci: „pe baza unei 
posesiuni parţiale a Duhului dat lor de Hristos după înviere” 35 . 

„Biserica s-a umplut de Duhul ca Ipostas” 36 . Duhul este şi 
se pogoară în Biserică nu ca o putere impersonală ci ca 
Persoană. Dar şi Hristos este, rămâne şi vine în Biserică în 
calitatea Sa de ”Dumnezeu-Cuvăntul, Ipostasul din care derivă 
şi spre care tind să se întoarcă raţiunile întregii creaţi? 37 . 

Părintele concluzionează că cele de mai sus arată faptul 
că mântuirea: 

„(...) este dusă la îndeplinire în forma Bisericii, care 
este unirea noastră cu Dumnezeu şi între noi” 38 . 

în comuniune, fiinţele umane cu ajutorul lui Hristos - 
ajutor cerut întru Duhul Sfânt - dăruit în Biserică, pot 
transcende starea lor de monade 39 supuse egoismului şi 
păcatului şi se pot mântui. Părintele Stăniloae statuează că: 

„(...) starea de mântuire echivalează cu apartenenţa 
la Biserică, sau cu concentrarea celor mântuiţi în 
Biserică, cu participarea lor comună la trupul lui 
Hristos, ridicat mai presus de orice preocupare de 
Sine prin starea de jertfă permanentizată în El. în 
baza Ipostasului Său divin şi a stării Sale de jertfă, 
Hristos vrea şi poate să-i adune pe toţi, extinzându- 
Se în ei prin Duhul Sfânt, Care le imprimă aceeaşi 
dispoziţie de jertfă din trupul lui Hristos” 40 . 

Părintele vede în faptul pogorârii Duhului Sfânt peste 
Apostolii adunaţi laolaltă (şi nu în chip individual, despărţiţi), 
tocmai argumentul pentru faptul că Duhul nu se pogoară şi 


35 D. Stăniloae, Teologia Dogmatică Ortodoxă, voi. II, p. 96. 

36 D. Stăniloae, Teologia Dogmatică Ortodoxă, voi. II, p. 96. 

37 D. Stăniloae, Teologia Dogmatică Ortodoxă, voi. II, p. 96. 

38 D. Stăniloae, Teologia Dogmatică Ortodoxă, voi. II, p. 96. 

39 D. Stăniloae, Teologia Dogmatică Ortodoxă, voi. II, p. 96. 

40 D. Stăniloae, Teologia Dogmatică Ortodoxă, voi. II, p. 96. 

„nu e cu adevărat decât în comuniunea Bisericii, sau unde este 
Biserica” 41 , apostolii adunaţi laolaltă în rugăciune fiind „prima” 
Biserică. 

Părintele Stăniloae defineşte Biserica într-o apoftegmă de 
o mare conciziune şi expresivitate, astfel: 

„Biserica e unirea a tot ce există, sau e destinată să 
cuprindă tot ce există: Dumnezeu şi creaţie. Ea e 
împlinirea planului etern al lui Dumnezeu: 
atotunitatea. ” 42 43 . 

Părintele identifică în Biserică o dihotomie antitetică, ale 
cărei părţi sunt într-o confruntare transfiguratoare. O primă 
parte este constituită din etern, necreat şi spiritual. O a doua 
parte cuprinde: temporalul, creatul şi materia. Prima parte 
vine să o copleşească pe a doua, transfigurând-o, plinind-o. 
Eternul copleşeşte temporalul, necreatul îndumnezeieşte 
creatul, spiritualul pnevmatizează materia. Pe scurt, cele două 
părţi aflate în această relaţie de complementaritate sunt: „cerul 
şi pământul penetrat de cef’ 44 : 

„Biserica este un eu uman comunitar în Hristos ca 
Tu, dar în acelaşi timp Eu-ul ei este Hristos” 45 . 

„Biserica este imanentul care are în ea 
transcendentul, comunitatea Treimică de Persoane 
plină de o nesfârşită iubire faţă de lume” 46 . 

Biserica fiind trupul lui Hristos, Hristos fiind capul ei, 
are şi ea atributele Fiului lui Dumnezeu, dintre care unul fiind 
constituţia teandrică. Fiul lui Dumnezeu este şi om şi 
Dumnezeu şi îşi transmite acest teandrism asupra Bisericii 
Sale. Părintele Stăniloae spune: 


41 D. Stăniloae, Teologia Dogmatică Ortodoxă, voi. II, p. 96. 

42 Se remarcă din nou geniul retoric al Părintelui Stăniloae - cel mai mare creator român de 

limbă teologică - care are catahreza retorilor printre tropii preferaţi. Astfel, în acest caz, 
din elementul lingvistic de compunere „atot”, care are printre sensurile sale şi acela de 
„desăvârşit”, şi din substantivul „unitate”, Părintele creează prin adăugare o structură 
lingvistică nouă, care are sensul de unitate desăvârşită. 

43 D. Stăniloae, Teologia Dogmatică Ortodoxă, voi. II, p. 97. 

44 D. Stăniloae, Teologia Dogmatică Ortodoxă, voi. II, p. 97. 

45 D. Stăniloae, Teologia Dogmatică Ortodoxă, voi. II, p. 97. 

46 D. Stăniloae, Teologia Dogmatică Ortodoxă, voi. II, p. 97. 

„Conţinutul ei (al Bisericii, n.n.) constă din Hristos cel 
unit după firea dumnezeiască cu Tatăl şi cu Duhul, 
iar după firea omenească cu noi” 47 . 

Biserica fiind trupul lui Hristos, Hristos fiind capul 
Bisericii Sale, părintele Stăniloae arată că: 

„Biserica poate fi numită Hristos” 48 . 

Nu se poate vorbi de Biserică fără a-L presupune pe 
Hristos şi nu se poate vorbi despre Hristos despărţindu-L de 
Biserica Sa, deşi limitările şi necesităţile scolastice 49 impun ca 
discursul despre Hristos şi Biserică să abordeze uneori separat 
aspectele ce-I privesc. 

Hristos este totodată izvorul Bisericii, Cel care dă putere 
credincioşilor să vină şi să rămână pe veci în Biserica Sa, dar şi 
modelul către care credincioşii trebuie să tindă pentru a se 
mântui. Prin aceste calităţi: izvor al Bisericii Sale, sursă a 
puterii credincioşilor şi model, Hristos vine şi se imprimă 50 în 
credincioşi şi îi mântuieşte pe aceştia, restaurându-i prin 
îndumnezeire, făcându-i să devină după chipul şi asemănarea 
lui Dumnezeu, adică după chipul şi asemănarea Sa. 

Asumând firea omenească, Hristos cel Unul Născut, Fiul 
lui Dumnezeu, face posibilă comunicarea prin Duhul Sfânt a 
însuşirilor Lui dumnezeieşti, astfel că El „ridică umanitatea 
noastră în unirea infinită cu Dumnezeu Cel personal” 51 . Noi 
credincioşii trebuie, pentru a ne mântui, să ne aducem pe noi 
înşine jertfă lui Dumnezeu: 

”(...) căci numai prin jertfă, yredăndu-ne lui 

Dumnezeu , dărâmăm zidurile care ne închid _ în 

mărginirea noastră şi intrăm în comuniune deplină cu 
Dumnezeu si cu semenii” 52 . 


47 D. Stăniloae, Teologia Dogmatică Ortodoxă, voi. II, p. 97. 

48 D. Stăniloae, Teologia Dogmatică Ortodoxă, voi. II, p. 97. 

49 Folosim aici termenul de scolastic în sensul de paradigmă a: „mod de gândire şi activitate 

bazat pe cunoştinţe formale, teoretice ” (www.Dex.ro) şi nu cu acela care desemnează 
scolastica catolică medievală (ori actuală...). 

50 D. Stăniloae, Teologia Dogmatică Ortodoxă, voi. II, p. 98. 

51 D. Stăniloae, Teologia Dogmatică Ortodoxă, voi. II, p. 98. 

52 D. Stăniloae, Teologia Dogmatică Ortodoxă, voi. II, p. 98. 

Fără întruparea Fiului lui Dumnezeu Biserica nu ar fi 
existat. întruparea, prin asumarea firii omeneşti de către Fiul 
lui Dumnezeu, face posibilă comunicarea însuşirilor Fiului 
către credincioşi, prin Duhul Sfânt, şi aducerea însuşirilor firii 
umane, prin îndumnezeire, în faţa lui Dumnezeu. întruparea a 
fost urmată de lucrarea lui Hristos în lume, de moartea pe 
cruce, de înviere şi de înălţare. Acestea toate, precum şi eterna 
stare de jertfă pe care Hristos a asumat-o pentru noi, ne dau: 

„puterea de a birui egoismul din noi şi de a ne 
împărtăşi virtual de învierea Lui, eliberăndu-ne încă 
de pe acum de mărginirea egoismului şi a legilor 
coruptibilităţii” 53 , 


iar astfel ne mântuim. 

Natura teandrică a Bisericii reiese din calitatea lui 
Hristos de cap al Bisericii Sale. Fiind cap al Bisericii, Hristos - 
ne spune părintele Stăniloae - are comun cu trupul firea 
umană; iar deosebită de trup dar fără a fi despărţită de trup, 
El are dumnezeirea Sa. în calitatea Sa de cap al Bisericii, 
Hristos Iisus transmite credincioşilor atât firea umană în 
sublimul ei necorupt, aceea a Ipostasului în care se 
recapitulează întreaga umanitate, dar şi dumnezeirea care 
transpare prin trupul Lui total pneumatizat. 

Mântuirea firii omeneşti devine posibilă doar prin 
asumarea de către Hristos Iisus a firii omeneşti, deschizându- 
se astfel poarta prin care credincioşii se pot dori către 54 
Dumnezeu, iar Dumnezeu se pogoară în oameni pentru a-i 
mântui. 

Prin întrupare, Hristos asumă firea omenească, 
îmbrăcând dumnezeirea în trup omenesc - prin enipostaziere. 

Continua îmbunătăţire şi ascensiune a firii omeneşti în 
Fiul şi către Tatăl, anume mântuirea, are loc ca un proces fără 
sfârşit, care începe în lumea de acum şi va continua în 
infinita 55 bunătate a lui Dumnezeu. 


53 D. Stăniloae, Teologia Dogmatică Ortodoxă, voi. II, p. 98. 

54 Parafrazăm aici sintagma folosită de Părintele Profesor Ion Bria în lucrarea sfinţiei sale 
Dicţionar de teologie ortodoxă, atunci când defineşte termenul de epectază : „dorinţa 
după cele cereşti, către cele dinainte ”. 

55 Părintele Stăniloae, pentru a ilustra noţiunea de epectază, utilizează o sintagmă care 
ilustrează din nou geniul retoric al sfinţiei sale: sfârşitul acesta fără sfârşit ” (opera 

I. 2. Relaţiile Treimice si viata Bisericii 56 

Pentru ca mântuirea să fie posibilă, Biserica trebuie să 
oglindească, în trăirea şi simţirea sa, relaţiile de iubire dintre 
Persoanele Sfintei Treimi. întreaga doctrină a Bisericii trebuie 
să păstreze nealterat fundamentul dogmatic aşa cum pleacă el 
din Revelaţie şi cum este continuat prin Sfânta Tradiţie. 
Ecleziologia, teologia în întregul ei, trebuie să îndrume 
credincioşii spre o viziune echilibrată, armonioasă, a 
constituţiei Bisericii şi a rolului acesteia ca „laborator” al 
mântuirii. 

Biserica Ortodoxă, rămânând la „butucul viţei’ 
propovăduieşte o învăţătură completă despre Sfânta Treime, o 
învăţătură care-şi trage seva din adevăr. Dogma Sfintei Treimi 
stă la baza întregii învăţături a Bisericii Ortodoxe iar 
transmiterea ei întreagă, prin timp, este o chestiune capitală, 
în schimb, Catolicismul alunecă în hristomonism 57 pentru că 
nu are o învăţătură consistentă şi coerentă despre Sfântul 
Duh 58 . Protestantismul cade într-o trăire individualistă- 
anarhică 59 pe care o confundă cu manifestarea Duhului Sfânt, 
uitând că: „Duhul Sfânt este Duhul comunităţii’ 60 . 

Părintele Stăniloae arată echilibrul pe care Biserica 
Ortodoxă îl păstrează atunci când vorbeşte despre Fiul lui 
Dumnezeu şi despre Duhul Sfânt, pe de o parte întrucât fără 
mijlocirea Duhului Sfânt legătura cu Hristos Iisus nu este 
posibilă 61 , iar pe de altă parte: „în Duhul Sfânt nu se trăieşte 
decât legătura cu Hristos” 62 . 


citată, p. 100). Analiza retorică a sintagmei menţionate ne arată că aceasta (sintagma) 
poate fi încadrată la mai multe categorii de tropi: diaforă, contrarii, paradox, oximoron. 

56 Titlu preluat din Revista Ortodoxia, nr. 4 / 1964. 

57 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 504. 

58 în studiul menţionat, la p. 505, Părintele Stăniloae citează un text al teologului Nikos 
Nisiotis, în care întâlnim o frumoasă şi expresivă formulă care redă relaţia dintre 
Persoanele Treimice şi care, deşi emană de la un papă catolic, este cu totul lipsită de 
eroarea lui Filioque: „Mai bine ar fi deci să se spună, după vechea şi frumoasa formulă a 
papii Dionisie (în Epistola către Dionisie din Alexandria, în secolul al III - lea) că Duhul 
purcede de la Tatăl în Fiul şi urcă iarăşi (remonte) cu El spre Tatăl” („Dictionaire 
theologique”, Paris, Desclee, 1963, p. 589)”. 

59 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 504. 

60 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 504. 

61 Părintele Stăniloae aduce ca argument citatul din I Corinteni 12, 3: "Nimeni nu poate zice: 

Domn este Iisus, fără numai întru Duhul Sfânt ” ( Ortodoxia , 4 / 1964, p. 505). 

62 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 505. 

Părintele arată că a face vorbire numai despre Hristos 
Iisus, aşa cum tinde occidentul catolic ori protestant, slăbeşte 
legătura intimă cu El, căci această legătură nu poate subzista 
fără Duhul Sfânt. Această scădere determină la catolici o 
înstrăinare a lui Hristos de Biserica Sa, o „izolare” a Lui în cer, 
fapt care duce la necesitatea de a avea un „locţiitor”, iar 
protestanţii imaginează un Hristos distant, care odată înălţat la 
cer nu mai stă în legătură cu Biserica Sa. Iată cum "pierderea” 
Duhului Sfânt, a dreptei judecăţi a legăturii Duhului cu 
Hristos, duce la imposibilitatea mântuirii, căci duce la 
neputinţa de a-L primi pe Hristos cel Viu, în lucrarea Sa 
continuă în Biserica Sa vie. 

Părintele Dumitru Stăniloae arată că deoarece problema 
purcederii Duhului Sfânt devine, în special după schisma din 
1054, un subiect aprins al disputelor teologice dintre Occident 
şi Orient, trei teologi bizantini: Patriarhul Constantinopolului 
Grigorie Cipriotul (1283-1289), Sfântul Grigorie Palama (t 
1359) şi Iosif Vrenie (care a trăi la începutul secolului al XV- 
lea), încearcă o explicare şi o definire a expresiei patristice 
conform căreia Duhul Sfânt purcede (de la Tatăl): ”prin FiuF. 

Părintele prezintă succesiv concepţiile teologice ale celor 
trei personalităţi enumerate. Astfel, Patriarhul Grigorie 
Cipriotul se opune interpretării catolicizante conform căreia 
”prin FiuF ar însemna că ” Tatăl dă existenţă Duhului prin 
FiuF 63 , explicând că această expresie: 

„(...) e clar că voieşte să înfăţişeze arătarea (zrjv 
cpavspaow 64 ) Duhului prin Fiul, care îşi ia existenţa 
din Tatăl. ” 65 

Această statuare vine pe baza indicării de către Sfântul 
Ioan Damaschin: „numai pe Dumnezeu şi Tatăl cauzator în 
Treime” 66 . Totodată, din acelaşi sfânt părinte Damaschin, 
Patriarhul Grigorie Cipriotul aduce ca argument şi citatul: „pe 
Duhul Sfânt îl numim al Fiului, dar nu-I spunem FiuF 67 . 

Patriarhul Grigorie Cipriotul are ca idee proprie, aşa cum 
arată Părintele Stăniloae, faptul că arătarea Duhului Sfânt 
prin Fiul are loc „nu numai în plan temporal, ci şi în planul 


63 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 507. 

64 In româneşte revelaţia, (n.n.) 

65 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 507. 

66 Citat din sursa: De fide orth.. libr. I, cap. XII; P. G. t. XCIV). 

67 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 507. 

etern” 68 ', „arătarea şi strălucirea Duhului prin Fiul reprezintă 
relaţia eternă între Duhul şi Fiul” 69 . 

Expresia „prin Fiul” ar mai indica în viziunea 
Patriarhului Grigorie Cipriotul şi: „procurarea şi darea şi 
trimiterea la noi’ 70 a Duhului Sfânt de către Fiul. 

Părintele Dumitru Stăniloae arată că Patriarhul Grigorie 
Cipriotul identifică două mişcări ale Duhului, care „nu se 
confundă dar nici nu se separă” 71 : „o mişcare spre existenţă 
(purcederea) care e din Tatăl” 72 , şi „o mişcare spre arătare sau 
strălucire, care e prin Fiul” 73 . 

Părintele Stăniloae arată că cele două mişcări, aceea de 
purcedere şi aceea de arătare, sunt atât de strâns legate, că 1- 
au determinat pe Patriarhul Grigorie Cipriotul să folosească 
termeni comuni pentru purcedere şi strălucire, fapt care l-a 
făcut pe mitropolitul Efesului Ioan Hila să-l denunţe la 
împăratul Mihail Paleologul ca fiind unul care ar răspândi 
aceeaşi confuzie ca şi catolicii. 

însă după cum precizează Părintele Stăniloae, în 
concepţia Patriarhului Grigorie Cipriotul: 

”strălucirea Duhului prin Fiul nu e expresia identităţii 
de fiinţă între Duhul şi Fiul, ci a unei relaţii de la 
persoană la persoană” 74 . 

în explicarea strălucirii Duhului Sfânt prin Fiul, părintele 
Stăniloae abordează de asemenea o altă premisă, anume ceea 
ce în Noul Testament şi în scrierile Sfinţilor Părinţi ai Bisericii 
s-a numit „odihnă a Duhului care are loc peste Fiul întrupat (...) 
pentru a deduce de aici că aceeaşi odihnă a Duhului are loc şi 
peste Fiul neîntrupaf. Aceasta are loc căci atributele Fiului ca 
Persoană a Sfintei Treimi, nu sunt diminuate prin întrupare, 
Fiul îşi păstrează intactă dumnezeirea şi prin şi după întrupare, 
astfel că El nu „iese” din perihoreza care caracterizează viaţa 
intra-Trinitară; Fiul se întrupează dar nu părăseşte sânul 
Tatălui. 


68 Dumitru Stăniloae, „Relaţiile Treimi ce şi 

69 Dumitru Stăniloae, „Relaţiile Treimi ce şi 

70 Dumitru Stăniloae, „Relaţiile Treimi ce şi 

71 Dumitru Stăniloae, „Relaţiile Treimi ce şi 

72 Dumitru Stăniloae, „Relaţiile Treimi ce şi 

73 Dumitru Stăniloae, „Relaţiile Treimice şi 

74 Dumitru Stăniloae, „Relaţiile Treimice şi 


viaţa Bisericii”, Ortodoxia , 4 /1964, p. 507. 
viaţa Bisericii”, Ortodoxia , 4 /1964, p. 507. 
viaţa Bisericii”, Ortodoxia , 4 /1964, p. 507. 
viaţa Bisericii”, Ortodoxia , 4 /1964, p. 507. 
viaţa Bisericii”, Ortodoxia , 4 / 1964, p. 507. 
viaţa Bisericii”, Ortodoxia , 4 /1964, p. 507. 
viaţa Bisericii”, Ortodoxia , 4 /1964, p. 509. 

Dacă Duhul nu ar purcede doar din Tatăl şi nu s-ar 
odihni în Fiul, ci ar purcede şi din Fiul, Tatăl ar înceta să mai 
fie singurul cauzator al tuturor existenţelor, şi atunci s-ar 
putea imagina că fiecare persoană nou generată ar fi la rândul 
ei cauzatoarea unei (unor) alte existenţe. Părintele Stăniloae 
exprimă plastic această viziune: 

„(...) am avea o degradare treptată a Dumnezeirii: un 
şir nesfârşit de persoane tot mai îndepărtate de cauza 
necauzată, tot mai puţin împărtăş indu-se de aceea.” 75 

Purcederea Duhului din Tatăl şi odihnirea Lui peste Fiul 
sunt văzute de Părintele Stăniloae ca un element unificator, ca 
o depăşire a dualităţii produse de naşterea Fiului din Tatăl: 

„Dualitatea apărută prin naşterea Fiului din Tatăl e 
redusă la unitate prin purcederea Duhului Sfânt”. 76 

Relaţia dintre Fiul şi Duhul Sfânt este dată de prezenţa 
lor întotdeauna comună, atât în timp cât şi înafara timpului. 

Duhul nu poate fi „văzut” fără Hristos, ci doar în 
prezenţa lui Hristos. Chiar şi atunci când Scriptura vorbeşte 
despre coborârea Duhului în chip de porumbel, această 
coborâre are loc asupra lui Hristos la Botez; Duhul se arată 
asupra apostolilor în chipul limbilor de foc dar trimis de 
Hristos pentru a le fi Mângâietor şi învăţător. Astfel că aşa cum 
Hristos nu poate fi cunoscut fără Duhul, aşa şi Duhul nu poate 
fi cunoscut fără a străluci din Hristos: 

„Duhul e mijlocul şi intensitatea cunoaşterii divinităţii 
transcendente; Hristos, ca Logos, e conţinutul 
structurat ale acestei cunoaşteri.” 77 


75 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 511. 

76 Ibidem. Părintele Stăniloae citează în continuarea aceluiaşi loc pe Sfântul Grigorie de 
Nazianz: "Treime desăvârşită din trei desăvârşiţi, căci monada mişcându-se din pricina 
bogăţiei ei, dar depăşind doimea (căci e mai presus de materie şi de formă, din care sunt 
corpurile), se hotărniceşte ca Treime (căci e prima care depăşeşte compoziţia doimii), ca 
să nu fie Dumnezeirea nici strâmtă, nici revărsată la nesfârşit. Căci primul lucru arată 
lipsă de generozitate, al doilea dezordinea; şi primul este cu totul iudaic, al doilea 
păgânesc şi politeist”. 

77 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 512. 

Lipsa unei viziuni juste a relaţiilor dintre Fiul şi Duhul 
Sfânt, ca de-altfel între toate Persoanele Sfintei Treimi, nu 
numai că nu face posibilă mântuirea, ci dimpotrivă, o 
împiedică. Concepţiile religioase dezechilibrate, care nu 
primesc învăţătura Bisericii în integralitatea ei, duc la rătăciri 
şi erezii. 

Pentru a ne mântui trebuie să trăim duhovniceşte, adică 
să „trăim” în Duhul Sfânt. Părintele Stăniloae ne spune că: 

„Duhul Sfânt este trăit ca o fluiditate spirituală ce se 
înalţă din noi şi ne înalţă pe noi spre Dumnezeu într-o 
tot mai mare înţelegere şi iubire” 78 . 

Purcederea Duhului nu se opreşte, nu devine statică; 
odată purces Duhul nu se termină, nici nu se împuţinează; 
fluxul spiritual de care aminteşte Părintele Stăniloae este 
continuu, dar îl putem trăi doar atâta timp cât îl primim în 
strânsă legătură cu Fiul: 

„(...) credincioşii primind Duhul lui Hristos nu-L 
primesc înafară de Hristos, nu-i leagă de la distanţă 
de Hristos, ci în Hristos. ” 79 

Deoarece Occidentul a pierdut legătura strânsă dintre 
Sfântul Duh şi Hristos - pe care nu îi mai vede Unul în 
Celălalt, fără amestecare dar şi fără împărţire, din cauză că 
pierde din vedere perihoreza - teologii de acolo afirmă o 
prezenţă a Duhului, dar fără prezenţa lui în Hristos, şi astfel 
ajung să vorbească despre „preoţia hristologic-instituţională şi 
de cea pneumatologic generală” 80 . 

Din nou întâlnim în legătură cu clarificarea aspectului 
menţionat, capacitatea de exprimare deosebită a limbajului 
teologic al Părintelui Stăniloae: 

„(...) (credincioşii, n.n.) uniţi fiind cu Hristos, stau sub 
odihna Duhului împreună cu Hristos. ” 81 


78 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 513. 

79 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 513. 

80 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 514 

81 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 513. 

Unirea noastră cu Hristos ne face părtaşi Duhului după 
măsurile noastre şi, totodată, această părtăşie a Duhului ne 
ridică şi mai mult în unirea cu Hristos, într-o spirală 
ascensională continuă; cele două categorii - unirea cu Hristos 
şi îmbunătăţirea noastră întru Duhul - constituie un singur 
proces continuu, cele două calităţi potenţându-se una pe 
cealaltă. Dar aceasta are loc în Biserica lui Hristos, unde 
credincioşii sunt mădularele Trupului Său tainic. 

Deşi credincioşii trebuie să tindă cât mai mult şi tot mai 
mult spre realizarea, între ei şi Persoanele Treimice, a aceloraşi 
relaţii de iubire desăvârşită care se manifestă intra-Trinitar, 
totuşi noi nu putem participa la acel tip de relaţii cu Persoanele 
Sfintei Treimi decât „prin har, adică prin împărtăşire, sau prin 
lucrare” 82 . 

Apare totodată problema exprimării prezenţei şi 
manifestării lui Hristos în sfinţi ca strălucire a Duhului în ei. 
Aici trebuie menţionat că strălucirea Duhului în ei este pe 
măsura prezenţei lui Hristos în ei şi că prezenţa Duhului este 
în ei parţială, nu ca Ipostas întreg ca în Hristos. în Hristos, 
Duhul străluceşte întreg. în sfinţi, Duhul străluceşte în măsura 
îndumnezeirii lor. 

Atunci când capacitatea Bisericii de a percepe, primi şi 
explica Duhul Sfânt scade, prin acordarea unei prea mari 
importanţe demersului logic efectuat cu mintea omenească, 
apar juridismul şi instituţionalismul bisericesc. Tot aşa, viaţa 
religioasă individualistă apare când se încearcă trăirea lui 
Hristos în absenţa Duhului. Iată însă cum exprimă Părintele 
Stăniloae relaţiile dintre Persoanele Preasfintei Treimi: 

„Duhul e iubirea Tatălui faţă de Fiul, care, aşezându- 
se asupra Fiului, se întoarce ca iubire a Fiului spre 
Tatăl” 83 . 

Analizând afirmaţiile Sfântului Grigorie Palama 
privitoare la relaţiile Trinitare, Părintele spune că: 

„Purcederea Duhului e (...) într-o legătură specială cu 
naşterea Fiului” 84 ; „Duhul în Treime e Cel care aduce 
pe Tatăl şi pe Fiul la unitate” 85 . 


52 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 515 

53 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 516. 

Iubirea Fiului prin Duhul pentru Tatăl nu duce la 
dizolvarea Persoanelor Treimice Una în Cealaltă ci Fiul rămâne 
născut din Tatăl, iar Duhul rămâne purces din Tatăl. 
Perihoreza nu duce la identitate prin confundare. 

Părintele Stăniloae, analizând comparativ afirmaţiile 
Patriarhului Grigorie Cipriotul şi cele ale Sfântului Grigore 
Palama, arată cum cel de-al doilea aduce noi lămuriri faptului 
că Duhul purcede din Tatăl, ca iubire a Tatălui pentru Fiul, şi 
se odihneşte - străluceşte - din Fiul ca iubire a Fiului pentru 
Tatăl, neavându-şi însă originea în Fiul. întoarcerea iubirii 
Fiului spre Tatăl se produce deoarece Fiul „nu este un obiect 
pasiv al iubirii paterne” 86 . 

Prin întruparea Fiului care îşi asumă firea omenească - 
însă fără de păcat -, Tatăl iubind pe Fiul iubeşte pe toţi oamenii 
uniţi cu Fiul, astfel că Duhul lui Dumnezeu devine prezent, 
străluceşte şi se odihneşte în toţi oamenii, după măsurile lor. 
Părintele Stăniloae arată cum unirea întru Duhul Sfânt 
înseamnă mântuire: 

„Toţi sunt iubiţi în Fiul de Tatăl şi toţi răspund în Fiul 
Tatălui cu iubirea Fiului. Acesta-i momentul 
culminant al stării de mântuire: unirea tuturor cu 
Hristos în Duhul şi prin aceasta simţirea iubirii 
Tatălui faţă de ei şi a lor faţă de Tatăl. De aceea 
mântuirea e recapitularea în Hristos. Toţi sunt 
iubiţi în Fiul de Tatăl şi toţi răspund în Fiul cu iubirea 
Fiului, pentru că, aflându-se în Fiul, peste toţi 
planează Duhul Tatălui şi din toţi străluceşte Tatălui, 
Duhul. ” 87 

Planând din Hristos supra noastră, Duhul Sfânt nu 
pleacă din El, nu se diminuează în El; Hristos, împărtăşindu- 
ne cu Sfântul Duh nu „pierde”, nu împuţinează Duhul, ci prin 


84 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 516. 

85 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 516. 

86 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 517. 

87 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 517. 

Părintele Stăniloae citează pe Sfântul Chirii al Alexandriei: ”(...) prin Hristos şi în 
Hristos am primit binecuvântarea, fiind pecetluiţi spre înfiere prin Duhul Sfânt” 
(închinare în Duh şi adevăr, cartea IX, P.G., t. LXVIII). 

aceasta, credincioşii sunt uniţi cu Hristos şi sunt înfiaţi de 
Tatăl şi moştenesc împărăţia lui Dumnezeu. 

întruparea Cuvântului lui Dumnezeu, venirea Sa în 
lume între oameni, asumarea firii omeneşti, toate aceste mari 
lucrări au ca finalitate mântuirea oamenilor, aducerea lor din 
nou în dragostea Tatălui, ca fii, prin înfiere; şi iarăşi ca fii, prin 
moştenirea împărăţiei cereşti. Cele două laturi, înfierea şi 
moştenirea împărăţiei, nu trebuie despărţite, căci sunt 
manifestări ale aceleiaşi iubiri paterne, care duc la mântuire. 

Cel de-al doilea teolog a cărui doctrină este analizată de 
Părintele Stăniloae, Iosif Vrenie, concepe relaţiile Treimice ca 
fiind de o şi mai mare complexitate. Analizând numele celor 
trei Persoane ale Sfintei Treimi, el arată că există o diferenţă 
între însuşirile Ipostaselor Treimice, însuşiri care sunt 
necomunicabile şi absolut specifice. Astfel, doar Tatăl este 
Purcezător, Cauzator şi Iniţiator, în timp ce Fiul şi Cuvântul 
este născut de Tatăl, iar Duhul este Purces. Astfel că principiul 
cauzator şi iniţiator este doar Tatăl. Fiul şi Duhul Sfânt sunt 
„pricinuite” şi „împreună pricinuite” 88 . Teologul amintit 
accentuează calitatea persoanelor Fiului şi Duhului de a fi 
„pricinuite”, precum şi pe calitatea de a nu fi „pricinuitoare”; 
iar Tatăl este doar „pricinuitor iar nu pricinuit’ 89 . 

Fiul şi Duhul au o cauză comună dar totodată au un 
caracter diferit al persoanei lor. în citatul ales de Părintele 
Stăniloae din Iosif Vrenie se arată că Fiul este Fiu numai 
Tatălui dar este Cuvânt şi Duhului, iar Duhul este Purces 
numai de Tatăl dar este Duh şi Fiului. 

în ceea ce priveşte relaţiile de comuniune, Persoanele 
Sfintei Treimi au între Ele relaţii perfecte, în comparaţie cu 
care, relaţiile dintre oameni sunt doar chipuri obscure. Relaţiile 
dintre persoanele Sfintei Treimi nu se manifestă ca şi cum 
aceste Persoane ar fi izolate, ci prin perihoreză, fiecare 
Persoană potenţează „arătarea plenitudinii divine în formă 
proprie” 90 în celelalte Persoane Trinitare. Relaţia dintre Duhul 
şi Fiul e văzută de Iosif Vrenie ca una biunivocă, caracteristică 
ce este sintetizată de Părintele Stăniloae astfel: 


Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 519. 

S9 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 519. 

Q ° Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 520. 

„ nu numai Duhul trece prin Fiul, arătăndu-se pe Sine 
ca Duh al Fiului (...), ci şi Fiul trece oarecum prin 
Duhul, arătăndu-se Cuvânt al Duhului” 91 . 

Iată cum descrie Părintele Stăniloae relaţia dintre 
Persoanele Sfintei Treimi: 

„(...) Fiul rămâne Cuvânt al Tatălui ca provenind din 
Tatăl; iar Duhul grăieşte Cuvântul Tatălui, sau Fiul 
Tatălui grăieşte din Duhul. Adică conţinutul grăirii 
Duhului e Hristos, iar Hristos grăieşte din Duhul. Mai 
mult, grăind Cuvântul Tatălui, Duhul grăieşte despre 
Tatăl, iar Fiul grăind din Duhul, grăieşte din Duhul 
sau din puterea Tatălui. Fiecare relaţie între două 
Persoane implică şi pe a treia. ” 92 

Dar consecinţa odihnirii şi a strălucirii Duhului 
peste/din Fiul este faptul că Duhul se odihneşte peste şi 
străluceşte în Biserica lui Hristos, căci Hristos este Capul 
Bisericii iar Biserica este trupul Său. Iar prin aceasta Duhul se 
odihneşte asupra şi străluceşte în credincioşi, ca mădulare ale 
Bisericii lui Hristos, şi astfel, prin mijlocirea Fiului întrupat 
credincioşii se împărtăşesc cu Duh Sfânt, adică din „izvorul 
ultim şi absolut al existenţei, care este Tatăl” 93 . Dar, precizează 
Părintele, această împărtăşire nu are loc după natură, adică 


Q| Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 520. 
Observăm şi aici, ca de-altfel în întreaga teologie creştină, greutatea receptării 
Persoanelor Sfintei Treimi şi a relaţiilor dintre ele. O dificultate specială pentru mintea 
omenească o reprezintă receptarea Persoanei Sfântului Duh, căci dacă pe Tatăl şi pe Fiul 
ni-I reprezentăm ca în chip de persoane umane diferite ca vârstă, Duhul Sfânt este 
comparat de Scriptură cu un porumbel (porumbiţă) şi cu limbi de foc (poate o 
reprezentare a Duhului este şi focul care arde rugul fără a-1 consuma - Duhul Tatălui se 
pogoară ca un foc asupra Sfintei Fecioare care concepe pe Fiul fără de păcat, adică fără a 
se consuma sub acţiune focului / Duhului). Totodată, deşi spunem că dragostea dintre 
Persoanele Treimice şi perihoreza lor anulează orice ierarhizare a acestor Persoane, 
totuşi, în mintea omenească, la o primă vedere, întâietate are Tatăl, urmează ca 
importanţă Fiul şi la urmă Sfântul Duh. Prezentele consideraţii nu constituie nicidecum 
un îndemn la imaginaţie! Sfinţii Părinţi ai bisericii ne sfătuiesc să nu ne imaginăm nimic 
despre Dumnezeu atunci când ne rugăm Lui. Vezi în acest sens şi Pr. prof. dr. Vasile 
Vlad, , Jhigăciune şi Imaginaţie. O perspectivă bisericească ”, Ed. Renaşterea, Cluj- 
Napoca, 2013. 

92 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 520. 

93 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 516, p. 

521. 

aşa cum se împărtăşesc de Tatăl Fiul şi Duhul Sfânt, ci după 
har. 

Părintele Stăniloae arată că Sfântul Ioan Damaschin 
interpretează perihoreza ca odihnire a Persoanelor Treimice a 
Uneia în Cealaltă/ Celelalte, şi nu doar o „gravitare” a acestor 
Persoane Una în jurul Celeilalte / Celorlalte. Plenitudinea 
Persoanelor Sfintei Treimi „se resimte 94 de trecerea prin 
celelalte” 95 . 

Plecând de la relaţiile Treimice şi manifestarea lor în 
Biserică şi de la influenţa pe care aceste relaţii o au asupra 
Bisericii, Părintele Stăniloae concluzionează că: 

„Biserica adevărată este hristologică şi 
pneumatologică, instituţională şi evenimenţială în 
acelaşi timp, sau este hristologică întrucât este 
pneumatologică şi viceversa” 96 . 

Hristos şi Duhul Sfânt lucrează în Biserică pentru a ne 
face fii ai Tatălui, pentru a ne împărtăşi de relaţiile perfecte 
dintre Persoanele Treimice, de iubirea perfectă dintre aceste 
Persoane, adică pentru a ne mântui. De aceea mântuirea are 
loc în şi prin Biserică iar Biserica, datorită proceselor complexe 
şi a lucrărilor diverse, adaptate nevoilor fiecărui credincios ca 
persoană, este un laborator al mântuirii. 

Părintele Stăniloae explicitează o relaţie biunivocă între 
instituţia Bisericii şi prezenţa în ea a Fiului şi a Duhului Sfânt. 
Astfel, Părintele nu consideră instituţia Bisericii ca fiind doar 
un cadru neutru prin care se primeşte harul, ci ca fiind creată 
de lucrarea harului. O Biserică puternică spiritual este 
expresia prezenţei Fiului şi a Duhului Sfânt în ea, iar o biserică 
slabă arată că nu poate primi pe Fiul şi pe Duhul, că s-a 
îndepărtat de Ei. Dar „puterea” Bisericii nu trebuie confundată 
cu un instituţionalism sec, ne-pneumatologic, cu „puterea” 
lumească instituţionalizată în formă bisericească. Mântuitorul 
ne porunceşte: „Căutaţi mai întâi împărăţia lui Dumnezeu şi 
dreptatea Lui şi toate acestea vi se vor adăuga vouă” 97 , şi din 


94 Aici credem că orice alt termen ar fi folosit Părintele Stăniloae ar fi fost discutabil. Dar 

genialul „a se resimţi ” este altceva decât, de exemplu, „a fi influenţat”. Se exclude, de 
asemenea, pasivitatea care ar fi presupusă de un proces de „influenţare”. 

95 Dumitru Stăniloae, Relaţiile Treimice şi viaţa Bisericii, Ortodoxia, 4 / 1964, p. 521. 

96 Dumitru Stăniloae, „Relaţiile Treimice şi viaţa Bisericii”, Ortodoxia, 4 / 1964, p. 522 

97 Matei 6, 33; Luca 12,31.’ 

aceasta trebuie să înţelegem că puterea Bisericii, chiar atunci 
când se extinde asupra unor aspecte ale societăţii umane, 
trebuie să vină din lucrarea poruncilor de către mădularele ei 
şi nu din căutarea lumescului; adică dinspre sfinţenia 
slujitorilor Bisericii către lume şi nu invers. 

Părintele Stăniloae citează pe teologul englez 
prezbiterian Thomas F. W. Torrence, care în studiul său 
intitulat Spiritus Creator arată că: 

”(...) Sfântul Duh nu vine la noi în numele Său 
propriu, ci în numele lui Hristos... De aceea, acesta e 
şi modul în care noi îl cunoaştem pe El şi gândim şi 
vorbim despre El... dacă nu ţinem seama de aceasta, 
atunci, dat fiind că Sfântul Duh se ascunde pe Sine, 
noi cădem în eroarea de a-L confunda fie cu Biserica 
în a cărei sferă aşezăm pe Duhul, fie cu inima 
omenească. ” 98 

Părintele Stăniloae completează avertismentul teologului 
menţionat mai sus, prin reiterarea învăţăturii Sfântului 
Atanasie cel Mare care spune că: 

„(...) dacă nu cunoaştem pe Duhul prin obiectivitatea 
omousianităţii Duhului cu Fiul, şi a Fiului cu Tatăl, în 
care şi prin care minţile noastre sunt îndreptate 
departe de noi înşine spre unicul izvor şi principiu al 
Divinităţii, inevitabil ne absorbim în noi înşine, 
confundând pe Sfântul Duh cu spiritul nostru propriu 
şi confundând adevărul cel unul al lui Dumnezeu cu 
noţiunile şi închipuirile noastre.” 99 

Adică, chiar dacă îl împropriem într-o oarecare măsură 
prin har şi, chiar dacă Duhul ni se dăruieşte din dragoste 
Dumnezeiască, El rămâne Dumnezeu şi Unul din Treime şi nu 
ne „aparţine” şi nu ia trăsăturile noastre umane; prin lucrarea 
de către noi a poruncilor şi prin mila lui Dumnezeu, se poate 
întâmpla ca Duhul să se odihnească asupra noastră şi să 
strălucească din noi; dar nu se confundă cu noi. 


98 Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 523. 
" Dumitru Stăniloae, „Relaţiile Treimice şi viaţa Bisericii”, Ortodoxia , 4 / 1964, p. 523. 

Părintele explicitează textul din Sfântul Atanasie cel 
Mare astfel: 


„Cu alte cuvinte, in afară de relaţia indisolubilă a 
Duhului şi a Fiului întrupat, noi suntem incapabili să 
distingem realitatea obiectivă a Domnului Dumnezeu, 
Creatorul marginilor pământului, de stările (noastre, 
n.n.) subiective, sau de propria noastră spiritualitate 
creatoare. ” 100 

Considerarea în mod greşit a relaţiilor Trinitare, a 
răsfrângerii acestora asupra şi în cadrul unor biserici, 
constituie un pericol major în calea mântuirii credincioşilor, 
căci în acest caz chiar acele „biserici” sunt cele care-i duc în 
rătăcire şi irosesc eforturile făcute de credincioşi pentru a se 
mântui. A acorda o prea mare încredere minţii omeneşti, a 
absolutiza doctrine şi tendinţe intelectuale omeneşti - cum s-a 
făcut prin scolastică - duce la pierderea Duhului şi totodată a 
părtăşiei cu Fiul. 

Părintele Stăniloae subscrie la afirmaţiile teologului 
englez menţionat mai sus, care arată că: 

„Aceasta a fost eroarea persistenţă a românismului 
(catolicismului) şi a protestantismului: primul 
confundă Duhul lui Dumnezeu cu spiritul Bisericii şi 
înlocuieşte, aşa-zicănd, pe Filioque cu Ecclesiaque, 
al doilea confundă Duhul lui Dumnezeu cu spiritul 
uman şi înlocuieşte, aşa-zicănd, pe filioque cu 
homineque. Astfel, cunoaşterea prin Duhul e 
dizolvată în subiectivitatea conştiinţei bisericii sau a 
individului şi produsele acestei conştiinţe colective 
sau individuale sunt văzute ca lucrări ale 
Duhului.” 101 ’ 102 


100 Dumitru Stăniloae, „Relaţiile Treimice şi viaţa Bisericii'’, Ortodoxia , 4 / 1964, p. 523. 

101 Dumitru Stăniloae, „Relaţiile Treimice şi viaţa Bisericii", Ortodoxia , 4 / 1964, p. 523. 

102 Am îndrăzni să adăugăm aici că ambele căderi sunt fariseism. Despre amândouă aceste 
căderi ne avertizează Mântuitorul spunând: „Şi le zicea lor: Bine, aţi lepădat porunca lui 
Dumnezeu, ca să ţineţi datina voastră!” şi „Şi astfel desfiinţaţi cuvântul lui Dumnezeu cu 
datina voastră pe care singuri aţi dat-o. Şi faceţi multe asemănătoare cu acestea” (Marcu 
7, 9, 13). 


31 



Referitor la dificultatea perceperii şi concepţiei despre 
Duhul Sfânt, părintele Stăniloae arată că rătăcirile omeneşti 
provin tocmai din această dificultate a minţii umane mărginite: 

„(...) aceasta s-a întâmplat din cauză că s-a încercat 
să se cugete Duhul după chipul Tatălui şi al Fiului - 
ca putând fi prin El însuşi, în timp ce Duhul e numai 
capacitatea ce ni se dă de a cunoaşte pe Dumnezeu 
Creatorul pe Tatăl sau pe Fiul. încercând să 
surprindem pe Duhul în Sine, fără Hristos, întrucât 
Duhul în Sine nu poate fi surprins, rămânem cu pura 
noastră subiectivitate.” 103 


I. 3. Biserica - rugul aprins de Hristos 104 

A respinge învăţătura Bisericii şi a ne născoci o credinţă 
proprie e o manifestare a slavei noastre deşarte. Primirea însă 
cu smerenie a învăţăturii Bisericii este începutul şi continuarea 
mântuirii. 

Hristos vine să ne mântuiască. Hristos vine să aducă 
unirea tuturor în El, iar El fiind capul Bisericii, iar Biserica 
fiind trupul Său, noi putem primi mântuirea doar în Biserică şi 
nicidecum înafara ei. 

Desigur că faptul de a fi „în Biserică” nu trebuie 
considerat numai spaţial, căci din motive obiective - boală, 
călătorie - putem fi împiedicaţi temporar de la a fi în mod fizic 
prezenţi într-un locaş de cult. însă a lipsi, atunci când nu ne 
împiedică nimic să fim prezenţi, de la Sfânta şi dumnezeiasca 
Liturghie, ne pune în pericol mântuirea. Apropierea de Sfintele 
Taine şi primirea lor, participarea la viaţa Bisericii, iată calea 
pe care trebuie să meargă cei care doresc să se mântuiască. 

Părintele Stăniloae în lucrarea sa Iisus Hristos lumina 
lumii şi îndumnezeitorul omului 105 , în capitolul Biserica, rugul 
aprins de focul lui Hristos şi sfeşnic călăuzitor spre veşnica 
împărăţie a lui Dumnezeu 106 , reia tezele dogmatice 


103 Dumitru Stăniloae, „Relaţiile Treimice şi viaţa Bisericii'’, Ortodoxia, 4 / 1964, p. 524. 

104 Titlu preluat din: Dumitru Stăniloae, Iisus Hristos lumina lumii şi îndumnezeitorul 
omului. Editura Anastasia, 1993, Bucureşti. 

105 Dumitru Stăniloae, Iisus Hristos lumina lumii şi îndumnezeitorul omului. Editura 
Anastasia, 1993, p. 213. 

106 Dumitru Stăniloae, Iisus Hristos lumina lumii şi îndumnezeitorul omului, p. 213. 

fundamentale care i-au călăuzit credinţa în tot timpul vieţii 
pământeşti a sfinţiei sale. 

Analizând cuprinzătorul şi expresivul titlu al capitolului 
menţionat, vedem că el este o foarte puternică dublă metaforă. 
Focul jertfelniciei lui Hristos, focul dragostei Sale dumnezeieşti 
pentru om, aprinde în lume rugul Bisericii Sale, iar acest foc 
aprins, prin care luminează Hristos, care este Lumina lumii, îi 
călăuzeşte pe cei credincioşi spre veşnica împărăţie a lui 
Dumnezeu, adică spre mântuire. 

Cuvântul foc este rostit în cele patru evanghelii de 36 de 
ori. De cele mai multe ori are sensul de pedeapsă, de curăţare 
a greşelii, a păcatului, de destinaţie finală a celor păcătoşi. Dar 
are şi înţelesul de cale spre mântuire prin Botezul Duhului 
Sfânt şi de călăuzire. 

Un verset de o absolută forţă de expresie este: „Foc am 
venit să arunc pe pământ şi cât aş vrea acum să fie aprinşi” 107 
Acest foc aruncat de Hristos pe pământ este cel care a aprins 
rugul Bisericii Sale în care suntem chemaţi să ne mântuim. 

Părintele Stăniloae arată în acest sens că: 

„După ce Hristos a înviat şi S-a înălţat şi a şezut de-a 
dreapta Tatălui, nu rămâne despărţit de noi, ci vine 
prin Duhul Sfânt în credincioşii uniţi cu El şi lucrează 
în ei focul iubirii de Dumnezeu şi de oameni, 
conducându-i spre împărăţia Sfintei Treimi sau spre 
veşnica lor comuniune cu El. ” 108 

... ceea ce înseamnă mântuirea noastră, am îndrăzni să 

adăugăm. 

De o importanţă absolută este în fragmentul citat mai 
sus cuvântul „comuniune”, care trebuie înţeles şi pe orizontală, 
cu semenii, şi pe verticală, cu Dumnezeu. Căci Hristos vine să 
vindece omul de închiderea egoistă în sine, închidere cauzată 
de păcatul mortal al mândriei noastre, prin care vrem să 
păstrăm controlul asupra eu-lui nostru. Hristos vine şi ne cere 
să ne încredinţăm în mâinile lui Dumnezeu, şi asta înseamnă şi 
să primim în comuniune învăţătura Bisericii: 


1U/ Luca 12, 49. 

108 Dumitru Stăniloae, Iisus Hristos lumina lumii şi îndunmezeitorul omului, p. 213. 

„El nu se află în credincioşii izolaţi sau despărţiţi prin 
păreri deosebite despre El. Căci a venit (...) să ne 
unim în El, adică în aceeaşi credinţă în El, care nu e 
decât Unul şi Acelaşi; sau în El ca Adevărul, sau ca 
Fiul lui Dumnezeu făcut om, putând cuprinde ca stare 
pe toţi şi pe toate. Căci Fiul lui Dumnezeu S-a făcut 
om ca să adune în Dumnezeu toată creaţia Lui, nu s- 
o dezbine. Biserica este, de aceea, unirea celor 
ce cred în Hristos Cel Unul şi adevărat .” 109 

Aici trebuie făcută precizarea că nu trebuie confundată 
viaţa în monahism cu izolarea de biserică. Monahii, chiar şi 
asceţii şi anahoreţii, sunt în legătură cu Biserica, participă în 
taină şi tainic la săvârşirea Tainelor; ei sunt permanent, în mod 
duhovnicesc şi chiar trupesc, înăuntrul Bisericii şi membri ai 
Bisericii. 

Participând la sfintele slujbe ne „atingem” de Hristos şi 
ne vindecăm de rănile păcatelor datorită prezenţei Sale în 
Biserica Sa şi astfel această participare ca membre ale 
Bisericii, această apartenenţă la trupul Bisericii, ne este 
mântuitoare. 

Părintele Stăniloae ne îndeamnă cu dragoste 
duhovnicească să ne adunăm în Biserica lui Hristos, pentru 
că: 


„Adunându-se ca Biserică cei ce cred în Acelaşi 
Hristos, ei se sfinţesc din umanitatea sfinţită a lui 
Hristos. Se Sfinţesc prin Tainele ei în care se unesc 
cu El, primind harul, sau lucrarea Lui necreată. Iisus 
Hristos se roagă, de aceea, către Tatăl, zicând: 
”Precum M-ai trimis pe Mine în lume, şi Eu i-am trimis 
pe ei în lume. Pentru ei Mă sfinţesc pe Mine însumi ca 
şi ei să fie sfinţiţi întru adevăr. Dar nu numai pentru 
aceştia Mă rog, ci şi pentru cei ce vor crede în Mine 
prin cuvântul lor, ca toţi să fie una, după cum Tu, 
Părinte întru Mine şi Eu întru Tine, aşa şi aceştia să fie 
în Noi una, ca lumea să vadă că Tu M-ai trimis.” 
(Ioan 17, 18-21) 110 


109 Dumitru Stăniloae, Iisus Hristos lumina lumii şi îndumnezeitorul omului, p. 213. 

110 Dumitru Stăniloae, Iisus Hristos lumina lumii şi îndumnezeitorul omului, p. 214. 

Totodată Părintele Stăniloae ne îndeamnă la a rămâne în 
unitatea mântuitoare a Bisericii, căci acolo ne unim cu 
Hristos. Sfinţia sa spune că: 

„Toţi trebuie să rămână uniţi cu El, pentru că El este 
Adevărul cel Unul, din care se răspândeşte iubirea 
unificatoare. ” 111 

Pe cei care caută dezbinarea şi izolarea autonomizantă, 
părintele îi avertizează că: 

„ Cei ce nu iubesc unitatea în Hristos, arată chiar prin 
aceasta că nu sunt în Adevăr, sau în Hristos Cel 
adevărat, că au ieşit din rai şi nu s-au unit cu Cel 
Bun” 11 A 


Iar dacă nu dorim unitatea Bisericii şi nu dorim să ne 
unim cu Biserica lui Hristos, nu ne putem uni nici cu Hristos 
şi nu ne putem mântui. 

Părintele Stăniloae compară Biserica cu un rug aprins, 
compus din lumânările care sunt credincioşii, nu numai când 
se fac rugăciunile cele de obşte ci şi atunci când credincioşii se 
roagă individual. Biserica lui Hristos este compusă din 
credincioşi şi se manifestă în lume prin lucrările bune ale 
acestora. Suntem în Biserica lui Hristos dacă împlinim 
poruncile Sale, dacă-L primim pe Hristos prin Tainele Bisericii. 
Prin Tainele Bisericii Hristos lucrează în Biserică, Duhul Sfânt 
rămâne în Biserică, iar Biserica rămâne vie. în acest sens 
Părintele spune că: 

„Toţi sunt (credincioşii, n.n.) astfel, ramuri ale 
aceluiaşi rug, ramuri aprinse de iubirea aceluiaşi 
Hristos, sau a Duhului Său, primit prin taine.” 113 

Biserica este - arată Părintele Stăniloae - împărăţia 
Duhului, care este Una, care este Sfântă, care este Apostolică 
şi care este Universală. Hristos este prezent mereu în Biserica 
Sa, Biserică în care sufletele credincioşilor sunt ca nişte 


111 Dumitru Stăniloae, Iisus Hristos lumina lumii şi îndumnezeitorul omului, p. 214. 

112 Dumitru Stăniloae, Iisus Hristos lumina lumii şi îndumnezeitorul omului, p. 214. 

113 Dumitru Stăniloae, Iisus Hristos lumina lumii şi îndumnezeitorul omului, p. 214. 

lumânări aprinse, iar Biserica este un rug în care pururea ard 
flăcările dragostei sfântului Duh. 


I. 4. Realitatea tainică a Bisericii - viaţa în 
deplinătatea ei 114 

Părintele Stăniloae, consideră că întreaga existenţă e un 
mister. Toate elementele care compun lumea văzută, oamenii 
din lume, toate acestea sunt mistere care pot fi cunoscute 
într-o oarecare măsură, dar nu în totalitatea lor, nici în esenţa 
lor. Lucrurile înconjurătoare, fiinţele şi fenomenele, nu doar că 
scapă înţelegerii omeneşti, dar nici nu pot fi produse de om. 
Controlul omului asupra lumii înconjurătoare este unul relativ 
şi limitat. 

Ceea ce am vrea să nuanţăm referitor la consideraţiile 
Părintelui Stăniloae, sunt aspectele pe care le enunţă 
referitoare la insuficienţele şi imperfecţiunile 115 lumii şi ale 
oamenilor, care fac ca trebuinţele umane să fie doar parţial 
satisfăcute. în fapt credem că Părintele nu încearcă să afirme 
că Dumnezeu a creat lumea şi fiinţele umane imperfecte, căci 
atunci Dumnezeu ar fi un Creator imperfect, ci mai degrabă că 
ele nu au aceeaşi perfecţiune cu cea a Creatorului. Chiar sfinţia 
sa vine şi completează că lumea şi oamenii: „nu pot fi ultima 
realitate” 116 ; „nu ni se prezintă ca existenţă absolută” 117 . 

în paragraful 2 al articolului analizat părintele Stăniloae 
revine şi arată că: 


114 Titlu parafrazat după Dumitru Stăniloae, „Biserica şi viaţa - Realitatea tainică a 
Bisericii”, Ortodoxia, nr. 3 / 1984. 

115 Părintele Stăniloae în prezentarea pe care o face volumului II al Filocaliei Române, al 
cărei autor al traducerii este, referindu-se la esenţele care constituie osatura concepţiei 
teologice a Sfântului Maxim Mărturisitorul, arată că: „Din tot sistemul Sf. Maxim se 
desprinde o mare încredere în fire şi în raţiunea firească. Totul e făcut de Dumnezeu 
conform unei raţiuni şi toate se înţeleg şi se săvârşesc normal conform unei raţiuni. 
Numai patima e iraţională, pentru că n-a făcut-o Dumnezeu.” (Dumitru Stăniloae, 
Filocalia Română, Editura Humanitas, Bucureşti, 1999, ediţia III, voi. II, p. 24); în 
volumul citat. Sfântul Maxim Mărturisitorul revine în repetate rânduri asupra 
„înţelesurilor simple ale lucrurilor”, simple în sensul că sunt pure, aşa cum au fost create 
de Dumnezeu, fără a fi amestecate cu patimile, care aduc pervertire, corupere şi moarte 
(Dumitru Stăniloae, Filocalia Română, voi. II, Maxim Mărturisitorul, Cele patru sute de 
capete despre dragoste; Cuvânt înainte către Elpidie). 

116 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 3 / 
1984, p. 416. 

117 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 3 / 
1984, p. 416. 

„(...) insuficienţele lumii nu se fac arătate în mod 
necesar prin însuşi caracterul ei creat. Creatorul 
transcendent şi absolut ar putea-o umple de 
perfecţiunile Lui. Aceste insuficienţe se actualizează 
prin libertatea oamenilor ca creaturi conştiente. 
Dumnezeu, Creatorul şi Susţinătorul lumii, a făcut ca 
participarea deplină a ei la perfecţiunile Lui să 
depindă de libertatea fiinţelor conştiente pentru care 
a creat-o.” 118 


Putem trage de aici concluzia că, cu cât omul este mai 
îmbunătăţit, cu atât vede lumea mai perfectă pentru sine; şi 
atunci lumea devine din ce în ce mai mult, în funcţie de 
sporirea măsurilor noastre, un ajutor tot mai eficient pentru 
atingerea stării de mântuire. 

Caracterul tainic al existenţei şi al persoanei umane vine 
tocmai din această nevedere al finalităţii lor ultime, a ceea ce 
este dincolo de ele, a Cauzei lor ultime. Lumea şi omul au fost 
create de Dumnezeu, dar Dumnezeu este transcendent lor. 
Lucrarea lui Dumnezeu în lume şi asupra omului adânceşte 
taina acestora. 

Dumnezeu este Creatorul lumii şi al omului, dar este în 
acelaşi timp Susţinătorul, Proniatorul lor. Chiar dacă nu-1 
putem cunoaşte în esenţa Sa ultimă, prin energiile Sale 
necreate putem desluşi în parte prezenţa şi lucrarea Sa în lume 
şi asupra omului. în fapt, credem că pe de o parte taina 
Bisericii ca taină a Sfintei Treimi este imposibil de cunoscut 
oamenilor, iar pe de altă parte că, într-o oarecare măsură, în 
acord că străduinţele fiecăruia de a lucra poruncile, putem 
urca către Dumnezeu, către cunoaşterea Sa, deşi niciodată, 
nici chiar în viaţa viitoare, nu vom ajunge la a ne apropia de 
esenţa Sa ultimă. 

Taina vine nu din faptul că Dumnezeu se ascunde în 
mod intenţionat, ci din faptul că din cauza păcatelor şi a 
patimilor noastre avem ochii duhului înceţoşaţi. Noi vedem în 
lumea aceasta pe Dumnezeu prin „simboale şi ghicituri ’ cum 
spunea un sfânt părinte. Biserica însă reuşeşte, în efortul ei de 
a ne conduce pe calea mântuirii, să „concretizeze” tainele 


lls Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 3 / 
1984, p. 416. 

legăturii dintre Creator şi creaţia Sa şi să facă posibilă urcarea 
omului spre Dumnezeu şi primirea pogorârii milostive a lui 
Dumnezeu către om, adică procesul mântuirii. 

Lumea şi fiinţele umane devin din ce în ce mai imperfecte 
pe măsură ce ele de îndepărtează de Dumnezeu. însă în 
Biserică, procesul invers - avansarea pe calea mântuirii, adică 
înaintarea spre Dumnezeu - rămâne în veci posibil. 

Părintele Stăniloae identifică o determinare cauzală între 
caracterul tainic al creaţiei şi folosirea greşită a libertăţii de 
către fiinţele umane, respectiv taina devine din ce în ce mai 
greu de perceput odată cu împătimirea: 

„(...) nefolosind fiinţele conştiente create această 
demnitate a libertăţii în sens pozitiv, au ieşit la 
suprafaţă atât în ele cât şi în lume o mulţime din 
insuficienţele lor ontologice 119 ca creaturi, întrucât 
prezenţa activă a lui Dumnezeu în ele s-a diminuat cu 
voia fiinţelor conştiente, iar prin aceasta însuşi 
caracterul de mister al creaţiunii s-a slăbit, odată cu 
capacitatea omului de a-l sesiza. ” 120 

Cu alte cuvinte, oamenii, ca fiinţe raţionale şi libere, 
strică, prin folosirea iraţională a libertăţii, creaţia lui 
Dumnezeu, adică atât lumea cât şi pe ei înşişi. Pe măsură ce 
înaintează în patimi şi în lucrarea păcatului, devin tot mai 
imperfecţi şi tot mai incapabili să-L afle pe Dumnezeu în taina 
creaţiei. 

Dumnezeu a creat lumea din nimic şi a creat omul după 
chipul şi asemănarea Sa, pentru a le umple de perfecţiunea Sa. 
Punctul culminant al acestei revărsări a dragostei lui 
Dumnezeu peste lume şi peste oameni a fost întruparea Fiului 
pentru a uni cu Sine (cu Sfânta Treime) firea umană, făcând 
astfel posibilă îndumnezeirea fiinţei umane şi adunarea tuturor 
celor create la Creatorul lor, adică mântuirea lor. Hristos este 
Uşa 121 prin care oamenii şi creaţia în general trec la cer şi prin 


119 Revenim din nou asupra insuficienţelor creaturilor prin a afirma că creaturile au fost 
zidite ca perfecte; respectiv ele sunt potenţial perfecte. Prin folosirea greşită a libertăţii 
ele se înstrăinează de perfecţiunea lor, din voia lor proprie. 

120 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 3 / 
1984, p. 416. 

121 loan 10, 7, 9: „A zis deci iarăşi lisus: Adevărat, adevărat zi vouă: Eu sunt uşa oilor. // Eu 
sunt uşa: de va intra cineva prin Mine, se va mântui; va intra şi va ieşi şi păşune va afla”. 

care totodată Dumnezeu se pogoară întru mila Sa la oameni 
pentru a-i mântui. Iar Hristos a născut Biserica Sa, uşa prin 
care trec spre Dumnezeu cei care se mântuiesc. Dar, din cauza 
imperfecţiunilor lor, oamenii, chiar şi sfinţii, primesc mântuirea 
ca o taină, în cadrul Tainei Bisericii: 

„Hristos este misterul culminant central în continuă 
iradiere de putere şi de atracţie la unirea cu Sine a 
oamenilor, făcând din această unire, al cărei focar 
este, misterul lărgit al Bisericii. El este izvorul 
continuu curgător de putere în Biserică, întreţinând 
neîncetat viaţa dumnezeiască în ea. Prin aceasta cei 
ce primesc din puterea Lui devin tot mai intim uniţi 
nu numai cu El, ci şi întreolaltă. Viaţa curgătoare din 
Hristos fiind o viaţă a iubirii, pătrunde în ei ca o altă 
Persoană dumnezeiască, adică Duhul Sfânt. Duhul 
Sfânt îi încălzeşte pe oameni de dragostea faţă de 
Hristos, îi face să simtă dragostea Lui de Frate 
central al lor şi le insuflă dragostea Lui filială faţă de 
Tatăl. Simţindu-se toţi fraţi ai aceluiaşi Hristos şi fii ai 
aceluiaşi Părinte ai Lui, se simt şi între ei fraţi. Ei intră 
prin aceasta într-o viaţă de comuniune tot mai 
deplină, însufleţită tot mai mult de Hristos, 
articulăndu-se spiritual ca mădulare ale trupului 
Lui.” 122 

Iar acest trup al Lui este Biserica Sa, al cărei Cap este 
El. 

în Biserică, Hristos: 

„(...) ne comunică viaţa umanităţii Sale înviate, 
pregătindu-ne şi pe noi pentru înviere. în felul acesta 
Biserica este locul spiritual în care Hristos comunică 
treptat prin Duhul Său cel Sfânt şi de viaţă Făcător, 
umanităţii noastre, umanitatea Sa înviată şi deci 
viaţa ei netrecătoare. Biserica este locaşul în care 
suntem pregătiţi spre învierea şi viaţa de veci. Este 


122 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 3 / 
1984, p. 417. 

laboratorul în care suntem readuşi la înaintarea 
spre ţinta proprie firii noastre.” 123 


Biserica este deci laboratorul mântuirii noastre. 

„(...) omul e creat pentru viaţa de veci” ne spune 
Părintele Stăniloae, deci pentru mântuire. Părintele subliniază 
faptul că fiecare fiinţă umană fiind unică, are o capacitate 
individualizată de îmbogăţire spirituală, de primire a Duhului, 
de primire a lui Hristos. De aici deducem că şi mântuirea 
fiecărei persoane umane este un proces individualizat, un 
parcurs individual al fiecărui om, presărat desigur cu încercări 
din care trebuie să tragă învăţăminte, în urma cărora trebuie 
să devină mai bun, deci prin care se poate apropia tot mai 
mult de Dumnezeu. Putem afirma că Biserica, văzută ca 
laborator al mântuirii, dăruieşte tuturor acelaşi lucru, 
dar fiecare fiinţă umană primeşte atât căt poate şi în felul 
ei individualizat acest dar al mântuirii. 

în Biserica Sa Hristos rămâne, în mod tainic, etern, în 
starea de jertfă, îndemnându-ne prin exemplul Său să ne 
jertfim şi noi, lucrând poruncile, pentru a primi în dar 
mântuirea. Părintele Stăniloae arată că: 

„Jertfa noastră de bunăvoie constă nu numai în 
acceptarea morţii cu sentimentul că ne predăm de 
bunăvoie Tatălui ceresc, ci şi într-o curăţie tot mai 
deplină de faptele egoismului nostru păcătos. în 
acest sens Hristos Cel ce ni se împărtăşeşte în starea 
de jertfă adusă Tatălui, ”curăţă cugetul nostru de 
faptele cele moarte” (Evrei 9, 14). Prin aceasta ne 
facem şi noi tot mai deplin fii ai Tatălui împreună cu 
Hristos şi fraţi între noi, tot mai inseparabili ca fii ai 
Tatălui şi fraţi ai Fiului şi între noi. ” 124 

Trebuie să vedem Biserica, din toate puterile noastre, ca 
un organism viu, ca un proces viu, ca un laborator viu, în 
cadrul căruia suntem pregătiţi şi îndrumaţi pentru a ne 

123 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 3 / 
1984, p. 417. 

124 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 
3/1984, p. 418. 

mântui. Scopul vieţii omului este mântuirea iar aceasta 
are loc în laboratorul duhovnicesc al Bisericii. 

„Biserica (este, n.n.) împărăţia anticipată a lui 
Dumnezeu” 125 . Ea ne pregăteşte „spre misterul desăvârşit în 
care „Dumnezeu va fi totul în toate” (I Corinteni 15, 28), când 
vor fi aduşi toţi prin jertfa lui Hristos la veşnica desăvârşire a 
comuniunii (Evrei 10, 14)” 126 . Acest proces de pregătire ca 
parcurgere a căii spre mântuire, care are loc în „Biserica în 
calitate de mister atotcuprinzător” 127 , este posibil pentru că 
prin Biserică primim pe Duhul şi pe Fiul. 

Biserica Ortodoxă păstrează neştirbită credinţa în 
Hristos cel adevărat şi pune în operă Tainele neîmpuţinate, aşa 
cum au fost ele instituite la Botezul Domnului, de Hristos 
însuşi la Cina cea de taină, de Apostoli şi de Sfânta Tradiţie. 
Părintele Stăniloae avertizează asupra pericolului în care se 
află cei care se abat de la dreapta şi deplina credinţă 
adevărată, căci ei nu se împărtăşesc de taina deplină al 
Bisericii lui Hristos, chiar dacă nu li se neagă acestora cu totul 
posibilitatea mântuirii: 

”Totuşi cei care au o credinţă ştirbită în Hristos cel 
adevărat şi practică o împărtăşire redusă (s.n.) de 
El prin sacramente împuţinate, sau golite de deplina 
prezenţă a lui Hristos, întrucât au slăbit trăirea 
unitară în misterul Bisericii, mister maxim în 
condiţiile vieţii pământeşti, nu se află cu totul înafară 
de acest mister. Căci prin calitatea de creaturi fac 
parte într-o oarecare măsură din el. Dar întrucât nu 
se află nici în plinătatea misterului unirii Cuvântului 
lui Dumnezeu cu creaţiunea, nu se pregătesc pentru o 
comuniune deplină cu El şi cu cei uniţi cu El nici în 
viaţa viitoare (s.n.). între multele locaşuri ale Tatălui 
(Ioan 14, 2) ei se vor afla în locaşuri mai puţin 
luminoase, mai puţin transparente şi într-o comuniune 
mai puţin desăvârşită cu Hristos şi cu cei uniţi în chip 
desăvârşit cu El. Ei nu se vor împărtăşi nici acolo de 


125 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 
3/1984, p. 419. 

126 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 
3/1984, p. 419. 

127 Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 
3/1984, p. 419. 

plinătatea vieţii lui Hristos şi a bogăţiei spirituale a 
semenilor lor aflaţi în deplină comuniune cu Hristos 
total transparent pentru ei, ca şi ei întreolaltă.” 128 

Biserica, laboratorul mântuirii oamenilor - atunci când 
credincioşii, ca mădulare ale ei, primesc cu credinţă şi 
smerenie lucrarea Sfintelor Taine asupra lor şi dreapta 
învăţătură -, îi pregăteşte pe aceştia, prin curăţirea de păcate şi 
restaurarea lor întru Hristos, pentru minunata epectază, care 
începe în viaţa de aici şi continuă, pentru cei care se 
mântuiesc, în nesfârşirea fericită a veacului ce va să vină. 


I. 5. Biserica universală si sobornicească 129 

Ne mântuim în Biserica lui Hristos. Este această 
Biserică o Biserică universală? Dar noi aparţinem unei Biserici 
locale, Biserica Ortodoxă Română. Este o Biserică locală un 
laborator al mântuirii pentru credincioşii săi? Are o Biserică 
locală toate atributele date de Hristos pentru a putea conduce 
credincioşii spre mântuire? 

în subcapitolul precedent am menţionat afirmaţia 
Părintelui Stăniloae referitoare la faptul că aceia care sunt 
într-o comuniune ştirbită cu Hristos, din cauza participării la 
taine ştirbite şi împuţinate, la un mister împuţinat al Bisericii, 
se mântuiesc, dar, după cu spunea părintele, se vor afla în 
acele locaşuri ale împărăţiei lui Dumnezeu ”mai puţin 
luminoase şi mai puţin transparente” dragostei lui Dumnezeu. 
Căci dacă nu primim revelaţia întreagă, nu ne tragem seva din 
butucul viţei şi nu putem rodi strugurii mântuirii 130 . 

O „biserică” nu poate fi un laborator al mântuirii dacă 
alunecă afară din adevăr şi propovăduieşte o învăţătură ce nu 
mai este conectată la seva întreagă a adevărului. Biserica în 
ansamblu, dar mai cu seamă teologii, trebuie să vegheze la 
propovăduirea adevăratei Evanghelii a lui Hristos, la 
transmiterea către credincioşii a mesajului şi a lucrării 
mântuitoare fără a estompa nimic din ce Hristos însuşi ne-a 
poruncit. Renunţând la adevărul de credinţă, modificându-1, 


12S Dumitru Stăniloae, „Biserica şi viaţa - Realitatea tainică a Bisericii”, Ortodoxia, nr. 3 / 
1984, p. 420. 

129 Titlu preluat de la Dumitru Stăniloae, „Biserica universală şi sobornicească”. Ortodoxia, 
nr. 2/1966 

130 Ioan 15, 1-8. 

adaptându-1 aşa încât să ne justifice faptele lumeşti, ne 
îndepărtăm de butucul viei, devenim mlădiţe neroditoare care 
nicidecum nu se vor mântui, ci se vor tăia şi se vor arunca în 
focul veşnic. O „biserică” ce-şi pierde lucrarea mântuitoare nu 
mai este un laborator al mântuirii ci un lup îmbrăcat în piei de 
oaie care-şi predă credincioşii vrăjmaşului 131 . 

Părintele Stăniloae avertizează asupra pericolelor pe care 
le reprezintă ecumenismul cu orice preţ, ecumenismul de 
dragul ecumenismului, respectiv un ecumenism care aduce 
prejudicii Bisericii şi adevărului de credinţă. Şi totodată atrage 
atenţia şi asupra tendinţei de sens contrar, anume aceea de a 
respinge ecumenismul ca fiind din start o strădanie sortită 
eşecului. Aceste încercări au loc prin: 

„(...) teorii care tratează în spirit relativist tezaurul 
predat de Hristos prin Sfinţii Apostoli ai Bisericii Sale 
de la început şi păstrat cu fidelitate de Biserica 
Ortodoxă până azi. ” 132 

O primă teorie privind universalitatea Bisericii, teorie 
analizată de Părintele Stăniloae, ar fi aceea a „aşa-zisei 
ecleziologii euharistice” 133 , elaborată de profesorul M. 
Afanassieff, care „opune ecleziologia euharistică ecleziologiei 
universale” 134 . în esenţă ambele biserici, cea Ortodoxă şi cea 
Catolică se consideră pe ele însele ca fiind universale, ca fiind 
depozitare ale adevărului, şi de aceea fiecare o consideră pe 
cealaltă ca desprinsă din Biserica universală, înstrăinată de 
adevăr. Fiecare din cele două biserici aşteaptă pe cealaltă să 
revină la sânul său. 

Părintele Stăniloae arată că Afanassieff identifică o 
primă diferenţă între ecleziologia euharistică şi cea universală 
în faptul că în prima episcopul este inclus în adunarea 
euharistică, iar în ecleziologia universală acesta nu este inclus 
în adunarea euharistică. Această abordare a făcut ca 


131 Matei 7, 15: "Feriţi-vă de proorocii mincinoşi, care vin la voi în haine de oi, iar pe 
dinăuntru sunt lupi răpitori”. 

132 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
167. 

133 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
167. 

134 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
167. 

ecleziologia euharistică să considere că Biserica fiind trupul lui 
Hristos îşi află expresia concretă în adunarea euharistică, fapt 
care nu este posibil de afirmat în ecleziologia universală, 
pentru că aceasta consideră că Biserica rezidă doar în 
episcopat, desprins de adunarea euharistică. 

Părintele Stăniloae arată că unei Biserici locale nu îi este 
necesară apartenenţa la o Biserică Universală „pentru a fi o 
biserică deplină” 135 . Şi aceasta pentru că: 

„(...) oriunde se află o astfel de comuniune 
euharistică în jurul unui episcop, există biserica în 
mod integral, nelipsindu-i nici una dintre notele 
Bisericii adevărate şi depline. ” 136 

Conform teoriei lui Ciprian, arată M. Afanassieff, 
atributele Bisericii, respectiv acelea de a fi Una, Sfântă, 
Sobornicească (Catolică) şi Apostolească (Apostolică) se obţin 
de către Bisericile locale prin apartenenţa la Biserica 
universală, care înglobează toate Bisericile locale. Afanassieff 
însă afirmă că toate atributele enumerate mai înainte aparţin 
Bisericilor locale: 

„în calitate de Trup al lui Hristos, Biserica se 
manifestă în toată plenitudinea ei în adunarea 
euharistică a Bisericii locale pentru că Hristos este 
prezent în Euharistie, în plenitudinea trupului Său. 
Iată de ce Biserica locală posedă toată plenitudinea 
Bisericii; altfel spus, ea este Biserica lui Dumnezeu în 
Hristos. (...) Biserica este acolo unde este adunarea 
euharistică.” 137 


Părintele Stăniloae arată că Afanassieff se află în 
greşeală când afirmă că rolul episcopului se reduce doar la 
ceea ce stă în legătură cu slujirea Euharistiei, celelalte slujiri 
fiind „exterioare” Bisericii; greşeala provine din faptul că: 


135 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
168. 

136 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
168. 

137 Citat din: M. Afanassieff, „Una sancta”, în ” Irenikon ”, 1963, nr. 4, p. 454. 

„(...) episcopul nu poate fi exterior comunităţii 
euharistice sau Bisericii nici prin celelalte slujiri: 
predicarea adevărului şi păstorirea credincioşilor. La 
urma urmelor slujirea Euharistiei e în legătură şi cu 
păzirea adevărului în Biserică. Biserica e ceva 
complex şi de aceea şi săvârşirea Euharistiei e în 
legătură cu tot ceea ce însemnă Biserica. Poate să fie 
adevărat că toate slujirile culminează în săvârşirea 
Euharistiei şi deci o au în vedere în ultimă analiză pe 
ea, dar aceasta nu înseamnă că săvârşirea 
Euharistiei sau a Tainelor e singura slujire. Tocmai 
pentru că fără episcop - şi deci fără episcopat - nu 
poate fi preot şi fără preot nu se săvârşeşte 
Euharistia; în afara episcopului - şi deci a 
episcopatului - nu e Biserică. ” 138 

M. Afanassieff, citat de Părintele Stăniloae, afirmă că: 
„De la începutul existenţei sale fiecare Biserică locală se afirmă 
ca autonomă şi independentă (,..) 139 ” 

Este foarte interesant citatul pe care Părintele Stăniloae 
îl preia din scrierea lui B. Schultze, referitoare la viziunea lui 
Afanassieff, anume că: 

„Aritmetica lui Euclid nu se mai aplică aici, pentru că 
în ecleziologie 1 cu 1 face tot 1: cu toată mulţimea de 
Biserici locale, Biserica rămâne tot una... în Biserică 
unitatea şi pluralitatea nu numai că sunt depăşite, ci 
una e conţinută în alta. Dacă deci Biserica locală 
include în ea pe Hristos şi plenitudinea, o putere 
asupra lui Hristos şi o subordonare a Bisericii locale 
faţă de alta, nu mai sunt posibile.” 140 

Părintele Stăniloae sintetizează afirmaţiile lui Afanassieff 
în legătură cu unirea/unitatea Bisericilor locale într-o Biserică 
universală, anume o astfel de unitate trebuie să fie o unire 
întru Duhul Sfânt, întru adevărata venerare a lui Hristos, şi nu 


13S Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
170.. 

139 Citat din: M. Afanassieff, „Una sancta”, în ” Irenikon ”, 1963, nr. 4, p. 454. 

140 Citat din: B. Schultze, „Ecclesiologia Universale o Eucaristica”, in ”Unitas”, ian.-mart. 
1965, p. 16. 

una de natură instituţională, una care să dea naştere la relaţii 
de natură juridică: 

„(...) acceptarea de către o Biserică locală a ceea ce 
se petrece în altă Biserică locală nu are un caracter 
juridic ci e o mărturie a ei în Duhul Sfânt că ceea ce 
se petrece în altă Biserică locală e de la Duhul Sfânt. 
(...) Deci acelaşi Duh lucrează deosebit în diferitele 
Biserici locale şi atunci Bisericile locale sunt ţinute 
într-o condiţionare şi completare reciprocă de unul şi 
acelaşi Duh.” 141 

Am îndrăzni să afirmăm că nu există Biserică mai mare 
sau mai mică, pentru că Hristos prin Duhul Sfânt este prezent 
în mod deplin în orice Biserică unde se săvârşeşte, întru adevăr 
şi dreaptă credinţă, Taina Euharistiei. 

Criticând spusele lui Afanassieff, Părintele Stăniloae 
arată că nici cealaltă debalansare, aceea a izolării Bisericilor 
locale nu este benefică. 

Acceptarea de către celelalte Biserici locale a ceea ce se 
petrece într-o Biserică locală anumită, faptul ca acele Biserici 
locale să dea mărturie că ceea ce se petrece într-o Biserică 
locală este de la Duhul, dă unitate Bisericii şi recunoaşte acelei 
Biserici locale apartenenţa la Biserica lui Hristos. Şi vice-versa, 
dacă ceea ce se petrece într-o Biserică locală nu e de la Duhul, 
acest fapt determină celelalte Biserici locale să nu mai dea 
mărturie despre adevărul acelor lucrări. 

Părintele Stăniloae îşi pune întrebarea retorică dacă o 
Biserică locală îşi menţine deplinătatea de Biserică atunci când 
este afectată de înnoiri care duc în rătăcire; noi am adăuga 
întrebarea, tot retorică, dacă o astfel de Biserică mai este un 
laborator al mântuirii: 

„Se pune problema: dacă într-o comunitate locală 
apar nu fenomene de viaţă practică regretabilă, nu 
„acte” trecătoare, ci înnoiri de credinţă de durată 
permanentă, care nu sunt de la Duhul Sfânt şi care 
nu pot fi presupuse că stau alături de caracterul 
eclezial al acestei Biserici, ci o tulbură înfiinţa ei, căci 


141 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
170. 

Biserica nu poate fi considerată ca o entitate 
euharistică plutitoare în abstract (...) o Biserică 
tulburată de învăţături noi şi greşite, mai este ea în 
mod deplin Biserică?” 142 

La rândul nostru considerăm că aducerea de înnoiri 
justificate doar de raţiuni lumeşti şi omeneşti duce la călcarea 
poruncilor lui Hristos 143 şi la aducerea unei mărturii ciuntite (şi 
prin aceasta mincinoasă) sau chiar intenţionat mincinoase. 

Teoretizarea omenească ne poate duce la căderi cu totul 
ucigătoare de mântuire, ca acelea pe care Părintele Stăniloae le 
identifică analizând scrierea lui Afanassieff: 

„După el Euharistia n-ar sta în legătură cu adevărul; 
după el adevărul şi Euharistia ar fi două entităţi 
separate, ca şi când Hristos din Euharistie n-are fi 
Logosul, sau Raţiunea tuturor raţiunilor, ca şi când 
Euharistia n-ar sta, dintr-un punct de vedere, în 
orizontul adevărului, ca şi când ea n-ar putea fi 
înţeleasă şi practicată greşit şi deci ineficient, sau fără 
o eficienţă deplină.” 144 145 

Concluzionând analiza scrierii lui Afanassieff, Părintele 
Stăniloae observă că, chiar dacă ar părea că acesta combate 
Biserica Universală centralistă, cu centrul la Roma, unde se 
află "succesorul” lui Petru, în fapt Afanassieff combate Biserica 
Universală în general şi pe calea ocolită a studiului său acesta 
ajunge la statuarea greşită a unei comuniuni între Bisericile 
locale, respectiv şi între Biserica Catolică şi Biserica Ortodoxă, 
chiar dacă între acestea există diferenţe doctrinare 
ireconciliabile, pe baza faptului că: ,. fiecare dintre ele este 


142 Dumitru Stăniloae, „Biserica universală şi sobornicească”, Ortodoxia, nr. 2 / 1966, p. 
172. 

143 Matei 23, 23: „(...) pe acestea trebuia să le faceţi şi pe acelea să nu le lăsaţi”; Luca 11, 
42:,,(...) pe acestea se cuvenea să le faceţi şi pe acelea să nu le lăsaţi”. 

144 Dumitru Stăniloae, „Biserica universală şi sobornicească”, Ortodoxia, nr. 2 / 1966, p. 
172. 

145 Această afirmaţie a Părintelui Stăniloae merită să constituie subiectul unui studiu amplu 
(coroborată şi cu aceea a sfinţiei sale prin care spune că, credincioşii cărora li se oferă de 
către Biserica locală un adevăr parţial, vor sta în „locaşuri mai puţin luminoase şi mai 
puţin transparente în împărăţia lui Dumnezeu”). Putem vorbi de o „mântuire parţială”? 
Pot fi considerate unele Biserici locale, cele care transmit credincioşilor o revelaţie 
parţială sau modificată, "laboratoare ale unei mântuiri parţiale”? 

47 



Biserica în plenitudinea ei” 146 , „prin simplul fapt că au înfrunte 
un episcop şi săvârşesc Euharistia” 147 . 

Ecumenismul trebuie să se ferească de a căuta unirea 
cu orice preţ şi în orice condiţii a Bisericilor locale, respectiv 
chiar prin predicarea unei revelaţii ciuntite, ceea ce ar aduce 
daune Bisericii lui Hristos, iar credincioşii ar deveni subiecţii 
asupra cărora Biserica, în calitatea ei de laborator al mântuirii, 
ar face experimente păguboase şi dăunătoare. 

Părintele Stăniloae analizează şi afirmaţiile teologului A. 
Schmemann, despre o ecleziologie euharistică universalist- 
primaţială 148 . 

A. Schmemann, spune Părintele Stăniloae, preia 
termenul de „ecleziologie euharistică” dar nu îl opune 
ecleziologiei universale, ci încearcă să le îmbine, rezultatul 
fiind o ecleziologie universală pe bază euharistică şi nu pe o 
bază juridică. însă, aşa cum arată Părintele Stăniloae, şi 
teologul menţionat ajunge: „(...) la o acceptare - dar acum într-o 
formă directă - a unui oarecare primat al papei’ 149 . 

în ceea ce priveşte continuitatea cu duhul apostolic şi cu 
cel al bisericii primare, Părintele Stăniloae arată că: „Răsăritul 
creştin a păstrat într-o mai mare măsură spiritul creştinismului 
primaf ’ 150 

în Biserica Ortodoxă „autoritatea episcopului este cea 
mai înaltă autoritate şi nu este alta superioară ei’ 151 , această 
autoritate bazându-se pe „harisma lui (a episcopului, n.n.) de a 
prezida adunarea euharistică şi de a face posibilă săvârşirea 
Euharistiei’ 152 , în timp ce romano-catolicii afirmă o putere 
superioară episcopului care vine direct de la Dumnezeu - o 


146 Dumitru Stăniloae, 
173. 

147 Dumitru Stăniloae, 

173. 

148 Dumitru Stăniloae, 

174. 

14Q Dumitru Stăniloae, 

175. 

150 Dumitru Stăniloae, 
175. 

151 Dumitru Stăniloae, 
175. 

152 Dumitru Stăniloae, 


175 . 

„putere juridică nesacramentală” 153 , pe care s-ar întemeia 
universalitatea Bisericii. Puterea Bisericii Ortodoxe emană de 
la harul ei, de la prezenţa trupului lui Hristos, de la lucrarea 
Duhului Sfânt, în timp ce puterea Bisericii Catolice primeşte 
un caracter lumesc, administrativ. în Biserica catolică vorbim 
de o: 


„putere jurisdicţională primalială care s-a afirmat 
independentă şi superioară puterii sacramentale, deci 
şi adunării euharistice sau Trupului euharistie al lui 
Hristos” 154 . 


Adică lumescul s-a cocoţat, prin slava deşartă 
omenească, deasupra sacrului. Părintele Stăniloae numeşte 
această situaţie cu atributele: 

„(...) universalism ecleziologic, sau supraecleziologic 
şi supraeuharistic, de caracter juridic, care şi-a găsit o 
expresie exagerată în doctrina catolică şi în care 
Bisericile locale sunt considerate părţi componente, 
inferioare, ale Bisericii Universale” 155 , iar episcopii 
sunt inferiori papei. 

Părintele Stăniloae arată că Schmemann ajunge totuşi la 
o ecleziologie universalistă, chiar dacă ea e una euharistic- 
universalistă. Schmemann arată că Bisericile locale nu sunt 
părţi componente inferioare ale Bisericii Universale, dar 
nuanţează apoi şi consideră că fiecare Biserică locală este 
manifestarea Bisericii Universale şi că totodată aceste Biserici 
locale nu pot trăi în izolare. 

Fără teandrism Biserica lui Hristos nu poate exista, căci 
teandrismul este caracteristic lui Hristos, iar Hristos este 
Capul Bisericii Sale. Părintele Stăniloae afirmă că „tocmai 
această ontologie 156 a Biserici ca unitate teandrică, întrupată 


153 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
175. 

154 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
175. 

155 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
175. 

156 Aici „ontologie” are sensul de existenţă (n.n.). 

întreagă şi indivizibil în fiecare Biserică, întemeiază legătura 
dintre Biserici ’ 157 158 . 

Schmemann, în ciuda consideraţiilor valoroase pe care le 
face afirmă totuşi necesitatea unui primat, pornind de la 
primatul sinodului asupra episcopului - care este în consens 
cu învăţătura Ortodoxă dar ajungând apoi să afirme evidenţa 
unui „primat universal” 159 , cu rolul de gardian al adevărului 
creştin, care: 

„să păzească şi să exprime unitatea Bisericilor în 
credinţă şi viaţă, să păzească şi să exprime 
comuniunea lor de gândire, să nu permită Bisericilor 
locale să se izoleze în ”provincialismul tradiţiilor 
locale”, să nu le permită să slăbească legăturile 
universale (catolice), să se separe de unitatea 
vieţii...” 160 


Părintele Stăniloae afirmă că primatul: 

„(...) nu este nici numai preşedinţie concepută în 
termeni democratici sau parlamentari” 161 . 

în continuare Părintele Stăniloae arată că asemenea 
teorii ecleziologice convin teologilor catolici, căci în esenţă 
afirmă necesitatea primatului papei şi al Romei: 


157 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
176. 

158 în continuarea textului întâlnim o greşeală de redactare, ca de-altfel atâtea altele pe care 
le-am întâlnit studiind opera ilustrului teolog Dumitru Stăniloae. Considerăm că ar fi 
meritat o mai mare atenţie şi un respect mai profund din partea celor care îi 
tehnoredactau lucrările şi a celor care revedeau corecturile înainte de tipărire, pentru că 
uneori greşelile schimbă cu totul nu numai sensul literar, dar în special cel teologic, 
atribuind Părintelui Stăniloae afirmaţii greşite, care desigur că nu-i aparţin. în cele ce 
urmează avem de-a face cu un anacolut generat de simplul fapt că cel care a cules textul 
a uitat negaţia: „Căci această plenitudine a Bisericii, nu numai că (NU, n.n.) se opune 
legăturii care o uneşte cu celelalte Biserici şi unei dependenţe faţă de ele, ci din contră 
postulează această legătură şi dependenţă, ca o condiţie indispensabilă a întrupării sale”. 

I5Q Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
178. 

160 Dumitru Stăniloae, „Biserica universală şi sobornicească”, Ortodoxia, nr. 2 / 1966, p. 
178. 

161 Trebuie subliniat aici faptul că articolul apare în anul 1966, în timpul perioadei de cruntă 
înstăpânire peste poporul român a ciumei bolşevice. Această formulare a scăpat probabil 
cenzurii, "plictisită” de a citi textele religioase... 

„(...) ecleziologia euharistică (...) deşi afirmă o mare 
autonomie a Bisericii locale, nu e opusă ecleziologiei 
universale şi e accesibilă unui primat al papei” 162 . 

Alţi teologi occidentali încearcă prin metoda paşilor mici, 
să realizeze la început un „uniatism deocamdată atenuaf 163 , 
care apoi, treptat, să ia în „stăpânire” „naivele” Biserici 
Ortodoxe locale, care sunt orbite de teorii greşite şi de 
promisiuni mincinoase (chiar dacă animate de idealurile 
generoase ale ecumenismului). 

Părintele Stăniloae citează pe profesorul N. Trembelas 
care condamnă teoria lui Afanassieff şi altele asemenea, pe 
care le consideră atât de dăunătoare şi de periculoase încât: 

„Dacă aceste teorii ar fi stăpânit în Biserica lui 
Hristos, e problematic dacă Biserica şi-ar fi păstrat 
până azi creştinismul evanghelic, propovăduit de 
Hristos şi de Apostoli şi predat Bisericii şi dacă 
Biserica n-ar fi devenit un centru sincretist, în care s- 
ar fi amestecat întâi aluatul iudaic, apoi diferitele 
elemente ale păgânismului prin gnosticism şi prin alte 
rătăciri deşarte, alterând tezaurul Revelaţiei 
dumnezeieş tf ’ 164 . 

Referindu-se la caracterul universal al Bisericii, la 
principiile care trebuie respectate când se avansează pe calea, 
de-altfel binecuvântată, a ecumenismului, părintele Stăniloae 
concluzionează că: 

1. Duhul este prezent întreg în Bisericile locale, dar 
numai atâta timp cât aceste rămân mădulare 165 ale Trupului 
lui Hristos. 

2. Biserica e universală deoarece toţi credincioşii se 
recapitulează în Hristos şi deoarece acelaşi Duh Sfânt lucrează 
în membrii Bisericii. Universalitatea Bisericii, zice Părintele, se 

162 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
179. 

163 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
181. 

164 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
183. 

165 Referitor la acest fapt Părintele Stăniloae face o afirmaţie paradoxală: "Mădularul este 
egal totului, dar numai în cadrul totului. Se poate merge chiar mai departe: mădularul nu 
e mai puţin necesar totului decât totul mădularului (...)”. 

manifestă şi prin primirea aceloraşi Taine, prin faptul că preoţii 
şi episcopii săvârşesc Sfânta Liturghie, prin mărturisirea 
teoretică şi punerea în practică a aceluiaşi adevăr de credinţă. 

Universalitatea Bisericii este dată de universalitatea lui 
Hristos şi a Duhului Sfânt şi nu de întinderea spaţială sau de 
durata temporară, lumeşti. De aceea considerăm că trebuie să 
se vină la ecumenism şi unire prin şi de la Hristos şi nu prin şi 
de la oameni. în ecumenismul adevărat, Primat este Hristos şi 
Bisericile locale sunt unite în El, în smerenie, comuniune şi 
dragoste frăţească. Ceea ce oamenii adaugă la acestea nu 
poate fi decât greşit. 

Părintele Stăniloae statuează o legătură biunivocă între 
Sfintele Taine şi mărturisirea dreptei credinţe, dreaptă credinţă 
care potenţează fiecare Taină, dar a cărei absenţă goleşte 
Tainele de conţinut, făcându-le simple acte formale: 

„(...) mărturisirea credinţei cuprinde în sine primirea 
Tainelor. Şi această mărturisire e criteriul şi baza 
Tainelor adevărate. De aceea după criteriul credinţei 
se judecă valabilitatea Tainelor şi unitatea 
comunităţilor creştine în acelaşi Duh, în aceeaşi 
Biserică. Dacă o comunitate deosebită de a mea 
mărturiseşte aceeaşi credinţă, în care se cuprinde 
aceeaşi înţelegere a Tainelor ce le săvârşeşte, 
comunitatea mea are în aceasta siguranţa că 
respectiva comunitate se împărtăşeşte de acelaşi 
Hristos, că e însufleţită de acelaşi Duh, de Duhul 
adevărului. (...) Tainele singure, despărţite de lumina 
largă a învăţăturii de credinţă, nu pot fi un criteriu 
suficient pentru unitatea între comunităţi (,..)” 166 

Părintele Stăniloae exprimă cu toată delicateţea ce 
caracterizează în general afirmaţiile teologice ortodoxe, cum se 
realizează „controlul”, „paza” adevărului de credinţă neştirbit, 
nefiind necesar un primat, un „gardian” omenesc, care să ţină 
Biserica lui Hristos pe calea cea dreaptă. Biserica este 
„controlată” de Sfântul Duh şi de Hristos; niciodată nu trebuie 
pierdută din vedere constituţia teandrică a Bisericii, prezenţa şi 
lucrarea Sfântului Duh şi a lui Hristos în Biserica Sa. Astfel: 


166 Dumitru Stăniloae, „Biserica universală şi sobornicească”, Ortodoxia, nr. 2 / 1966, p. 
192. 

„Dacă acelaşi Duh ţine Biserica în unitatea credinţei 
apostolice, atunci când într-o comunitate apar abateri 
de la această credinţă, El nu lasă celelalte comunităţi 
nepăsătoare la aceste abateri. Dacă nu poate 167 
readuce comunitatea respectivă la unitatea credinţei, 
El îndeamnă celelalte comunităţi la întreruperea 
comuniunii cu ea. (...) Biserica nu poate rămâne 
nepăsătoare faţă de o eroare, când această eroare 
apare în alte comunităţi, pentru că prin aceasta s-ar 
periclita pe ea însăşi în întregime. Biserica pune prin 
aceasta pentru un timp o barieră în calea voinţei sale 
de a actualiza universalitatea sa (...) ea vrea să 
salveze trunchiul din care să pornească la vremea sa 
din nou seva care să umple respectivele comunităţi 
de esenţa eclezială deplină.” 168 

Părintele Stăniloae arată că dacă se recunoaşte că prin 
Euharistie, Hristos şi Duhul Sfânt sunt întregi prezenţi în 
Biserică, atunci un primat de drept divin este anulat ca 
posibilitate, căci Hristos şi Duhul Sfânt nu sunt „mai mult” 
sau „mai deplin” 169 prezenţi într-o Biserică decât în altele. 
Existenţa lui Hristos şi a Duhului Sfânt determină ontologia 
Bisericii şi nu invers! 

Părintele Stăniloae admite necesitatea unei ierarhizări a 
clerului care duce la o oarecare ierarhizare în cadrul Bisericii 
Universale, dar această ierarhizare nu trebuie să depăşească 
satisfacerea unor nevoi administrative. Altfel: 

„Această misterioasă „graţie” a priorităţii ar 
contrazice teoria originii sacramentale sau 


167 Vedem aici o contrazicere a atotputerniciei lui Dumnezeu. Probabil că ar fi fost bine să se 
afirme: ”dacă iconomia lui Dumnezeu îngăduie pentru un timp ca respectiva comunitate 
să se abată de la dreapta credinţă”. 

168 Dumitru Stăniloae, „Biserica universală şi sobornicească”. Ortodoxia, nr. 2 / 1966, p. 
193. 

169 Credem că, legat de rătăcirile omeneşti în propovăduirea adevărului lui Hristos, chiar în 
diferitele aşa-zise „biserici”, însuşi Cuvântul lui Dumnezeu ne-a avertizat: ”Şi mulţi 
prooroci mincinoşi se vor scula şi vor amăgi pe mulţi. (Matei 24, 11); Atunci, de vă va 
zice cineva: Iată, Mesia este aici sau dincolo, să nu-1 credeţi. // Căci se vor ridica hristoşi 
mincinoşi şi prooroci mincinoşi şi vor da semne mari şi chiar minuni, ca să amăgească, 
de va fi cu putinţă, şi pe cei aleşi.” (Matei 24, 23-24). 

euharistice a întregii puteri şi a substanţei 
Bisericii.” 170 


170 Dumitru Stăniloae, „Biserica universală şi sobornicească”, Ortodoxia, nr. 2 / 1966, p. 
194. 

II. PĂSTRAREA VIE A REVELAŢIEI ÎN BISERICĂ 


II. 1. Păstrarea Revelaţiei în eficienţă în cadrul 
Bisericii 171 

Având în vedere aspectele evidenţiate în capitolul şi 
subcapitolele anterioare, respectiv provocările pe care diferitele 
tendinţe, inclusiv ecumenismul, le aduc în faţa Bisericii, se 
pune întrebarea: poate fi Revelaţia păstrată vie, sau cum spune 
Părintele Stăniloae: eficientă, în cadrul Bisericii? 

în ceea ce priveşte Revelaţia, Părintele Stăniloae arată că 
sunt 2 etape: prima etapă o constituie întruparea lui Hristos, 
lucrarea Sa în lume, încheiată de înălţarea Sa la cer - aceasta 
este Revelaţia supranaturală, în care însuşi Dumnezeu, prin 
Fiul Său, vine să locuiască între oameni, să Se arate lor şi să 
Se explice lor; cea de-a doua etapă, în care Hristos Dumnezeu 
nu mai este prezent în mod văzut între oameni, fapt care nu 
înseamnă că Revelaţia nu mai e activă, nu mai e eficientă - 
dimpotrivă, Hristos prin Duhul Sfânt, prin Biserica Sa, se 
extinde în toţi credincioşii, extinzând astfel împărăţia lui 
Dumnezeu în sufletele oamenilor. 

Pe timpul Revelaţiei supranaturale Dumnezeu S-a 
coborât la om până la cea mai mare apropiere posibilă, iar pe 
om l-a ridicat la cea mai mare intimitate posibilă cu El. Dar şi 
mai pe urmă, după înălţarea Sa: 

„(...) El vrea să realizeze în umanitatea Sa apropierea 
cu toţi oamenii, ca şi cu nişte parteneri egali cu Sine, 
menţinând identitatea personală a fiecăruia; prin 
aceasta vrea să aducă pe fiecare la nivelul de 
realizare umană maximală. Cu alte cuvinte, El vrea 
să extindă planul lui Dumnezeu realizat în El.” 172 

Părintele Stăniloae arată că Domnul şi Dumnezeul 
nostru Iisus Hristos nu a avut nevoie de mântuire prin unirea 
cu Dumnezeu tatăl, deoarece El era Dumnezeu, ci a asumat 
natura umană enipostaziată, fiind om şi Dumnezeu, pentru a 
deschide oamenilor calea mântuirii, prin unirea lor cu 
Dumnezeu, în calitate de fii - prin înfiere. Dar Părintele 


171 Titlu preluat de la Dumitru Stăniloae, Teologia Dogmatică Ortodoxă, voi. I, Editura 
Institutului Biblic şi de Misiune Ortodoxă, Bucureşti, 1996. 

172 D. Stăniloae, Teologia Dogmatică Ortodoxă, volumul I, p. 37. 

precizează că nu este vorba în Hristos Iisus de două persoane, 
una umană şi una divină, ori de o persoană umană care se 
uneşte cu Dumnezeu: 

pentru că în această situaţie nu ar fi putut fi 
orice om, întrucât n-ar fi centrul uman care este şi 
Dumnezeu. (...) Hristos e Persoana divină care Ea 
însăşi, fiind şi om, face posibilă, prin comuniune 
accesibilă cu ea ca om, comuniunea tuturor cu 
Dumnezeu însuşi, sau cu Persoana absolută. El este 
centrul şi fundamentul acţiunii de extindere a 
mântuirii şi de îndumnezeire la toţi cei ce cred. în El 
planul de mântuire s-a realizat ca într-un 
fundament” 173 . 

Acest fundament, prin extindere, devine Biserica Sa, în 
cadrul căreia acţiunea de mântuire continuă ca într-un 
laborator în care, individualizat, potrivit fiecărui suflet, au loc 
experienţele, se primesc îndrumările, se dăruiesc tainele care 
conduc spre mântuire. 

Revelaţia a fost comunicată prin Cuvântul lui Dumnezeu 
întru Duhul Sfânt şi tot prin Hristos şi prin Duhul Sfânt 
Revelaţia rămâne eficientă în continuare, până la sfârşitul 
veacurilor. Dar Revelaţia rămâne eficientă numai prin Biserică, 
susţinută de Biserică şi susţinând Biserica. Iată ce concis, dar 
totodată ce expresiv, defineşte Părintele Stăniloae Biserica în 
care Revelaţia rămâne eficientă: 

„Biserica este dialogul lui Dumnezeu cu credincioşii 
prin Hristos în Duhul Sfânt” 174 . 

Şi iarăşi: 

„Biserica este Revelaţia supranaturală, încheiată în 
Hristos, în eficienţa 175 ei asupra noastră în cursul 
vremii, prin Duhul Sfânt, este Revelaţia 
supranaturală ajunsă la deplinătatea ei în Hristos, în 


173 D. Stăniloae, Teologia Dogmatică Ortodoxă, voi. I, p. 37. 

174 D. Stăniloae, Teologia Dogmatică Ortodoxă, voi. I, p. 38. 

175 Părintele Stăniloae foloseşte deseori cuvântul eficienţă căruia îi atribuie două sensuri: 
acţiune şi eficacitate, (n.n.) 

acţiunea de extindere şi de rodire deplină în cei ce 
cred” 176 177 . 


Pentru a ne feri de a cădea în rătăcire, Părintele 
Stăniloae reiterează faptul că Revelaţia supranaturală s-a 
încheiat cu urcarea lui Hristos cu trupul la cer şi explică 
modalitatea în care totuşi această Revelaţie rămâne eficientă 
mai departe în Biserică, fără însă a deveni o altă Revelaţie, fără 
a se adăuga ceva la Revelaţia deja produsă şi încheiată: 

„Credincioşii, prin sensibilitatea produsă în ei de 
Duhul Sfânt în Biserică, iau cunoştinţă de puterea lui 
Hristos în care e împlinită toată Revelaţia şi iau 
cunoştinţă şi de acţiunea acesteia în ei. Dar nu 
descoperă o Revelaţie nouă sau un plus de revelaţie 
pe lângă cea împlinită în Hristos. Revelaţia continuă 
să fie activă prin Duhul Sfânt în lume, în şi prin 
Biserică, dar nu continuă să se întregească cu părţi 
noi. Ea e întreagă în Hristos şi din El lucrează 
întreagă în şi prin Biserică asupra fiinţelor conştiente 
care cred şi primesc credinţa. Lumina şi puterea ei au 
ajuns la zenit în soarele Hristos” 178 . 


176 D. Stăniloae, Teologia Dogmatică Ortodoxă, voi. I, p. 38. 

177 Credem că, deşi la scară umană Biserica lui Hristos pare a fi - (existând pe parcursul 
aproape două milenii) - veche de zile, este totuşi o Biserică foarte tânără. Să nu uităm 
cuvintele Psalmistului: „Că o mie de ani înaintea ochilor Tăi sunt ca ziua de ieri, care a 
trecut şi ca straja nopţii”. De aceia credem că dacă unii consideră Biserica lui Hristos 
învechită, ori dacă unele Biserici se lasă cucerite, încetul cu încetul, de omenesc în 
detrimentul divinului, aceasta are loc doar din neputinţe omeneşti. Trebuie să 
considerăm, dimpotrivă, că Revelaţia supranaturală a avut loc ca „ieri”, că Biserica lui 
Hristos este proaspătă şi încărcată de prezenţa lui Hristos şi a Duhului Sfânt, că 
„vremurile din urmă” sunt încă foarte departe de a încheia procesul mântuitor care se 
desfăşoară în şi prin Biserică. Să nu uităm ce ne spune Hristos când este întrebat despre 
sfârşitul lumii: „Iar de ziua şi de ceasul acela nimeni nu ştie, nici îngerii din ceruri, nici 
Fiul, ci numai Tatăl (Marcu 13, 32). Este necesar să nu mai fim atât de blazaţi, de 
„obosiţi” de vechimea Bisericii lui Hristos; oare nu Dumnezeu Sfânta Treime a creat 
universul întreg şi oare nu este vârsta Bisericii insignifiantă faţă de vârsta universului? 
Oare nu Dumnezeu Preasfânta Treime a creat omul, despre care ştiinţa spune că există de 
peste 100.000 de ani iar Dumnezeu a trebuit să aştepte atât de mult după noi, până când, 
în urmă cu puţin peste 2.000 de ani am devenit destul de „copţi” pentru a primi Revelaţia 
supranaturală? Să ne străduim aşadar să nu facem din „vechimea Bisericii” o „pricină de 
poticnire”! Biserica este tot atât de proaspătă ca şi la început iar revelaţia este tot atât de 
eficientă în ea ca şi atunci când Hristos Dumnezeu locuia printre noi. Doar să ne 
străduim să o primim! 

178 D. Stăniloae, Teologia Dogmatică Ortodoxă, voi. I, p. 38. 

în acest sens părintele afirmă că: 

„Biserica este Hristos ca Revelaţie deplină în 

continuarea eficienţei Lui” 179 . 

întâlnim la Părintele Stăniloae afirmaţia cherigmatică 
conform căreia Biserica lui Hristos nu îşi încheie existenţa la 
sfârşitul veacurilor, ci va continua şi în viaţa viitoare, ca 
împărăţie a lui Dumnezeu: 

„Biserica este Hristos ca Revelaţie deplină în 

continuarea eficienţei lui. Din El continuă ea să 
lumineze şi să încălzească prin Duhul Sfânt în mod 
integral nu numai până la sfârşitul timpului, ci şi în 
veşnicie, în şi prin Biserica de pe pământ şi din cer 
(...)” 18 ° 

Duhul Sfânt menţine Biserica eficientă în calitatea ei de 
laborator al mântuirii, pentru toţi cei care cred în Hristos. 

Trebuie să considerăm Sfânta Scriptură şi Sfânta 
Tradiţie nu ca fiind învechite de trecerea anilor, ci ca fiind 
mereu vii, mereu „proaspete”, mereu „dând pe-afară ” 181 de 
mulţimea şi de bogăţia vieţii şi de prezenţa Duhului Sfânt şi a 
prezenţei Lui Hristos în Ele (Sfânta Scriptură şi Sfânta 
Tradiţie), şi prin ele în Biserică. Părintele Stăniloae arată că 
modul în care Biserica menţine Revelaţia eficientă, ori, cu alte 
cuvinte, modul prin care Revelaţia rămâne eficientă în Biserică, 
şi deci Biserica rămâne mântuitoare, este acela de a actualiza 
mereu prin rostire şi lucrare Sfânta Scriptură şi Sfânta Tradiţie: 

„Deci Biserica, prin Sfânta Scriptură şi Sfânta 
Tradiţie, menţine în înţelesul ei adevărat Revelaţia în 
acţiune. Acţiunea ei nu e altceva decât punerea în 
lucrare a Revelaţiei păstrate în întregul ei, pregătirea 


179 Se întâlneşte des acest trop, respectiv afereza ori prolepsci ca un element definitoriu al 
stilului retoric al Părintelui Stăniloae, respectiv, la începutul capitolelor, subcapitolelor 
ori al paragrafelor, Părintele statuează ceea ce vrea să transmită într-o propoziţie ori într- 
o frază, de obicei concise, pe care le dezvoltă apoi cu argumente bine alese. 

180 D. Stăniloae, Teologia Dogmatică Ortodoxă, voi. I, p. 38. 

181 ”Căci cel pe care l-a trimis Dumnezeu vorbeşte cuvintele lui Dumnezeu, pentru că 
Dumnezeu nu dă Duhul cu măsură.” (Ioan 3, 34). 

credincioşilor pentru lucrarea ei, sau a lui Hristos 
tălmăcit în Sfânta Scriptură şi comunicat prin Sfânta 
Tradiţie .” 182 


Părintele Stăniloae combate ideea potrivit căreia, dacă se 
consideră Biserica drept având în ea pe Hristos şi pe Duhul 
Sfânt, atunci Biserica nu ar mai avea nevoie de Sfânta 
Scriptură şi de Sfânta Tradiţie. Acest fapt ar duce la ineficienţa 
Revelaţiei în Biserică deoarece Hristos nu ar mai putea fi 
exprimat. Iar exprimarea, revelarea lui Hristos în Biserică sunt 
deplin autentice doar în Sfânta Scriptură şi în Sfânta Tradiţie. 

Unde are însă loc primirea Revelaţiei eficiente a lui 
Hristos Dumnezeu, în zilele noastre? Desigur că doar în 
Biserică, unde lucrează Duhul Sfânt şi unde Duhul îl face 
simţit pe Hristos: 

„Duhul lui Hristos ne sensibilizează pentru Hristos şi 
ne uneşte cu El în Biserică, pentru că focul Duhului 
care se propagă din Hristos nu se poate despărţi de 
sensibilitatea umană comună pentru Hristos. El se 
manifestă ca lucrător prin focul credinţei lucrătoare. 
Focul acesta este viaţa în continuă desăvârşire a 
comuniunii cu Hristos. Duhul aduce viaţa pentru că 
realizează comuniunea cu Hristos ”. 183 

Părintele Stăniloae în diferitele sale lucrări, cum este şi 
cea analizată aici, afirmă că nu putem primi credinţa de la 
sine, ori prin noi înşine, ci ea trebuie să ne fie dăruită printr-o 
altă persoană. Prin aceasta primirea credinţei are un caracter 
interpersonal. Iar Biserica, adunare a credincioşilor, este 
mediul eficient în care putem primi credinţa, primind adevărul 
Revelaţiei. Iată încă un argument pentru a considera Biserica 
drept un laborator eficient al mântuirii celor ce cred: 

„Prin Duhul credincioşii nu sunt legaţi în izolare de 
Hristos, ci împreună. Cel ce ajunge la credinţa în 
Hristos ajunge prin credinţa sau sensibilitatea altuia. 
Sensibilitatea interpersonală a credinţei în care Se 
manifestă Duhul Sfânt îi leagă pe cei ce cred în 
comunitatea credinţei în Biserică. Sensibilitatea 


182 D. Stăniloae, Teologia Dogmatică Ortodoxă, voi. I, p. 38-39. 

183 D. Stăniloae, Teologia Dogmatică Ortodoxă, voi. I, p. 39. 

bucuriei pentru comunitatea cu Persoana absolută a 
lui Hristos se extinde în bucuria comuniunii şi a 
faptelor de comuniune cu aţii, în participarea altora 
la Persoana absolută a lui Dumnezeu, venită la 
nivelul comuniunii cu ei în Hristos .” 184 

Părintele afirmă în continuare caracterul absolut al 
Bisericii ca laborator al mântuirii. Mântuirea, ca ţintă finală a 
vieţii persoanei umane, nu poate avea loc înafara Bisericii, căci 
doar Biserica actualizează pe Hristos şi face eficientă în 
continuare Revelaţia şi aceasta pentru că doar Biserica înţelege 
fără să greşească, fără să cadă în rătăcire, Sfânta Scriptură şi 
Sfânta Tradiţie: 

„(...) ca exprimare vie si dinamică a puterii lui Hristos 

Biserica este: 

„(...) singura care pune în actualitate această putere, 
sau căldura ei, prin sensibilitatea interumană 
produsă de Duhul Sfânt .” 186 

Am îndrăzni să adăugăm: unde să îl căutăm pe Hristos 
şi unde să îl găsim pe Hristos, prin lucrarea Duhului Sfânt, 
dacă nu acolo unde lucrează Duhul Sfânt şi unde-L face 
prezent pe Hristos, anume în Biserica Sa? 

Revelaţia este menţinută eficientă - şi deci şi lucrarea 
Bisericii ca laborator al mântuirii este menţinută eficientă - 
prin menţinerea vie a dialogului Bisericii cu Hristos, dialog 
care: 


„(...) se poartă în mod principal prin Sfânta Scriptură 
şi prin Sfânta Tradţie .” 187 

Părintele Stăniloae vede în Sfânta Scriptură un apel pe 
care Dumnezeu îl adresează în continuare credincioşilor, ori de 
câte ori Sfânta Scriptură este citită în Biserică. Când se citesc 
cuvintele Sfintei Scripturi, se rostesc cuvintele Mântuitorului; 


184 D. Stăniloae, Teologia Dogmatică Ortodoxă, voi. I, p. 39. 

185 D. Stăniloae, Teologia Dogmatică Ortodoxă, voi. I, p. 39. 

186 D. Stăniloae, Teologia Dogmatică Ortodoxă, voi. I, p. 39. 

187 D. Stăniloae, Teologia Dogmatică Ortodoxă, voi. I, p. 39. 

Cuvântul lui Dumnezeu ni se adresează atunci în cel mai 
direct mod. 

Tot din citirea Sfintei Scripturi Dumnezeu ne transmite 
Revelaţia despre Sine, în plenitudinea ei. Părintele Stăniloae 
face, referitor la acesta, o curajoasă şi foarte expresivă 
afirmaţie: 


„Sfânta Scriptură e Fiul şi Cuvântul lui Dumnezeu 
care S-a tălmăcit pe Sine în cuvinte, în lucrarea Lui 
de apropiere de oameni pentru ridicarea lor la El, 
până la sfârşitul lumii. Prin cuvântul ei, Hristos 
continuă să ne vorbească şi nouă, să ne provoace la 
răspuns cu fapta, să lucreze astfel şi în noi. Noi 
simţim prin cuvântul Scripturii că Hristos continuă să 
lucreze în noi prin Duhul Său cel Sfânt (,..)” 188 

Sfânta Scriptură descrie planul mântuitor al lui 
Dumnezeu, care a fost pregătit, care se desfăşoară şi care va 
continua şi după sfârşitul veacurilor. Sfânta Scriptură conţine 
Revelaţia în totalitatea sa, căci Dumnezeu nu a vrut să ne 
ascundă nimic din ceea ce ne este folositor pentru a ne mântui 
şi astfel în Scriptură este descrisă: 

„(...) bunătatea Lui integrală faţă de noi cuprinsă în 
Hristos. ” 189 


Părintele Stăniloae reiterează doctrina sa despre 
primirea credinţei prin mijlocirea unui alt credincios, deşi 
acum, folosind locuţiunea adverbială de mod ”în general”, 
nuanţează caracterul absolut al acestei căi de a primi credinţa. 
Sfinţia sa spune că: 

„(...) în general, cuvântul Scripturii are putere când e 
comunicat de un om credincios altuia, fie prin 
repetarea lui aşa cum se găseşte în Scriptură, fie 
explicat. Căci în credinţa dintre ei lucrează Duhul 
Sfânt (care-L face prezent şi lucrător pe Hristos 190 , 


188 D. Stăniloae, Teologia Dogmatică Ortodoxă, voi. I, p. 40. 

189 D. Stăniloae, Teologia Dogmatică Ortodoxă, voi. I, p. 40. 

190 Matei 18, 20: ”Că unde sunt doi sau trei, adunaţi în numele Meu, acolo sunt şi Eu în 
mijlocul lor”. Iată cum credinţa şi consecinţa ei: mântuirea, au loc în Biserica lui Hristos, 
sunt garantate a avea loc în Biserică. Credem că aşa cum Părintele Stăniloae cu dreaptă 
judecată foloseşte expresia ”în general”, tot aşa trebuie să nu absolutizăm afirmaţiile 

n.n.). Credinţa, ca lucrare a Duhului vine în cineva 
prin altul, dar numai când acel altul comunică 
cuvântul Scripturii însuşit şi mărturisit cu credinţă, 
sau cu sensibilitatea comuniunii în Duhul. Scriptura 
îşi activează puterea ei în comuniunea dintre 
persoane, în transmiterea cuvântului ei cu credinţă 
de la o persoană la alta, de-a lungul generaţiilor .” 191 

Primii oameni care au crezut, au crezut pentru că li s-a 
transmis credinţa de către Hristos însuşi, iar cei care au urmat 
au crezut pentru că li s-a transmis credinţa de către cei care 
au crezut lui Hristos însuşi. într-un mod simbolic Părintele 
Stăniloae instituie în primirea şi transmiterea credinţei o 
taină similară oarecum cu cea a hirotoniei, dar aici taina 
este oficiată nu prin punerea mâinilor ci prin punerea 
sufletului; în orice caz, primirea credinţei în viziunea sfinţiei 
sale este inseparabilă de Biserică. Aşa cum, ca o consecinţă, 
mântuirea nu poate avea loc decât în laboratorul Bisericii. 

Scriptura este totodată şi cauză a primirii credinţei şi 
generatoare a unei credinţe din ce în ce mai mari prin citirea şi 
primirea în suflet a cuvintelor ei. Cu cât credincioşii citesc mai 
frecvent Scriptura, cu atât capacitatea lor de a-i primi 
conţinutul creşte. Odată cu creşterea capacităţii de receptare a 
adevărului cuvintelor Scripturii devenim din ce în ce mai 
convinşi de sfinţenia lor şi de faptul că asemenea cuvinte nu 
puteau veni decât de la Dumnezeu. Prin această creştere a 
credinţei sufletul ajunge să simtă pe Hristos cel Viu şi pe 
Duhul Său într-o receptare cu caracter teandric: Hristos cel 
suprareal devine „real” pentru credincioşii de pe o anumită 
treaptă a curăţeniei duhovniceşti. 

Prin vocea celui care citeşte cuvintele Scripturii întru 
Duhul Sfânt, cel care rosteşte acele cuvinte este Hristos însuşi. 
Prin rostirea cuvintelor Scripturii întru Duhul Sfânt, cu 
credinţă, cu bucurie şi cu cutremur 192 , credinţa : 

„(...) se dă nu numai de înţelesurile ei duhovniceşti, ci 
şi de lucrarea Duhului lui Hristos săvârşită prin 


noastre omeneşti, căci Duhul Sfânt nu este "prizonierul” cuiva sau a ceva şi despre El 
Hristos ne-a spus: "Vântul suflă unde voieşte şi tu auzi glasul lui, dar nu ştii de unde 
vine, nici încotro se duce. Astfel este cu oricine e născut din Duhul.” (loan 3, 8). 

191 D. Stăniloae, Teologia Dogmatică Ortodoxă, voi. I, p. 41. 

192 Psalmul 2, 11: „Slujiţi Domnului cu frică şi vă bucuraţi de El cu cutremur." 

aceste înţelesuri în cel ce citeşte, sau de Hristos 
însuşi, Care-Şi descoperă tot mai adânca bogăţie 
spirituală a Lui. ” 193 

Redăm aici citatul din Sfântul Maxim Mărturisitorul 
folosit de Părintele Stăniloae pentru ilustrarea acestui proces 
de pătrundere şi primire treptată a iubirii lui Hristos din 
cuvintele Sfintei Scripturi: 

„E nevoie de multă ştiinţă (duhovnicească) pentru ca, 
înlăturând mai întâi cu grijă vălurile literelor ce 
acoperă Cuvântul, să putem privi cu mintea 
dezvăluită pe Cuvântul însuşi, stând de Sine şi 
arătând în Sine limpede pe Tatăl, atâta cât e cu 
putinţă, oamenilori (Filocalia Română, volumul II, 
Capete gnostice, p. 194). 

Asigurarea eficienţei Revelaţiei în Biserica lui Hristos are 
loc şi prin păstrarea nealterată a Sfintei Tradiţii aşa cum este 
ea primită de la Sfinţii Apostoli, adică aşa cum a fost insuflată 
de Duhul Sfânt. Părintele Stăniloae consideră Sfânta Tradiţie 
ca: 


„(...) fiind ea însăşi o aplicare şi o aprofundare 
continuă a conţinutului ei (al Sfintei scripturi, 
n. n .).” 194 

Părintele Stăniloae defineşte impulsul evolutiv al 
explicării şi înţelegerii Sfintei Scripturi şi al Sfintei Tradiţii prin 
noţiunea de „principiu dinamizatori 195 , acest principiu fiind 
conţinut în cele două surse ale credinţei. Dar manifestarea 
acestui principiu dinamizator nu schimbă explicarea 
apostolică a Sfintei Scripturi şi a Revelaţiei ci le lasă 
neschimbate 196 . Credem că Sfânta Tradiţie este în fapt 


193 

194 

195 

196 


D. Stăniloae, Teologia Dogmatică Ortodoxă, voi. I, p. 42. 

D. Stăniloae, Teologia Dogmatică Ortodoxă, voi. I, p. 43. 

D. Stăniloae, Teologia Dogmatică Ortodoxă, voi. I, p. 43. 
în lucrarea sa Jisus Hristos sau restaurarea omului, părintele profesor doctor 
academician Dumitru Stăniloae arată cum de-a lungul timpului Revelaţia, aşa cum este 
ea cuprinsă în Sfânta Scriptură, este explicată în Biserică intr-un mod în care să facă 
posibilă receptarea ei de către oamenii acelui timp. însă această explicare nu schimbă 
nicidecum conţinutul revelator al Sfintei Scripturi. Este vorba de o adaptare a explicării 
la nivelul înţelegerii oamenilor timpului şi nu de o adaptare a Revelaţie, Revelaţie care 
rămâne neschimbată. 

rezultatul cristalizat şi validat de către Biserică al efortului 
continuu de receptare şi înţelegere, de transmitere a 
înţelesurilor Revelaţiei şi ale Sfintei Scripturi, dar şi 
transpunerea în operă a lucrării poruncilor pe care Hristos ni 
le transmite prin Sfânta Scriptură şi a căror împlinire ni le 
insuflă prin Sfântul Său Duh. 

Pentru a defini ce aduce nou Sfânta Tradiţie, care nu 
este o simplă explicitare a Revelaţiei, Părintele Stăniloae 
parafrazează Epistola către Evrei a Sfântului Apostol Pavel (7, 
27 şi 10, 10), care spune că Sfânta Tradiţie înseamnă: 

„A înţelege, a folosi, adică a integra în destinul 
nostru elementele unei Revelaţii destinate tocmai a 
ne face prezent în veac harul de care a vorbit 
Scriptura, pentru prima dată, şi care are deja o foarte 
lungă istorie... Prin Revelaţia în Hristos s-a petrecut 
ceva odată pentru totdeauna. ” 

Iată cum explică Părintele Stăniloae nevoia de a exista 
Sfânta Tradiţie: 

„(...) dacă Scriptura n-ar intenţiona să treacă pe 
Hristos în viaţa oamenilor şi norma acestei vieţi să fie 
după El, n-ar avea nevoie de completarea 197 prin 
Tradiţie .” 198 

Un termen care ar scuti de consecinţele ce decurg din 
utilizarea cuvântului „completare” şi pe care-1 propunem aici 
pentru a explica necesitatea Tradiţiei, ar fi „actualizare” în sens 
de „explicitare” într-un context dat 199 . 

Părintele Stăniloae consideră întemeierea Bisericii ca 
prim act al Tradiţiei; întemeierea Bisericii este o primă trecere 
în viaţa oamenilor a Sfintei Scripturi. Trebuie din start să 
precizăm aici că noi credem că a modifica sau a interpreta 
într-un mod diminuat sau eronat cuvintele Sfintei Scripturi, 


197 Nu subscriem termenului „completare”, căci are nevoie de a fi completat un lucru 
incomplet. Iar aceasta nu se poate afirma despre Sfânta Scriptură, care conţine în ea 
Cuvântul lui Dumnezeu şi care este perfect. Considerăm Tradiţia totalitatea 
manifestărilor credinţei în viaţa reală, manifestări care au fost validate de către Biserică, 
prin lucrarea şi cu inspirarea şi îngăduinţa Sfântului Duh. 

198 D. Stăniloae, Teologici Dogmatică Ortodoxă, voi. I, p. 43. 

199 Vezi şi nota de subsol nr. 184. 

ori a lua din ele doar ceea ce ne justifică scăderile şi 
neputinţele, nu este nicidecum o „trecere în viaţă” a acesteia. 
Scriptura nu este diminuată prin aplicarea ei în viaţa de zi cu 
zi, prin Tradiţie, căci şi viaţa, lumea, sunt creaţia lui 
Dumnezeu, sunt ale lui Dumnezeu. Lumea este bună întrucât, 
fiind creaţia lui Dumnezeu, Dumnezeu nu a creat lucruri rele. 
El nu este o sursă a răului, ci răul vine în lume, aşa cum arată 
sfântul Maxim Mărturisitorul, ca fiind ceva exterior, fără a 
avea o natură proprie, ci, prin căderea oamenilor, răul se 
suprapune peste lucruri şi caută să pervertească receptarea de 
către om a raţiunile lui Dumnezeu din ele. în această viziune, 
trecerea Scripturii în lume nu înseamnă nicidecum o coborâre 
a ei, o scădere sfinţeniei ei, care să ne justifice o credinţă 
împuţinată, adaptată spiritului lumesc şi căderilor lumeşti ale 
vremurilor. De aceea credem că, aşa cum se şi întâmplă în fapt, 
primirea diferitelor explicaţii ale Scripturii şi a anumitor 
manifestări care au loc în numele ei trebuie să fie cu mare 
atenţie cercetată de Biserică şi să aibă loc numai în 
continuitate cu şi totodată în neschimbabilitatea Tradiţiei 
Apostolice. Nu credem că este necesar a mai detalia aici 
scăderile şi ştirbirile aduse de introducerea eronată a unor 
judecăţi omeneşti greşite în doctrinele Bisericii Catolice şi a 
celei Protestante, ori a denominaţiunile neoprotestante, ca şi 
ale oricăror alte mlădiţe ale acestei vii, care s-au tăiat pe ele 
însele de la butucul Viei Adevărului. Revelaţia - adică Predania 
Apostolică, Sfânta Scriptură şi Sfânta Tradiţie - nu trebuie să 
se „dilueze” pentru a îndreptăţi căderile omeneşti! 

Această păstrare intactă a Tradiţiei, spune Părintele 
Stăniloae, are loc: 

„(...) prin structurile ierarhic-sacramentale, precizate 
de Apostoli ca mijloace de trecere a conţinutului 
Revelaţiei lui Hristos însuşi în viaţa oamenilor .” 200 

Părintele Stăniloae spune că: 

„Tradiţia ca explicare mereu îmbogăţită a aceluiaşi 
Hristos nu se poate despărţi de primirea Lui drept 
conţinut neschimbat al Tradiţiei, de cugetarea 
aceluiaşi har al Lui, sau de primirea Aceleiaşi 


200 D. Stăniloae, Teologia Dogmatică Ortodoxă, voi. I, p. 45. 

Persoane a lui în Biserică prin Sfintele Taine şi prin 
cuvântul explicativ despre El. ” 201 


Dar nu trebuie să pierdem din vedere că explicarea lui 
Hristos este făcută totuşi de oameni care nu pot avea o 
cunoaştere deplină, ci doar prin „simboale şi ghicituri”. Deci 
Tradiţia trebuie să înglobeze în ea noile doctrine, explicaţii ori 
formulări teologice, cu o mare băgare de seamă, ca să nu se 
piardă continuitatea cu Predania Apostolică şi cu Simbolul de 
Credinţă. 

Există două aspecte ori moduri de manifestare a 
Tradiţiei: conţinutul ei şi transmiterea ei. Părintele Stăniloae 
defineşte conţinutul Tradiţiei ca fiind: 

„(...) totalitatea modalităţilor de trecere a lui Hristos 
în viaţa umană sub forma Bisericii şi a tuturor 
lucrărilor Lui de sfinţire şi propovăduire” 202 . 

în ceea ce priveşte transmiterea Tradiţiei de la o generaţie 
la alta, în descendenţă apostolică, Părintele ia în considerare 
„modalităţile” 203 prin care are loc această transmitere. 

Referitor la cele de mai sus Părintele Stăniloae citează 
două foarte ilustrative afirmaţii ale teologului George Florovski 
(Orthodoxy, Geneva, 1960, p. 40), care definesc succint 
Tradiţia: „(...) Apostolii au predat şi Biserica a primit prin 
succesorii lor, episcopii, nu numai o învăţătură, ci şi harul 
Sfântului Duh” 204 ; „în esenţă, Tradiţia este neîntreruperea vieţii 
dumnezeieşti, permanenta prezenţă a Sfântului Duh” 205 . 

Sintetizând cele două modalităţi de a defini Tradiţia, cea 
a Părintelui Stăniloae şi cea a lui G. Florovski, credem că 
Tradiţia poate fi considerată ca fiind trecerea lui Hristos şi a 
Sfântului Duh în Biserică şi actualizarea Lor permanentă în 
Biserică. 

Părintele Stăniloae arată însă că Tradiţia este dinamică şi 
nu statică, deoarece starea de apropriere a lui Dumnezeu de 
oameni este la rândul ei dinamică şi nu statică. Tradiţia, prin 


201 D. Stăniloae, Teologia Dogmatică Ortodoxă, voi. I, p. 45. 
~ 02 D. Stăniloae, Teologia Dogmatică Ortodoxă, voi. I, p. 45. 
203 D. Stăniloae, Teologia Dogmatică Ortodoxă, voi. I, p. 45. 
~ 04 D. Stăniloae, Teologia Dogmatică Ortodoxă, voi. I, p. 45. 
205 D. Stăniloae, Teologia Dogmatică Ortodoxă, voi. I, p. 45. 

faptul că explică adevărului de credinţă mereu actualizat unei 
omeniri ce evoluează, face: 


”(...) conţinutul Scripturii mereu viu, actual, eficient, 
dinamic în toată integritatea lui, în cursul generaţiilor 
din istorie”. 

Părintele mai afirmă că „în sensul acesta, ea (Tradiţia) 
completează Scriptura” 206 , afirmaţie care nu ne este foarte 
confortabilă, căci Dumnezeu prezent în Sfânta Scriptură prin 
Cuvântul Său nu are nevoie să fie "completat”. Considerăm că 
mai potrivită ar fi nuanţarea acestei afirmaţii în felul următor: 
Tradiţia vine să facă mai accesibilă primirea Revelaţiei cuprinsă 
în Scriptură. 

Cântările bisericeşti sunt parte a Tradiţiei, fiind compuse 
de oamenii Bisericii, însă toate conţin sau au ca inspiraţie texte 
din Scriptură, căci ele nu se îndepărtează de la adevăr şi 
nicidecum nu contrazic Cuvântul. Părintele Stăniloae citează 
pe V. Vedernicov (Problema tradiţiei în teologia ortodoxă, în: 
Jurnal Moscovoi Patriarhii, 1961, nr. 10, p. 40) care afirmă că 
imnele şi actele liturgice dau Scripturii „(...) o adâncă tâlcuire 
dogmatică şi spirituală. Scriptura, fără explicarea liturgică şi fără 
aplicarea ei în Liturghie şi în celelalte Taine, se usucă, se 
desfigurează” 207 . 

Privim din nou cu foarte mare rezervă afirmaţia 
teologului amintit şi ne întrebăm dacă Dumnezeu fără om ”se 
usucă, se desfigurează”? Poate că neputinţa omenească face 
ca, în percepţia credinciosului de rând, care nu participă la 
Sfânta Liturghie, cuvintele Sfintei Scripturi să se estompeze, să 
primească sensuri ne-la-locul-lor. Dar aceasta nu înseamnă că 
Cuvântul va suferi vreo ştirbire din cauza incapacităţii de 
receptare a Lui de către cel care-L citeşte. Liturghia ca serviciu 
sfânt este necesară pentru om şi nu pentru Dumnezeu. 
Tradiţia este pentru om şi nu pentru Dumnezeu. A afirma că 
Dumnezeu are nevoie de Tradiţie înseamnă a-I ştirbi atributele 
divine. 

Tradiţia fiind supusă unui dinamism permanent se 
îmbogăţeşte continuu. Ea pleacă de la Tradiţia (Predania) 
Apostolică şi acumulează continuu noi modalităţi prin care să 


~ 06 D. Stăniloae, Teologia Dogmatică Ortodoxă, voi. I, p. 45. 
J>1 D. Stăniloae, Teologia Dogmatică Ortodoxă, voi. I, p. 46. 

faciliteze primirea de către om a Revelaţiei. însă nu trebuie să 
absolutizăm nici rolul Tradiţiei în primirea Cuvântului, căci ar 
însemna din nou să-I impunem reguli şi limitări lui Dumnezeu. 
Dumnezeu se dăruieşte cui vrea. Şi iarăşi nu trebuie să 
considerăm în vreun fel că Tradiţia circumscrie, sau conţine pe 
Dumnezeu cel necircumscris şi neconţinut. Şi să nu uităm că a 
afirma că fără Sfânta Tradiţie mântuirea oamenilor nu este 
posibilă contravine Cuvântului care zice: „(...) la Dumnezeu 
însă toate sunt cu putinţă” 208 . 

Tradiţia are două lucrări principale, din care decurg 
toate elementele ei: „chemarea şi pogorârea Duhului Sfânt” 209 . 
Celelalte elemente ale Tradiţiei, care fac pe credincioşi în stare 
de a primi pe Duhul - arată Părintele Stăniloae - sunt: 

„(...) viaţa morală şi spirituală, cu înfrânările, virtuţile, 
cu pocăinţa ce ţin de ea, normate prin disciplina 
canonică a Bisericii. ” 210 


Aici am dori să arătăm că lucrările menţionate mai sus 
vin ca jertfă a credinciosului, ca dovadă a credinţei sale şi a 
dragostei pe care o poartă Domnului Nostru Iisus Hristos, dar 
nu constituie o obligare a harului să vină peste credincioşii 
care se străduiesc astfel. Harul se primeşte în dar şi nu ca 
plată. 

Părintele Stăniloae arată că Tradiţia se întemeiază pe: 

„(...) actele mântuitoare ale lui Hristos, pe puterea la 
care a ajuns umanitatea noastră în Hristos, ca şi pe 
pilda ajutorului dat de Dumnezeu în atâtea cazuri în 
cursul revelaţiei, pe încrederea permanentizării iubirii 
lui Dumnezeu, în Hristos, pentru oameni, manifestată 
în acele acte şi pe încrederea că Hristos a rămas în 
starea lui înviată aproape de noi .” 211 

Desigur că explicarea modului în care Tradiţia, deşi 
rămâne mereu neschimbată, este totuşi într-un dinamism 
continuu, duce la afirmaţii paradoxale, care însă nu privesc 
atât conţinutul divin al Tradiţiei, referitor la care ar fi de înţeles 


2U8 Matei 19,26. 

~ 09 D. Stăniloae, Teologia Dogmatică Ortodoxă, voi. I, p. 46. 

210 D. Stăniloae, Teologia Dogmatică Ortodoxă, voi. I, p. 46. 

211 D. Stăniloae, Teologia Dogmatică Ortodoxă, voi. I, p. 46 

a fi făcute, din cauza limitărilor teologiei catafatice, ci mai 
degrabă se referă la aspecte ale vieţii omeneşti. O astfel de 
afirmaţie este citată de Părintele Stăniloae, aparţinând lui 
Vicenţiu de Levin, care spune că: „Dezvoltarea Tradiţiei nu 
înseamnă schimbarea ei ci „o amplificare în ea însăşi’ 212 . 

Desigur că Sfânta Tradiţie este vitală pentru mântuirea 
credincioşilor, căci este un ajutor esenţial în a putea primi 
Revelaţia. însă trebuie să avem grijă, atunci când abordăm 
toate cele referitoare la Tradiţie, să nu cădem în fariseism, 
adică să nu comitem greşeala despre care Mântuitorul spune: 
„(...) aţi desfiinţat cuvântul lui Dumnezeu pentru datina 
voastră” 213 . 

Pe cale de consecinţă, să nu ne împăunăm că înţelegem 
cele ale lui Dumnezeu, căci chiar şi apostolilor care L-au văzut 
faţă către faţă şi au primit Duhul Sfânt de la Hristos Fiul lui 
Dumnezeu, le-a fost aproape imposibil să-L ”vadă”, şi chiar au 
încercat să se opună planului din veac al lui Dumnezeu, aşa 
cum a încercat şi Sfântul Apostol Petru să-L determine pe 
Mântuitorul Hristos să evite jertfa, Apostol căruia Hristos îi 
spune: „Mergi înapoia Mea, satano! Sminteală îmi eşti; că nu 
cugeţi cele ale lui Dumnezeu, ci cele ale oamenilor” 214 . 

Părintele face afirmaţia că: 

„Tradiţia nu poate exista fără Biserică” 215 . 

într-adevăr a cui ar fi Tradiţia dacă nu a credincioşilor 
care participă la ea şi care constituie Biserica Luptătoare a lui 
Hristos? Credincioşii participă la Tradiţie în comunitatea şi în 
comuniunea Bisericii: 

„Propovăduirea şi lucrarea Apostolilor face parte şi ea 
din Revelaţie; Revelaţia a continuat să se completeze 
în Biserică, după întemeierea ei” 216 . 

Referitor la cele afirmate mai sus, poate ar fi mai potrivit 
să se spună că Apostolii au făcut parte din planul Revelaţiei şi 
că au contribuit la transmiterea adevărului către ceilalţi 


~ 12 D. Stăniloae, Teologia Dogmatică Ortodoxă, voi. I, p. 47. 

213 Matei 15, 6. 

214 Matei 16,23. 

215 D. Stăniloae, Teologia Dogmatică Ortodoxă, voi. I, p. 47. 
~ 16 D. Stăniloae, Teologia Dogmatică Ortodoxă, voi. 1, p. 48. 

oameni care nu au fost în preajma Mântuitorului, în contact 
direct cu El. Dacă înţelegem Revelaţia ca descoperire de Sine a 
lui Dumnezeu (Epifania este parte a Revelaţiei) atunci ea nu 
poate fi făcută de oameni, ci doar transmisă, în măsura în care 
este aceasta posibil omului. Dacă afirmăm că lucrarea 
Apostolilor a făcut parte din Revelaţie atunci coborâm Revelaţia 
la măsuri omeneşti, chiar dacă aceşti oameni sunt sfinţi. 

Şi iarăşi: Revelaţia, prin continuitatea Bisericii şi a 
Tradiţiei, începe să fie percepută din ce în ce mai deplin; dar 
nu completată, căci cine îl Poate completa pe Dumnezeu şi 
lucrările Sale? 

Părintele Stăniloae stabileşte o legătură directă între 
dogmele Bisericii, ca adevăruri de credinţă, şi lucrarea 
mântuitoare a Bisericii, ca laborator al mântuirii, în interiorul 
căreia are loc îndrumarea credincioşilor pe calea strâmtă a 
mântuirii. Părintele defineşte dogmele astfel: 

„Dogmele creştine sunt, după forma lor, punctele 
planului de mântuire şi de îndumnezeire a noastră, 
cuprinse şi realizate în revelaţia dumnezeiască 
supranaturală, care a culminat în Hristos, şi păstrate, 
propovăduite, aplicate şi explicate sau definite de 
Biserică. Ca atare ele reprezintă adevăruri de 
credinţă necesare pentru mântuire” 217 . 

într-adevăr, nu ne putem mântui dacă credem greşit. 
Mântuirea nu poate avea loc la cei care rătăcesc înafara 
adevărului de credinţă al dogmelor. Mântuirea are loc prin 
venirea la Adevăratul Dumnezeu, cel Unul în fiinţă şi întreit în 
Persoane. Pe Acesta căutându-L credincioşii se pot mântui. 
Dacă ei nu ştiu ce caută, ce vor găsi? Sau dacă ei caută un alt 
dumnezeu, cum vor veni la Dumnezeul Mântuitor? Mântuirea 
trece prin „poarta cea strâmtă” 218 , iar către această poartă 
credincioşii, Biserica în general, sunt ghidaţi prin adevărul 
dogmelor. Orice pas alăturea duce la rătăcire şi la ratarea 
ajungerii la destinaţia mântuirii. 


A1 D. Stăniloae, Teologia Dogmatică Ortodoxă, voi. I, p. 52. 

218 Matei 7, 13-14: „Intraţi prin poarta cea strâmtă, că largă este poarta şi lată este calea care 
duce la pieire şi mulţi sunt cei care o află. // Şi strâmtă este poarta şi îngustă este calea 
care duce la viaţă şi puţini sunt care o află”.; Luca 13, 24: „Siliţi-vă să intraţi prin poarta 
cea strâmtă, că mulţi, zic vouă, vor căuta să intre şi nu vor putea”. 

Părintele Stăniloae discerne între „dogmele naturale” şi 
„dogmele supranaturale”. Primele fac parte din revelaţia 
naturală (gnoza 219 naturală) şi constau în decelarea 
adevărurilor existenţiale ale lumii. Următoarele, dogmele 
supranaturale, adunate laolaltă compun Revelaţia 
supranaturală şi precizează: 

„(...) sensurile ultime ale existenţei, (...) şi arată în 
mod concret posibilitatea împlinirii lor, ba chiar 
împlinirea lor reală în Hristos şi înaintarea noastră 
spre însuşirea lor prin ajutorul lui Dumnezeu coborât 
la noi în Hristos şi în Duhul Sfânt. ” 220 

Părintele consideră că deoarece dogmele supranaturale 
au fost transmise de către însuşi Fiul lui Dumnezeu, Domnul 
Nostru Iisus Hristos, prin Cuvânt şi prin lucrările Sale 
personale, aceste dogme au o mai mare putere de convingere, 
o mai mare „evidenţă” - ele sunt mai evidente oamenilor. Cu 
toate acestea primirea şi împroprierea 221 lor are totuşi nevoie 
de credinţă. Cu cât credinţa celor care le primesc e mai mare 
cu atât dogmele sunt mai evidente acelora. Şi adaugă părintele: 

„Atât una cât şi alta sunt efectele lucrării Sfântului 
Duh .” 222 

Iată cum are loc revelarea dogmelor supranaturale ca 
lucrare a lui Dumnezeu: 

„în cazul dogmelor supranaturale, evidenţa lor (...) se 
impune (...) de un act sau de un şir de acte de auto- 
descoperire a lui Dumnezeu sau de punere a Lui 
însuşi în evidenţă. Dumnezeu se revelează, sau 
revelează aceste dogme, printr-o iniţiativă a Sa, 
simţită de organele Revelaţiei. Şi aceasta le face 


2|Q După rătăcirea aşa-zişilor gnostici Biserica se fereşte de a folosi acest cuvânt: Gnoză. 
Considerăm că Biserica trebuie să se lupte cu credinţă pentru a nu lăsa să-i fie confiscate 
cuvinte de o asemenea importanţă. Cei care au folosit cuvântul în mod eronat s-au 
compromis, dar cuvântul în sine nu trebuie să fie considerat ca fiind compromis. Căci, 
altfel, cei care rătăcesc pot luat şi compromite orice cuvânt. 

~ 20 D. Stăniloae, Teologia Dogmatică Ortodoxă, voi. I, p. 52. 

221 împropiere (însuşire) ca acţiune de a însuşi. 

~ 22 D. Stăniloae, Teologia Dogmatică Ortodoxă, voi. I, p. 52. 

evidente. Sensul lor iese la iveală din conţinutul 
descoperit de această Revelaţie. ” 223 


Analizând comparativ ordinea etapelor prin care sunt 
primite dogmele naturale şi dogmele supranaturale, părintele 
Stăniloae arată că în cazul dogmelor naturale se ajunge de la 
sens la adevăr, pe când în cazul celor supranaturale ordinea 
este inversă: se pleacă de la adevăr şi se ajunge la sens. în 
revelaţia naturală, afirmă Părintele Stăniloae, omul ajunge la 
Logos prin gândire, pe când în cea supranaturală omul ajunge 
la adevăr, dar nu prin efortul de gândire propriu: 

„(...) în Revelaţia supranaturală ea (credinţa) e 
produsă de evidenţa sau de adevărul realităţii 
personale a lui Dumnezeu ce se impune omului fără 
efortul lui. ” 224 

Părintele nuanţează afirmaţia privind „presiunea” pe care 
Adevărul supranatural o exercită asupra omului, arătând că 
revelarea lui Dumnezeu nu este impusă forţat oamenilor, ci 
„presiunea” de care amintea este mai degrabă un imbold, o 
chemare care însă trebuie să fie primite, acceptate de 
destinatarul lor: 

„(...) dar şi aici adevărul realităţii care dă sens tuturor 
nu se revelează decât celui se i se deschide. 
Presiunea ei, oricât de mare, nu intră în mod fizic în 
organul 225 Revelaţiei, sau în cel căruia acest organ i-o 
comunică. O persoană nu se revelează, adică nu se 
deschide decât celui ce însuşi i se deschide. Aceasta 
ţine de natura Revelaţiei ca relaţie între persoane. O 
persoană nu mi se revelează dacă nu mă deschid ei. 
Cu atât mai puţin Persoana divină. ” 

Cu alte cuvinte, Dumnezeu nu-şi exercită actele 
mântuitoare asupra noastră dacă noi nu ne deschidem sufletul 
pentru a le primi; Dumnezeu nu ne forţează să acceptăm 


~ 23 D. Stăniloae, Teologia Dogmatică Ortodoxă, voi. I, p. 53. 

~ 24 D. Stăniloae, Teologia Dogmatică Ortodoxă, voi. I, p. 53. 

~ 25 Aici Părintele Stăniloae foloseşte o puternică metaforă: "organul Revelaţiei”, pentru a 
numi pe om, descriind totodată rostul omului în raport cu revelaţia: omul este destinat ca 
să primească darul dumnezeiesc al Revelaţiei. 

adevărurile mântuitoare cuprinse în dogmele supranaturale 
fără ca noi dorim aceasta. Mântuirea este un act de iubire 
dintre Persoana divină şi persoana umană, a cărei iniţiativă 
aparţine lui Dumnezeu, dar această iniţiativă trebuie să fie 
primită de către organul Tevelaţiei, adică de către omul chemat 
să se mântuiască în laboratorul Bisericii. 

„Presiunea” de care vorbeşte Părintele Stăniloae este o 
presiune a dragostei şi a evidenţei acestei iubiri, şi nu o forţare 
a persoanei umane să primească Revelaţia. Omul, arată 
părintele, poate trăi şi fără a trăi pentru cineva, dar atunci „nu 
are nici un sens al existenţei” 226 . Iar „sensul este temelia 
existenţei” 227 . 

Dar a trăi fără sens înseamnă a trăi înafara lui 
Dumnezeu, căci Dumnezeu „dă sens tuturor” 228 . 

Părintele Stăniloae arată că existenţa Persoanei divine 
„nu e simplu ontică, ci ontologică” 229 , adică nu este aceea a 
unui ipostas care trăieşte şi se dezvoltă pentru sine, ci este una 
existenţială, care determină existenţa tuturor. 

îndrăznim să nu fim în totalitate de acord cu următoarea 
afirmaţie ale Părintelui Stăniloae conform căreia: 

„Credinţa e întemeiată pe Revelaţie, dar Revelaţia nu 
are loc fără credinţă. Acestea sunt 
complementare” 230 . 

Desigur că dacă nu este Revelaţia obiectul credinţei, 
credinţa fără revelaţie nu poate exista. în ce să credem dacă nu 
în adevărul revelat nouă de Dumnezeu? însă, chiar dacă noi 
nu credem, Revelaţia există. Desigur că Revelaţia şi credinţa 
sunt elemente complementare în urcarea omului către 
dragostea lui Dumnezeu, căci credem pe baza Revelaţiei şi cu 
cât credem mai mult, Revelaţia ne devine mai evidentă, mai 
adevărată şi ne întăreşte credinţa. Intrăm astfel într-o spirală 
duhovnicească ascensională către Dumnezeu în care cele două 
forţe care îşi potenţează reciproc influenţa binefăcătoare asupra 
noastră, sunt: Revelaţia şi credinţa. 

Acceptăm dogmele, arată Părintele Stăniloae, bazându- 
ne pe două mari temeiuri: Revelaţia supranaturală şi lucrarea 


~ 26 D. Stăniloae, Teologia Dogmatică Ortodoxă, voi. I, p. 54. 
~ 27 D. Stăniloae, Teologia Dogmatică Ortodoxă, voi. I, p. 54. 
~ 2S D. Stăniloae, Teologia Dogmatică Ortodoxă, voi. I, p. 54. 
~ 29 D. Stăniloae, Teologia Dogmatică Ortodoxă, voi. I, p. 54. 
230 D. Stăniloae, Teologia Dogmatică Ortodoxă, voi. I, p. 54. 

73 



Bisericii. Revelându-se nouă din iniţiativa Sa ca Persoană, 
Dumnezeu creează o presiune a dragostei asupra noastră. Iar 
Biserica trebuie văzută ca o comunitate a celor ce cred, aflaţi în 
comuniune între ei, care pun în operă, în viaţa reală, dogmele 
păstrate şi propovăduite de Biserică. 

întemeierea Bisericii ca laborator al mântuirii are loc 
prin întrupare, Botezul Domnului, viaţa sfântă a Domului Iisus 
Hristos între oameni, Răstignire, înviere, înălţarea la cer cu 
trupul şi Pogorârea Duhului Sfânt la Cincizecime. Dar 
îndrăznim să afirmăm că întemeierea Bisericii, ca proces, la 
scara individului uman, ca vas al umplerii cu Duhul Sfânt, are 
loc continuu, cu fiecare persoană ce vine în Biserică şi lucrează 
în Biserică, asupra sa şi asupra altora, în vederea mântuirii 
sale. întemeierea Bisericii se actualizează continuu la 
Liturghie, prin actualizarea întrupării prin epicleză, apoi prin 
actualizarea Jertfei Mielului lui Dumnezeu, apoi prin 
săvârşirea Tainei Sfintei împărtăşanii, când credincioşii 
primesc odată cu Trupul şi Sângele lui Hristos Iisus şi harul 
Duhul Sfânt. Dar aceasta nu poate avea loc fără primirea cu 
credinţă a dogmelor, „cu toată inima ta, cu tot sufletul tău şi 
cu tot cugetul tău” 231 , ca primă poruncă de a-L iubi pe 
Dumnezeu, Cel care ne transmite prin revelaţie dogmele Sale şi 
care Se transmite pe Sine în aceste dogme. 

Biserica fără dogme nu este biserică. Căci ce ar 
transmite credincioşilor o Biserică ce nu are dogmele ca adevăr 
al întemeierii, existenţei şi lucrării Ei? Cum ar pune, o 
asemenea „biserică”, pe credincioşi în dialog cu Dumnezeu, 
dacă nu L-ar revela lor prin dogme? 

Părintele Stăniloae arată că: 

„(...) nu există mântuire pentru persoana umană în 
afară de comunicarea cu Persoana supremă. în afara 
acestei comunicări ea nu găseşte puterea pentru a se 
întări duhovniceşte şi pentru a rămâne etern ca 
persoană, neredusă la natură, sau aproape la 
natură. ” 232 


Dacă omul nu comunică cu Dumnezeu, dacă nu se 
deschide Lui pentru a-L primi, atunci a vorbi despre 


231 Matei 22, 37. 

~ 32 D. Stăniloae, Teologia Dogmatică Ortodoxă, 1996, p. 56. 

mântuirea sa nu are nici un sens. Cum ar putea exista 
mântuire înafara Dumnezeului care ne mântuieşte? Şi cum am 
putea cunoaşte pe Dumnezeul, care ne mântuieşte, fără a 
primi dogmele care ni-L revelează? 

Planul mântuitor al lui Dumnezeu pentru om cuprinde şi 
Revelarea Sa omului. Această revelare are loc şi prin 
intermediul dogmelor pe care, primindu-le, omul primeşte pe 
Cel despre care aceste dogme vorbesc. Dar, aşa cum arată 
Părintele Stăniloae, aceste dogme, deşi formulate odată pentru 
totdeauna şi neschimbabile, ele: 

...NU sunt: „o îngustare a dezvoltării spirituale 
libere a fiinţei umane care crede, ci, dimpotrivă, ea 
(dogma) o menţine pe aceasta capabilă de o astfel de 
dezvoltare. Dogmele creştine sunt o asigurare a 
libertăţii credinciosului ca persoană, nelăsând-o 
supusă naturii şi dizolvării în ea. Dogmele creştine, 
dimpotrivă, fundamentează dezvoltarea duhovni¬ 
cească a celui ce crede în libertate, pentru că ele sunt 
expresia comuniunii lui cu Dumnezeu ca persoană. 
Iar comuniunea interpersonală este domeniul 
libertăţii prin excelenţă, deşi în acelaşi timp e 
domeniul credinţei. De aceea spune Sfântul Chirii din 
Alexandria că cei ce devin fii lui Dumnezeu sunt 
„primiţi la libertatea credinţei” 233 , care domneşte „în 
curtea lui Dumnezeu”. ” 234 

Libertatea de credinţă pe care dogmele creştine o oferă 
credinciosului nu impietează asupra caracterului lor 
sistematic şi unitar, căci ele vorbesc despre: 

„(...) unitatea vie a lui Hristos, Persoana în care e 
unită şi care uneşte Dumnezeirea cu creaţia. Iar 
Hristos - Persoana divino-umană e sistemul pe cât de 
atotcuprinzător, pe atât de deschis şi de promovator 
de libertate, în cei ce vor să se mântuiască prin 
El. ” 235 


233 Sfântul Chirii din Alexandria, Explicarea Evangheliei Sfântului Ioan , Cartea V, la cap. 8, 
35; P. G. 73, 864. 

~ 34 D. Stăniloae, Teologia Dogmatică Ortodoxă, voi. I, p. 56. 

235 D. Stăniloae, Teologia Dogmatică Ortodoxă, voi. I, p. 56. 

Credem că de aceea litera Legii vechi, promovând 
constrângerea în locul libertăţii, conducea la moarte şi nu la 
viaţă, pentru că viaţa adevărată, duhovnicească - aceea în care 
omul se ridică deasupra naturii - nu poate exista înafara 
libertăţii. Şi poate de aceea Evreii s-au opus atât de vehement 
lui Hristos Iisus, pentru că între întunericul şi umbra morţii în 
care trăiau şi lumina vieţii pe care Fiul Omului şi al lui 
Dumnezeu o aducea, era o prăpastie de netrecut. Hristos le 
aducea libertatea, iar ei aşteptau ca El, dimpotrivă, să le aducă 
lanţurile puterii lumeşti. 

Părintele Stăniloae arată că: 

„(...) ideea generală care uneşte toate dogmele 
creştine într-un sistem (este): promovarea unei 
comuniuni tot mai intime a noastră cu Dumnezeu cel 
personal, Care S-a făcut om în scopul acesta. 
Această comuniune perfectă a tuturor în Hristos, şi 
decişi între ei, e ceea ce se numeşte împărăţia cerului 
sau a lui Dumnezeu, adică ordinea desăvârşită a 
iubirii depline. în aţi termeni, dogmele creştine 
exprimă planul îndumnezeiţii tuturor fiinţelor 
raţionale create care voiesc aceasta, îndeplinit în 
forma lui finală desăvârşită, în Hristos. Iar în 
desfăşurarea lui acest plan nu e decât precizarea şi 
împlinirea reală a aspiraţiei noastre naturale spre 
unirea cu Dumnezeu. ” 236 

Sistemul unitar al dogmelor nu este o piedică în calea 
creşterii duhovniceşti a credinciosului. Unitatea sistemului 
dogmelor creştine rezidă din Hristos, iar Hristos oferă prin 
îndumnezeirea omului perspectiva unei dezvoltări infinite, a 
persoanei umane în urcarea sa continuă către Dumnezeu. 

în Iisus Hristos întrupat este prezentă Treimea. Iisus 
vine să locuiască între oameni şi odată cu el Tatăl şi Sfântul 
Duh. Părintele Stăniloae afirmă că: 

„Hristos arată prin Sine pe Tatăl şi pe Duhul, 
săvârşind împreună cu Ei opera de ridicare a omenirii 


236 D. Stăniloae, Teologia Dogmatică Ortodoxă, voi. I, p. 56. 

la comuniunea eternă cu Sfânta Treime, care este Ea 
însăşi structura comuniunii perfecte .” 237 

Deşi dogmele creştine statuează adevărul de credinţă în 
diferitele sale aspecte, deoarece se referă la acelaşi plan 
mântuitor, plan lucrat din veci de Sfânta Treime, conţinutul 
ultim al dogmelor are un caracter unitar. Părintele Stăniloae 
spune: 


dogmele creştine sunt multe şi totuşi una, pentru 
că Hristos este Unul, dar în El sunt date toate 
condiţiile şi toate mijloacele îndumnezeiţii noastre. Iar 
Persoana lui Hristos ca Fiu al lui Dumnezeu cel 
întrupat, şi de aceea şi opera Lui, porneşte din Treime 
spre a readuce pe oameni în comuniune cu 
Treimea. ” 238 


Cele două firi, cea umană şi cea divină se unesc în 
Ipostasul lui Hristos, într-o unire maximă, dar fără a se 
confunda. Hristos, arată Părintele Stăniloae, „e o specie 
nouă”, rămânând în acelaşi timp, în mod deplin, Dumnezeu, şi 
fiind în acelaşi timp, deplin, om. Din cele două comuniuni 
desăvârşite, cea dintre firea omenească cu firea dumnezeiască 
a lui Hristos, şi cea dintre Hristos ca Persoană din Treime cu 
Tatăl şi cu Sfântul Duh, rezultanta este posibilitatea 
comuniunii dintre firea omenească, dintre oameni, cu Sfânta 
Treime. Părintele Stăniloae arată că: 

„în comuniune cu El (cu Hristos, n.n.) fiecare om, 
devenit fiul Tatălui prin har, se bucură de dragostea 
deplină a Tatălui lui Hristos, iar Tatăl se poate 
bucura de dragostea perfectă a omului Hristos, 
devenit Fiul Lui, dragoste în care se uneşte dragostea 
tuturor celor ce cred în El. ” 239 

Credem în Sfânta Treime întrucât chiar Hristos Iisus ne 
revelează existenţa Ei, prin Sine şi prin spusele Sale. Astfel El 
devine: „temelia credinţei în Treime” 240 . 


237 D. Stăniloae, Teologia Dogmatică Ortodoxă, voi. I, p. 56. 

238 D. Stăniloae, Teologia Dogmatică Ortodoxă, voi. I, p. 58. 

239 D. Stăniloae, Teologia Dogmatică Ortodoxă, voi. I, p. 59. 

240 D. Stăniloae, Teologia Dogmatică Ortodoxă, voi. I, p. 560. 

Perihoreza Persoanelor Treimice constituie imboldul care 
ne atrage către comuniune; deofiinţimea Treimii ne stă ca 
model pe drumul mântuirii şi ne cheamă la primirea adopţiei 
prin har şi la participarea, atât cât este posibil persoanei 
umane, la comuniunea cu Dumnezeu, comuniune la baza 
căreia stă întruparea fiului lui Dumnezeu. 

Dumnezeiescul Apostol Pavel zice: „Şi dacă Hristos n- 
a înviat, zadarnică este atunci propovăduirea noastră, 
zadarnică este şi credinţa voastră” 241 . Ca urmare, dogma 
învierii este fundamentală credinţei creştine şi procesului care 
are loc în laboratorul mântuitor al Bisericii. Dogma Sfintei 
Treimi şi dogma învierii sunt strâns legate. în fapt, Persoanele 
Sfintei Treimi fiind atât de legate prin comuniune desăvârşită, 
unde lucrează Una din aceste Persoane, lucrează în fapt şi 
Celelalte Două. Lucrarea divină este întotdeauna a întregii 
Sfinte Treimi. în acest sens, Părintele Stăniloae spune că: 

„învierea nu se poate explica fără Sfânta Treime. 
Toată iconomia mântuirii săvârşită de Sfânta Treime 
se regăseşte 242 în înviere.” 

Biserica face posibilă comuniunea, atât cât este cu 
putinţă omului, cu Sfânta Treime, iar această comuniune 
aduce mântuirea, definită ca nestricăciune, respectiv 
participarea la viaţa Sfintei Treimi: „Viaţa dumnezeiască 
incoruptibilă se comunică prin Persoanele Sfintei Treimi, prin 
primirea celor ce cred în comuniunea cu Ele. Viaţa aceasta nu 
subzistă în mod real în afara Persoanelor Treimice” 243 . 

învierea cea de obşte, la a doua venire a lui Hristos, nu 
este în mod obligatoriu mântuire. învierea celor care au trăit în 
Biserică în comuniunea dintre ei şi în comuniunea cu 
Dumnezeu este o înviere a unei comuniuni şi mai accentuate 
cu Sfânta Treime, comuniune care va fi mereu mai deplină, la 
infinit. însă învierea celor care au trăit înafara comuniunii 
Bisericii şi în afara comuniunii cu Dumnezeu va fi o înviere 
spre singurătatea veşnică. Ei nu au vrut să primească, cât 
timp au trăit în lume, adevărul Bisericii; nici după învierea cea 


241 Epistola întâi către Corinteni a Sfântului Apostol Pavel 15, 14. 

242 Am înlocuit aici expresia se încheie cu se regăseşte, pentru că socotim că iconomia 
mântuirii este un plan şi un proces continuu, care a început din veac şi care are loc şi 
acum şi va continua până la sfârşitul veacurilor. 

~ 43 D. Stăniloae, Teologia Dogmatică Ortodoxă, voi. I, p. 62, 

de obşte ei nu vor putea primi dragostea lui Dumnezeu, deşi 
vor tânji la nesfârşit, în veşnicie, după ea. 

întruparea Unuia din Treime, a Fiului lui Dumnezeu, are 
loc pentru ca Hristos: 

să-i recapituleze pe toţi în Sine şi pentru ca să-i 
aducă astfel pe toţi în comuniunea eternă cu 
Dumnezeu Cel în Treime” 244 . 

Părintele Stăniloae arată totodată că Hristos 
Întrupându-Se, Duhul odihnindu-se peste El şi strălucind din 
El, este zidită în acest fel puntea de comuniune între 
credincioşi, după modelul perihorezei Sfintei Treimi: 

„Duhul creează comuniunea între noi pentru că în El 
e comuniunea necontopită a Sfintei Treimi” 245 . 

întâlnim la Părintele Stăniloae următoarea afirmaţie 
teologică de o genială frumuseţe: 

„Duhul Sfânt realizează ridicarea creaţiei la starea 
de Biserică” 246 . 


Biserica este peste tot unde este Dumnezeu. Iar 
Dumnezeu este prezent în întreaga creaţie. Creaţia este dată 
omului pentru ca omul, îndumnezeindu-se, să îndumnezeiască 
creaţia, pe care să o adune din nou, înduhovnicită, la 
Creatorul ei, la Dumnezeu. 

II. 2. Dinamica creaţiei în biserică 247 

Biserica nu există înafara lumii, ori înafara creaţiei. 
Biserica a fost înfiinţată pentru a lucra în cadrul creaţiei, 
pentru a îndumnezei creaţia şi pentru a o întoarce la 
Dumnezeu, Creatorul ei. Mântuirea, având loc în Biserică, iar 
Biserica fiind în legătură cu creaţia, mântuirea oamenilor nu 
este izolată de creaţie. 

Credincioşii creştini nu trăiesc în lume în izolare şi de 
aceea acţiunile lor, lucrările lor bune, influenţează lumea în 


~ 44 D. Stăniloae, Teologia Dogmatică Ortodoxă, voi. I, p. 64. 

~ 45 D. Stăniloae, Teologia Dogmatică Ortodoxă, voi. I, p. 65. 

~ 46 D. Stăniloae, Teologia Dogmatică Ortodoxă, voi. I, p. 65. 

247 Titlu preluat de la Dumitru Stăniloae, „Dinamica creaţiei în Biserică”, Ortodoxia, nr. 3-4, 
1977. 


79 



general şi oamenii în special, pe cei credincioşi şi pe cei 
necredincioşi, pe cei din Biserică şi pe cei din afara ei. 

Biserica propovăduieşte credincioşilor ei adevărul de 
credinţă dar şi modul în care aceştia trebuie să-l pună în 
practică, atitudinea cu care trebuie să abordeze lucrarea lor în 
Biserică şi în lume. Astfel, Părintele Stăniloae spune că: 

„Oamenii Bisericii tinzând spre plinătatea lor veşnică 
în Dumnezeu, ştiu că ei nu vor obţine această 
plinătate aşteptând cu o speranţă pasivă sfârşitul 
vieţii pământeşti. Ei ştiu că pentru a obţine această 
plinătate la sfârşitul vieţii pământeşti trebuie să se 
mişte spre desăvârşirea lor spirituală, iar aceasta 
implică îmbunătăţirea relaţiilor lor cu ceilalţi oameni, 
indiferent dacă aceia aparţin sau nu Bisericii. Iar 
aceasta contribuie la ameliorarea relaţiilor tuturor 
oamenilor în general” 248 . 

Părintele identifică fluxurile materiale, sociale şi 
culturale care aduc creştinii în conexiune unii cu alţii şi cu 
ceilalţi oameni, îi fac să interacţioneze şi să se influenţeze în 
bine sau în rău unii pe alţii. Aceste fluxuri sfinţia sa le descrie 
în cuvinte simple şi tocmai de aceea foarte expresive: 

„Creştinii mănâncă aceeaşi pâine cu ceilalţi oameni şi 
deci muncesc împreună pentru pregătirea ei; ei 
folosesc aceleaşi cuvinte şi prin ele exprimă şi trezesc 
acelaşi fond de sentimente şi de aspiraţii umane spre 
mai bine. ” 249 


Creştinii însă privesc creaţia şi dinamica acesteia cu 
aparatul de gândire specific credinţei lor. Creaţia este darul lui 
Dumnezeu pentru oameni şi creştinii mulţumesc lui Dumnezeu 
pentru acest dar. Iar: 

„(...) ei (creştinii, n.n.) ştiu că aspiraţiile lor de mai 
bine sunt aspiraţii spre Dumnezeu, susţinute de 
Dumnezeu. ” 250 


248 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 281. 

249 D. Stăniloae, „Dinamica creaţiei în Biserică” flrtodoxia, nr. 3-4, 1977, p. 281. 

250 D. Stăniloae, „Dinamica creaţiei în Biserică” flrtodoxia, p. 281. 

Părintele Stăniloae arată că deşi creştinii văd lumea prin 
prisma credinţei lor în adevărul Revelaţiei, totuşi ei nu se 
izolează de ceilalţi oameni, ci din contră. 

Noi considerăm că, chiar dacă creştinii nu se izolează de 
lume, necreştinii sau necredincioşii nu împărtăşesc 
entuziasmul comuniunii cu creştinii şi chiar se luptă prin orice 
mijloace împotriva lui Dumnezeu. Dar, cu toate acestea, 
Comuniunea creştină în general şi cu necredincioşii în special 
trebuie să fie aşa cum ne-a poruncit Mântuitorul: „Iar Eu zic 
vouă: Iubiţi pe vrăjmaşii voştri, binecuvântaţi pe cei ce vă 
blestemă, faceţi bine celor ce vă urăsc şi rugaţi-vă pentru cei ce 
vă vatămă şi vă prigonesc (.,./’ 251 , însă fără a renunţa la nimic 
din doctrina Bisericii Ortodoxe ori din mărturisirea dreptei- 
credinţe. Căci şi potrivnicul este în stare să ne arate o iubire 
otrăvită atunci când renunţăm la iubirea lui Dumnezeu, 
pentru a ne alipi patimilor şi păcatelor, ca apoi să ne pârască 
la vremea judecăţii pentru păcătoşenia noastră. 

Recentele atacuri teroriste, ridicarea corectitudinii 
politice şi a neo-marxismului la rangul de doctrină mondială, 
negarea valorilor creştine, a familiei, lupta pentru acceptarea 
socială a homosexualităţii, a lesbianismului, a dezordinii 
sexuale depline, etc., toate acestea sunt căi prin care cel rău se 
luptă pentru a răpi cât mai multe suflete din turma Păstorului 
cel Bun şi pentru a le conduce pe căi care nu duc la mântuire, 
ci dimpotrivă, duc direct in iad. Părintele Stăniloae când 
vorbeşte despre comuniunea dintre oameni descrie însă idealul 
relaţiilor interumane, aşa cum trebuie ele să izvorască din 
doctrina şi gândirea creştină. Dar trebuie să ne aşteptăm la 
suferinţe din partea celorlalţi, ca mod prin care Dumnezeu ne 
testează dragostea, să vadă dacă este una adevărată ori una 
prefăcută. 

Creaţia este „impregnată” de mişcare, este în dinamică, 
întrucât primeşte în ea la facere energiile necreate dinamice ale 
lui Dumnezeu, energii care o menţin în transformare şi 
înduhovnicire. Părintele Stăniloae arată că Sfântul Maxim 
Mărturisitorul consideră că: 

„(...) mişcarea îşi are originea în actul creator al lui 
Dumnezeu şi este calea inevitabilă prin care creatura 
ajunge la desăvârşire şi la odihnă în plenitudinea lui 


Matei 5, 44. 

Dumnezeu. Nu prin ieşirea din mişcare se ajunge la 
Dumnezeu ci prin mişcare. Mişcarea are un caracter 
creaţional şi ca atare o origine şi o finalitate 
divină” 252 . 


Lucrurile şi creaturile, având în ele raţiunile divine, sunt 
atrase către unitatea Logosului, Suprema Raţiune: 

„Ele înaintează spre această unitate ca spre centrul 
unui cerc care a fost şi punctul lor de plecare” 253 . 

Avansarea persoanelor creştine către comuniunea cu 
Logosul le transformă spiritual, iar dezvoltarea spirituală le 
face tot mai capabile de comuniunea cu ceilalţi oameni. 
Părintele Stăniloae arată că: 

„înaintând din treaptă în treaptă, persoanele umane 
creştine vor deveni transparente altora şi lucrurile 
transparente persoanelor. Căci în centrul în care 
ajung se află infinitatea care hrăneşte fără sfârşit 
totalitatea lor într-o armonie desăvârşită. E un fapt 
care poate fi trăit deja în această viaţă de către aceia 
care fac evidentă umanitatea lor mai adâncă şi mai 
autentică” 254 . 


Avem în fraza de mai sus o nouă definiţie a mântuirii, pe 
care Părintele Stăniloae ne-o împărtăşeşte. Se mântuiesc deci, 
în laboratorul credinţei creştine şi al Bisericii cei care ajung 
prin dezvoltare spirituală, prin lucrarea virtuţilor, la 
descoperirea umanităţii lor profunde, pusă acolo de 
Dumnezeu, adică la raţiunea lui Dumnezeu pusă în ei. 

O idee interesantă exprimată de Părintele Stăniloae 
abordează problema adevărului binelui, aşa cum poate fi binele 
înţeles şi identificat de oameni. Căci faptele pe care creştinii le 
fac „se doresc după bine”, dar oare este bine ceea ce creştinii 
consideră a fi bine? Şi atunci, faptele şi lucrările creştinilor, pe 
care ei le doresc a fi bune şi le consideră bune, sunt bune? 
Adică sunt ele plăcute lui Dumnezeu? Cum putem decela care 


252 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 282. 

253 D. Stăniloae, „Dinamica creaţiei în Biserică” flrtodoxia, nr. 3-4, 1977, p. 282. 

254 D. Stăniloae, „Dinamica creaţiei în Biserică” flrtodoxia, nr. 3-4, 1977, p. 282. 

este binele? Părintele Stăniloae enunţă nişte caracteristici ale 
binelui după care creştinii se pot ghida în acţiunile lor pe care 
ei le doresc mântuitoare. Astfel: 


„Fiecare vrea prin progres binele, chiar dacă păcatul 
sau conştiinţa restrânsă face ca binele ales să nu fie 
un bine adevărat Numai binele atrage; numai el 
pune fiecare fiinţă conştientă în mişcare. Aceasta este 
cauza pentru care şi răul se ascunde sub masca 
binelui, sau caută o justificare printr-un bine aparent 
Aceasta arată că există o formă supremă conştientă a 
binelui care a imprimat şi fiinţelor conştiente create 
mişcarea spre bine, atrăgându-le spre ea. Pentru 
aceasta lumea se arată nu numai ca aflăndu-se în 
mişcare, ci şi năzuind prin mişcare spre bine. Binele 
este prin el însuşi progresiv, expansiv, sau susţine 
expansiunea şi progresul, sau conduce spre bine cele 
ce nu sunt încă într-un bine deplin. Pentru că binele 
este plenitudinea fiinţei supreme, sau aspiraţia spre 
plenitudine a fiinţelor nedeplin realizate .” 255 

Putem deduce din fraza de mai sus încă o definire a 
mântuirii, ca fiind realizarea plenitudinii binelui în fiinţa 
umană; această realizare a binelui are loc prin dinamica 
(mişcarea) fiinţei umane, prin căutarea binelui şi lucrarea 
binelui, prin înduhovnicire, prin mişcarea spre unirea cu 
binele suprem, cu Dumnezeu, atât cât este dat omului. 

Părintele Stăniloae citează pe Sfântul Grigorie Palama, 
care numeşte pe Dumnezeu: „Forma în forme, ca principiu al 
formelor, sau ca sursă de unde fiinţele create primesc puterea 
lor de a înfăptui formele lof’ 256 . Putem deduce de aici încă o 
definire a mântuirii, ca mişcarea de îmbunătăţire a formei 
creaturii astfel încât ea devine capabilă să se „întoarcă” la 
Forma supremă din care s-a născut. 

Părintele Stăniloae concluzionează referitor la concepţia 
patristică faptul că există o continuitate între lumea din afara 
Bisericii şi cea din Biserică, între care există o continuitate de 
mişcare, de dinamism. între cele două „lumi” există o 
solidaritate de mişcare, de dinamism, către Creator. Lumea din 


255 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 283. 

256 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 283. 

afara Bisericii rămâne a lui Dumnezeu. Biserica nu 
delimitează ce este al lui Dumnezeu si ce nu este. Biserica, 
laboratorul mântuirii dăruit nouă de Dumnezeu, ne furnizează 
însă calea pe care lucrând binele să ajungem la mântuire. 

Părintele Stăniloae citează din Sfântul Maxim 
Mărturisitorul care numeşte pe om „«laboratorul » 257 
(epYCLcrcripiov) care leagă şi ţine toate într-un ansamblu şi este în 
mod natural intermediarul dintre extremităţile tuturor 
diviziunilor... 258 ” Dar aceste „laboratoare” individuale se unesc 
în marele laborator al Bisericii, mişcându-se spre atingerea 
mântuirii. De aceea, iată, Biserica poate fi numită odată mai 
mult drept „laborator al mântuirii”. O nuanţă foarte 
importantă pe care Părintele Stăniloae o exprimă este că 
mântuirea omului are loc nu în afara creaţiei ci în cadrul 
dinamismului creaţiei. Omul, preot al lui Dumnezeu, are 
misiunea de a sfinţi creaţia şi de a o aduce din nou, prin 
spiritualizare şi transparentizare, la Creatorul ei. Ascensiunea 
omului către mântuire are loc în cadrul ascensiunii mai largi a 
creaţiei întregi către Creatorul ei. 

Dinamismul creaţiei este văzut aşadar de sfinţia sa ca 

fiind: 


„efortul de unificare treptată a tuturor în Dumnezeu, 
adică în plenitudinea iubirii şi a vieţii tuturor .” 259 

Părintele Stăniloae identifică, drept premisă a unirii 
oamenilor între ei şi cu Creatorul lor, transformarea lor înşişi, 
înduhovnicirea lor. Dar acest proces de transparentizare a 
oamenilor pentru acţiunea Duhului Sfânt în ei, prin contactul 
dintre oameni şi creaţie, transformă şi lumea înconjurătoare, o 
transparentizează, o spiritualizează. 

Părintele arată că în cursul istoriei, omul, ca urmare a 
dinamismului pe care Dumnezeu l-a aşezat în creaţie, a crescut 
spiritual, iar dialogul dintre Dumnezeu şi om a evoluat 
crescător. Omul devine din ce în ce mai capabil de a-şi pune 
întrebări despre Dumnezeu dar şi de a primi răspunsurile pe 
care Dumnezeu i le oferă în acest dialog al iubirii: 


257 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 284. 

25S D. Stăniloae, „Dinamica creaţiei în Biserică” flrtodoxia, nr. 3-4, 1977, p. 284. 

259 D. Stăniloae, „Dinamica creaţiei în Biserică” flrtodoxia, nr. 3-4, 1977, p. 284. 

„Căci Dumnezeu îşi arată iubirea Sa, cerând omului 
credincios să-I răspunsă liber cu propria lui iubire. 
Răspunsurile lui Dumnezeu date de la începutul lumii 
şi într-o succesiune continuă pe măsura creşterii 
spirituale a omului credincios, sunt în acelaşi timp 
apeluri ale lui Dumnezeu către credincios pentru ca 
acesta să-I răspundă cu iubirea lui la darurile iubirii 
Sale. Şi omul credincios creşte nu numai prin 
întrebările sale, ci şi prin răspunsurile sale practice la 
iubirea lui Dumnezeu, descifrată în răspunsurile lui 
Dumnezeu pentru creşterea omului credincios şi 
potrivit cu nivelul de fiecare dată al acestuia. Iar 
răspunsurile iubirii credinciosului se manifestă în 
propria sa dăruire oferită lui Dumnezeu şi celorlalţi 
oameni, în oferirea lucrurilor şi a propriei persoane. în 
această dăruire oferită lui Dumnezeu şi de la om la 
om, constă creşterea credincioşilor, în aceasta constă 
progresul lor în unire întreolaltă şi cu Dumnezeu. ” 260 

Părintele Stăniloae identifică lucrurile şi persoanele din 
lume ca fiind elemente care ne conduc spre mântuire. Rolul lor 
primordial este de a ne salva din sclavia imanentului şi de a ne 
ridica în transcendentul dumnezeirii: 


„(...) lucrurile şi persoanele lumii sunt punţile noastre 
către Dumnezeu şi către ceilalţi, punţi care ne ridică 
deasupra noastră. Dar în măsura în care descoperim 
virtualităţi şi sensuri mai adânci în ele, sau le 
transfigurăm prin energiile necreate ale lui 
Dumnezeu 261 , ele ne devin punţi mai transparente 
către Dumnezeu şi către semenii noştri. Ca atare toate 
sunt taine în sensul larg al cuvântului. ” 262 


260 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 285. 

261 Dumnezeu lucrează prin energiile Sale necreate în lume pentru a ne mântui şi pentru a 
mântui întreaga creaţie, dar şi noi, ca slugi credincioase, trebuie să ne situăm în fluxul 
acestor energii şi să lucrăm cu ajutorul lor pentru propria noastră mântuire şi pentru 
îndumnezeirea creaţiei. Cu alte cuvinte suntem datori, pentru a ne mântui, să răspândim 
înjurai nostru, asupra oamenilor şi asupra lumii în general iubirea pe care Dumnezeu o 
sădeşte şi o ţine în eficienţă în noi. 

262 D. Stăniloae, „Dinamica creaţiei în Biserică” flrtodoxia, nr. 3-4, 1977, p. 284. 

Părintele Stăniloae arată că Hristos vine să restaureze 
dinamismul creaţiunii, aşa cum trebuie el să se manifeste „pe 
baza posibilităţilor reale întipărite în ea de Dumnezeu” 263 . Noi 
am formula astfel: Hristos vine să redea oamenilor şi creaţiei 
întregi rostul lor pentru care Dumnezeu i-a creat. Hristos 
restabileşte raţiunile lui Dumnezeu în om şi în creaţie. 

„(...) datorită păcatului, urmaşii lui Adam au pierdut 
conştiinţa că au mişcarea de la Dumnezeu spre 
infinitatea lui Dumnezeu ” 264 (epectază; eneKxaorj = 
extensie, extindere). 

Părintele spune şi că: 

„Asumând natura umană, El (Hristos, n.n.) ne-a făcut 
cunoscut că originea şi scopul mişcării noastre este El 
însuşi. în Hristos, Logosul lui Dumnezeu însuşi s-a 
făcut obiectul raţiunii (al gândirii) şi al mişcării 
umane, punând-o în total acord cu raţiunea şi cu 
mişcarea sa divină plină de iubire şi făcând-o să se 
mişte spre sine însuşi ca Dumnezeu şi spre Tatăl Său, 
cum trebuia să se mişte în virtutea creaţiunii însăşi. El 
a deschis înţelegerii şi mişcării creaţiei perspectiva 
infinită în El însuşi. (...) Umanul şi toate lucrurile lumii 
au fost ridicate în Hristos din nou în lumina şi în 
funcţia de daruri ale lui Dumnezeu către oameni şi 
invers, ca şi între oamenii înşişi. Căci Hristos este 
darul suprem al lui Dumnezeu către făptura Sa şi 
invers, pentru că El este plin de toată iubirea lui 
Dumnezeu către oameni şi de toată iubirea omului 
către Dumnezeu. ” 265 

în cadrul restaurării dinamismului omului şi al creaţiei 
în mişcarea lor epectazică, acest dinamism: „primeşte o nouă 
intensitate şi este restabilit pe linia sa autentică prin dinamismul 
propagat din interiorul lui Hristos” 266 . Părintele Stăniloae arată 
că această restabilire nu vine ca un element nou, ci ca o 
restaurare a ceea ce exista deja prin raţiune creaţiei şi a 


263 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 286. 

264 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 286. 

265 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 286. 

266 D. Stăniloae, „Dinamica creaţiei în Biserică” flrtodoxia, nr. 3-4, 1977, p. 286. 

omului. Hristos nu ne creează din nou, căci creaţia este 
perfectă de la început, ci ne naşte din nou în Duh, ca să fim 
perfecţi ca la început. 

Restaurarea dinamismului uman al mişcării către 
Dumnezeu are loc prin: 

”(...) extensiunea iubirii Sale (a lui Hristos, n.n.) 
depline faţă de Dumnezeu şi faţă de fraţii Săi întru 
umanitate. Şi aceasta restabileşte mai mult decât 
orice alt lucru natura noastră în autenticitatea ei” 267 . 

Restaurând omul şi creaţia, Hristos întemeiază Biserica 
Sa în mijlocul unei creaţii restaurate, din oameni restauraţi, 
asupra cărora s-a coborât Duhul Sfânt. 

Părintele Stăniloae dă o definiţie exhaustivă dar concisă 
pneumatizării: 

„Pneumatizarea înseamnă covârşirea de către Duhul 
Sfânt prin duhul nostru asupra pornirilor inferioare 
ale trupului nostru şi asupra legilor rigide ale naturii 
lui materiale, făcăndu-l o unealtă docilă a spiritului şi 
un transparent al bunătăţii eliberate în el de orice 
egoism, de orice tendinţă a omului de a se rezerva 
pentru sine însuşi, de a se opune la deplina 
actualizare a lui ca persoană deschisă în comuniune, 
deschisă luminii neînserate a iubirii divine pentru a o 
transmite altora. Prin această pneumatizare 
„laboratorul” uman care transformă şi unifică lumea 
se încălzeşte din ce în ce prin iubirea de Dumnezeu şi 
de semeni, pentru a-i uni, pentru a-i articula, pentru 
a-i suda împreună. Pneumatizarea este cea mai 
proprie şi mai deplină dimensiune a dinamismului 
naturii noastre. ” 268 

„Lumea din Biserică” primeşte puterile şi însuşirile 
Bisericii, puteri şi însuşiri transmise prin lucrarea Duhului 
Sfânt şi a Lui Hristos în şi prin Biserică. De aceea lumea din 
Biserică beneficiază de influenţa atragerii celorlalţi către 
Dumnezeu, prin Hristos, sub lucrarea Duhului Sfânt, 


267 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 287. 

268 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 288. 

dinamismul acestei mişcării fiind unul de natură epectazică. 
Lumea din afara Bisericii are şi ea un dinamism epectazic, căci 
şi ea a fost restaurată în dinamismul ei iniţial prin întruparea, 
Jertfa şi înălţarea lui Hristos, însă dinamismul ei este unul mai 
puţin accentuat, căci nu beneficiază de integrarea ca Trup al 
Logosului. 

Actualizarea dinamismului în Biserica lui Hristos, ca 
element mântuitor, actualizare ce are loc „în libertate şi 
iubire” 269 , duce la o inegală avansare a credincioşilor spre 
mântuire. Părintele Stăniloae identifică patru categorii în care 
pot fi încadraţi credincioşii care vin în laboratorul Bisericii lui 
Hristos ca să caute mântuirea. 

O primă categorie ar fi a celor care deşi primesc Revelaţia 
într-un mod superficial, nu au nicio iniţiativă personală de a 
parcurge calea către mântuire. O a doua categorie este a 
acelora care deşi lucrează poruncile lui Hristos într-o fază 
iniţială, ei nu se angajează în lupta pentru reformarea societăţii 
spre bine. A treia categorie este cea a credincioşilor angajaţi 
social, care luptă pentru eliminarea oprimării şi a egoismului. 
O ultimă categorie, a patra, ar fi aceea a credincioşilor care: 

„(...) sunt atât de avansaţi în starea de înduhovnicire, 
încât pot fi consideraţi ca sfinţi. Ei au renunţat total la 
ei înşişi şi se dăruiesc fără rezervă celorlalţi. Ei au 
realizat în ei înşişi starea la care dacă ar ajunge toţi, 
s-ar înfăptui împărăţia lui Dumnezeu. însă ei arată 
prin iubirea lor totală faţă de toţi fără excepţie starea 
culminantă spre care trebuie să tindă dinamismul 
nostru şi iradiază din ei puterea pentru alţii de a se 
angaja şi de a persista pe calea acestui dinamism 
fără sfârşit. ” 270 

Avem în descrierea de mai sus semnele după care putem 
cunoaşte pe cei care s-au mântuit. 

Dinamismul Bisericii influenţează dinamismul creaţiei în 
general, deoarece credincioşii extind lumea din Biserică în 
lumea din afara Bisericii, viaţa lor având şi o dimensiune 
socială. 


269 D. Stăniloae, „Dinamica creaţiei în Biserică” ^Ortodoxia, nr. 3-4, 1977, p. 289. 

270 D. Stăniloae, „Dinamica creaţiei în Biserică” flrtodoxia, nr. 3-4, 1977, p. 289. 

Părintele Stăniloae arată despre credincioşii care sunt pe 
drumul mântuirii, că ei se unesc cu Hristos şi devin 
transparenţi pentru semenii lor, astfel încât prin ei Hristos le 
transpare acelora, iar aceia, prin dragostea semenilor lor care 
se mântuiesc, sunt aduşi, atraşi către Hristos. 

II. 3. Sfanţul Duh în Revelaţie si în Biserică 271 

Părintele Stăniloae defineşte Revelaţia ca fiind „nu numai 
comunicarea unei învăţături despre Dumnezeu” 272 , ci şi 
„manifestarea prezenţei şi lucrării lui Dumnezeu prin cuvânt şi 
putere” 273 . 

în acest sens arată că de cele mai multe ori manifestarea 
prezenţei lui Dumnezeu, revelarea Lui, are loc prin cuvânt, 
cuvânt care este întotdeauna însoţit de putere. Dar, mai arată 
Părintele: 


„Adeseori prezenţa Lui se manifestă şi printr-o putere 
în afară de cuvânt. ” 274 

Manifestarea puterii acesteia nu este însă lipsită de orice 
legătură cu cuvântul, chiar dacă această legătură înseamnă 
anunţarea manifestării unei puteri viitoare, ori explicarea 
puterii care tocmai s-a manifestat. 

Părintele Stăniloae concluzionează că: 

„în toate cazurile prin cuvânt se comunică, în afară 
se sens, şi o putere de la Dumnezeu .” 275 

Astfel, cuvântul „e creator şi transformator prin puterea 
din el ” 276 şi această putere, odată rostit cuvântul, produce 
efecte „în ordinea creaţiei’ 277 . 

Puterea care însoţeşte cuvântul face posibilă sufletului 
capacitatea, sensibilitatea de a sesiza prezenţa lui Dumnezeu, 
El fiind cel care ne vorbeşte. 


271 Titlu preluat de la Dumitru Stăniloae, „Sfântul Duh în Revelaţie şi în Biserică”, 
Ortodoxia, nr. 2, 1974. 

272 D. Stăniloae, „Sfântul Duh în Revelaţie şi în Biserică”, Ortodoxia, p. 216. 

273 D. Stăniloae, „Sfântul Duh în Revelaţie şi în Biserică”, Ortodoxia, p. 216. 

274 D. Stăniloae, „Sfântul Duh în Revelaţie şi în Biserică”, Ortodoxia, p. 216. 

275 D. Stăniloae, „Sfântul Duh în Revelaţie şi în Biserică”, Ortodoxia, p. 216. 

276 D. Stăniloae, „Sfântul Duh în Revelaţie şi în Biserică”, Ortodoxia, p. 216. 

277 D. Stăniloae, „Sfântul Duh în Revelaţie şi în Biserică”, Ortodoxia, p. 216. 

Părintele Stăniloae arată că orice act al Lui Dumnezeu 
este un act luminător, creator de lumină: 

„(...) căci Dumnezeu nu lucrează pe întuneric, nu 
lucrează fără să lumineze .” 278 

Sufletul, atunci când receptează cuvântul dumnezeiesc 
ştie despre aceasta întrucât simte puterea suprafirească pe 
care acest cuvânt dumnezeiesc o radiază. între capacitatea 
sufletului de a recepta această putere şi puterea lui Dumnezeu 
din cuvânt are loc un proces de influenţare, astfel încât, pe 
măsură ce sufletul este sensibilizat de acţiunea puterii 
dumnezeieşti din cuvânt, el devine din ce în ce mai conştient de 
prezenţa acestei puteri. însă influenţarea, sensibilizarea 
sufletului, are loc în cadrul general al libertăţii fiinţei umane şi 
de aceea Dumnezeu nu forţează sufletul să se sensibilizeze de 
puterea cuvântului Său. Părintele Stăniloae arată în acest 
sens: 


„Cănd această posibilitate nu se produce, pentru că 
puterea lui Dumnezeu întâmpină o opoziţie categorică 
a sufletului, cuvântul rămâne numai cu un sens 
intelectual, privat de calitatea de a fi transparent al 
prezenţei lui Dumnezeu şi deci nerevelator. De aceea 
a fost posibilă o atitudine de indiferenţă faţă de 
cuvântul revelaţiei, sau o abordare „critică”, 
„ştiinţifică” a Scripturii”” 279 . 

Revelaţia include şi comunicarea către oameni a faptului 
că puterea lui Dumnezeu covârşeşte şi procesele fizico-chimice 
din natură, a căror comportare mintea umană a formulat-o în 
legile aşa-zise ale naturii, căci Dumnezeu creând lumea a pus 
în ea toate legile ei. Părintele Stăniloae arată că Ortodoxia nu a 
pierdut învăţătura conform căreia: 

„(...) puterea lui Dumnezeu (...) se adaugă la puterea 
din procesele naturale (...), sau dirijează unele din 
aceste procese, sau covârşeşte puterea lor, într-un 


27S D. Stăniloae, „Sfântul Duh în Revelaţie şi în Biserică”, Ortodoxia, p. 216. 
279 D. Stăniloae, ”Sfântul Duh în Revelaţie şi în Biserică”, Ortodoxia, p. 217. 

sens corespunzător planului de mântuire al lui 
Dumnezeu cu privire la lume (...)” 28 ° 


Am îndrăzni să scoatem din formularea Părintelui 
cuvântul „unele” referitor la procesele naturale, căci 
Dumnezeu Atotţiitorul şi Proniatorul susţine în subzistenţă şi 
controlează absolut toate cele ce sunt. Nimic nu are loc, nici 
chiar cel mai mic proces, fără a fi îngăduit şi susţinut de 
Dumnezeu. Argumentul că unele dintre procese ar fi „rele” ori 
„dăunătoare” poate să stea doar atâta timp cât, din slavă 
deşartă, ne arogăm faptul de a cunoaşte planul mântuitor al lui 
Dumnezeu. Căci ceea ce nouă ne pare dăunător pe termen 
scurt, poate fi mântuitor pe termen mediu şi lung. 

Dintre Persoanele din Treime, Cel care ne face cunoscut 
pe Dumnezeu şi ne face apţi de a-L primi, este Sfântul Duh. 
Acea putere dumnezeiască care însoţeşte cuvântul Revelaţiei 
este dată de prezenţa şi manifestarea în acest cuvânt a 
Sfântului Duh: 

„Duhul Sfânt e lucrător cu putere în cuvântul 
revelator, producând sensibilitatea sufletului care 
sesizează prin el nu numai un sens intelectual, ci şi 
prezenţa activă a lui Dumnezeu (...) în Duhul Sfânt se 
împlineşte Revelaţia, se cunoaşte şi se experiază 
prezenţa plină de lumină şi de putere mai presus de 
fire a lui Dumnezeu, de către sufletele sensibilizate în 
acest scop tot de El. ” 281 

Părintele Stăniloae arată că deşi Duhul Sfânt revelează 
pe Dumnezeu, totuşi: 

„Revelatorul culminant al lui Dumnezeu s-a făcut Fiul 
sau Cuvântul lui Dumnezeu prin întrupare. ” 282 

Părintele ne spune că orice dezechilibru în a considera 
Revelaţia ca făcută atât de Duhul Sfânt dar şi de Hristos 
Cuvântul lui Dumnezeu, duce la rătăciri şi la excese, iar cei 
care merg pe această cale: 


280 D. Stăniloae, "Sfântul Duh în Revelaţie şi în Biserică”, Ortodoxia, p. 217. 

281 D. Stăniloae, „Sfântul Duh în Revelaţie şi în Biserică”, Ortodoxia, p. 217. 

282 D. Stăniloae, „Sfântul Duh în Revelaţie şi în Biserică”, Ortodoxia, p. 218. 

„(...) cad într-un subiectivism individualist, făcând 
imposibilă unitatea Bisericii .” 283 


Adăugăm aici că Biserica lipsită de unitate, din cauză că 
nu are în totalitatea Ei capacitatea de a primi Revelaţia 
întreagă, are o eficienţă diminuată în funcţia sa de laborator al 
mântuirii. 

în continuare Părintele Stăniloae personifică cele două 
categorii 284 analizate mai devreme, respectiv cuvântul şi 
puterea, care în Biserică devin Cuvântul lui Dumnezeu şi 
Puterea Duhului Sfânt şi care: 

”Numai împreună realizează Revelaţia lui 
Dumnezeu” 285 ; ”Fără cuvânt puterea n-ar fi deplină, 
fără putere cuvântul nu s-ar impune. Numai 
împreună Cuvântul şi Duhul Sfânt efectuează 
Revelaţia şi mântuirea. ” 286 

Părintele, reluând învăţăturile Sfinţilor Părinţi ai 
Bisericii, arată că mintea este „fereastra sufletului” prin care 
sufletul primeşte Revelaţia, dar această fereastră, ca urmare a 
comiterii de păcate, devine opacă, iar efortul continuu de 
căutare a lui Dumnezeu încetează. Referitor la acest efort care 
se cere a fi continuu, credem că în natură, ca lege pusă de 
Dumnezeu, nu există stagnare. Prin efortul lucrării virtuţilor şi 
ţinerii poruncilor, asemenea unui „sportiv” duhovnicesc - sfinţii 
părinţi folosesc termenul de „atlet al lui Hristos” - ne ridicăm 
continuu prin Hristos, cu ajutorul Duhului Sfânt, către Tatăl. 
Dacă, din slavă deşartă, considerăm că am atins un anumit 
nivel ce ne permite să încetăm lucrarea noastră de a ne 
îmbunătăţii încontinuu, atunci începem să ne pierdem 
„antrenamentul” şi să coborâm din ce în ce mai rapid, pe 
măsura acumulării timpului de nelucrare, către grosimea 
păcatului. 


283 D. Stăniloae, „Sfântul Duh în Revelaţie şi în Biserică”, Ortodoxia, p. 218. 

284 Utilizăm aici termenul categorie în sensul său de „noţiune fundamentală şi de maximă 
generalitate care exprimă proprietăţile şi relaţiile esenţiale şi generale ale obiectelor şi 
fenomenelor realităţii”, (www. dex. ro) 

285 D. Stăniloae, „Sfântul Duh în Revelaţie şi în Biserică”, Ortodoxia, nr. 2, 1974, p. 218. 

286 D. Stăniloae, „Sfântul Duh în Revelaţie şi în Biserică”, Ortodoxia, p. 218. 

Părintele Stăniloae menţionează două surse ce fac ca 
Duhul Sfânt să influenţeze procesele naturale covârşindu-le 
prin acţiunea Sa: planul lui Dumnezeu şi rugăciunile 
credincioşilor. Aici considerăm necesar a adăuga că Domnul 
Hristos Iisus ne spune cum să ne rugăm, transmiţându-ne 
Rugăciunea Tatăl Nostru - Rugăciunea împărătească, despre 
care zice: „Deci voi aşa să vă rugaţi (...)” (Matei 6, 9); şi ne 
avertizează totodată cum să nu ne rugăm astfel încât 
rugăciunea noastră să nu devină nesuferită lui Dumnezeu: 
„Când vă rugaţi, nu spuneţi multe ca neamurile, că ele cred că 
în multa lor vorbărie vor fi ascultate” (Matei 6, 7). Referindu-se 
la rugăciunile pentru cele materiale, Hristos ne învaţă: „Căci 
toate acestea păgânii lumii le caută; dar Tatăl vostru ştie că 
aveţi nevoie de acestea;” (Luca 12, 30) şi „Deci nu vă asemănaţi 
lor, că ştie Tatăl vostru de cele ce aveţi trebuinţă mai înainte ca 
să cereţi voi de la El.” (Matei 6, 8). Iar în Cinstitul Paraclis al 
Preasfintei Născătoare de Dumnezeu, ne rugăm astfel: „Nimeni 
din cei ce aleargă la Tine nu iese ruşinat, Preacurată 
Născătoare de Dumnezeu, Fecioară. Ci, cerând darul, primeşte 
dăruirea, după cererea cea de folos” 287 . Nu vom primi orice 
cerem, dacă ceea ce cerem, chiar părându-ni-se nouă a fi bun, 
nu ne este de folos, ori ne este dăunător. Şi tot aşa, chiar 
rugându-ne, noi cerem darul şi primim în dar, din Mila şi 
iubirea Domnului; nicidecum să nu ne închipuim că „forţăm” 
pe Dumnezeu prin rugăciunile noastre să ne de-a ceea ce 
cerem. Mântuirea o primim în dar şi nu ca „plată” a 
strădaniilor noastre. Sfinţii Părinţi ai Bisericii arată că cei ce 
urmăresc să ia plată sunt slugi năimite, iar cei ce sunt fii nu 
aşteaptă plată pentru dragostea lor pentru Dumnezeu. 

Părintele Stăniloae ne spune că: 

„Starea de rugăciune e o stare de recunoaştere şi de 
simţire, o stare de sensibilitate specială pentru 
Dumnezeu, în faţa căreia stă Dumnezeu, dar ea 
însăşi este produsă de Duhul Sfânt.” 288 

în concordanţă cu dogma Sfintei Treimi, deoarece între 
Persoanele Preasfintei Treimi nu există separare - dar nici 


287 Psaltirea, Ediţia a 8-a, Tipărită sub îndrumarea şi cu purtarea de grijă a Preafericirii Sale, 
Patriarhul Teoctist, Editura Institutului Biblica şi de Misiune al Bisericii Ortodoxe 
Române, Bucureşti, 1994, p. 357, alin. 8. 

288 D. Stăniloae, „Sfântul Duh în Revelaţie şi în Biserică”, Ortodoxia, p. 219. 

confundare! Părintele Stăniloae arată că acolo unde lucrează 
Unul lucrează Toţi: 

„într-un fel toată Treimea e activă în revelaţie şi se 
revelează. ” 289 


într-un alt loc Părintele arată din nou că Duhul Sfânt şi 
Cuvântul lucrează împreună în Revelaţie: 

„Cuvântul şi Sfântul Duh sunt cele două Persoane 
divine care efectuează Revelaţia în mod solidar. 
Amândouă revelează pe Tatăl şi se revelează una pe 
alta, ca şi în viaţa internă dumnezeiască. Dar 
reciprocitatea în lucrarea lor revelatoare nu constă în 
înlocuirea uneia prin alta, ci ea se reduce numai la o 
ieşire a uneia sau a alteia pe primul plan 
revelator. ” 290 

Analizând Vechiul Testament şi Noul Testament prin 
cheia prezenţei Cuvântului lui Dumnezeu sau a Puterii 
Duhului Sfânt în primul plan al revelării lui Dumnezeu, 
Părintele arată că în Vechiul Testament Cuvântul era adaptat 
unui nivel mai scăzut de înduhovnicire, dar Duhul Sfânt lucra 
prin acte extraordinare de o putere deosebită. Dar şi în aceste 
condiţii, Duhul nu lucrează separat de Cuvânt, iar eficienţa Lor 
în realizarea Revelaţiei este complementară şi reciproc 
potenţată. în Noul Testament lucrarea revelatoare a 
Cuvântului lui Dumnezeu ne apare ca trecând în primul plan 
revelator, duhovnicia cuvintelor creşte, dar niciodată Cuvântul 
nu lucrează despărţit de Sfântul Duh: 

„Duhul a făcut înţelese şi eficiente cuvintele lui 
Dumnezeu (...)” 291 

în argumentaţia sa Părintele pleacă de la dogma Sfintei 
Treimi, conform căreia Duhul purcede din Tatăl şi străluceşte 
din Fiul, pentru a arăta că această purcedere şi această 
strălucire are ca finalitate lucrarea Duhului Sfânt pentru 


289 D. Stăniloae, „Sfântul Duh în Revelaţie şi în Biserică”, Ortodoxia, p. 219. 

290 D. Stăniloae, „Sfântul Duh în Revelaţie şi în Biserică”, Ortodoxia, p. 221. 

291 D. Stăniloae, „Sfântul Duh în Revelaţie şi în Biserică”, Ortodoxia, p. 222. 

94 



înduhovnicirea creaţiei şi a omului. Trebuie să precizăm aici că 
aceasta „trecere” a Duhului nu înseamnă nicidecum o 
„împuţinare”, o „scădere” la sursă, ori o „consumare” a 
Duhului. Aşa cum Hristos Iisus prin întrupare, deşi devine Fiul 
Omului, El rămâne în acelaşi timp fără scădere şi fără 
schimbare în sânul Tatălui, în comuniunea Sfintei Treimi, aşa 
şi Duhul Sfânt se pogoară în creaţie pentru a o sfinţi dar nu 
părăseşte comuniunea Sfintei Treimi şi nu îşi „diminuează” 
prezenţa în această comuniune. Părintele Stăniloae spune că: 

„Duhul e Cel ce introduce în mod special energiile 
divine în creaţie şi le face intime şi proprii creaturii, El 
se face punte peste separaţia între Dumnezeu şi 
creaţie. El îndumnezeieşte şi eternizează creaţia.” 292 

Referitor la energiile divine de care s-a făcut vorbire 
anterior, se arată că: 

„Energiile acestea pornesc din Tatăl. Ele sunt primite 
de Fiul în modul Său propriu şi de Sfântul Duh în 
modul Său propriu, dar împreună cu Fiul. ” 293 

Duhul Sfânt străluceşte din Fiul şi în faţa Tatălui, 
transmiţând Tatălui şi strălucirea luată din Fiul, ca dragoste şi 
bucurie. însă strălucirea din Fiul a Duhului are loc şi către 
oameni: 


„(...) se face şi în noi putere care luminează pe Fiul 
(...). Prin aceasta Duhul Sfânt aduce această 
strălucire a Sa care porneşte din Fiul şi luminează pe 
Fiul în eul nostru cunoscător, întărind în acesta 
puterea de cunoaştere a Fiului şi prin aceasta a 
Tatălui şi în acelaşi timp bucuria şi dragostea noastră 
pentru Tatăl asemenea bucuriei şi dragostei Fiului 
pentru Tatăl. ” 294 


292 D. Stăniloae, „Sfântul Duh în Revelaţie şi în Biserică”, Ortodoxia, p. 223. 

293 D. Stăniloae, „Sfântul Duh în Revelaţie şi în Biserică”, Ortodoxia, p. 223. 
~ 94 D. Stăniloae, „Sfântul Duh în Revelaţie şi în Biserică”, Ortodoxia, p. 223. 

Iată cum prin puterea şi mijlocirea Duhului Sfânt şi prin 
împreuna lucrare a Persoanelor Sfintei Treimi, primim 
Revelaţia şi devenim capabili de a fi mânuiţi. 

Duhul Sfânt străluceşte din noi având asociată 
strălucirea Fiului din care El străluceşte, şi astfel noi devenim 
capabili de a fi înfiaţi de Tatăl, căci Duhul aduce Tatălui 
strălucirea Fiului din noi: 

„Şi tot aşa cum strălucirea Duhului din Fiul are 
asociată cu ea strălucirea Fiului, tot aşa strălucirea 
Lui din noi are asociată cu ea şi strălucirea Fiului în 
noi, întărind prin aceasta strălucirea noastră de fii ai 
Tatălui ceresc şi bucuria şi iubirea noastră faţă de 
Tatăl ceresc. ” 295 

Duhul Sfânt însoţeşte Cuvântul lui Dumnezeu din 
revelaţie cu puterea Sa, astfel încât, atunci când auzim 
Cuvântul, ne sensibilizăm, ni se încălzeşte inima de dragostea 
pentru Dumnezeu Tatăl şi pentru Dumnezeu Fiul, deoarece: 

„(...) Duhul nu aduce în noi o lumină teoretică (,..)” 296 . 

Energia dumnezeiască adusă de Duhul Sfânt în inimile 
celor ce cred devine: 

„(...) în acestea, putere de cunoaştere şi iubire a lui 
Dumnezeu” 297 . 


Deşi Persoanele Sfintei Treimi lucrează împreună, între 
lucrările lor nu este confundare: 

„Duhul Sfânt îşi păstrează în toate privinţele rolul Său 
de al Treilea în Treime; nu şi-L schimbă şi nu şi-l 
confundă cu al Doilea, pentru că Treimea nu se poate 
reduce la doime şi pentru că nu se poate schimba 
ordinea în Ea. Aceasta nu înseamnă că Tatăl nu este 
perfect în Sine şi în lucrarea Sa, ci are nevoie de Fiul, 
sau Fiul nu e perfect în Sine şi în lucrarea Sa, comună 


295 D. Stăniloae, „Sfântul Duh în Revelaţie şi în Biserică”, Ortodoxia, p. 224. 

296 D. Stăniloae, „Sfântul Duh în Revelaţie şi în Biserică”, Ortodoxia, p. 224. 

297 D. Stăniloae, „Sfântul Duh în Revelaţie şi în Biserică”, Ortodoxia, p. 224. 

cu a Tatălui, ci are nevoie de Duhul Sfânt. Dar fiecare 
e perfect, întrucât e unit cu ceilalţi doi” 298 . 


Părintele Stăniloae arată în continuare că: 

„Lucrarea Fiecăruia e perfectă, dar întrucât e comună 
cu a celorlalţi Doi. Iar al Treilea înseamnă lărgimea şi 
desăvârşirea comuniunii nu prin Sine însuşi, ci 
întrucât e cu Ceilalţi Doi. Al Treilea nu are în Sfânta 
Treime sensul unui numeral cardinal, cum nici al 
Doilea nu are aceste sens” 299 . (...) Nici al Doilea nu 
vine ”după” Primul, nici al treilea ”după” al Doilea. Ci 
Toţi sunt deodată din veci în egală putere şi cinste. 
Prin numărare indicăm specificul fiecărei persoane, 
evitând confuzia. Indicăm poziţia specifică a 
Fiecăruia care nu poate fi schimbată cu a Altuia” 300 . 

Tot în acest sens: 

„La Dumnezeu cei Trei nu sunt despărţiţi. De aceea 
nu se poate vorbi în sens propriu de numărul trei. în 
fiecare sunt şi ceilalţi Doi având aceeaşi fiinţă şi 
aceeaşi lucrare. într-un fel sunt în acelaşi timp Unul. 
Dar nu sunt nici simplu Unul, pentru că fiecare are 
aceeaşi fiinţă şi foloseşte aceeaşi lucrare într-un mod 
propriu” 301 . 

Părintele Stăniloae foloseşte pentru a exprima apofaticul 
acestei unităţi în diversitate fără confuzie şi fără separare, 
folosindu-se de catahreza retorică, prin adjoncţia dintre 
numeralul trei şi substantivul unitate: 

„Ei sunt o Tri-Unitate” 302 . 

Fiecare lucrarea revelatoare este săvârşită de toate 
Persoanele Treimice; niciunul din Treime nu lipseşte atunci 
când ceilalţi doi lucrează: 


29S D. Stăniloae, „Sfântul Duh în Revelaţie şi în Biserică”, Ortodoxia, p. 225. 

299 D. Stăniloae, „Sfântul Duh în Revelaţie şi în Biserică”, Ortodoxia, p. 225. 

300 D. Stăniloae, „Sfântul Duh în Revelaţie şi în Biserică”, Ortodoxia, p. 227. 

301 D. Stăniloae, „Sfântul Duh în Revelaţie şi în Biserică”, Ortodoxia, p. 227. 

302 D. Stăniloae, „Sfântul Duh în Revelaţie şi în Biserică”, Ortodoxia, p. 227. 

„Fiecare lucrare (energie) e săvârşită de toţi Trei; 
aceasta e bucuria comună. Dar fiecare o săvârşeşte 
din poziţia Lui, în calitatea lui Personală. Şi totodată 
în fiecare se află lucrând în conlucrare comună şi 
ceilalţi Doi” 303 . 

Observăm de aici şi capitala importanţă a faptului că 
Treimea este formată din Persoane, căci altfel se cade în 
pericolul unui dumnezeu unic şi impersonal. Perihoreza este o 
comuniune atât de accentuată că, în lipsa caracterului de 
persoană, s-ar ajunge la identitate. 

Despre Duhul Sfânt ca bucurie a Tatălui, Părintele 
Stăniloae spune că: 

„El e bucuria Tatălui orientată spre creaţie, având să 
întărească în creaţie bucuria ei de Dumnezeu” 304 . 

Duhul Sfânt sensibilizează sufletele celor care-L primesc 
în intimitatea lor şi îi face capabili de a primi Revelaţia. 
Părintele Stăniloae, analizând această sensibilizare, face o 
paralelă între etapele gnostice enunţate de Evagrie Ponticul şi 
astfel consideră că: 

„Prima treaptă a acestei sensibilităţi e credinţa. Pe 
măsură ce ea creşte însă, implică în ea o tot mai 
accentuată intuiţie a realităţii transcendente a lui 
Dumnezeu. Cel ce are această sensibilitate, vede pe 
Dumnezeu pretutindeni, prin toate. (...) sensibilitatea 
aceasta este în acelaşi timp o mare afecţiune şi un 
puternic sentiment de răspundere faţă de Dumnezeu. 
Răspunderea aceasta poate lua forma (...) unei 
frici.” 305 

Treptele acestea ale sensibilizării sufletului uman pentru 
primirea Revelaţiei pot fi considerate şi trepte ale mântuirii pe 
care omul le poate parcurge, pe măsura vredniciei sale, în 
cadrul Biserici ca laborator al mântuirii. Se poate spune că ne 


303 D. Stăniloae, „Sfântul Duh în Revelaţie şi în Biserică”, Ortodoxia, p. 227. 

304 D. Stăniloae, „Sfântul Duh în Revelaţie şi în Biserică”, Ortodoxia, p. 227. 

305 D. Stăniloae, „Sfântul Duh în Revelaţie şi în Biserică”, Ortodoxia, p. 229. 

mântuim pe măsură ce devenim tot mai capabili de a primi 
şi pe măsură ce primim tot mai mult Revelaţia. 

Venirea Duhului Sfânt în sufletele oamenilor, are asupra 
acestor suflete efecte extraordinare, care la unii oameni devin 
harisme permanente. Aceste persoane de obicei sunt 
„înzestrate cu un deosebit dar al rugăciunii’ 306 . Astfel că se 
poate afirma faptul că Duhul Sfânt produce în oameni puterea 
rugăciunii iar oamenii rugându-se puternic, din tot cugetul lor, 
din toată puterea lor şi din toată inima lor, cheamă şi mai tare 
asupra lor Duhul Sfânt şi devin tot mai mult după chipul şi 
asemănarea lui Hristos. Prin Duhul Sfanţ oamenii mântuiţi 
întrupează pe Hristos, ori: prin Duhul Sfanţ Hristos se 
întrupează în oamenii mântuiţi. 

Părintele Stăniloae defineşte sfinţenia utilizând acelaşi 
instrument al pneumatologiei, anume paradigma verbului „a 
transpare”, prin care se exprimă ajungerea, prin lucrarea 
virtuţilor şi a poruncilor, la destrămarea împietririi inimii, la 
subţierea influenţei materiei asupra sufletului credinciosului, 
aşa încât acesta devine „transparent” pentru Sfântul Duh şi 
pentru Hristos; harul primit la Sfântul Botez este actualizat 
atât de mult încât trece în prim-planul fiinţei umane şi 
covârşeşte materia din care este alcătuit trupul, nu în sensul 
de a-1 desfiinţa, ci în sensul de a-1 înduhovnici, de a-1 
îndumnezei: 


sufletul devine transparent pentru Dumnezeu, 
sau Dumnezeu devine transparent pentru suflet Astfel 

sfinţenia este starea de transparenţă a Duhului ca 
subiect pentru suflet, odată cu transparenţa 
sufletului ca subiect pentru Dumnezeu. Prin această 
transparenţă se străvede Fiul şi Tatăl. Transparenţa 
aceasta este identică cu o stare accentuată de 
sensibilitate pentru Dumnezeu şi pentru oameni. Această 
sensibilitate o produce Duhul (...)” 307 

Părintele Stăniloae subliniază faptul că lucrarea 
Sfântului Duh are loc în strânsă corelare cu lucrarea noastră 
de a ne îmbunătăţi, de a înlătura de la noi zgura lumescului, 
pentru a dezgoli aurul cel lămurit în foc al sufletului care 


306 D. Stăniloae, ”Sfântul Duh în Revelaţie şi în Biserică”, Ortodoxia, p. 231. 

307 D. Stăniloae, ”Sfântul Duh în Revelaţie şi în Biserică”, Ortodoxia, p. 233. 

lucrează pentru a se mântui. însă lucrarea Sfântului Duh 
potenţează lucrarea noastră şi cu cât noi lucrăm mai eficient 
cu atât Sfântul Duh ne sensibilizează mai mult către 
Dumnezeu. 

Hristos Iisus Domnul şi Dumnezeul nostru a fost singura 
persoană umană - şi Dumnezeu totodată - în care Duhul Sfânt 
s-a pogorât deplin. Un aspect foarte important, care vine să 
întărească dogma Sfintei treimi, este acela că Duhul Sfânt e în 
Fiul tot aşa cum era şi înainte de întrupare. Starea de 
perihoreză dintre Duhul şi Fiul nu se întrerupe şi nu se 
diminuează după / prin întrupare. Aşa cum prin întrupare, 
Fiul rămâne în sânul Tatălui, pe care nu-1 părăseşte nicio 
clipă: 


„Duhul se odihneşte permanent ca ipostas peste Fiul 
şi în starea lui de întrupare. ” 308 

Părintele Stăniloae arată şi că: 

„(...) Biserica este Revelaţia care continuă să fie 
activă prin Duh şi putere. ” 309 

Iată de ce, prin puterea şi lucrarea Duhului Sfânt, prin 
actualizarea permanentă în Biserică a Cuvântului lui 
Dumnezeu, Biserica poate fi considerată laborator al mântuirii 
noastre. 


II. 4. Icoana ortodoxă ca Revelaţie prin imagini - 
instrument mântuitor în laboratorul Bisericii 

Biserica Ortodoxă este împodobită cu icoane ale căror 
imagini ne prezintă pe Dumnezeu şi pe sfinţii Lui aşa cum 
arată ei în viaţa viitoare. Aceste imagini pictate în sfintele 
icoane ne sunt revelatoare şi ne sunt mediatoare şi ajutătoare 
în strădaniile noastre de a ne mântui. Icoanele sunt încă un 
instrument în laboratorul Bisericii şi ne călăuzesc pe calea 
mântuirii. 

Dorim să subliniem aici faptul că, într-o epocă în care 
ştiinţele comunicării erau într-o fază incipientă, Părintele 


30S D. Stăniloae, ”Sfântul Duh în Revelaţie şi în Biserică”, Ortodoxia, p. 234. 
309 D. Stăniloae, ”Sfântul Duh în Revelaţie şi în Biserică”, Ortodoxia, p. 236. 

Stăniloae are geniul de a aborda aspectul de comunicare 310 al 
Revelaţiei şi de a preciza principalele căi - cuvânt, acţiune, 
imagine - prin care Revelaţia este realizată ca act al 
comunicării adevărului divin: 

„(...) Revelaţia nu s-a făcut numai prin acte şi cuvinte, 
prin care continuă să lucreze în suflete, ci şi prin 
imagini (...)” 3n ; 

şi 

„Propriu-zis, între acte şi cuvinte pe de o parte şi 
imagini pe de alta nu este un raport de independenţă 
(...) Cuvântul şi imaginea sunt interioare unul altuia. 
Atâta doar că în cuvânt predomină sensul, iar în 
imagine forma. Dar nici sensul nu exclude forma, nici 
forma nu e lipsită de sens. ” 312 

Părintele Dumitru Stăniloae realizează o conexiune de 
mare fineţe între cuvânt şi imagine, arătând că întâlnirea 
acestora are loc în Tainele Bisericii: 

„Aproape orice cuvânt al Revelaţiei este un cuvănt- 
imagine, un sens plasticizat, iar actele Revelaţiei sunt 
acte reale, dar acte ce îmbracă o formă şi o expresie 
plastică, întrucât ating lumea văzută şi sunt acte cu 
un sens. ” 313 


310 Abordarea comunicării Revelaţiei din punctul de vedere al semioticii aduce o dificultate 
specială în cazul icoanei, deoarece aparatul conceptual al semioticii foloseşte termenul 
de: icon (eng.: icon = icoană), anume antepenultimul din punct de vedere al 
complexităţii din şirul: semem, simptom, index, icon, simbol, nume (Thomas A. 
Sebeok). Iconul este definit, spre exemplu, de ilustrul lingvist şi teoretician al traducerii 
Bibliei, Eugene A. Nida prin relaţia dintre semn şi referent: ” Semnele iconice se bazează 
pe o similaritate între semn şi referent. ” (Eugene A. Nida, Traducerea sensurilor, stud. 
introd., interviu, trad. şi note de Rodica Dimitriu - Iaşi: Institutul European, 2004, p. 46). 
Dar icoana nu este simplu icon, ci ea include o mare complexitate de conţinut, din care 
o parte este exprimată prin imagine, culoare şi simboluri, iar cea mai mare parte se 
generează prin interacţiunea icoanei cu persoana receptoare, această interacţiune fiind 
determinată de idiolect şi sociolect. 

311 D. Stăniloae, O teologie a icoanei, studii , Editura Fundaţiei Anastasia, Bucureşti, 2005, 
p. 23. 

312 Părintele Stăniloae citează pe Patriarhul Nichifor Mărturisitorul: „Dar cuvintele sunt 
icoane ale lucrurilor”. 

313 D. Stăniloae, O teologie a icoanei, studii... p. 23. 

Părintele sintetizează problemele legate de exprimarea 
Revelaţiei prin icoane, în două mari categorii: 

„(...) felurile imaginilor prin care se revelează 
Dumnezeu şi modul în care se nasc imaginile în 
mintea organului (mântuirii, n.n.) sub înrâurirea 
divină, deci caracterul subiectiv-obiectiv al lor (,..)” 314 

Părintele concluzionează că: 

„(...) imaginile sunt modul inevitabil de descoperire a 
lui Dumnezeu de către spiritul uman.” 315 ; 

şi accentuează: 

„(...) importanţa imaginilor ca mijloace ale Revelaţiei 

f )”316 

Părintele Stăniloae vede imaginile ca vehicule ale 
spiritului, prin care duhul primeşte sau oferă cunoaştere 
spirituală. Datele pur materiale, spune sfinţia sa, sunt redate 
cu ajutorul ştiinţei, adică prin cifre şi formule, însă atunci când 
intervine necesitatea unui transfer de informaţie spirituală, 
imaginea, ca „întrupare” a spiritului, este indispensabilă: 

„Noi socotim că imaginile revelate se produc inevitabil 
la punctul de întâlnire dintre spirit şi forma văzută; 
imaginea nu e decât forma de apariţie a spiritului, 
printr-o formă văzută. Omul fiind el însuşi spirit 
întrupat, nu poate sesiza şi exprima spiritul în 
puritatea lui, ci numai prin ecranul unei forme văzute. 
Spiritul uman însuşi este concrescut cu un asemenea 
ecran şi este într-o legătură indisolubilă cu toată 
lumea de forme vizibile, prin care cunoaşte şi exprimă 
reflexiunea sa. Realitatea spirituală îndeosebi nu se 


314 D. Stăniloae, O teologie a icoanei, studii... p. 23. 

315 D. Stăniloae, O teologie a icoanei, studii... p. 23. Subiectul acesta necesită o studiere a 
psihologiei şi a sociologiei imaginii în cunoaşterea şi vieţuirea omului în general şi a 
evoluţiei pe calea mântuirii, în Biserică, în special. 

316 D. Stăniloae, O teologie a icoanei, studii... p. 24. 

poate sesiza şi exprima de om, care e spirit întrupat - 
în ea însăşi.” 317 

Dumnezeu nu poate fi exprimat, în esenţa Sa, de către 
om, căci orice exprimare omenească, prin cuvânt ori imagine, 
este superficială şi parţială. Aşa că şi icoana, ca reflectare prin 
imagini a divinului şi a divinităţii, este imperfectă. însă orice 
exprimare a realităţii divine de către om, include imaginea, fie 
ea generată (sugerată) de cuvânt, fie plasticizată în icoană. Nu 
există, în mod catafatic, comunicare a omului cu şi despre 
Dumnezeu, fără a implica generarea imaginii ca proces de 
gândire. Părintele Stăniloae spune că: 

„Numai o teologie total apofatică (a tăcerii, a negaţiei 
oricărei enunţări a lui Dumnezeu) e liberă de 
imagini. ” 318 

Am îndrăzni să spunem că poate nici măcar într-un 
apofatism total, când raţiunea îşi încetează total lucrarea, fiinţa 
umană nu este cu totul înafara imaginii, căci „lumina 
Taborică” ori „întunericul cel prealuminos” pot fi considerate 
imagini, chiar dacă sunt de neexprimat. 

Părintele Stăniloae defineşte două categorii de imagini 
care sunt prezente în Revelaţie. Astfel, în Vechiul Testament 
Dumnezeu se manifestă în mod „trecător prin una sau alta din 
energiile sale, într-o formă văzută” 319 . Chiar dacă unele 
manifestări ale lui Dumnezeu redate în vechiul Testament au o 
durată mai lungă în timp omenesc, acestea au „(...) caracter de 
umbre inconsistente faţă de imaginea consistentă a umanităţii 
lui Hristos” 320 . Iar Hristos, întrupându-se, aduce prin lucrările 
Sale imagini cu caracter „ontologic”. Lucrările Fiului lui 
Dumnezeu, întruparea, Răstignirea, învierea şi înălţarea la cer, 
sunt preluate de icoana ortodoxă drept: „cea mai vie şi cea 
mai ontologică imagine a Dumnezeirii ,>321 \ 

„(...) icoana, atât de cinstită în Ortodoxie, este 
redarea prin mijloacele artei a acestei imagini a lui 


317 D. Stăniloae, O teologie a icoanei, studii... p. 25. 
3IS D. Stăniloae, O teologie a icoanei, studii... p. 25. 

319 D. Stăniloae, O teologie a icoanei, studii... p. 26. 

320 D. Stăniloae, O teologie a icoanei, studii... p. 26. 

Dumnezeu asumată de Fiul lui Dumnezeu. Hristos ca 
om este imaginea umană a Sa ca Dumnezeu, El fiind 
în acelaşi timp Dumnezeu însuşi.” 322 

Părintele Stăniloae arată că simbolurile şi imaginile din 
vechiul Testament utilizau stihiile naturii şi animalele întrucât: 

„Nivelul omului încă nu permitea depăşirea folosirii 
unora din elementele naturii ca imagine a lui 
Dumnezeu.” 323 


Capacitatea spirituală a omului în general, sub lucrarea 
Duhului Sfânt, evoluează în istorie în sens crescător. Desigur 
că spiritualitatea generală ca statistică nu este suma 
ponderată a spiritualităţilor individuale. Chiar şi în cea mai 
înduhovnicită companie se poate găsi câte un spirit 
neduhovnicesc, aşa cum în cutele celei mai animalizate dintre 
societăţi, prin mila Domnului, poate vieţui câte un sfânt. 
Părintele Stăniloae afirmă încă o dată viziunea sfinţiei sale, că 
istoria este dată omului pentru a evolua în ea şi pentru a 
deveni capabil să primească Revelaţia: 

„Istoria Revelaţiei este legată de istoria omenirii. Pe 
măsură ce omul progresează spiritual sau creşte în 
conştiinţa superiorităţii sale asupra naturii, îşi dă 

seama că este imaginea cea mai adecvată a lui 
Dumnezeu şi devine în fapt aceasta 324 . Câtă 
vreme nu înţelegea această demnitate a sa, câtă 
vreme era timorat de prestanţa şi fon a stihiilor, nu 
putea reprezenta demn pe Dumnezeu în faţa 
naturii. ” 325 


322 D. Stăniloae, O teologie a icoanei, studii... p. 25. 

323 D. Stăniloae, O teologie a icoanei, studii... p. 26. 

324 Părintele Stăniloae arată aici cum omul, că pe măsura înduhovnicirii sub lucrarea primirii 
Revelaţiei, devine conştient că este dumnezeu şi fiu al lui Dumnezeu, lată că devine 
capabil, prin înduhovnicire să primească cuvintele Revelaţiei spuse de Hristos 
Dumnezeu: „Iisus le-a răspuns: Nu e scris în Legea voastră că "Eu am 
zis: dumnezei sunteţi?" (loan 10, 34). 

325 D. Stăniloae, O teologie a icoanei, studii... p. 27. 

Imaginea lui Hristos înviat şi înălţat, reprezentată în 
icoane, constituie pentru credinciosul care caută în Biserică 
mântuirea: 


„(...) o culme spre care tinde, o forţă care îl atrage.” 326 

Părintele Stăniloae stabileşte o similitudine între 
Evanghelia lui Hristos - Noua Lege, care vine să plinească 
legea veche - şi exprimarea prin icoane a Revelaţiei, care 
înlocuiesc imaginile profetice, imaginile inconsistente, 
imaginile exprimate prin umbre. Acest fapt are loc: 

„(...) prin instalarea în fala oamenilor a acestei 
imagini a lui Dumnezeu, dar şi a acestui model 
culminant al lor, care este Hristos (...)” 327 

Prin venirea între oameni a lui Hristos, imaginile 
Vechiului Testament: 

„s-au împlinit (...) în toată amploarea lor, ba chiar au 
şi fost depăşite, ele nu mai au nici un rost.” 328 

Există pericolul ca imaginile care provin din mintea 
(imaginaţia) omenească să limiteze, să ştirbească Revelaţia, sau 
chiar să ducă în rătăcire pe credincioşi 329 , fiind astfel urâciune 
în faţa lui Dumnezeu. Părintele Stăniloae arată că Sfinţii Părinţi 
ai Bisericii: 


„(...) avertizează împotriva oricăror imagini, 
închipuiri, viziuni, pentru că în Hristos creştinii au 
mai mult decât în orice imaginaţie. Ei avertizează 
chiar împotriva imaginilor sau viziunilor care ar avea 
ca obiect pe Hristos, căci prin credinţă şi trăire noi 
ştim despre adâncimile teandrice ale lui Hristos mai 


326 D. Stăniloae, O teologie a icoanei, studii... p. 28. 

327 D. Stăniloae, O teologie a icoanei, studii... p. 28. 

32S D. Stăniloae, O teologie a icoanei, studii... p. 28. 

329 Vezi in acest sens analiza magistrală efectuală de Părintele Profesor Vasile Vlad în cartea 

sa Rugăciune şi Imaginaţie. Perspectivă Bisericească, Ed. Renaşterea, Cluj-Napoca, 
2013. 

mult decât ne pot ajuta imaginile sau viziunile despre 
El. ” 330 


Hristos prin întruparea Sa ne arată pe Dumnezeu şi deci 
întrupează toate imaginile noastre despre Dumnezeu. Părintele 
Stăniloae citează pe teologul anglican Austin Farrer care 
afirmă că Hristos a adus o „renaştere a imaginilof’ 331 . 

Imaginea reală a lui Hristos întrupat este fundamentul 
tuturor cuvintelor noastre prin care comunicăm cu Dumnezeu 
şi despre Dumnezeu. Dar cum orice proces natural, cum este 
de-altfel şi gândirea umană, suferă prin dezvoltare modificări, 
uneori degenerări, abateri de la adevărul ori starea de la care a 
plecat, trebuie să existe un mecanism de verificare şi de 
acordare permanentă a gândirii umane şi a exprimării acesteia 
prin cuvinte şi imagini, la adevărul Revelaţiei. Unul dintre 
mijloacele prin care în Biserica Ortodoxă exprimarea Revelaţiei 
este menţinută în adevăr sunt icoanele, care ne readuc mereu 
în faţă imaginea reală a lui Hristos înviat, rostul şi 
fundamentul credinţei noastre: 

„Cuvintele trebuie să se sprijine mereu pe imaginea 
perfectă a lui Dumnezeu care este umanitatea lui 
Hristos sau Hristos ca om. Acestui scop îi servesc şi 
icoanele lui Hristos. (...) în imaginaţia sa interioară 
credinciosul poate introduce în imaginea despre 
Hristos elemente subiective, care se abat de la 
imaginea Lui reală. De aceea icoanele se pictează 
după canoanele dintotdeauna, care nu permit 
adăugarea niciunui element subiectiv. ” 332 

în continuarea analizei sale referitoare la icoana 
ortodoxă, Părintele afirmă că în Tainele săvârşite în Biserică se 
„mimează” actele lui Hristos. Preferăm să înlocuim acest 
termen cu expresia „se actualizează” actele lui Hristos. Pentru 
că săvârşirea Tainelor are desigur o latură imitativă a actelor 
lui Hristos, dar nu se reduce numai la aceasta, căci 
continuarea acestei acţiuni de imitare are consecinţe cât se 
poate de reale în plan spiritual. Imităm actele lui Hristos de la 


330 D. Stăniloae, O teologie a icoanei, studii... p. 29. 

331 D. Stăniloae, O teologie a icoanei, studii... p. 29. 

332 D. Stăniloae, O teologie a icoanei, studii... p. 30. 

Cina cea de Taină dar pâinea şi vinul devin prin epicleză Prea- 
scump Trupul şi Preasfânt Sângele Domnului. Chiar şi 
Părintele Stăniloae revine asupra celor afirmate de sfinţia sa şi 
adaugă: 


„Astfel icoanele şi tainele sunt o ţinere mereu 
prezentă şi lucrătoare în conştiinţa şi viaţa 
credincioşilor a imaginii reale ontologice a lui 
Dumnezeu, care este Hristos, sau mai precis 
umanitatea lui Hristos. Ele sunt moduri de eficacitate 
continuă ale imaginii centrale şi definitive a Revelaţiei 
culminante în viaţa omenească. ” 333 

Un aspect care trebuie evitat în zugrăvirea icoanelor este 
manifestarea unui prea mare subiectivism din partea celor 
care le zugrăvesc. Receptarea şi exprimarea subiectivă a 
adevărului Revelaţiei prin pictarea de icoane, duce la 
ipostazierea Fiului Omului prin trecerea imaginii sale prin 
ipostasul uman al persoanei care-L zugrăveşte, şi astfel 
enipostazierea prin care Hristos întrupat reprezintă, exprimă şi 
comunică tuturor persoanelor umane care se regăsesc în El, 
poate fi diminuată ori chiar anulată. Imprimarea unei viziuni 
prea personale a pictorului asupra imaginii lui Hristos duce la 
scăderea valorii de adevăr a acelei imagini pentru ceilalţi 
oameni. Astfel, o icoană prea subiectiv pictată nu mai este 
un ajutor eficient în vederea mântuirii oamenilor. Pictorul 
iconar trebuie să evite să se zugrăvească pe sine 
(subiectivitatea sa) în icoana Mântuitorului. 

Părintele Stăniloae arată că un mecanism de menţinere 
în adevăr a icoanei pictate şi de menţinere a coerenţei (unităţii 
intrinseci) a acesteia, este supunerea întregii activităţi de 
pictare a icoanei: 

„(...) acelei dominante spirituale care presează 
asupra capacităţii de precizare a organului revelaţiei; 
(...) sesizarea dominantei aceleia spirituale de către 
artistul sau organul Revelaţiei se poate numi ”vedere 
spirituală” sau ”vedere mai presus de vedere”.” 334 


333 D. Stăniloae, O teologie a icoanei, studii... p. 33. 

334 D. Stăniloae, O teologie a icoanei, studii... p. 33. 


107 



Cu alte cuvinte, toată înduhovnicirea pe care, prin 
strădanii şi asceză, iconarul o acumulează fiind 
transformat/transfigurat sub acţiunea ei, îl ţine în adevăr, îl 
ajută să „vadă” cele spirituale, îl dirijează şi îi ordonează 
imaginaţia artistică. La iconar elementul artistic este atât 
de pneumatizat că transpare prezenţa şi lucrarea Duhului, 
în această măsură putem afirma că icoanele sunt opera 
Duhului Sfânt. 

înduhovnicirea iconarului face ca el să devină atât de 
transparent Duhului lui Dumnezeu încât nu el „imaginează” 
cele ce pictează, ci Duhul aduce în mintea iconarului 
„imaginea” şi îl ajută de asemenea să o aştearnă cu măiestrie în 
icoană. Subiectivitatea iconarului este astfel covârşită de 
obiectivitatea prezenţei şi lucrării Duhului Sfânt. Nu iconarul 
lucrează, el fiind doar un instrument al Duhului, ci Duhul 
lucrează prin el. 

O cale prin care se certifică adevărul icoanei, 
obiectivitatea sa, este faptul de a fi acceptată de către toţi 
credincioşii Bisericii, ori de către majoritatea lor covârşitoare, 
acest fapt dovedind că icoana aceea, ca imagine a Persoanei 
pictate în ea, păstrează eficienţa şi adresabilitatea generală a 
respectivei Persoane. Icoana aceea nu diminuează prin 
subiectivitatea manifestă în ea - a celui care a pictat-o - 
puterea Persoanei zugrăvite de a se adresa tuturor, de a se 
revela tuturor credincioşilor. 

Duhul Sfânt lucrând asupra intelectului iconarului i-1 
transformă, îşi imprimă rezultatul acţiunii Sale în el. Duhul 
Sfânt, ca Dumnezeu, fiind mereu Acelaşi, la care „nu este 
schimbare sau umbră de mutare 335 ”, imprimă - spun Sfinţii 
Părinţi - anumite tipare spirituale, a căror prezenţă în icoane 
poate constitui o altă garanţie a neabaterii iconarului de la 
adevărul revelat. Părintele Stăniloae preia şi întăreşte această 
învăţătură a Sfinţilor Părinţi ai Bisericii dar o şi dezvoltă 
afirmând că: 

„Totuşi se întâmplă şi aşa că însuşi ”tiparul spiritual” 
divin se îmbracă în imaginile luate din bagajul de 
imagini al văzătorului. Dar între tiparul spiritual şi 


335 Epistola sobornicească a Sfântului Apostol lacov, cap. 1, 17: „Toată darea cea bună şi tot 
darul desăvârşit de sus este, pogorându-se de la Părintele luminilor, la Care nu 
este schimbare sau umbră de mutare”. 

formele în care se îmbracă el este o legătură atât de 
adecvată, încât parcă formele ar fi înscrise potenţial 
în tipar şi se precizează treptat văzătorului, care-i 
obişnuit prin sensibilitatea lui să concretizeze totul. 
Imaginile din memoria văzătorului se polarizează 
parcă sub forţa atractivă a ceva înrudit cu ele din 
tiparul spiritual. ” 336 

Cu alte cuvinte, este o coerenţă de adevăr între 
conţinutul spiritual al revelaţiei exprimat prin icoană şi modul 
concret în care iconarul îl zugrăveşte. 

Părintele Stăniloae arată că tiparele divine nu sunt nişte 
şabloane seci, mecanicizante, care nu mai implică cugetarea 
iconarului, ci ele: 

„(...) provoacă sesizări de ordin spiritual, îmbinate cu 
cugetarea, sau mai presus de cugetare pur şi simplu, 
dar provocând cugetarea. ” 337 

Sfinţia sa formulează o foarte expresivă definiţie a omului 
ca inimă: 


„(...) inima, adică omul dinăuntrul fiecăruia dintre 


noi. 


”338 


Tiparele divine al icoanei prin cugetarea iconarului 
uneori: 


„(...) provoacă o mobilizare de imagini sensibile, o 
combinare nouă a lor, o dimensionare nouă şi o 
descoperire de noi semnificaţii în ele” 339 , 

însă aceasta nu duce la o „schimbare” a adevărului 
exprimat prin acea icoană. 

Privitorul (receptorul, organul revelaţiei) care se află în 
faţa unei icoane simte că adevărul acelei icoane i se impune 
fără a fi necesar un efort de gândire şi simţire. Adevărul unei 
icoane care-şi preia valoarea de adevăr din Revelaţie exercită o 


336 D. Stăniloae, O teologie a icoanei, studii... p. 234 

337 D. Stăniloae, O teologie a icoanei, studii... p. 35. 

338 D. Stăniloae, O teologie a icoanei, studii... p. 36. 

339 D. Stăniloae, O teologie a icoanei, studii... p. 36. 

presiune mântuitoare asupra privitorului. Credinciosul care 
priveşte la icoanele din Biserică simte cum imaginile din aceste 
icoane îl îmboldesc spiritual, îl atrag către adevăr şi către 
Dumnezeu, susţinându-1 în efortul său individual de a fi un 
bun creştin şi în lupta sa pe calea mântuirii. 

Părintele Stăniloae arată că tiparele divine prin care 
Revelaţia este exprimată devin în iconar un fel de poruncă 
rostită în cuvinte: 

„Forţa imperativă a realităţii obiective a Revelaţiei a 
luat pentru organul Revelaţiei forma sau imaginea 
auditivă a unui fel de voce, a unui fel de cuvânt .” 340 

Plecând de la rolul icoanelor ca mijloace de 
„materializare”, de reprezentare văzută a dumnezeirii, Părintele 
Stăniloae defineşte în mod magistral creştinismul, astfel: 

„(...) creştinismul este religia revelării lui 
Dumnezeu în «chipul substanţial uman». ” 341 

în creştinismul ortodox, prezenţa icoanei este 
fundamentală, căci aduce prin ea reprezentările prin 
imagini a realităţii obiective a realităţii spirituale a lui 
Dumnezeu, pe care oamenii nu ar putea să o înţeleagă ori să o 
explice altor oameni astfel încât credinţa celor care cred să 
poată trece în cei care nu cred, realizând astfel creşterea 
împărăţiei lui Dumnezeu prin extinderea ei în sufletele tuturor 
oamenilor. 

Icoana Ortodoxă este şi sursă a comuniunii dintre om şi 
Dumnezeu şi mijlocitor al comuniunii, dar şi manifestare a 
acestei comuniuni. Venind în Biserică pentru a căuta 
mântuirea, credinciosul îşi sprijină sufletul de adevărul 
icoanelor, cum se sprijină un orb de o cârjă, dar mai apoi, 
prin primirea Revelaţiei, el este izbăvit de orbirea spirituală 
prin mila Celui care dăruieşte vederea, a Celui care este însăşi 
vederea, adică Dumnezeu. 

Părintele Stăniloae, pornind de la argumentele celor care 
contestă icoana ca mijloc de conlucrare între Dumnezeu şi om, 
arată că: 


340 D. Stăniloae, O teologie a icoanei, studii... p. 38. 

341 D. Stăniloae, O teologie a icoanei, studii... p. 41. 

„S-a spus că sinoadele ecumenice din Răsărit n- 
au fixat decât dogmele privitoare la Dumnezeu, nu 
însă şi pe cele despre conlucrarea omului în opera de 
mântuire. (...) însă nimic nu poate sta alături de 
Dumnezeu. (...) O învăţătură în care predomină chipul 
omului, ridicată la rangul de dogmă centrală, ar 
însemna o auto-divinizare a omului. ” 342 

Făcând o foarte inspirată paralelă între dogmă şi icoana 
ca mijloc mântuitor care se află în deplin respect al dogmelor, 
Părintele afirmă că: 

„Dogmă în înţelesul nediluat al cuvântului este o 
oglindă în care nu e îngăduit să se vadă în planul 
întâi decât Dumnezeu. ” 343 

Părintele Stăniloae numeşte dogma ca „oglindă 
cerească” 344 . îndrăznim, în acelaşi spirit, să numim dogma, 
dar şi icoana, ferestre spre cer. 

Există chiar şi atunci când se vorbeşte despre Răsărit ca 
mediu al creştinismului, diferenţe de abordare şi dezvoltare a 
iconografiei. Există o parte a Răsăritului care n-a fost propice 
dezvoltării icoanelor şi dogmelor. Iată cum o descrie plastic 
Părintele Stăniloae: 

„Nu vorbim de Răsăritul Nordic. Acela n-a participat 
la aşezarea dogmelor şi nu le-a absorbit niciodată în 
adâncurile spirituale ca temeiuri limpezi şi 
ordonatoare ale vieţii. Răsăritul Nordic este stepa 
vastă în care domneşte şuieratul ucigător de viaţă al 
pasiunilor iraţionale. Ceea ce în Apus este eroziune 
lentă, în Răsăritul Nordic este sfâşiere sălbatică şi 
momentană. ” 345 


Prezenţa icoanelor în Biserica Ortodoxă nu este doar o 
chestiune estetică, nu este prevăzută ori acceptată doar prin 


342 D. Stăniloae, O teologie a icoanei, studii... p. 49. 

343 D. Stăniloae, O teologie a icoanei, studii... p. 49. 

344 D. Stăniloae, O teologie a icoanei, studii... p. 49. 

345 D. Stăniloae, O teologie a icoanei, studii... p. 50. 

prisma Tradiţiei, ci este fundamentată dogmatic şi este 
indispensabilă Ortodoxiei. Părintele Stăniloae arată că: 


„Dogma despre sfintele icoane este tot o învăţătură 
despre Dumnezeu, deci este o dogmă în înţelesul 
deplin al cuvântului. ” 346 

Şi tot sfinţia sa afirmă, împotriva unor receptări şi 
interpretări greşite şi rătăcitoare, că dogma sfintelor icoane: 

„(...) nu înseamnă, cum pare unora, ridicarea 
anumitor părţi ale naturii la nivel dumnezeiesc, o 
idolatrizare a celor văzute. ” 347 

Creştinismul se fundamentează pe întruparea Fiului lui 
Dumnezeu, totodată om deplin şi Dumnezeu deplin, Dumnezeu 
care vine să locuiască între oameni. Trupul şi faţa Omului - 
Dumnezeu ne sunt cunoscute şi de aceea le putem zugrăvi în 
icoane. Părintele Stăniloae arată că: 

„Noi nu ştim cum a fost Fiul lui Dumnezeu înainte de 
întrupare, nici cum e Tatăl şi Duhul Sfânt. Nu ştim, cu 
alte cuvinte, cum e Dumnezeirea în Sine, dar ştim că 

Dumnezeirea Fiului după întrupare nu mai e o 
realitate despărţită de trupul şi faţa omeneşti. 

Dacă nu ştim cum e Dumnezeirea în sine, ştim că 
Dumnezeirea Fiului s-a arătat oamenilor şi li se va 
arăta în vecii vecilor prin înfăţişarea reală de om şi 
numai prin ea. ” 348 

De aici rezultă şi caracterul necesar şi obiectiv al icoanei, 
anume pentru că omul nu poate reprezenta, nu poate „vedea” 
pe Dumnezeu decât în imaginea lui Iisus Hristos din icoane. în 
acest sens icoanele sunt un ajutor pentru cel care vrea să 
creadă, căci acesta nu poate crede, cel puţin la început, în ceva 
ce nu se poate imagina. Şi dacă nu crede, cum se va mântui? 

Erezia iconoclastă argumentează că Hristos nu poate fi 
redat în icoane în totalitatea sa de Dumnezeu şi om, ci doar 


346 D. Stăniloae, O teologie a icoanei, studii... p. 50. 

347 D. Stăniloae, O teologie a icoanei, studii... p. 51. 

34S D. Stăniloae, O teologie a icoanei, studii... p. 52. 

sub aspectul laturii Sale omeneşti. Iar redarea acestei imagini 
a Persoanei omeneşti ar duce la pierderea într-un fel, la 
văduvirea reprezentării Lui de Dumnezeirea Sa. Părintele 
Stăniloae arată însă că această afirmaţie este total greşită, 
deoarece: 


„Omenitatea lui Hristos nu poate fi despărţită de 
Dumnezeirea Lui, nici contopită. Ea cuprinde în mod 
necesar şi nedespărţit Dumnezeirea. ” 349 

Părintele mai adaugă că cei care L-au întâlnit pe Hristos 
Iisus în timpul lucrării sale în lume, vedeau la El - desigur cei 
care credeau - mai mult decât simpla înfăţişare umană, căci 
altfel nu ar fi putut vedea în El pe Dumnezeu şi Fiul lui 
Dumnezeu 350 . Părintele spune că: 

„Mântuitorul Iisus Hristos purta sub înfăţişarea 
vizibilă omenească însăşi Dumnezeirea. Dumnezeirea 
nu e ceva incompatibil cu felul de a fi şi de a se 
manifesta al spiritului din om. ” 351 

Icoana lui Hristos redă cu fidelitate chipul lui Hristos. 
Părintele Stăniloae afirmă că: 

„(...) nu greşim să afirmăm că chipul actual al lui 
Hristos din Biserica Ortodoxă, care se fereşte de 
înnoiri, redă elemente caracteristice ale feţei Lui, 
păstrate prin tradiţie chiar din vremea apostolilor. ” 352 

Un aspect al zugrăvirii icoanelor este „schematizarea”, 
respectiv ceea ce am numi o sublimare a trăsăturilor 
hipostatice (personale) umane, trăsături pe care Părintele 
Stăniloae le numeşte „omenitate naturală” 353 . Hristos, prin 
enipostaziere, ia trăsăturile umane generale dar fără a lua 
asupra sa şi păcatul originar şi de aceea în icoane: 


349 D. Stăniloae, O teologie a icoanei, studii... p. 52. 

350 Luca 9, 20: „Dar voi cine ziceţi că sunt Eu? Răspunzând, Petru a zis Lui: Hristosul lui 
Dumnezeu.” 

351 D. Stăniloae, O teologie a icoanei /studii... p. 453. 

352 D. Stăniloae, O teologie a icoanei, studii... p. 55. 

353 D. Stăniloae, O teologie a icoanei, studii... p. 56. 

”(...) fala Lui trebuie să exprime numai trăsăturile 
generale, abstracte ale omenităţii, lăsăndu-se la o 
parte tot ceea ce întâlnim în feţele concrete ale 
oamenilor naturali. Se vor reda numai liniile de 
temelie, de cadru formal ale omenităţii .” 354 

în concluzie, icoana ortodoxă este unul dintre mijloacele 
importante utilizate de Biserică în misiunea ei de laborator al 
mântuirii credincioşilor. Icoana este unul din principalele 
instrumente de comunicare a Revelaţiei şi de susţinere 
intelectuală şi spirituală a celui care crede, de reamintire 
permanentă a realităţi întrupării Mântuitorului Iisus Hristos şi 
a lucrărilor acestuia, pe timpul vieţuirii în lume, a Jertfei de 
Cruce, a învierii şi a înălţării cu trupul la cer. 

Icoana este de asemenea purtătoare de biruinţă prin 
zugrăvirea chipului Maicii Domnului, care a născut pe Cel 
Necuprins, înfăptuind sfatul cel din veac al lui Dumnezeu, 
punând început mântuirii omului şi creaţiei. 

Totodată icoana este purtătoare de speranţă şi 
făgăduinţă prin zugrăvirea chipurilor sfinţilor, arătându-ne că 
mântuirea este posibilă în Biserica lui Hristos, căci ei, care au 
crezut şi s-au dat pe sine jertfă Domnului, iată că s-au 
mântuit! 


354 D. Stăniloae, O teologie a icoanei, studii... p. 56. 

III. TAINELE CA LUCRARE MÂNTUITOARE A 
BISERICII 

III. 1. Tainele ca trepte ale transcenderii noastre spre 
Dumnezeu cel în Treime slăvit, prin Hristos, în cursul 
vieţii noastre pământeşti 355 

Hristos vine în lume ca Dumnezeu şi ca om, pentru ca 
Dumnezeu să realizeze apropierea maximă, absolută, între 
Sine şi fiinţele umane. Dumnezeu se întrupează pentru a 
împlini planul cel din veac de mântuire a omului şi de 
îndumnezeire a creaţiei. Părintele Stăniloae arată că unirea 
umanităţii cu Hristos trebuia să se realizeze: 

în trei moduri: a) (...) umanul să se unească cu 
Dumnezeirea într-un unic ipostas (...) ca aceştia 
(oamenii, n.n.) (...) să devină pentru veci fii ai Tatălui 
ceresc, b) (...) Fiul lui Dumnezeu trebuia să Se 
unească în mod deosebit cu o Fecioară, luându-Şi din 
ea umanitatea curată de păcat, deschisă total lui 
Dumnezeu, c) Oamenii trebuiau să se unească cu fiul 
lui Dumnezeu făcut om, ca persoane distincte, aşa 
cum au fost creaţi de Dumnezeu, neconfundaţi nici cu 
Dumnezeu, nici între ei. Aceste sunt cele trei moduri 
de transcendere a umanului până la unirea cu 
Dumnezeu, primele două fiind necesare celui de-al 
treilea. ” 356 


Unirea cu Hristos se realizează în Biserică prin 
participarea la săvârşirea Tainelor. Părintele Stăniloae numeşte 
Tainele drept trepte, prin care se realizează transcenderea 
credincioşilor către Dumnezeu, dar totodată se realizează o 
„transcendere” a omului către semenii săi. Descriind procesul 
epectazic de avansare către comuniunea cu Dumnezeu, 
Părintele Stăniloae descrie starea mântuirii, chiar dacă nu o 
numeşte aşa, respectiv fiind acea stare în transcenderea către 
Dumnezeu din care la un moment dat nu se mai poate ieşi, 
adică nu se mai poate cădea din ea: 


355 Titlu preluat de la Dumitru Stăniloae, Chipul nemuritor al lui Dumnezeu, voi. I, Editura 
Fundaţiei Anastasia, Bucureşti, 2005. 

356 D. Stăniloae, Chipul nemuritor al lui Dumnezeu, voi. I, p. 202. 

„în veci, Dumnezeu şi seamănul său şi chiar sinea 
proprie îi rămân mistere în a căror comunicare 
nesfârşită se poate pătrunde tot mai mult, dar de la 
un anumit loc fără să se mai poată ieşti din ele, ci 
odihnindu-se veşnic în ele. Capătul transcenderii 
înseamnă numai o formă a transcenderii peste care 
nu mai poate fi alta .” 357 

îndumnezeirea se odihneşte asupra omului aşa cum 
Duhul Sfanţ se odihneşte în Biserică. Omul devine Biserică 
a Dumnezeirii, iar sufletul său devine altar, unde Duhul 
Sfanţ întrupează pe Domnul Iisus Hristos - această stare 
fiind mântuirea. 

Prin participarea la săvârşirea şi prin primirea Tainelor, 
omul intră într-o relaţie intimă cu Dumnezeu, relaţie care: 

„(...) accentuează calitatea omului de persoană 
unică, de valoare eternă, scăpat de sub forţa naturii 
depersonalizate prin patimi (...)” 358 

Părintele Stăniloae afirmă că omul: 

„(...) e primit în fiecare Taină ca persoană unică în 
comuniunea pentru veci în Hristos, Persoana 
dumnezeiască devenită şi om pentru veci, în 
comuniune cu Treimea Persoanelor dumnezeieşti, 
indicate şi Ele cu numele, asigurăndu-i-se prin 
aceasta fericirea veşnică .” 359 

Iată că prin împărtăşirea de Sfintele Taine persoana 
umană ajunge la Dumnezeu, iar această ajungere, ca stadiu al 
mântuirii, este caracterizată de primirea în dar a fericirii 
veşnice. 

Pentru a se mântui omul trebuie să primească în 
Biserică Tainele pentru a transcende tot mai mult către 
Dumnezeu, către unirea cu Preasfânta Treime. 


357 D. Stăniloae, Chipul nemuritor al lui Dumnezeu, voi. I, p. 202-203. 

358 D. Stăniloae, Chipul nemuritor al lui Dumnezeu, voi. I, p. 203. 

359 D. Stăniloae, Chipul nemuritor al lui Dumnezeu, voi. I, p. 203. 

Tainele au o importanţă capitală în mântuirea oamenilor, 
mântuire care continuă după înălţarea lui Hristos la cer, 
mântuire care constă în unirea oamenilor cu Hristos, pentru 
ca ei să învie la rândul lor în Hristos. Această unire are, în 
Biserica Ortodoxă, Sfintele Traine drept mijloace de realizare a 
ei. 

Părintele Stăniloae arată că: 

„La baza concepţiei despre Taine a Bisericii Ortodoxe 
stă încrederea în putinţa lucrării Duhului 
dumnezeiesc al lui Hristos printr-un om asupra altui 
om, prin mijlocirea trupurilor şi a materiei dintre ele, 
în ambianţa Bisericii, ca trup tainic al lui Hristos. E 
încrederea că Duhul dumnezeiesc poate lucra prin 
mijlocirea spiritului omenesc asupra materiei cosmice 
în general şi asupra altor persoane. Prin mâna omului 
se scurg puteri spirituale asupra altui om fie direct 
prin trup fie prin altă materie .” 360 

Prin om şi prin materie lucrează Duhul Sfânt. Lucrarea 
Duhului şi a omului în săvârşirea Tainelor nu pot fi separate: 

„în Taină nu se poate trage o frontieră între mişcarea 
omului care lucrează şi puterea Duhului 
dumnezeiesc. (...) prin el (preot, n.n.) lucrează Duhul 
Sfânt, Care suflă în toată ambianţa Bisericii ca trup 
tainic în care lucrează Hristos. ” 361 

Pentru ca Taina să fie eficientă ea trebuie să fie lucrată 
asupra omului credincios. Taina nu acţionează cu forţa asupra 
celui care nu crede. Taina, transmiţând dragostea lui 
Dumnezeu asupra omului, trebuie să fie primită cu credinţă şi 
cu dragoste de către receptor: 

„(...) primitorul Tainei se deschide deplinei acţiuni a 
puterii dumnezeieşti transmise de săvârşitor, prin 
credinţa lui, în ambianţa Bisericii, câmpul de lucrare 
al lui Hristos. ” 362 


360 Dumitru Stăniloae, Teologia Dogmatică Ortodoxă, voi. III, Ediţia a Il-a Editura 
Institutului Biblic şi de Misiune al Bisericii Ortodoxe Române, Bucureşti, 1997, p. 4. 

361 D. Stăniloae, Teologia Dogmatică Ortodoxă, voi. III, p. 4. 

362 D. Stăniloae, Teologia Dogmatică Ortodoxă, voi. III, p. 4. 

Se vede şi aici cum Părintele subliniază permanent că 
orice acţiune mântuitoare trebuie să aibă loc în Biserică; doar 
în laboratorul mântuitor al Bisericii, doar prin mijlocirea 
Bisericii, transcenderea către Dumnezeu şi unirea mântuitoare 
a omului cu El, devin posibile. 

Taina impune comuniune între săvârşitor şi cel pentru 
care se săvârşeşte Taina. Cu cât această comuniune este mai 
mare întru credinţă cu atât lucrarea Tainei are consecinţe mai 
eficiente. Părintele Stăniloae descrie cum comuniunea dintre 
săvârşitor şi primitor pornesc din credinţa lor comună întru 
Duhul Sfânt şi se continuă până la elementele materiale, cum 
ar fi atingerile trupeşti sacramentale: 

„(...) Taina se săvârşeşte la întâlnirea a două subiecte 
umane deschise prin credinţă Duhului Sfânt în 
ambianţa Bisericii, întâlnire care se prelungeşte şi în 
atingerea trupească dintre ele, sau prin mijlocirea 
unei materii. ” 363 


însă părintele precizează că: 

„Nu materia, nici cuvintele rostite sau gesturile 
săvârşite, luate în ele însele, constituie Taina, ci ea se 
constituie în întâlnirea în credinţă a celor două 
persoane în ambianţa Bisericii plină de Duhul Sfânt 
(. ,.)” 364 

Săvârşirea Tainelor implică folosirea materiei ca 
intermediar, materie care este covârşită şi transformată de 
către Duhul Sfânt. De aceea Părintele afirmă că: 

„Baza generală a Tainelor Bisericii este credinţa că 
Dumnezeu poate lucra asupra creaturii în realitatea 
ei vizibilă. în acest sens, înţelesul general al Tainei 
este unirea lui Dumnezeu cu întreaga creaţie. 
Aceasta este o Taină care cuprinde totul. Nu e nicio 


363 D. Stăniloae, Teologia Dogmatică Ortodoxă, voi. III, p. 5. 

364 D. Stăniloae, Teologia Dogmatică Ortodoxă, voi. III, p. 5. 

parte a realităţii care să nu se cuprindă în această 
Taină .” 365 


Fiecare element al creaţiei, spune Părintele Stăniloae, e 
la rândul său o taină, căci e legat de celelalte elemente şi în 
final, cu Dumnezeu, fără a se confunda cu celelalte elemente. 
Iar în cadrul creaţiei, în mijlocul acestor elemente, omul - la 
rândul său, creatură - are: 

„o poziţie deosebită (...) El e chipul şi organul 
principal al tainei celei mari şi dinamice a unirii 
Logosului cu întreaga creaţie, întrucât pe de o parte 
chiar fiinţa lui e unirea spiritului cu materia, iar prin 
aceasta uneşte în sine toată creaţia şi pe aceasta cu 
Dumnezeu. ” 366 


Omul este însă destinat, prin însăşi facerea sa, să fie 
„după chipul şi asemănarea lui Dumnezeu” şi în acest sens, 
Părintele Stăniloae arată că: 

„Prin om se accentuează în mod special lucrarea lui 
Dumnezeu asupra creaţiei, în vederea transfigurării şi 
spiritualizării ei. Aceasta e baza naturală a Tainelor 
Bisericii, baza faptului că (...) un om poate transmite 
altuia puterea lui Dumnezeu. ” 367 

Prin păcatul originar omul se desparte în mod voluntar 
de Dumnezeu, încălcându-i porunca. Această separare, afirmă 
Părintele Stăniloae, e transmisă în întreaga creaţie: 

„Omul a fost capabil, prin voinţa lui şi prin legătura 
lui cu toate, să producă şi dezbinarea între toate, ca şi 
între ele şi Dumnezeu, principiul lor unificator 
ultim. ” 368 


în marea Sa iubire de oameni, Dumnezeu trimite pe 
însuşi Fiul Său în lume pentru a uni din nou creaţia şi pe om 
cu Sine, pentru a restabili legătura omului cu Dumnezeu şi 


365 D. Stăniloae, Teologia Dogmatică Ortodoxă, voi. III, p. 5. 

366 D. Stăniloae, Teologia Dogmatică Ortodoxă, voi. III, p. 5. 

367 D. Stăniloae, Teologia Dogmatică Ortodoxă, voi. III, p. 6. 

368 D. Stăniloae, Teologia Dogmatică Ortodoxă, voi. III, p. 6. 

prin om, legătura întregii creaţii, pe care omul are sarcina de a 
o înduhovnici şi de a o aduce la unire cu Dumnezeu: 

„Se realizează astfel o nouă Taină, a unei uniri şi mai 
strânse între Creator şi creatură. E Taina lui 
Hristos. ” 369 


Prin Taina lui Hristos, arată Părintele Stăniloae: 

„Paradoxul înfiinţat prin creaţie al unirii necreatului 
cu creatul apare acum şi mai accentuat, sau 
accentuat la modul suprem. Dumnezeu însuşi este 
om, Creatorul este şi creatură, adâncul necuprins şi 
subiectul a toate făcător se face şi raţiune 

omenească, cu conştiinţa limitării ei în trup şi 
sesizabil, infinitul se face şi finit, umplându-l pe cel 
din urmă de cel dintâi. Prin aceasta, orizontul finit al 
cunoaşterii realităţii supreme se face deplin străveziu 
în om. ” 370 

Prin întrupare Hristos restabileşte demnitatea omului de 
a fi conexiunea dintre creaţie şi Dumnezeu. Această demnitate 
a omului dăruită lui de însuşi Dumnezeu, actualizată şi 
restaurată prin venirea în lume a Fiului lui Dumnezeu, dă 
omului potenţialitatea de a acţiona asupra creaţiei, de a o 
îndumnezei. Dar această putere de a acţiona asupra creaţiei 
omul o poate folosi şi pentru a acţiona asupra altor oameni, 
fiinţele umane fiind şi ele parte a creaţiei. Iată cum omul devine 
transmiţător al energiilor divine necreate şi co-lucrător cu 
Dumnezeu. Această demnitate îndreptăţeşte rolul omului de a 
săvârşi Sfintele Taine, în care prin lucrarea omului lucrează 
însuşi Dumnezeu. 

Părintele Stăniloae, la fel ca cei mai mari creatori de 
substanţă teologică, atunci când vorbeşte de conceptul de 
Taină, emite o nouă cherigmă, numind ca Taine: 1. Taina 
Creaţiei, 2. Taina lui Hristos, 3. Taina Bisericii. 

Prin restaurarea de către Hristos Iisus a unităţii dintre 
om şi Dumnezeu şi pe cale de consecinţă şi a unităţii dintre 


369 D. Stăniloae, Teologia Dogmatică Ortodoxă, voi. III, p. 7. 

370 D. Stăniloae, Teologia Dogmatică Ortodoxă, voi. III, p. 7. 

oameni - căci una o implică pe cealaltă ia fiinţă Biserica, 
despre care Părintele Stăniloae spune că: 


„Biserica este astfel a treia Taină, în care Dumnezeu- 
Cuvăntul restabileşte şi ridică la o treaptă mai 
accentuată unirea Sa cu lumea înfiinţată prin actul 
creaţiei, dar slăbită prin păcatul omului. Se poate 
spune deci că însăşi creaţia este Biserica, iar 
Biserica este creaţia restabilită şi în curs de 
restabilire şi de desăvârşire. (...) Astfel, noţiunile de 
Biserică şi de Taină coincid .” 371 

Părintele merge mai departe cu extrapolarea conceptului 
de Taină şi afirmă că fiecare componentă a Bisericii, fiecare 
credincios, este la rândul lui o taină. 

Analizând relaţia dintre Taina Bisericii şi Taina lui 
Hristos, Părintele Stăniloae arată că între cele două nu există o 
separare, căci Hristos este capul Bisericii iar Biserica este 
Trupul Tainic al lui Hristos. 

Tainele ce se săvârşesc în Biserică au două laturi: una 
vizibilă - materiile, gesturile, cuvintele şi simbolurile utilizate 
de către oficiant, şi latura invizibilă - lucrarea lui Hristos prin 
Duhul în Biserică. Plecând de la aceasta, Părintele Stăniloae 
arată că: 


„(...) în sensul cel mai special, caracterul de Taine îl 
au câteva lucrări vizibile ale Bisericii, instituite de 
Hristos, prin care Hristos uneşte cu Sine, şi deci cu 
Biserica, persoanele singulare care cred în El şi prin 
care dezvoltă unirea aceasta cu ele. ” 372 

La baza posibilităţii noastre de a ne uni cu Hristos stau 
actele Sale mântuitoare: întruparea, Moartea pe Cruce, 
învierea şi înălţarea la cer, ca şi trimiterea la Cincizecime a 
Duhului Sfânt în Biserica Sa. Trupul Său înălţat, devenit cu 
totul transparent Dumnezeirii, face posibilă unirea dintre creat 
şi necreat, căci pe de o parte El are un trup material, uman, 
dar îndumnezeit, şi pe de altă parte este în acelaşi timp 


371 D. Stăniloae, Teologia Dogmatică Ortodoxă, voi. III, p. 8. 
,7 ~ D. Stăniloae, Teologia Dogmatică Ortodoxă, voi. III, p. 9. 

Dumnezeu şi Unul din Treime. în acelaşi context Părintele 
Stăniloae afirmă că: 

„Tainele pun în relief, ca şi întruparea Domnului, 

marea însemnătate a trupului omenesc şi 
valoarea lui eternă ca mediu transparent al 
bogăţiilor şi adâncimilor dumnezeieşti .” 373 

Actele şi gesturile ritualice, cuvintele rostite de cei care 
oficiază tainele în Biserică, sunt partea văzută a Tainelor, ca şi 
materiile: apă, pâine, vin, untdelemn; însă pe timpul săvârşirii 
Tainelor se invocă prezenţa şi lucrarea harului: 

„Harul nefiind decât lucrarea lui Hristos, săvârşitorul 
lor nevăzut este Hristos. ” 374 

Materiile folosite la săvârşirea Tainelor sunt transformate 
sub acţiunea harului lui Hristos: 

„Hristos pătrunde astfel cu trupul Său, sau cu 
energia trupului Său curat, în trupul nostru, prin 
materiile folosite în Taine, sau prin gesturile 
preotului, ca să pună şi în trupul nostru începutul 
sfinţirii, care nu se produce însă dacă nu are loc şi un 
efort din partea credinciosului la primirea Tainei. 
Trebuie acceptat cu toată seriozitatea realismul 
hristologic al Tainelor (...)” 375 

Părintele Stăniloae precizează şi faptul că, întrucât 
lucrarea Duhului lui Hristos este cea care sfinţeşte materiile 
tainelor şi pe credincioşi, separarea între partea vizibilă şi cea 
invizibilă trebuie să rămână doar o cale de studiu şi nicidecum 
nu trebuie să genereze o considerare separată permanentă 
între cele două laturi. 

Tainele unesc pe credincioşi cu Biserica lui Hristos, deci 
cu El însuşi: 


373 D. Stăniloae, Teologia Dogmatică Ortodoxă, voi. III, p. 10. 

374 D. Stăniloae, Teologia Dogmatică Ortodoxă, voi. III, p. 11. 

375 D. Stăniloae, Teologia Dogmatică Ortodoxă, voi. III, p. 13. 

„Tainele sunt actele prin care Hristos recapitulează în 
Sine ca Biserică pe oamenii despărţiţi de Dumnezeu şi 
întreolaltă, dacă ei cred în El. ” 376 

Deşi Tainele sunt lucrate asupra persoanelor umane 
individuale, dat fiind că aceste persoane sunt mădulare ale 
Bisericii, Tainele sunt lucrate de Hristos asupra întregii Sale 
Biserici: 


„(...) prin Taine se extinde, se menţine şi creşte 
duhovniceşte Biserica (...)” 377 

Vorbirea despre Sfintele Taine şi modul în care sunt ele 
săvârşite şi primite în Biserica Ortodoxă prilejuieşte Părintelui 
Stăniloae faptul de a arăta, pornind de la scrierile Sfinţilor 
Părinţi ai Bisericii, „locuirea în adevăr” a Bisericii Ortodoxe şi, 
comparativ, scăderile catolicismului şi ale protestantismului. 

Hristos instituie Tainele, întrucât le-a lucrat El însuşi 
cât timp a vieţuit printre oameni şi, totodată, El rămâne în 
continuare, până la sfârşitul veacurilor, Cel care lucrează 
aceste Taine în Biserica Sa: El se botează, primeşte asupra Sa 
pe Duhul Sfânt, iartă păcatele, institute Euharistia, este 
Arhiereu 378 , binecuvântează nunta, vindecă bolnavii, lăsând 
astfel Bisericii Sale datoria săvârşirii celor şapte Taine după 
înălţarea Sa cu trupul la ceruri, dar lucrându-le totodată el 
însuşi prin Duhul Său şi prin prezenţa Sa. 

Părintele atrage atenţia asupra gravei greşeli de a 
considera că Hristos este absent, iar Biserica are doar un rol 
comemorativ, adică acela de a aduce aminte credincioşilor de 
faptele şi actele Lui. Această rătăcire formalizează săvârşirea 
Tainelor, o goleşte de conţinutul lor mântuitor. O Biserică ce 
este golită de prezenţa şi lucrarea Duhului Sfânt şi a lui 
Hristos, devine o congregaţie teatrală, în care ritualurile au 
caracter formal şi sunt împlinite mecanicist de către oameni, în 


376 D. Stăniloae, Teologia Dogmatică Ortodoxă, voi. III, p. 14. 

377 D. Stăniloae, Teologia Dogmatică Ortodoxă, voi. III, p. 14. 

378 Referitor la cele trei demnităţi ale lui Hristos: Profet, Arhiereu şi împărat, Părintele 
Stăniloae realizează o magistrală analiză în opera sa intitulată: „lisus Hristos sau 
restaurarea omului” (Editura Omniscop, Craiova, 1993), pe care o considerăm o sinteză 
de o importanţă capitală a întregului creştinism ortodox, o sinteză de o bogăţie catehetică 
exhaustivă. 

plan orizontal, fără a ridica pe credincioşi al înălţimea 
comuniunii cu Dumnezeu. 

Hristos porunceşte apostolilor să lucreze în numele Său. 
După înălţarea Sa, apostolii devin organele văzute ale lucrării 
Sale mântuitoare în lume. în continuitate apostolică: 

„(...) preotul este organul văzut prin care Hristos cel 
din Biserică lucrează în chip nevăzut în Taine, sau 
acordă harul celor cărora li se administrează 
acestea. ” 379 


Părintele Stăniloae arată şi că: 

„Hristos ca Persoană lucrează în modul cel mai 
eficient asupra persoanelor umane tot prin persoane 
umane. Numai o persoană umană poate săvârşi acte 
expresive, adică intenţionate (...) şi poate rosti cuvinte 
care lămuresc înţelesul celor ce se săvârşesc şi 
intenţia urmărită de Hristos prin Taine. Gesturile 
preotului ating pe cel ce primeşte Taina (...) fac ca 
taina să aibă o eficacitate adâncă în fiinţa 
primitorului Tainei. ” 380 

Preotul nu săvârşeşte Tainele din autoritatea sa proprie, 
omenească, ci el săvârşeşte gesturile sacramentale în numele 
Bisericii şi îşi ia autoritatea din Biserică, din „împuternicirea 
lui Hristos” 381 . Astfel Biserica este mediul, laboratorul în care, 
prin săvârşirea Sfintelor Taine şi primirea acestor Taine, omul 
poate primi pe Duhul şi se poate uni cu Hristos însuşi, adică se 
poate mântui. 


III. 2. Taina Botezului 

Părintele Stăniloae afirmă despre creaţie că are loc astfel: 

„Din lucrarea Duhului Sfânt asupra apelor au luat 
naştere în Fiul toate formele definite de existenţă 
creată, la începutul lumii. ” 382 


379 Dumitru Stăniloae, Teologia Dogmatică Ortodoxă, voi. III, p. 18. 

380 D. Stăniloae, Teologia Dogmatică Ortodoxă, voi. III, p. 18. 

381 D. Stăniloae, Teologia Dogmatică Ortodoxă, voi. III, p. 19. 

382 D. Stăniloae, Teologia Dogmatică Ortodoxă, voi. III, p. 23. 

iar omul a fost creat: 


„(■■■) cu vrerea Tatălui, după chipul Fiului şi prin 
suflarea Sfântului Duh. ” 383 

Apa de care aminteşte Sfânta Scriptură 384 , pe deasupra 
căreia „se purta” Duhul Sfânt, zice Părintele Stăniloae, nu era 
identică cu apa de după facerea lumii. Aceea de dinainte de 
facerea lumii: 

„(...) are în ea în mod virtual raţiunile şi potentele 
existenţelor definite - chipuri ale raţiunilor Logosului - 
ce vor apărea prin suflarea Duhului Sfânt (...) Era o 
energie indefinită, neluminată de nicio determinare, 
dar într-o mişcare universală, nesolidificată în nici un 
fel, având în ea, prin creaţie, raţiunile tuturor formelor 
de existenţă, create şi susţinute după chipul raţiunilor 
Logosului creator şi conservator. ” 385 

La Râul Iordanului Hristos se Botează, însă Hristos nu 
avea nevoie de Botez. El Se botează pentru a uni din nou 
Duhul Sfânt cu creaţia, deci şi cu apa. Materia cosmosului este 
prin Botezul Mântuitorului unită cu Duhul, aşa încât Botezul: 

„(...) are însemnătate cosmică .” 386 (...) ”Apa Botezului 
(...) e pneumatizată acum pentru renaşterea omului 
sau pentru restabilirea relaţiei omului sau pentru 
restabilirea relaţiei lui cu Dumnezeu. ” 387 

Părintele Stăniloae arată că Botezul este un schimb de 
energii cu dublu sens: un sens ascendent, căci omul prin 
Botez urcă în Hristos prin enipostaziere, şi un sens 
descendent, căci prin Botez energiile Duhului Sfânt, care 
străluceşte din Hristos, umplu omul cu Duhul Sfânt. 


383 D. Stăniloae, Teologia Dogmatică Ortodoxă, voi. III, p. 23. 

384 Facerea 1, 2. 

385 D. Stăniloae, Teologia Dogmatică Ortodoxă, voi. III, p. 23. 

386 D. Stăniloae, Teologia Dogmatică Ortodoxă, voi. III, p. 25. 

387 D. Stăniloae, Teologia Dogmatică Ortodoxă, voi. III, p. 25. 

125 



Din forma gramaticală a lui „Botează-se” deducem că 
Taina este săvârşită vizibil prin actul preotului, dar şi nevăzut, 
prin lucrarea lui Hristos. 

Botezul aduce moartea omului vechi şi învierea la viaţă 
adevărată, prin naştere din nou, care duc la spălarea păcatului 
strămoşesc precum şi a tuturor faptelor reprobabile săvârşite 
anterior Botezului de către cel care este botezat. Botezul e o 
înnoire totală a omului. Omul iese din Botez ca nou-născut în 
comuniunea cu Hristos. 

Părintele Stăniloae avertizează că prin Botez persoana 
umană nu îşi pierde libertatea, nu urmează să fie ţinută cu 
forţa de Hristos, ci: 

„(...) nu pierde libertatea de a se despărţi de El .” 388 

Deşi renaşte la altă viaţă şi nu mai este omul vechi de 
dinaintea Botezului: 

„(...) paradoxul este că cel botezat rămâne totodată 
acelaşi subiect. Botezul nu produce naşterea unui om 
care n-a mai fost, ci naşterea din nou a aceluiaşi 

t)”389 

Botezul are asupra noastră efectul restabilirii într-o 
stare de început a vieţii în Hristos: 

„Efectul principal al Botezului este naşterea la o viaţă 
nouă pe pământ. ” 390 

în urma Botezului ni se cere să rămânem într-o vieţuire 
curată, prin lucrarea virtuţilor şi a poruncilor. Părintele 
Stăniloae spune despre virtuţi că: 

„Prin virtuţi ne oferim astfel continuu jertfă lui 
Dumnezeu împreună cu Hristos. ” 391 

în urma Botezului credinciosul primeşte o viaţă nouă, 
dar dacă nu lucrează virtuţile şi poruncile, această nouă viaţă 
se va lua de la el, harul se va ascunde în străfundurile 


388 D. Stăniloae, Teologia Dogmatică Ortodoxă, voi. III, p. 25. 

389 D. Stăniloae, Teologia Dogmatică Ortodoxă, voi. III, p. 27. 

390 D. Stăniloae, Teologia Dogmatică Ortodoxă, voi. III, p. 29. 

391 D. Stăniloae, Teologia Dogmatică Ortodoxă, voi. III, p. 29. 

sufletului, existând posibilitatea ca prin păcat, cel botezat, să 
coboare într-o stare şi mai rea 392 . De aceea Părintele Stăniloae 
ne îndeamnă că cultivăm virtuţile căci darul Botezului este în 
acelaşi timp şi o datorie. El citează pe Sfântul Grigorie de 
Nazianz care arată că: „Cine nu păzeşte şi nu dezvoltă curăţia 
primită prin Botez se face sălaş al mai multor demoni decât 
înainte de Botez şi greu se va mântui!’ 393 . 

Păcatul îngroaşă inima şi trupul păcătosului, făcându-le 
opace la trecerea Sfântului Duh şi surde la chemarea 
mântuitoare a lui Hristos. Prin păcat, fiinţa umană se coboară 
în animalitate şi sălbăticie, căci fără Hristos suntem 
sălbatici, indiferent cât de mult am avansa pe orizontala 
cunoaşterii umane. 

Botezul, spălând păcatele, aduce din nou omul la 
posibilitatea comuniunii intime cu Hristos prin lucrarea 
Sfântului Duh şi astfel omul: 

„în această relaţie cu Dumnezeu, de chemare şi 
răspuns, (omul, n.n.) intră (...) deplin prin Botez. De 
aceea prin Botez i se dă omului şi numele, care 
exprimă relaţia în care el este pus cu Dumnezeu şi pe 
care trebuie să şi-o cinstească şi să şi-o 
împlinească. ” 394 

Trecerea lui Hristos în noua Sa împărăţie, în biserica 
sufletului omului botezat, are loc odată cu Taina Botezului: 

„Dar încă de la Botez omul a primit, în forma lui de 
persoană, forma lui Hristos, pentru că a intrat în 
relaţia cu El. (...) în sensul acesta el s-a îmbrăcat în 
Hristos încă de la Botez. Hristos i-a dat înfăţişarea Sa 
şi omul trebuie s-o facă pe aceasta tot mai clară, 
silindu-se să vieţuiască tot mai mult după modelul lui 
Hristos. ” 395 


Părintele arată că Botezul este numit de Sfinţii Părinţi şi 
luminare, căci prin Taina Botezului, fiinţa umană care până 


392 loan 5, 14: „După aceasta Iisus l-a aflat în templu şi i-a zis: Iată că te-ai făcut sănătos. De 
acum să nu mai păcătuieşti, ca să nu-ţi fie ceva mai rău.” 

393 In Sanct. Bapt„ P.G. cit., col. 405, 408. 

394 D. Stăniloae, Teologia Dogmatică Ortodoxă, voi. III, p. 34. 

395 D. Stăniloae, Teologia Dogmatică Ortodoxă, voi. III, p. 34. 

atunci „şedea în întuneric şi în umbra morţii” 396 primeşte 
înăuntru pe Hristos: 


„Omul se luminează prin Botez, pătrunzând în el 
lumina Cuvântului lui Dumnezeu, Care, fiind etern, a 
dat, prin întrupare, eternitate naturii umane asumate 
şi înviate de El şi tuturor celor care-L primesc pe El 
prin Botez. ” 397 


Prin Botez omul îşi asumă o mare responsabilitate: de a 
se „lepăda de satana şi de toate lucrurile lui” şi de a se dărui, 
cu voia, rob lui Hristos. 

După Botez noul membru al Bisericii este împărtăşit cu 
prea-scump Trupul şi cu preasfânt Sângele Domnului, după 
care preotul înconjură cu el sfânta masă, fapt ce simbolizează 
introducerea celui botezat: 

„(...) în cele mai înalte taine ale cunoaşterii lui 
Hristos, pentru ca să fie propovăduitorul credinţei în 
Hristos şi preotul familiei lui, sau primul răspunzător 
pentru credinţa şi vieţuirea bisericii din casa lui, 
primul care aduce jertfă şi se jertfeşte pentru ea, aşa 
cum este Hristos pentru Biserică (..,) 398 ” 

Preotul sau ierarhul care săvârşeşte Taina Sfântului 
Botez reprezintă: 

„(...) pe Hristos lucrând din Biserică şi în Biserică. 
Botezul este lucrat în mod văzut de preot sau de 
ierarh dar în mod tainic este lucrat de Hristos însuşi 
şi de aceea: (...) săvârşirea validă a Botezului nu 
depinde de vrednicia personală a preotului, dacă 
Biserica îl menţine ca slujitor al ei. Pentru că el 
săvârşeşte Taine în numele Bisericii .” 399 

Nu omul botează, ci Hristos Botează. Hristos este Cel 
care ne primeşte în Biserica Sa. Dacă nevrednicia celui care 


396 Matei 4, 16; Luca 1,79. 

397 D. Stăniloae, Teologia Dogmatică Ortodoxă, voi. III, p. 37. 
39S D. Stăniloae, Teologia Dogmatică Ortodoxă, voi. III, p. 39. 
399 D. Stăniloae, Teologia Dogmatică Ortodoxă, voi. III, p. 39. 

botează nu are efect asupra Botezului, aduce însă plata pentru 
greşeli, asupra lui, ca păcătos. 

în caz fortuit şi în lipsa unui preot hirotonit, Botezul 
poate fi săvârşit, pe baza preoţiei generale conferite prin Botez, 
de orice membru al Bisericii: 

„Căci Botezul înseamnă braţele întinse ale Bisericii 
care primeşte pe cei ce voiesc să vină la sânul ei 
scăpând din valurile veşnicei pierzanii, şi aceste braţe 
pot lua formă concretă prin orice mădular al ei .” 400 

Biserica poate valida Botezul săvârşit în afara ei, ori în 
alte culte, cu respectarea hotărârilor sinoadelor în acest sens: 

„(...) extinzând peste partea externă săvârşită 
atmosfera plină de har a Bisericii (,..)” 401 

Botezul înseamnă acceptarea credinciosului în 
intimitatea Bisericii lui Hristos, dar fiind intim cu Hristos, 
credinciosul devine intim cu Sfânta Treime, căci persoanele 
Preasfintei Treimi sunt în relaţie perihoretică. Şi tot aşa, 

botezându-ne în numele Tatălui si al Fiului si al Sfanţului 

9 9 

Duh, devenim reprezentanţii Preasfintei Treimi în lume, 
propovăduitori ai dreptei credinţe. 

Mântuirea ca unire şi comuniune cu Hristos şi cu Sfânta 
Treime nu poate avea loc în afara Botezului, căci dacă nu ne 
botezăm nu lepădăm păcatul originar, strămoşesc şi nici pe 
omul vechi. Trebuie să renaştem prin Botez ca să fim primiţi de 
Hristos în Biserica Sa, unde ne unim cu El şi prin aceasta cu 
Sfânta Treime. 

Botezul copiilor este necesar deoarece ei se nasc purtând 
păcatul strămoşesc. Şi de ce să fie osândiţi să poarte asupra 
lor, până la o limită a vârstei stabilită arbitrar de om, păcatul 
şi lucrarea satanei? De ce să nu se lepede de acestea încă de la 
început? Martori pentru credinţa lor sunt naşii lor şi familia 
copiilor: 


„Botezul este un act prin care viaţa spirituală a 
familiei pătrunde în ei (în copii, n.n .).” 402 


400 D. Stăniloae, Teologia Dogmatică Ortodoxă, voi. III, p. 39-40. 

401 D. Stăniloae, Teologia Dogmatică Ortodoxă, voi. III, p. 40. 

Iar această pătrundere a vieţii spirituale înseamnă în 
acelaşi timp pătrundere a credinţei. „Putinţa copiilor de a se 
împărtăşi de Hristos, pe baza credinţei celor apropiaţi lor (.. ,/’ 403 
dă posibilitatea împărtăşirii cu Sfintele Taine, însă aici trebuie 
să insistăm asupra acestui aspect care pare mai puţin 
analizat, anume acela al împărtăşirii copiilor. în general copii 
mici, nu numai cei care se botează, dar şi cei care au fost 
botezaţi anterior, sunt împărtăşiţi ca fiind consideraţi 
nevinovaţi, fără a mai fi spovediţi. însă trebuie în afirmaţia 
Părintelui Stăniloae de mai sus, anume că această împărtăşire 
are loc pe baza credinţei familiei copiilor, să vedem o mare 
responsabilitate a noastră, a familiei, pentru curăţia şi 
credinţa noastră, astfel încât copiii noştri mici să nu se 
împărtăşească, din cauza noastră, cu nevrednicie! Iată că 
mântuirea lor e legată de mântuirea noastră, comunitatea 
familiei constituind în acest sens o biserică a familiei. 


III. 3. Taina Mirungerii 

Părintele Stăniloae arată că Taina Mirungerii şi Taina 
Botezului formează un tot cu două părţi distincte, aşa încât se 
poate spune că Taina Mirungerii este o continuare a Tainei 
Botezului. Din aceasta cauză în preambulul oficierii acestei 
Taine nu se mai săvârşeşte o introducere ci: 

„(...) preotul citeşte în continuare o rugăciune prin 
care se cere lui Dumnezeu să i se dăruiască celui nou 
luminat prin apă şi prin Duh, şi pecetea darului 
Sfântului şi întru tot puternicului Duh. ” 404 

Darurile primite în urma Botezului, chiar pecetluite cu 
pecetea Sfântului Duh, omul trebuie să le păzească printr-un 
efort continuu, de urcare a căii strâmte care duce la mântuire. 

Referitor la Mirungere, Părintele Stăniloae citează pe 
teologul ortodox Al. Schmemann: „(...) Astfel Mirungerea este 
Cincizecimea personală a omului, intrarea lui în viaţa Duhului 
Sfânt, adică în viaţa adevărată a Bisericii. în această Taină el 


m D. Stăniloae, Teologia Dogmatică Ortodoxă, voi. III, p. 41. 

403 D. Stăniloae, Teologia Dogmatică Ortodoxă, voi. III, p. 42. 

404 D. Stăniloae, Teologia Dogmatică Ortodoxă, voi. III, p. 43. 

este consacrat ca om deplin. Căci a aparţine împărăţiei lui 
Dumnezeu înseamnă numaidecât a fi om întreg şi deplin, în 
maturitatea lui .” 405 

Părintele Stăniloae arată că: 

„Despre preoţia generală primită de credincioşi prin 
taina Mirungerii, Sfântul Macarie Egipteanul spune: 
Oamenii sfinţiţi prin Ungere devin creştini pentru a fi 

împăraţi, preoţi şi prooroci ai Tainelor 
cereşti. ” 406 


Odată împlinită Taina Mirungerii, fiinţa umană începe 
un dialog continuu cu Sfântul Duh, dialog care susţine 
persoana umană în păstrarea darurilor primite la Botez şi în 
dezvoltarea continuă, de-a lungul vieţii, a acestor daruri. 
Duhul Sfânt coboară continuu ca într-o Cincizecime personală 
asupra fiecărui credincios care intră în Biserică. 

Hristos, Unsul lui Dumnezeu, este, prin coborârea 
asupra Sa a Duhului Sfânt, după Botezul săvârşit de Ioan 
Botezătorul la apa Iordanului: 

„ (...) uns (...) cu Duhul deplin. ” 407 

Prin Taina Mirungerii cerurile se deschid fiinţei umane 
care este unită cu Hristos: 

„Căci nu mai e o graniţă între viaţa creaturii unite cu 
Hristos şi ordinea cerească a Duhului. ” 408 

Mirungerea ca Taină ne pune şi ea în comuniune intimă 
cu Preasfânta Treime. 

Părintele Stăniloae arată că: 

„(...) Duhul primit în Taina Mirungerii este puntea de 
comunicare în iubire între noi şi Tatăl, comunicare 
veşnic nouă şi mereu mai sporită. Aceasta înseamnă 


405 D. Stăniloae, Teologia Dogmatică Ortodoxă, voi. III, p. 44; citat din Aus der Freude 
Leben , traducerea germană a cărţii: Sacraments and Orthodoxy, Walter-Verlag, Olten 
undFr.I.Br. 1974, pp. 90-91. 

406 D. Stăniloae, Teologia Dogmatică Ortodoxă, voi. III, p. 34. Citat din Omilii 16, 1. 

407 D. Stăniloae, Teologia Dogmatică Ortodoxă, voi. III, p. 46. 

40S D. Stăniloae, Teologia Dogmatică Ortodoxă, voi. III, p. 347. 

cerurile deschise şi calitatea de fii, pe care ne-o 
comunică. El ne dă prin aceasta sensibilitatea filială, 
de tot mai mare delicateţe faţă de Tatăl, ca şi cea de 
frăţietate în Dumnezeu, cu semenii noştri ”. 409 

Duhul Sfânt poartă din Tatăl, strălucind din Fiul, 
dragostea Acestora asupra fiinţei umane, dar şi în sens invers, 
duce dragostea noastră - ca jertfă bine-primită - în faţa Fiului 
şi a Tatălui. 

Partea văzută a Tainei Mirungerii se constituie din: 
Sfântul şi Marele Mir, actul de ungere cu acesta şi rostirea 
cuvintelor: „Pecetea darului Duhului Sfânt”. 

îmbibarea Mirului în trup preînchipuieşte 
transparentizarea credinciosului pentru Dumnezeu, primirea 
lui Dumnezeu în intimitatea celui care crede. Mireasma 
Mirului preînchipuieşte buna mireasmă a celui îndumnezeit 
prin lucrarea poruncilor şi prin virtuţi, iar răspândirea acestei 
miresme în Biserică simbolizează răspândirea lucrărilor sale 
bune în comunitate şi în lume, adică răspândirea Duhului care 
este asupra lor. 

Mirungerea este: 

„(...) întărire a celui botezat pentru dezvoltarea vieţii 
celei noi într-o împreună-lucrare a lui cu Duhul Sfânt 
(...)” 4W 

şi din această cauză ori pentru acest efect i se ung celui 
botezat toate mădularele principale ale trupului, ca prin nici 
unul să nu greşească lucrând păcatul şi cu toate să lucreze 
pentru împlinirea poruncilor cu ajutorul Duhului Sfânt, 
pentru ca prin aceste mădulare să se menţină în legătura 
permanentă cu Dumnezeu. 

Părintele Stăniloae analizează sensurile cuvântului 
„pecete” şi arată că acesta are două sensuri: acela de „întărire” 
şi acela de „întipărire”. Prin Mirungere Duhul Sfânt ne întăreşte 
în lucrarea noastră pe calea mântuirii dar Se şi imprimă 
(întipăreşte) în noi. Imprimarea Duhului în credincioşi 
accentuează în mod personal lucrarea acestora după felurimea 
dispoziţiilor, înclinaţiilor şi puterilor individuale, astfel încât 


409 D. Stăniloae, Teologia Dogmatică Ortodoxă, voi. III, p. 51. 

410 D. Stăniloae, Teologia Dogmatică Ortodoxă, voi. III, p. 51. 

credincioşii Bisericii primesc de la Duhul daruri deosebite de 
ale celorlalţi: harisme personale. însă pentru actualizarea 
acestor harisme, pentru a beneficia de efectul lor mântuitor, 
credincioşii trebuie să se angajeze în lupta cu sine şi cu lumea, 
în efortul lor continuu de îmbunătăţire şi dezvoltare personală 
în laboratorul Bisericii. Botezul şi Mirungerea deschid 
credinciosului calea mântuirii, dar ei nu sunt mântuiţi 
obligatoriu, ci se cere şi efortul lor personal. Dumnezeu ni Se 
dăruieşte, dar noi trebuie să ne silim a fi vrednici de a-L primi. 

Un aspect ce trebuie menţionat este că Mirungerea 
exprimă importanţa acordată de Biserica Ortodoxă trupului. 
Trupul credincioşilor prin Mirungere dar şi prin efortul propriu 
de avansare pe calea mântuirii trebuie să devină „vas al 
umplerii” 411 şi „templu al Duhului Sfânt” 412 . 

Continuitatea cu Tradiţia Apostolică, respectiv cu 
transmiterea Duhului Sfânt prin punerea mâinilor de către 
episcop, este asigurată în Biserica Ortodoxă prin faptul că 
Sfântul şi Marele Mir este sfinţit de Episcopatul unei Biserici 
autocefale. Totodată, aceasta se asigură şi prin faptul că: 

„Duhul Sfânt ce Se comunică fiecărui credincios este 
Duhul Bisericii pogorât prin invocarea întregului 
episcopat (...). ” 413 


III. 4. Taina Pocăinţei (a Mărturisirii) 

Mărturisirea păcatelor şi iertarea lor de către duhovnic 
prin săvârşirea Tainei Mărturisirii, aduce pe credinciosul care 
urmează să fie împărtăşit în unire cu Hristos, căci prin 
săvârşirea de păcate el se separă de Mântuitorul. 

Mântuitorul însuşi, iertând păcatele celor pe care-i 
vindeca, instituie această taină. 

Puterea iertării păcatelor este dată ucenicilor Săi de 
Mântuitorul înainte ca El să se urce la cer, dându-le lor Duh 
Sfânt (In. 20, 22-23 şi Mt. 18, 18). Această putere se transmite 
de la Apostoli la preoţi, în cadrul Bisericii, într-o continuitate 
ce străbate fără întrerupere veacurile. Părintele Stăniloae arată 


411 I Tesaloniceni 4, 4: „Ca să ştie fiecare dintre voi să-şi stăpânească vasul său în sfinţenie şi 
cinste”. 

412 1 Corinteni 6, 19: „Sau nu ştiţi că trupul vostru este templu al Duhului Sfânt care este în 
voi, pe care-L aveţi de la Dumnezeu şi că voi nu sunteţi ai voştri?” 

413 D. Stăniloae, Teologia Dogmatică Ortodoxă, voi. III, p. 53. 

că alegerea celui care primeşte în cadrul Bisericii puterea de a 
ierta păcatele: 


„(...) e (...) un act al Duhului Sfânt, dar şi al Bisericii; 
sau al Duhului lucrător printr-un act vizibil săvârşit 
în Biserică, sau de Biserică .” 414 

Taina Mărturisirii are trei elemente componente: 
mărturisirea păcatelor în faţa duhovnicului, căinţa 
credinciosului pentru aceste păcate şi iertarea păcatelor de 
către duhovnic (sau dezlegarea preoţească). 

Mărturisirea păcatelor realizează şi este realizată într-o 
stare de comuniune maximă între credincios şi duhovnic. în 
urma mărturisirii păcatelor, duhovnicul comunică 
credinciosului mijloacele prin care să lupte în vederea 
vindecării sale, ca să nu mai păcătuiască în viitor. 

Comuniunea intimă dintre penitent şi duhovnic are loc 
în prezenţa şi în comuniunea cu Hristos întru Duhul Sfânt. 
Amândoi, preotul şi penitentul, trebuie să fie convinşi de 
această prezenţă şi lucrare. Penitentul ajutat de Sfântul Duh se 
destăinuieşte lui Hristos, iar preotul duhovnic îi iartă păcatele 
cu puterea dată lui de la Hristos prin Duhul şi tot cu această 
putere îi prescrie acţiunile în vederea vindecării spirituale, aşa 
ca păcatele mărturisite să nu mai fie comise în viitor. 

Preotul duhovnic trebuie să acţioneze cu compasiune şi 
înţelegere pentru a recupera şi recâştiga pentru Hristos sufletul 
penitentului. Comunicarea dintre duhovnic şi penitent este 
asigurată şi facilitată şi primeşte putere pentru a avea loc de şi 
prin Hristos şi Duhul Sfânt. 

Părintele Stăniloae ne spune că: 

„Prin mărturisire penitentul face primul act de 
ridicare deasupra păcatului, ajutat de rugăciunile 
introducătoare şi de îndemnurile preotului, sau şi de 
întrebările lui .” 415 

Epitimiile, respectiv faptele şi atitudinile pe care 
duhovnicul le recomandă credinciosului care şi-a mărturisit 
păcatele, sunt recomandate de acesta în tripla sa calitate de 


414 D. Stăniloae, Teologia Dogmatică Ortodoxă, voi. III, p. 84. 

415 D. Stăniloae, Teologia Dogmatică Ortodoxă, voi. III, p. 90. 

prieten, judecător şi medic. Ele urmăresc recâştigarea 
păcătosului pentru Biserica lui Hristos şi nu pedepsirea lui. 
„Milă voiesc, iar nu jertfă” 416 ne spune Mântuitorul. în acest 
sens Părintele Stăniloae arată foarte clar că: 

„Tradiţia Bisericii nu cunoaşte păcate neiertabile .” 417 

Deşi preotul duhovnic poate ierta orice păcat, dacă vede 
că penitentul nu are o căinţă adevărată, el poate amâna pe 
acesta de la împărtăşanie pentru un timp pe care-1 consideră 
necesar şi după care poate chema pe penitent la o nouă 
mărturisire. Pe timpul cât a fost amânat de la împărtăşanie şi 
până la noua spovedanie, penitentului i se cere să împlinească 
cu credincioşie canonul primit. în Tradiţia Bisericii s-au stabilit 
timpi de pocăinţă pentru diferite păcate, care au evoluat. însă 
duhovnicul trebuie înainte de a împărtăşi pe penitent să 
constate starea de deschidere sufletească a acestuia către 
Hristos. Duhovnicul trebuie să se asigure, înainte de a da 
dezlegare cuiva pentru a se împărtăşi, dacă acel credincios 
aparţine Bisericii Ortodoxe. Aceasta deoarece Euharistia este o 
împărtăşire în comuniune, o împărtăşire a întregii Biserici; 
Biserica ortodoxă nu acceptă la împărtăşanie pe credincioşii 
altor Biserici. 

Duhovnicul are căderea şi de a adapta epitimiile la cazul 
concret al penitentului, dar şi de a le schimba pe parcursul 
săvârşirii canonului de către penitent, în cazurile în care spre 
exemplu vede că credinciosul are un zel aparte, ori că se află 
în pericol de a muri fără a fi împărtăşit. 

Părintele Stăniloae arată că recomandările duhovnicului 
date penitentului sunt eficiente atunci când duhovnicul însuşi 
are o viaţă sfântă, care-i conferă autoritatea de a le prescrie 
credinciosului. 

Dezlegarea penitentului de păcate, ca a treia fază a 
Tainei Pocăinţei, se compune din rugăciunea duhovnicului 
adresată lui Hristos de a-1 dezlega pe penitent şi din dezlegarea 
proprie dată de duhovnic, care: 

„(...) prin rugăciunea lui ca reprezentant autorizat al 

Bisericii (...) săvârşeşte Taina” 418 . 


416 Osea 6, 6; Matei 9, 13 şi 12, 7. 

417 D. Stăniloae, Teologia Dogmatică Ortodoxă, voi. III, p. 91. 

III. 5. Taina Euharistiei (împărtăşaniei) 

Cele trei Taine prin care credinciosul este iniţiat, 
respectiv introdus în Biserica lui Hristos, aşa cum am arătat 
anterior, sunt: Taina Botezului, Taina Mirungerii şi Taina 
Euharistiei. Părintele Stăniloae le numeşte Taine ale 
Iniţierii 419 . 

Prin Euharistie credinciosul se uneşte deplin cu Hristos 
şi cu Biserica Sa. 

Euharistia, arată Părintele Stăniloae, e considerată 
Taina care încununează Botezul şi Mirungerea: 

„Euharistia implică în ea puterea morţii depline faţă 
de existenţa separată de Dumnezeu, începută prin 
Botez şi dezvoltată prin Mirungere. ” 420 

în Taina Botezului, moare omul vechi, dar într-o 
oarecare măsură ne murim şi nouă înşine, predându-ne lui 
Dumnezeu. Iar Dumnezeu ne dăruieşte învierea în viaţa cea 
nouă, prin Euharistie, în care înviem odată cu Hristos: 

„Euharistia nu e atât pentru viaţa reînnoită de pe 
pământ, după asemănarea vieţii de pe pământ a lui 
Hristos, ci mai ales pentru viaţa de veci (...) deci 
pentru ridicarea deasupra vieţii pământeşti .” 421 


Iată cum defineşte Euharistia, Părintele Stăniloae, într- 
un mod deosebit de grăitor şi de ilustrativ: 

„Euharistia e fon a unui magnet ce lucrează în viaţa 
noastră pământească atrăgând-o spre ea; e Steaua 
Polară ce călăuzeşte corabia vieţii noastre pe valurile 
existenţei pământeşti; e fermentul sau aluatul care 
preface viaţa noastră pământească, treptat, în viaţa 
de veci (...) Viaţa cea nouă de pe pământ n-ar avea 
nici un rost şi nicio putere fără perspectiva şi arvuna 


4IS D. Stăniloae, Teologia Dogmatică Ortodoxă, voi. III, p. 95. 

419 D. Stăniloae, Teologia Dogmatică Ortodoxă, voi. III, p. 54. 

420 D. Stăniloae, Teologia Dogmatică Ortodoxă, voi. III, p. 54. 

421 D. Stăniloae, Teologia Dogmatică Ortodoxă, voi. III, p. 55. 

învierii” 422 ; ”Euharistia ne face să avem în noi înşine 
învierea lui Hristos ca putere care ne conduce spre 
înviere şi s-o pregustăm într-un anumit fel .” 423 

Dar Euharistia, ca pregustare a învierii în viaţa de veci, 
constituie şi un ajutor pentru credincios atunci când vine 
sfârşitul vieţii pământeşti, căci îl ajută să primească moartea 
trupească: 


„(...) aşa cum a primit-o Hristos, ca un dar oferit 
Tatălui, fără nicio temere şi îndoială în privinţa 
existenţei noastre veşnice .” 424 

Cina cea de Taină este momentul când Mântuitorul 
instituie Taina Euharistiei, iar Părintele Stăniloae 
singularizează acest eveniment capital din „istoria” mântuirii, 
descriind-o astfel: 

„(...) Cina cea de Taină este în mod principal şi 
propriu prima Euharistie. ” 425 

La Cina cea de Taină, cuvintele Mântuitorului Hristos 
preînchipuiesc moartea Sa, iar la Euharistie noi ne împărtăşim 
de moartea tainică a lui Hristos. Părintele arată că prin 
Euharistie omul intră în comuniune intimă cu Dumnezeu, 
murind sieşi, dar păstrând caracterul său de persoană, aşa 
cum Persoanele Sfintei Treimi se află în relaţie perihoretică, 
dar fără a se confunda: 


422 D. Stăniloae, Teologia Dogmatică Ortodoxă, voi. III, p. 56. 

423 D. Stăniloae, Teologia Dogmatică Ortodoxă, voi. III, p. 56. 

424 D. Stăniloae, Teologia Dogmatică Ortodoxă, voi. III, p. 56. Observăm şi aici ca peste tot 
în opera Părintelui Stăniloae ca uzează de expoliţiune ca mijloc retoric, reluând cele 
afirmate şi explicitându-le, astfel încât obiectivul didactic, al înţelegerii de către cititor 
cât mai bine a ideii enunţate, să fie atins: „Astfel Euharistia ne dă nu numai puterea de a 
muri păcatului şi de a ne preda lui Dumnezeu, ci şi de a primi moartea reală atunci când 
va veni, aşa cum a primit-o Hristos ca un dar oferit Tatălui, fără nicio temere şi îndoială 
în privinţa existenţei noastre veşnice. Ea ne dă puterea de a muri atunci când va trebui, 
nu numai întru asemănarea morţii lui Hristos, ci în mod real, ca şi El, având lucrătoare în 
noi arvuna vieţii veşnice la care vom trece. Uniţi cu Hristos în Euharistie, nu ne mai 
temem de moarte, ci purtăm în noi trupul lui Hristos cel înviat ca leacul sau doctoria 
nemuririi, sau al nestricăciunii eterne, cum numesc Sfinţii Părinţi Euharistia”. în cele trei 
fraze, cu alte cuvinte, este reluat în fapt acelaşi conţinut. 

425 D. Stăniloae, Teologia Dogmatică Ortodoxă, voi. III, p. 58. 

„(...) căci moartea tainică, de scufundare în 
Dumnezeu însoţită de un sentiment fericit de topire în 
El, care nu e desfiinţare, odată ce se poate trăi acest 
sentiment, e scufundare în viaţa infinită care e 
Dumnezeu şi, prin aceasta, sorbirea unei vieţi 
nemuritoare şi plenare, din aceea. De-abia 

murind tainic în Dumnezeu, persoana noastră se 
realizează plenar, se umple de viaţa nesfârşită şi 
netrecătoare. ” 426 

Participarea repetată la Euharistie, în perspectiva morţii 
noastre nouă înşine şi dăruirii vieţii noastre lui Dumnezeu, 
apar ca morţi repetate, iar prin fiecare dintre acestea: 

”(...) producem o discontinuitate cu starea noastră 
trecută, lansăndu-ne spre o alta nouă, superioară, 
conform epectazelor (întinderilor înainte) ale Sfântului 
Apostol Pavel (Filip. 3, 14) şi Sfântului Grigore de 
Nisa” 427 . 

Hristos e Viaţa însăşi pentru că El are viaţa în Sine şi 
pentru că a biruit moartea prin înviere, iar credincioşii care-L 
primesc prin Taina Euharistiei, vor fi la rândul lor vii: 

„(...) motivul pentru care Euharistia întipăreşte în noi 
starea de înviere, cu care vom depăşi moartea pe care 
vom avea s-o traversăm, este unirea în gradul deplin 
cu Hristos care a învins moartea prin care a trecut şi 
Se află în starea de moarte tainică desăvârşită 
(predare desăvârşită Tatălui, n.n.) şi de înviere.” 428 

în aceeaşi idee Părintele Stăniloae arată că: 

„în Euharistie, noi mâncăm trupul Lui şi bem sângele 
Lui, mort, înviat şi pneumatizat. Prin aceasta ele dau 
calitatea lor şi trupului şi sângelui nostru, care poartă 
astfel în ele împreună cu Hristos moartea tainică în 


426 D. Stăniloae, Teologia Dogmatică Ortodoxă, voi. III, p. 58. 

427 D. Stăniloae, Teologia Dogmatică Ortodoxă, voi. III, p.58. 
42S D. Stăniloae, Teologia Dogmatică Ortodoxă, voi. III, p. 59. 

Dumnezeu şi pregustarea învierii ce se lucrează în 
ele.” 429 


Părintele Stăniloae atrage însă atenţia că deşi ne 
împărtăşim cu trupul şi sângele Mântuitorului: 

„(...) trupul şi sângele lui Hristos rămân şi trupul şi 
sângele Lui personale. Dar ele sunt prelungite în 
trupul şi sângele nostru, încât acestea se încadrează 
în trupul şi sângele Lui, primind calitatea lor.” 430 

Prin Euharistie unirea cu Hristos Iisus este deplină 
pentru că aduce în continuarea unirii cu El prin energia 
Duhului Sfânt, unirea cu însuşi prea-scump Trupul şi cu 
însuşi preasfânt Sângele Său. Trupul nostru devine trupul Lui 
iar El devine prezent în trupul nostru, conlucrător cu noi 
pentru mântuirea noastră. 

Perihoreza aceasta cu Hristos, pe care o primim în dar 
prin Euharistie, deschide calea unei simţiri reciproce a trăirilor 
şi lucrărilor omului în Hristos şi ale lui Hristos în om: 

„Prin intimitatea şi comunicarea aceasta desăvârşită 
cu El, noi trăim stările, simţirile şi lucrările lui Hristos 
şi El trăieşte pe ale noastre penetrate şi calificate de 
ale lui. ” 431 

Părintele Stăniloae numeşte Euharistia drept „Taina 
unităţii Bisericii” 432 . Hristos prin Euharistie „se prelungeşte” în 
noi, prelungeşte în noi Biserica Sa. Dar El fiind Unul în toţi, 
Biserica sa prelungită prin Euharistie în credincioşi, este Una, 
iar credincioşii sunt uniţi în Biserica Sa şi în El. Dar Euharistia 
nu uneşte doar Biserica pământească, ci şi pe cea cerească, 
întrucât la săvârşirea Tainei Euharistiei este evocată întreaga 
Biserică: viii, morţii, îngerii, toţi având în frunte pe Maica 
Domnului ca Ocrotitoare. 

Euharistia se remarcă comparativ cu celelalte Taine şi 
prin prezenţa reală a lui Hristos, a Trupului şi Sângelui Său, în 


429 D. Stăniloae, Teologia Dogmatică Ortodoxă, voi. III, p. 59. 

430 D. Stăniloae, Teologia Dogmatică Ortodoxă, voi. III, p. 59. 

431 D. Stăniloae, Teologia Dogmatică Ortodoxă, voi. III, p. 60. 

432 D. Stăniloae, Teologia Dogmatică Ortodoxă, voi. III, p. 60. 

timp ce la săvârşirea celorlalte Taine El este prezent tainic şi 
prin lucrarea Sa. 

Mântuirea nu este posibilă decât în laboratorul Bisericii 
căci Euharistia nu se poate săvârşi decât în Biserica lui Hristos 
şi Taina Euharistiei este: 

„(...) împlinirea iconomiei mântuirii, a iconomiei iubirii 
lui Dumnezeu faţă de oameni şi a unirii Sale cu 
noi. ” 433 

Drept urmare nu ne putem uni cu Dumnezeu înafara 
Euharistiei, deci înafara Bisericii. 

Prin Euharistie Hristos devine parte a noastră dar 
totodată rămâne deasupra noastră, căci El vine iar şi iar cu şi 
mai mare putere şi la o şi mai mare intimitate; căci pe măsura 
sporirii noastre duhovniceşti: „sporim interioritatea Lui” 434 în 
noi. 

Părintele Stăniloae consideră Euharistia ca: „urmare 
firească a Botezului” 435 , căci cei născuţi din nou, cei morţi şi 
înviaţi, cei morţi lor prin dăruirea de sine lui Dumnezeu, 
trebuie să fie hrăniţi de El şi din El ca izvor al Vieţii. 

Hristos după înălţarea Sa nu se izolează în cer ci este 
prezent şi lucrător prin Duhul Sfânt în Biserica Sa şi deci în 
Sfintele Taine. Despre prezenţa Sa reală la săvârşirea 
Euharistiei Mântuitorul Hristos ne spune chiar El însuşi, 
atunci când instituie Taina Euharistiei, la Cina cea de 
Taină 436 . 

Părintele Stăniloae afirmă că la baza Euharistiei, în 
adăugare la instituirea ei de către însuşi Hristos, stă de 
asemenea jertfa Sa pe cruce, iar vinul pe care-L va mai bea 
doar „(...) în ziua când în voi bea cu voi întru împărăţia Mea” 
(Mt. 26, 29; Mc. 14, 25), va fi un vin nou înnoit prin înviere. 
Fără Jertfa pe Cruce şi fără înviere nu am fi avut Euharistie, 
iar: 


433 D. Stăniloae, Teologia Dogmatică Ortodoxă, voi. III, p. 60. 

434 D. Stăniloae, Teologia Dogmatică Ortodoxă, voi. III, p. 60. 

435 D. Stăniloae, Teologia Dogmatică Ortodoxă, voi. III, p. 60. 

436 loan 6, 56: „Cel ce mănâncă trupul Meu şi bea sângele Meu rămâne întru Mine şi Eu 
întru el.” 

„Hristos trăieşte la Cina cea de taină anticipat şi 
tainic moartea Sa pe cruce, dar şi moartea tainică de 
după aceea. ” 437 

Pentru a se răstigni şi pentru a învia, spune Părintele 
Stăniloae, Hristos a avut nevoie de trup, deci întruparea este o 
altă bază a Euharistiei. 

Prin Euharistie sunt actualizate iar şi iar, până la 
sfârşitul veacurilor, întruparea, Răstignirea şi învierea 
Mântuitorului, iar prin participarea noastră în Biserică la 
săvârşirea Tainei Euharistiei, ne împărtăşim de acestea toate şi 
ni se oferă calea de a urca, prin mila Domnului şi prin efort 
propriu, către starea de mântuire care este posibilă chiar în 
această lume. Prin împărtăşirea cu Trupul şi Sângele lui 
Hristos, prin împărtăşirea de Hristos, pregustăm împărăţia Sa 
încă din aceasta lume. 

Părintele Stăniloae arată că Euharistia este fundamental 
necesară mântuirii. Prezenţa reală a Mântuitorului la 
Euharistie este condiţia mântuirii noastre; fără prezenţa reală a 
Mântuitorului nu putem vorbi de mântuire, iar săvârşirea 
Tainelor nu ar avea substanţă duhovnicească ci ar fi doar nişte 
ritualuri externe ineficiente: 

„Hristos este real prezent cu trupul şi cu sângele Său 
jertfit şi înviat în Euharistie, pentru că numai prin 
aceasta putem muri şi învia şi noi împreună cu El; şi 
numai prin această moarte şi înviere împreună cu 
Hristos, devenim părtaşi vieţii veşnice. Fără 
dependenţa mântuirii noastre de împreună-moarte şi 
înviere cu Hristos, nu ar fi necesară prezenţa 
Domnului în noi cu trupul Său jertfit şi înviat, deci nu 
ar fi necesară Euharistia. ” 438 

Părintele Stăniloae ne arată că Mântuitorul a săvârşit de 
două ori, în timpul existenţei Sale pe pământ, Euharistia: o 
dată înainte de învierea Sa şi o dată după învierea Sa, pe 
drumul către Emaus. 

Hristos instituie Euharistia pentru oameni, pentru 
mântuirea lor, nu pentru Sine: 


437 D. Stăniloae, Teologia Dogmatică Ortodoxă, voi. III, p. 64. 
43S D. Stăniloae, Teologia Dogmatică Ortodoxă, voi. III, p. 65. 

„Domnul nu preface în Euharistie pâinea şi vinul 
pentru Sine, ci pentru a Se împărtăşi oamenilor care 
cred (...)” 43g 

Şi în Taina Euharistiei sunt prezente cele două mişcări 
caracteristice oricărei taine a Bisericii: o mişcare de dăruire a 
credincioşilor către Dumnezeu şi o mişcare de dăruire a lui 
Dumnezeu credincioşilor. 

Părintele Stăniloae arată că: 

„Aspectul de Jertfă şi Taină al Euharistiei sunt 
nedespărţite (...)” 44 °; ”Chiar ca jertfă ea este o Taină 
(...) şi chiar Taina este o Jertfă. ” 441 

Participând la Taine, noi ne jertfim lui Dumnezeu, luând 
puterea de a ne jertfi din puterea de jertfă a lui Hristos: 

„Prin toate acestea, Tainele stau într-o legătură cu 
jertfa lui Hristos. în toate Tainele primim puterea de a 
ne jertfi, din starea de jertfă (permanentă, n. n.) a lui 
Hristos. ” 442 


Deoarece în Euharistie Hristos însuşi ne dă Trupul Său 
şi Sângele Său înviate: 

„(...) Euharistia este culminarea tuturor celorlalte 
Taine.” 443 


Pentru primirea Euharistiei credincioşii urcă 
duhovniceşte trecând prin Botez, Mirungere şi Pocăinţă. 

Părintele Stăniloae observă, cu mare acuitate şi putere 
de pătrundere duhovnicească, referindu-se la diminuarea 
importanţei Tainelor în alte Biserici creştine şi pe cale de 
consecinţă şi în viaţa credincioşilor acelor Biserici, faptul că: 


439 D. Stăniloae, Teologia Dogmatică Ortodoxă, voi. III, p. 69. 

440 D. Stăniloae, Teologia Dogmatică Ortodoxă, voi. III, p. 70. 

441 D. Stăniloae, Teologia Dogmatică Ortodoxă, voi. III, p. 70. 
44 ~ D. Stăniloae, Teologia Dogmatică Ortodoxă, voi. III, p. 71. 
443 D. Stăniloae, Teologia Dogmatică Ortodoxă, voi. III, p. 71. 

„(...) o putere lipsită de trăsătura ascetică devine 
o putere de caracter lumesc, neduhovnicesc. ” 444 

Prin jertfa implicată de Taine credincioşii converg spre 
comuniunea armonioasă cu Hristos Dumnezeu, prin credinţă 
şi curăţie. în opoziţie cu acestea stă păcatul, despre care 
Părintele Stăniloae afirmă: „contradicţia este expresia 
păcatului” 445 . 

Când ne jertfim pe noi înşine lui Hristos prin 
participarea la săvârşirea Tainelor, Hristos la rândul Său ne 
aduce jertfă înaintea Tatălui; Părintele Stăniloae arată că prin 
această punere a noastră înaintea Tatălui, noi nu ne dizolvăm, 
nu ne pierdem identitatea, deoarece: 

„Hristos ne aduce ca jertfe nu ca pe nişte obiecte, ci 
ca persoane (...). ” 446 

Deşi prin participarea la Sfintele Taine ne jertfim şi 
suntem jertfiţi ca persoane, ca individualităţi, totuşi nu 
participăm la Taine în mod individualist, ci în comuniune cu 
întreg trupul Bisericii, cu toţi credincioşii: 

„De aceea, Euharistia este a Bisericii, a 
comunităţii. ” 447 


Analizând întinderea în timp ca desfăşurare de acte 
ritualice, Părintele Stăniloae arată că săvârşirea Tainei 
Euharistiei nu se încheie odată cu prefacerea pâinii şi vinului 
în Trupul şi Sângele Mântuitorului, ci numai după 
împărtăşirea credincioşilor: 

„(...) de-abia prin actul împărtăşirii credincioşilor se 
încheie Euharistia ca jertfă şi ca Taină, căci abia 
acum se înfăptuieşte scopul ei de jertfă adusă 
Tatălui, dar şi pentru sfinţirea credincioşilor; abia 
acum se rosteşte numele fiecărui credincios, ca la 
toate Tainele. ” 448 


444 D. Stăniloae, Teologia Dogmatică Ortodoxă, voi. III, p. 71. 

445 D. Stăniloae, Teologia Dogmatică Ortodoxă, voi. III, p. 72. 

446 D. Stăniloae, Teologia Dogmatică Ortodoxă, voi. III, p. 72. 

447 D. Stăniloae, Teologia Dogmatică Ortodoxă, voi. III, p. 73. 
44S D. Stăniloae, Teologia Dogmatică Ortodoxă, voi. III, p. 77. 

Săvârşirea Euharistiei de către preot sau de către 
episcop face ca această taină să poată fi primită doar în 
Biserică. înafara Bisericii - considerată ca laborator al 
mântuirii - Euharistia nu se poate săvârşi. 

Credincioşii ortodocşi se împărtăşesc numai după ce au 
ţinut o anumită perioadă de post recomandată de părintele 
duhovnic. Aceasta are loc deoarece prin post ne arătăm 
„dispoziţia spre jertfă” 449 . 

în încheiere precizăm faptul fundamental că preoţii şi 
episcopii nu iau de la ei înşişi demnitatea şi puterea sfinte, de a 
săvârşi Euharistia, ci le primesc prin Taina Hirotoniei de la 
însuşi Hristos, aşa cum va fi arătat în cele ce urmează. 

III. 6. Taina Hirotoniei 

Hristos în Taine se dăruieşte în chip nevăzut, dar 
această dăruire trebuie să se facă în chip văzut prin 
intermediul unor persoane pe care El însuşi le alege şi le 
consacră prin Taina Hirotoniei. 

în lipsa preotului ori a episcopului, săvârşirea văzută a 
Tainelor prin care Hristos ni se dăruieşte în chip nevăzut nu 
este posibilă. 

Prin preot şi episcop credincioşii asupra cărora se 
săvârşesc Tainele „se alipesc la Biserică” 450 . Părintele 
Stăniloae arată că: 

„Hirotonia e prin excelenţă Taina Bisericii, pe lângă 
faptul că e Taina care-L face pe Hristos trăit 451 prin 
preoţi, ca subiect, de către credincioşi. Hirotonia e 
condiţia celorlalte Taine, deşi ea nu-şi poate împlini 
menirea fără acelea.” 452 

Hristos, ca izvor al preoţiei, aduce harul preoţiei peste cei 
hirotoniţi. Hristos este cel care îi hirotoneşte în chip nevăzut pe 
preoţii Săi: 


44Q D. Stăniloae, Teologia Dogmatică Ortodoxă, voi. III, p. 77. 

450 D. Stăniloae, Teologia Dogmatică Ortodoxă, voi. III, p. 97. 

451 Revenim cu observaţia noastră că deşi Hristos S-a întrupat deplin, la scară dumnezeiască, 
odată pentru totdeauna, el se întrupează la scara omului cu fiecare Taină săvârşită. Prin 
Taina Hirotoniei El se întrupează în preoţii Săi. 

452 D. Stăniloae, Teologia Dogmatică Ortodoxă, voi. III, p. 98. 

„Misiunea aceasta de Preot deplin I-a dat-o lui 
Hristos Dumnezeu cel în Treime şi Şi-a dat-o şi El ca 
Dumnezeu, nu ca om. ” 453 

Hristos se foloseşte de preoţi pentru a ne ţine în unitate şi 
eficienţă în Biserica Sa: 

„Sfinţirea sau hirotonirea acestor oameni e tocmai 
actul prin care Hristos, sub formă văzută, îi alege şi îi 
vesteşte pe aceştia organe prin care, când ei vor 
săvârşi actele sacramentale, El însuşi le va săvârşi în 
mod nevăzut (...)” 454 . (...) „Preoţii nu sunt numai 
chipuri văzute, dar de sine stătătoare, ale lui Hristos 
ca Preot, ci organe văzute ale Preoţiei Lui 
nevăzute” 455 . (...) Preoţii comunică învăţătura Lui 
Hristos şi harurile lui Hristos, nu ale lor. Dar totodată: 
„(...) ei nu sunt instrumente pasive ale lui Hristos.” 456 

Pentru ca Hristos să-Şi exercite lucrarea Sa asupra 
credincioşilor, preotul care oficiază Tainele trebuie să fie într-o 
stare de totală transparenţă şi comuniune cu El. 

Despre episcopi Părintele Stăniloae arată că: 

„Episcopul este reprezentantul deplin al lui Hristos, 
Arhiereul unic şi unificator. Fiecare episcop este capul 
unei Biserici locale. ” 457 

Părintele citează pe Sfântul Ciprian (Ep. 66, 8) care zice: 
„Fără episcop nu poate exista Biserica” 458 . 

Părintele Stăniloae face o apreciere care arată caracterul 
sobornicesc al Bisericii Ortodoxe: 

„Episcopii sunt ţinuţi în duhul smereniei şi prin faptul 
că nici unul nu e de sine stătător, sau stăpân tuturor, 
ci e încadrat în comuniunea tuturor episcopilor, ca să 


453 D. Stăniloae, Teologia Dogmatică Ortodoxă, voi. III, p. 99. 

454 D. Stăniloae, Teologia Dogmatică Ortodoxă, voi. III, p. 100. 

455 D. Stăniloae, Teologia Dogmatică Ortodoxă, voi. III, p. 100. 

456 D. Stăniloae, Teologia Dogmatică Ortodoxă, voi. III, p. 101. 

457 D. Stăniloae, Teologia Dogmatică Ortodoxă, voi. III, p. 101. 
45S D. Stăniloae, Teologia Dogmatică Ortodoxă, voi. III, p. 101. 

menţină împreună învăţătura lui Hristos şi rănduiala 
liturgică şi canonică unitară a Bisericii (.. J” 459 

Biserica a fost înfiinţată de sus în jos, de la Hristos, 
prin Apostoli către credincioşi. Taina Hirotoniei se instituie 
prin întruparea lui Hristos, alegerea celor 12 Apostoli şi 
trimiterea lor să propovăduiască Evanghelia lui Hristos şi prin 
Cincizecime. Apostolii, prin punerea mâinilor, au hirotonit 
episcopi, preoţi şi diaconi, iar Biserica atribuie un har special 
fiecăreia dintre aceste trei trepte. 

în Biserica Ortodoxă se evită numirea preoţilor cu 
termenul de sacerdoţi întrucât aceştia nu trebuie să fie separaţi 
de popor şi sunt datori să aducă jertfa de laudă împreună cu 
credincioşii Bisericii. Iar credinciosul în general este 
considerat: 


„(■■■) preot împărătesc, luând putere din jertfa adusă 
de preotul slujitor la Liturghie (...)” 460 

Succesiunea apostolică denumeşte transmiterea 
aceluiaşi har şi a aceleiaşi învăţături de la apostoli la episcopi şi 
în continuare de la episcopi la preoţi. Printr-o comparaţie foarte 
sugestivă Părintele Stăniloae exprimă succesiunea apostolică 
ca: 


”(...) aceeaşi sevă care este Hristos se extinde prin 
episcopi şi preoţi în tot pomul Bisericii, aflăndu-se în 
mod nemijlocit în fiecare mădular al ei.” 461 

Totodată: 

„Prin succesiunea apostolică a episcopatului se 
asigură păstrarea integrală a învăţăturii apostolice, 
adică nu numai în forma ei fixată în Noul Testament, 
ci şi în forma ei explicită, numită Sfânta Tradiţie. 
Aceasta s-a păstrat prin succesiunea ei apostolică în 
forma orală şi aplicată. ” 462 


459 D. Stăniloae, Teologia Dogmatică Ortodoxă, voi. III, p. 102. 

460 D. Stăniloae, Teologia Dogmatică Ortodoxă, voi. III, p. 108. 

461 D. Stăniloae, Teologia Dogmatică Ortodoxă, voi. III, p. 110. 

462 D. Stăniloae, Teologia Dogmatică Ortodoxă, voi. III, p. 111. 

Un rol deosebit revine episcopilor ca fiind cei care au 
primit de la Domnul cei zece talanţi ai harului. Părintele 
Stăniloae spune despre acest fapt că: 

„Harisma episcopală este harisma care poartă în 
sine puterea de a transmite toate harurile şi darurile 
ce se difuzează începând de la apostoli în tot timpul 
în Biserică, sau pe Hristos şi Duhul Său cel Sfânt, 
prezenţi şi lucrători în aceste daruri şi haruri.” 463 


III. 7. Taina Cununiei (a Nunţii) 

Referitor la Taina Nunţii Părintele Stăniloae, parafrazând 
pe H. Andrutsos şi pe P. Evdokimov, sintetizează următoarele: 

„Taina Nunţii e un act sfânt, de origine 
dumnezeiască, în care, prin preot, se împărtăşeşte 
harul Duhului Sfânt, unui bărbat şi unei femei ce se 
unesc liber în căsătorie, care sfinţeşte şi înalţă 
legătura naturală a căsătoriei la demnitatea 
reprezentării unirii duhovniceşti dintre Hristos şi 
Biserică. ” 464 


Referitor la ordinea înşiruirii Tainelor, Părintele Stăniloae 
arată că: 


”(...) prin primele patru Taine omul este pus într-o 
relaţie directă cu Hristos şi numai indirect este pus 
într-o relaţie de slujire cu ceilalţi oameni, pe când prin 
Taina Nunţii omul e pus în primul rând într-o relaţie 
strânsă cu un semen al său, iar prin Maslu i se dă un 
ajutor pentru trupul său, şi numai prin ele e pus în 
relaţie cu Hristos. Deci aceasta ar justifica şi aşezarea 
Hirotoniei după primele patru Taine care pun pe om 
într-o relaţie directă cu Hristos, întrucât de acestea 
depinde mântuirea lui, iar rolul principal al preotului 
e să-i ajute prin Hristos pe oameni să-şi dobândească 
mântuirea. ” 465 


463 D. Stăniloae, Teologia Dogmatică Ortodoxă, voi. III, p. 111. 

464 D. Stăniloae, Teologia Dogmatică Ortodoxă, voi. III, p. 119. 

465 D. Stăniloae, Teologia Dogmatică Ortodoxă, voi. III, p. 119. 

Tot referitor la ordinea Sfintele Taine Părintele adaugă 
faptul că: 


”(...) cele patru Taine aşezate înaintea hirotoniei dau 
omului harul cu care conlucrând, el îşi dobândeşte 
mântuirea, dar fructificarea acestui har se face în 
mod deplin prin preoţie şi căsătorie.” 466 

în cadrul căsătoriei credinciosul creştin poate lucra toate 
virtuţile. Căsătoria implică comuniune între soţi dar şi între 
aceştia şi ceilalţi semeni ai lor, care vin în contact cu ei prin 
înrudire sau în societate, ca urmare a căsătoriei. 

„Nunta ca şi Preoţia fac vădit faptul că persoana nu 
se realizează decât în comuniune, că persoana şi 
comuniunea sunt doi poli inseparabili; fac vădit 
faptul că Tainele îşi au rodirea lor în răspunderea 
oamenilor unii faţă de alţii.” 467 

Soţii văd în celălalt pe Hristos. Părintele Stăniloae arată, 
referitor la faptul că săvârşirea şi primirea Sfintelor Taine sunt 
expresii ale trăirii în comuniune, următoarele: 

„Faptul că putem vedea pe Dumnezeu prin altul, că 
iubirea faţă de altul ni-L face pe acela transparent al 
lui Dumnezeu, e un dar al întrupării Cuvântului” 468 ; 
”(...) omul n-ar fi chipul lui Dumnezeu dacă ar fi o 
monadă închisă”; ”Omul este o unitate completă, deci 
chip al lui Dumnezeu, pentru că unitatea sa de om se 
realizează în dualitatea personală neuniformă, ci 
complementară, de bărbat şi femeie (...)” 469 şi că: 
”Omul e bipolar în sine însuşi. Numai aşa e fiinţă 
dialogică. ” 470 


466 D. Stăniloae, Teologia Dogmatică Ortodoxă, voi. III, p. 119. 

467 D. Stăniloae, Teologia Dogmatică Ortodoxă, voi. III, p. 120. 

46S D. Stăniloae, Teologia Dogmatică Ortodoxă, voi. III, p. 120. 

469 Geneza 1, 27: „Şi a făcut Dumnezeu pe om, după chipul lui Dumnezeu l-a făcut pe el, 
bărbat şi femeie i-a făcut pe ei.” 

470 D. Stăniloae, Teologia Dogmatică Ortodoxă, voi. III, p. 121. 

Părintele consideră că deosebirea trupească dintre 
bărbat şi femeie, deşi nu aduce atingere calităţii de om, 
determină ca umanitatea să fie trăită de bărbat şi femeie în 
mod complementar unul altuia. De aceia: ”Fiinţa umană e o 
fiinţă conjugală” (citează aici pe Evdokimov). 

Căsătoria e desăvârşită când iubirea dintre cei doi soţi e 
desăvârşită iar unitatea dintre ei este desăvârşită, şi asta face 
ca unitatea căsătoriei să fie indisolubilă. 

Prin Taina căsătoriei unirea dintre cei doi soţi se face 
întru Duhul şi întru Hristos, de aceea pecetea Duhului odată 
pusă pe această unire, este o pecete a eternităţii. Chiar dacă 
după înviere cei doi soţi nu vor mai fi aşa cum sunt pe pământ, 
ei se vor recunoaşte şi vor purta în veşnicie faptul că pe pământ 
au fost soţi. 

Părintele Stăniloae descrie magistral căsătoria astfel: 

„Căsătoria e în acelaşi timp dragoste şi ajutor, 
bucurie de celălalt şi răbdare a lui. Pentru aceasta se 
dă celor ce se căsătoresc harul dumnezeiesc. Iubirea 
uneşte uimirea în faţa tainei celuilalt şi răbdarea 
neputinţelor lui şi ajutorarea lui în ele. în iubire, 
amândoi devin tari. ” 471 


Deşi căsătoria a slăbit prin multele forme de cădere, ea 
nu a fost încă desfiinţată, pentru că ea corespunde naturii 
umane aşa cum a fost ea zidită de Dumnezeu; iar natura 
umană încă subzistă. 

Părintele Stăniloae analizează caracterul de persoană al 
fiecăruia dintre soţi, caracter unic şi irepetabil, căci persoana 
este unică şi irepetabilă. Dar: 

„(...) cele două persoane vieţuind împreună se 
configurează una după cealaltă, încât bărbatul se 
completează prin femeia ca persoană şi invers. 
Fiecare devine o co-persoană şi amândoi o unitate co- 
personală. De aceea bărbatul care ar trece de la o 
femeie la alta nu se mai realizează ca persoană, 
definită prin convieţuirea cu o singură persoană ca 


471 D. Stăniloae, Teologia Dogmatică Ortodoxă, voi. III, p. 123. 

femeie. Trăsăturile sale vor deveni fluide, 
nedefinite. ” 472 

Cu fiecare divorţ şi nouă căsătorie, puterea de unitate a 
noii căsătorii, puterea de comuniune a noilor soţi scade, iar 
harul se ascunde tot mai departe în sufletele lor. 

Prin participarea Sa la nunta din Cana şi prin minunea 
prefacerii apei în vin, Domnul Nostru Iisus Hristos: 

„(...) vrea să arate că începe înălţarea vieţii omeneşti 
în ordinea harului de la întărirea şi înălţarea 
căsătoriei”. 473 


Părintele Stăniloae arată că: 

„Iisus consideră ca adulter pe cel ce-şi lasă femeia sa 
şi ia pe alta, sau pe cel ce o ia pe cea părăsită, 
deoarece socoteşte că legătura căsătoriei nu s-a 
desfiinţat între cel care şi-a lăsat soţia sa, prin faptul 
că a părăsit-o” 474 475 . 

Biserica Ortodoxă cunună de maxim trei ori, dar încă de 
la a doua cununie cere pocăinţă şi oprire de la Sfânta 
împărtăşanie vreme de doi ani; de la a treia cununie, oprirea 
de la Sfânta împărtăşanie este pentru cinci ani. Doar în cazul 
în care unul dintre soţi decedează celălalt este admis la o nouă 
cununie fără divorţ bisericesc, deoarece biserica consideră 
stinsă prima căsătorie prin deces. Personal considerăm că 
soţii, chiar dacă prin înşelarea satanei ajung să nu mai 
vadă posibilă continuarea căsătoriei, ei trebuie totuşi să 
trăiască precum frate şi soră şi nicidecum să nu divorţeze, 
căci ceea ce azi pare de nerezolvat, de netrecut, mâine îşi 
pierde din importanţă. Prin spovedanie, canon, sfat de la 
duhovnic şi lucrarea virtuţilor, cauzele care ar fi dus la divorţ, 
cu ajutorul Bunului Dumnezeu, vor dispărea. Iar în cazul 
decesului soţul rămas în viaţă bine este să nu se mai 
căsătorească ci să trăiască în curăţie. 

Părintele Stăniloae subliniază faptul că: 


472 D. Stăniloae, Teologia Dogmatică Ortodoxă, voi. III, p. 123. 

473 D. Stăniloae, Teologia Dogmatică Ortodoxă, voi. III, p. 124. 

474 D. Stăniloae, Teologia Dogmatică Ortodoxă, voi. III, p. 124. 

475 Matei 19, 6: „Deci, ce a împreunat Dumnezeu, omul să nu despartă”. 

„(■■■) unitatea aceasta indisolubilă, alcătuită din 
bărbat şi femeie, fiind o unitate în plan uman, nu e 
atât o unitate organică, fiziologică, ci o unitate prin 
iubire. Ea se bazează pe iubirea dintre două 
existenţe umane ce se completează nu numai în 
planul trupesc, ci şi pe cel spiritual. Pentru aceasta ea 
primeşte în Biserică un har.” 476 

Iată ce emoţionant descrie Părintele Stăniloae viaţa în 
căsătorie: 


”Fiecare din cei doi înscrie înfiinţa sa tot mai multe 
semne de atenţie, de înţelegere, de slujire şi de jertfire 
din partea celuilalt, iar acestea îi leagă tot mai 
strâns, îi fac să se cunoască şi să se preţuiască tot 
mai mult, iar această armonie spirituală vie, care 
înalţă pe fiecare din cei doi ca persoană, înăţându-l 
unul prin celălalt, face să se penetreze de tot mai 
multă spiritualitate şi familiaritate actele lor de iubire 
trupească” 477 ; ”Trupul fiecăruia devine pentru celălalt 
un transparent al spiritualităţii lui, capătă o 
adâncime spirituală tot mai mare, devine un loc 
evident al spiritului lui; fiecare devine o taină tot mai 
cunoscută şi tot mai nedefinită în acelaşi timp. Iar 
această taină a fiecăruia se vădeşte deplin numai 
celuilalt, se realizează numai prin el şi pentru el. 
Taina fiecăruia dintre ei se îmbină cu a celuilalt într-o 
taină unică. Astfel căsătoria devine o taină vie a 
dualităţii sau a unităţii duale, care începe să se simtă 
şi să se realizeze din momentul unirii celor doi în 
căsătorie, sau şi de mai înainte, dar îşi actualizează 
virtualităţile în tot cursul vieţii lor, fără să se 
plictisească unul de altul. ” 478 


Responsabilitatea pentru celălalt şi iubirea pentru 
celălalt sunt pilonii pe care se zideşte spiritualizarea continuă 
a căsătoriei. Iubirea pentru celălalt: 


476 D. Stăniloae, Teologia Dogmatică Ortodoxă, voi. III, p. 124. 

477 D. Stăniloae, Teologia Dogmatică Ortodoxă, voi. III, p. 124. 
47S D. Stăniloae, Teologia Dogmatică Ortodoxă, voi. III, p. 125. 

„(...) e motorul unor nesfârşite acte de 
responsabilitate pentru acela. ” 479 


Părintele vede rolul căsătoriei nu numai la scara familiei, 
ci în cadrul întregii Biserici. Familia, biserica mică, este organ 
vital pentru familia cea mare a credincioşilor, pentru Biserica 
lui Hristos. Jertfelnicia pentru soţ educă şi susţine şi 
jertfelnicia pentru semen în general, iar exemplul de jertfelnicie 
al soţilor unul pentru celălalt dă imbold jertfelniciei 
credincioşilor unul pentru celălalt. 

O căsnicie virtuoasă întăreşte credinţa celorlalţi în 
realitatea şi puterea Tainelor. O căsnicie creştină face văzută 
lucrarea şi prezenţa lui Hristos şi a Duhului Sfânt în lume. 
Dacă suntem prea păcătoşi pentru a primi pe Hristos şi Duhul 
Său, totuşi putem vedea cum ceilalţi I-au primit. 

Căsătoria nu este Taină înafara lui Hristos şi a Bisericii 
Sale. Căsătoria formală, legală, are o valoare socială, dar nu 
are plinătate sfântă înafara lui Hristos şi a Bisericii. 

„(...) Taina unirii indisolubile între un bărbat şi o 
femeie, ca unire care se spiritualizează într-o tot mai 
adâncă comuniune, este Taină în Hristos. ” 480 

Părintele Stăniloae adaugă genial că soţii au 

„umanitatea ajunsă la intimitatea supremă” 481 cu celălalt şi 

că: 


„(...) fiecare din cei doi soţi realizează starea după 
care năzuieşte şi se realizează ca persoană în 
reciprocă comuniune. Dar se realizează numai când 
dragostea trupească e penetrată de cea spirituală şi 
copleşită de ea.” 482 

Prin spiritualizarea lor în comuniunea Tainei sfinte a 
căsătoriei în Hristos, cei doi soţi primesc adâncimi spirituale 
unul pentru celălalt. 

Părintele Stăniloae arată că Biserica Ortodoxă merge pe 
calea împărătească în a considera căsătoria din punct de 


479 D. Stăniloae, Teologia Dogmatică Ortodoxă, voi. III, p. 126. 

480 D. Stăniloae, Teologia Dogmatică Ortodoxă, voi. III, p. 127. 

481 D. Stăniloae, Teologia Dogmatică Ortodoxă, voi. III, p. 127. 
48 ~ D. Stăniloae, Teologia Dogmatică Ortodoxă, voi. III, p. 127. 

vedere trupesc şi din punct de vedere spiritual, ca fiind plăcută 
lui Dumnezeu şi deschisă mântuirii soţilor şi copiilor: 


„(■■■) creştinismul rămâne totuşi realist El nu 
dispreţuieşte trebuinţa unirii trupeşti între bărbat şi 
femeie. Rugăciunile de la cununie nu evită deloc să 
vorbească despre ea. Dar socoteşte că numai în 
căsătorie ea devine un mijloc de unire sufletească 
completă, sau o adânceşte tot mai mult pe aceasta. 
Deci aprobând căsătoria pentru satisfacerea 
trebuinţei de unire trupească între bărbat şi femeie, 
consideră această unire în acelaşi timp ca mijloc de 
promovare a unirii sufleteşti.” 483 484 

îndrăznim să afirmăm în acord cu Părintele Stăniloae că 
atitudinea unora dintre Sfinţii Părinţi ai Bisericii de a considera 
trupul un duşman al mântuirii este una greşită, căci 
condamnă zidirea lui Dumnezeu. Dumnezeu zideşte pe om 
bărbat şi femeie şi pune în ei frumuseţe şi impuls sexual, dar 
cere ca acestea să se consume în cadrul sfânt al Căsătorie şi al 
Familiei. Impulsul sexual este o raţiune a lui Dumnezeu în 
oameni, dar care, ca orice raţiune din orice lucru creat, este 
pervertită prin lucrarea păcatelor de către om, atunci când iese 
din cadrul ei firesc şi spiritual. 

Părintele Stăniloae arată că nu există decât două 
atitudini mântuitoare faţă de sexualitate: 

„(...) sau înfrânare totală înafara căsătoriei, sau o 
folosire a satisfacerii ei ca mijloc de comuniune 
sufletească şi înaintare în această comuniune.” 485 

în aceeaşi idee menţionăm că Biserica Ortodoxă 
sfătuieşte soţii: „să facă atăţi copii câţi vor şi apoi să trăiască 
drept frate şi soră”. 

înaintarea pe calea spiritualizării căsătoriei are loc şi 
prin naşterea de prunci. Responsabilitatea căsătoriei, 


483 D. Stăniloae, Teologia Dogmatică Ortodoxă, voi. III, p. 128. 

484 Domnul Nostru lisus Hristos arată despre curăţia trupească, despre feciorie: „Că 
sunt fameni care s-au născut aşa din pântecele mamei lor; sunt fameni pe care oamenii i- 
au făcut fameni, şi sunt fameni care s-au făcut fameni pe ei înşişi, pentru împărăţia 
cerurilor. Cine poate înţelege să înţeleagă”. (Matei 19, 12) 

485 D. Stăniloae, Teologia Dogmatică Ortodoxă, voi. III, p. 128. 

responsabilitatea soţilor unul pentru celălalt, este întregită de 
responsabilitatea lor pentru copii născuţi din căsătoria lor. 
Părintele Stăniloae vorbeşte despre: „(...) asumarea răspunderii 
naşterii de prunci!’ 486 ca depăşire a legăturii formate între soţi în 
prima etapă a căsătoriei prin unirea trupească. Părintele 
parafrazează pe Sfântul Ioan Gură de Aur, arătând: ”(...) când 
naşterea de prunci este evitată cu voia, legătura dintre soţi cade 
într-un simplu prilej de satisfacere a poftei trupeşti, ce trece 
astfel la acte păcătoase” 487 . 

Naşterea de prunci păzeşte porunca lui Dumnezeu: „Şi 
Dumnezeu i-a binecuvântat, zicând: Creşteţi şi vă înmulţiţi şi 
umpleţi pământul şi-l supuneţi; şi stăpâniţi peste peştii mării, 
peste păsările cerului, peste toate animalele, peste toate vietăţile 
ce se mişcă pe pământ şi peste tot pământul!" (Facerea 1, 28). 
Naşterea de prunci înmulţeşte Biserica lui Hristos, adaugă 
suflete la împărăţia lui Dumnezeu. 

Părintele Stăniloae arată că responsabilitate familiei şi a 
copiilor născuţi în cadrul ei: 

„(...) înseamnă o cruce. De aceea se cântă la slujba 
cununiei un imn închinat mucenicilor. ” 488 

Cel care săvârşeşte Taina cununiei este preotul, iar prin 
aceasta Hristos însuşi este prezent şi binecuvântează căsătoria. 
Hristos şi Duhul Său pecetluiesc căsătoria consimţită de soţi şi 
îi menţin prin aceasta: „uniţi în El” 489 . 

Părintele Stăniloae arată clar că primitorii Tainei 
Căsătoriei sunt bărbat şi femeie, necăsătoriţi la momentul 
săvârşirii Tainei, niciunul dintre ei nefiind înainte căsătorit mai 
mult de trei ori şi nefiind între ei rude mai puţin de gardul 
cinci. Căsătoria nu mai poate avea loc după hirotonia preoţilor 
şi diaconilor, iar arhiereii nu pot fi decât cei necăsătoriţi, ori 
văduvi, ori dacă soţia lor s-a retras în monahism. 

Părintele Stăniloae arată că prin Taina Cununiei: 

„(...) unirea trupească între bărbat şi femeie devine, 
dintr-un act de concupiscenţă păcătoasă, cum e în 


486 D. Stăniloae, Teologia Dogmatică Ortodoxă, voi. III, p. 128. 

487 D. Stăniloae, Teologia Dogmatică Ortodoxă, voi. III, p. 130. 

488 D. Stăniloae, Teologia Dogmatică Ortodoxă, voi. III, p. 131. 

489 D. Stăniloae, Teologia Dogmatică Ortodoxă, voi. III, p. 131. 

afară de căsătorie, un act voit de Dumnezeu şi 
binecuvântat de El. ” 490 

în laboratorul Bisericii căsătoria este mântuitoare soţilor, 
prin pecetluirea ei în veşnicie cu pecetea Dumnezeirii şi prin 
harul dăruit lor. însă lucrarea virtuţilor în cadrul căsătoriei 
este necesară pentru mântuire, căci pe pământ starea de 
înduhovnicire nu este una pentru totdeauna, şi chiar stâlpi ai 
Bisericii cad uneori, din negrijă. 


III. 8. Taina Sfanţului Maslu 

Taina Sfântului Maslu are o foarte mare importanţă în 
Biserica Ortodoxă. Părintele Stăniloae arată că: 

„în Taina Sfântului Maslu se împărtăşeşte 
credinciosului bolnav, în chip nevăzut, harul 
tămăduirii sau uşurarea durerii trupeşti, al întăririi 
sufleteşti şi al iertării păcatelor rămase după 
mărturisire, prin ungerea cu untdelemn sfinţit, 
însoţită de legăturile preoţilor. ” 491 

Descendenţa apostolică a Tainei Sfântului Maslu este 
atestată de Epistola Sfântului Iacob 492 . 

Părintele Stăniloae accentuează aspectul referitor la 
faptul că prin Sfântul Maslu i se iartă bolnavului: „unele 
păcate pe care nu le-a putut mărturisi” 493 şi astfel bolnavul 
nu va muri fără iertarea păcatelor pe care nu le-a 
mărturisit. 

în Taina Sfântului Maslu Dumnezeu este doctorul plin 
de milă pentru bolnavul Său. 

Părintele Stăniloae afirmă că Taina Sfântului Maslu este: 

„(...) prin excelenţă, Taină a trupului, sau Taina 
rânduită pentru însănătoşirea trupului. Prin ea se 
pune în relief valoarea pozitivă acordată de 


490 D. Stăniloae, Teologia Dogmatică Ortodoxă, voi. III, p. 133. 

491 D. Stăniloae, Teologia Dogmatică Ortodoxă, voi. III, p. 136. 

492 Iacob 5, 15: „De este cineva bolnav, să cheme preoţii Bisericii şi să se roage pentru el, 
ungându-1 cu untdelemn în numele Domnului. Şi rugăciunea credinţei va mântui pe cel 
bolnav şi-l va ridica pe el la Domnul, iar de va fi făcut păcate se vor ierta lui”. 

493 D. Stăniloae, Teologia Dogmatică Ortodoxă, voi. III, p. 137. 

Dumnezeu trupului omenesc, ca Unul care însuşi a 
luat trup şi îl ţine în veci, ne mântuieşte prin el, 
împărtăşindu-ne de viaţa dumnezeiască.” 494 

îndrăznim să nu fim de acord în totalitate cu prima 
parte a acestei afirmaţii a Părintelui Stăniloae, căci credem că 
Taina Sfântului Maslu se adresează deopotrivă trupului şi 
sufletului, iar boala care rezultă în urma păcatului este şi 
trupească şi sufletească în acelaşi timp. Poate că ar avea o mai 
cuprinzătoare perspectivă a numi Taina Sfântului Maslu ca 
Taina însănătoşirii totodată fizice şi sufleteşti a bolnavilor. Căci 
a face o separare între trup şi duh nu este posibil, aşa cum 
Mântuitorul a fost în acelaşi timp om după trup şi Dumnezeu 
după Dumnezeire, iar prin venirea Sa în lume a vindecat 
trupeşte dar şi sufleteşte, iertând păcatele. Chiar mai mult, 
iertarea păcatelor, curăţarea lor din planul spiritual al 
persoanei umane, este cea care precede vindecarea 
trupească 495 . 

De fapt Părintele însuşi revine 496 asupra afirmaţiei că 
"Taina Sfântului Maslu este prin excelenţă Taină a trupului” şi 
arată că: 


„E imposibil de separat între trup şi suflet atâta timp 
cât omul trăieşte, deci între lucrarea harului asupra 
trupului şi asupra sufletului. însăşi vindecarea 
trupului e simţită de un bolnav ca un har dat lui ca 
persoana umană integrală. Trupul e plin e energiile 
sufletului; prin el lucrează sufletul, fără el sufletul nu 
poate lucra. De aceea harul nu lucrează asupra 
trupului fără să lucreze asupra sufletului. Asupra 
sufletului lucrează, însă, întărindu-l şi curăţindu-l de 
păcate şi liniţtindu-i prin aceasta conştiinţa, ceea ce 
are un efect întăritor şi asupra trupului, ca să-l facă 
un instrument al lucrării bune a sufletului şi ca să 
întărească şi sufletul” 497 ; şi „(...) în rugăciunile Tainei 


494 D. Stăniloae, Teologia Dogmatică Ortodoxă, voi. III, p. 137. 

495 Marcu 2, 5; Luca 5, 20. 

496 Acest procedeu retoric se numeşte epanortoză şi este un trop preferat de cei care merg pe 
calea cunoaşterii dialectice. 

497 D. Stăniloae, Teologia Dogmatică Ortodoxă, voi. III, p 138. 

se cer împreună: tămăduirea trupului, iertarea de 
păcate şi curăţirea sufletului de păcate. ” 498 

Referitor la afirmaţia că prin Taina Sfântului Maslu 
bolnavului i se iartă păcatele care „nu au putut fi mărturisite”, 
Părintele Stăniloae explică faptul că această formulare nu se 
referă nicidecum la păcatele pe care bolnavul le-a ascuns cu 
bună intenţie duhovnicului, ci la următorul aspect: 

„Spovedania anterioară a adus bolnavului iertarea 
de păcatele mărturisite, dar el n-a avut timp să 
topească, prin conlucrare cu harul redobândit, 
slăbiciunile păcătoase, hrănite printr-o îndelungată 
obişnuinţă cu păcatul, slăbiciuni care adeseori explică 
şi boala trupului. Sau, poate, bolnavul n-a putut 
descrie în mod corespunzător aceste slăbiciuni, care 
se pierd adeseori în ceaţa indefinitului. ” 499 

Am prefera în citatul de mai sus formularea „harul 
reactualizat”, căci aşa cum arată chiar Părintele Stăniloae, în 
lucrarea sfinţiei sale Iisus Hristos sau restaurarea omului, 
harul primit la Botez nu dispare niciodată ci doar se „ascunde” 
în adâncurile sufletului, tot mai departe, pe măsură ce omul 
păcătuieşte, iar prin lucrarea virtuţilor şi a poruncilor, harul 
străluceşte, în şi din om, din ce în ce mai tare, pe măsură ce 
omul devine tot mai transparent lui. O pierdere a harului ca 
urmare a înşelării de la cel rău ar echivala cu o victorie a 
vrăjmaşului împotriva lui Dumnezeu, o anulare a Tainei 
Botezului, ceea ce din start nu trebuie să fie nici măcar retoric 
gândit ca fiind vreodată posibil 500 . 

Părintele arată că omul format din trup şi suflet este 
supus acţiunii forţelor materiale şi imateriale, a celor văzute şi 
a celor inteligibile, iar între aceste forţe nu poate fi gândită o 
separare. De aceea prin Sfântul Maslu: 


49S D. Stăniloae, Teologia Dogmatică Ortodoxă, voi. III, p 138. 

499 D. Stăniloae, Teologia Dogmatică Ortodoxă, voi. III, p 138. 

500 Dumitru Stăniloae, Iisus Hristos sau restaurarea omului. Editura Omniscop, Craiova, 
1993, p. 393, nota de subsol: „Unde e harul, este Hristos, ca izvor al lui. Biserica este 
depozitara harului, ca una ce se află în Hristos sau îl are pe Hristos ca temei adânc al 
întregii sale fiinţei şi puteri”. 

„(...) simţurile sunt curăţite, sfinţite, întărite în ele 
însele împotriva ispitelor ce vin de la lucrurile din 
afară şi de la fon ele rele nevăzute prin mijlocirea 
lor. ” 501 ’ 

Sfântul Maslu se săvârşeşte şi se primeşte pentru curăţia 
vieţii de aici şi pentru dobândirea vieţii ce va să vie: 

„Taina Sfântului Maslu (în Biserica Ortodoxă, n.n.) nu 
e pentru moarte (...) ci pentru o viaţă întru sănătate şi 
curăţie. ” 502 

Ca în întreaga călătorie a omului prin viaţă spre 
mântuire, de asemenea în cazul Tainei Sfântului Maslu, 
vindecarea adusă prin ea este cu atât mai eficientă cu cât 
bolnavul este mai credincios şi se căieşte mai mult, astfel că 
are o deschidere mai mare către primirea Tainei şi în esenţă 
către primirea de la Dumnezeu a mântuirii. Sfântul Maslu 
fiind o Taină ce se săvârşeşte în caz de boală a credincioşilor, 
preotul ţine seama de circumstanţele în care se află bolnavii şi 
prin iconomie face pogorământ astfel ca să aibă mai multe 
motive de a administra Taina decât de a nu o săvârşi. Astfel că 
asigurările referitoare la faptul dacă bolnavii sunt pregătiţi ori 
nu pentru primirea Tainei, trebuie să le trateze cu mare 
înţelegere. în acest sens Părintele Stăniloae arată că: 

„însuşi faptul că bolnavul cheamă preoţii să se roage 
pentru el implică credinţa lui în lucrarea lui 
Dumnezeu prin această Taină. (...) El îşi dă seama de 
neputinţa lui ca om şi a omului în general şi îşi pune 
suprema nădejde în Dumnezeu. Dumnezeu i-a 
devenit mai transparent prin slăbiciunea trupului. De 
aceea, preotul se întemeiază şi pe credinţa şi căinţa 
bolnavului, cerând de la Dumnezeu harul Lui 
tămăduitor şi curăţitor. ” 503 

Prin însemnarea cu untdelemn sfinţit, în semnul crucii, 
a simţurilor principale, însuşi Hristos cel jertfit Se sălăşluieşte 
prin semnul crucii în bolnav, dându-i puterea înfrânării de la 


501 D. Stăniloae, Teologia Dogmatică Ortodoxă, voi. III, p. 138. 

502 D. Stăniloae, Teologia Dogmatică Ortodoxă, voi. III, p. 139. 

503 D. Stăniloae, Teologia Dogmatică Ortodoxă, voi. III, p 139. 

păcate, a rezistenţei la orice egoism al pornirilor păcătoase; cu 
ea se va întări sufletul lui, pentru ca să biruiască boala din 
trup. Crucea este mijlocul prin care vine puterea din trupul lui 
Hristos, Care a biruit moartea. 

Părintele Stăniloae evidenţiază din nou caracterul de 
comuniune al tuturor lucrărilor mântuitoare ale Bisericii, căci 
Taina e săvârşită de mai mulţi preoţi şi: 

„împotriva acţiunii fonelor nevăzute se cere şi ajutorul 
nevăzut al sfinţilor, al mucenicilor, al Maicii 
Domnului. (...) Maslul se face de obicei cu 
participarea mai multor credincioşi, care se roagă şi ei 
concomitent cu preoţii. Din această largă comuniune, 
din acest semn al dragostei pe care i-l dau mai muţi 
semeni în starea de boală şi neputinţă, bolnavul 
prinde putere de refacere trupească şi sufletească. 
(...) Ca în toate Tainele, tot aşa şi în această taină 
comuniunea cu preotul şi cu aţi semeni ne ajută să 
intrăm în comuniune cu Hristos. ” 504 

Taina Sfântului Maslu săvârşită în laboratorul Bisericii 
este mântuitoare; căci ce altceva înseamnă mântuirea, dacă 
nu vindecarea de păcate, renunţarea la ele, însănătoşirea fizică 
şi sufletească şi rămânerea în dragostea atotbună a Doctorului 
Hristos? 


504 D. Stăniloae, Teologia Dogmatică Ortodoxă, voi. III, p 140. 

IV. CULTUL BISERICII ORTODOXE - LUCRARE DE 

MÂNTUIRE A CREDINCIOŞILOR 

» 

IV. 1. Cultul bisericii ortodoxe, mediu al lucrării 
Sfanţului Duh asupra credincioşilor 505 

în Dicţionarul de teologie ortodoxă, la explicitarea 
termenului creştinism, părintele Ion Bria arată faptul că: „(...) 
creştinismul nu constă numai în mărturisirea unei credinţe 
revelate, numită şi Crez, ci şi în celebrarea acestei credinţe prin 
acte de adorare” 506 . „Cultul sau închinarea trebuie să se facă 
în ”Duhşi adevăf ”’ 507 508 . Părintele Ion Bria arată că: 

”Expresia ”în Duh” poate să însemneze aici în 
contextul întâlnirii personale cu Dumnezeu cel viu, 
sau în prezenţa şi comunitatea Duhului Sfânt care se 
va da creştinilor tocmai pentru a-i antrena în slujirea 
lui Dumnezeu. ” 509 

Manifestarea cea mai plenară şi mai evidentă a cultului 
sunt slujbele săvârşite în cadrul Bisericii, slujbe al căror 
fundament este credinţa şi certitudinea că Hristos este prezent 
permanent în Biserică şi lucrează prin harul Duhului Sfânt. 
Părintele Ion Bria, mai spune despre cult că: 

„Biserica aduce cultul liturgic în dependenţă de 
Hristos şi în unire cu El, desigur prin mijlocirea 
preotului. De altfel, preotul exprimă rugăciunile 
liturgice la plural, în numele credincioşilor, care 
formează Biserica”. 510 . 

Cultul este condus, îndrumat, de episcopi şi de preoţi. 
Părintele Ion Bria utilizează aceeaşi formulare ca şi Părintele 
Stăniloae atunci când vorbeşte despre rolul preoţilor şi poziţia 


505 Titlu preluat de la Dumitru Stăniloae, „Cultul Bisericii Ortodoxe, mediul al lucrării 
Sfântului Duh asupra credincioşilor”. Ortodoxia , nr. 1 / 1981. 

506 Ion Bria, Dicţionar de teologie ortodoxă, Editura Institutului Biblic şi de Misiune al 
Bisericii Ortodoxe Române, Bucureşti, 1994, p. 115. 

507 Ion Bria, Dicţionar de teologie ortodoxă... p. 115. 

508 loan 4, 23-24: „Dar vine ceasul şi acum este, când adevăraţii închinători se vor închina 
Tatălui în duh şi în adevăr, că şi Tatăl astfel de închinători îşi doreşte. // Duh este 
Dumnezeu şi cei ce I se închină trebuie să i se închine în duh şi în adevăr”. 

509 Ion Bria, Dicţionar de teologie ortodoxă... p. 115. 

510 Ion Bria, Dicţionar de teologie ortodoxă... p. 117. 

acestora relativ la Hristos. Ei nu sunt nicidecum locţiitori ai 
Cuvântului lui Dumnezeu, ci: 


„Episcopul ca şi preotul, sunt slujitorii văzuţi ai 
preoţiei lui Hristos .” 511 

Totodată, în definirea caracteristicilor cultului în 
Biserica Ortodoxă, definire pe care Părintele Ion Bria o face în 
mod magistral, este prezentă şi evidenţiată necesitatea 
comuniunii ca suport şi condiţie a cultului: 

„Cultul porneşte de la principiul că liturghia şi tainele 
se săvârşesc în numele şi în prezenţa unei comunităţi, 
chiar dacă membri acelei comunităţi nu participă la 
diversele ei manifestări. ” 512 

Părintele Stăniloae vorbind despre cultul Bisericii 
Ortodoxe arată că în întregimea sa acesta are ca loc central 
Sfânta Liturghie. în cadrul acestei sfinte slujbe, arată sfinţia 
sa: 

„(...) se săvârşeşte, prin lucrarea Sfântului Duh, 
prefacerea pâinii şi a vinului în trupul şi sângele 
Domnului şi se împărtăşesc credincioşii de însuşi 
Sfântul Duh care e sălăşluit în trupul Euharistie al 
Domnului ca între-un locaş sau ca într-o biserică .” 513 

în rugăciunile rostite de către preotul care oficiază 
liturghia, acesta arată că epicleza are loc: 

„(...) pentru ca (trupul şi sângele care s-au prefăcut 
prin Duhul Sfânt) să fie celor ce se vor împărtăşi spre 
trezirea sufletului, spre iertarea păcatelor, spre 
împărtăşirea cu Sfântul Tău Duh .” 514 


511 Ion Bria, Dicţionar de teologie ortodoxă... p. 117. 

512 Ion Bria, Dicţionar de teologie ortodoxă... pp. 117-118. 

513 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”, Ortodoxia, nr. 1 / 1981, p. 5. 

514 Dumitru Stăniloae, "Cultul Bisericii Ortodoxe, mediul al lucrării Sfântului Duh asupra 
credincioşilor”, p. 5. 

Iată că scopul cultului nu este unul teoretic, nu este 
unul estetic, nu este unul de manifestaţie socio-culturală, ci 
este unul foarte concret, de împărtăşire, după mărturisirea şi 
iertarea păcatelor, cu Trupul şi Sângele Mântuitorului, cu 
Sfântul Său Duh, spre mântuire. De aceea, cultul Bisericii, 
este lucrarea prin care Biserica este laborator al mântuirii 
credincioşilor. 

Credem că trecerea credincioşilor de la participarea ca 
spectatori la cultul Bisericii, la participarea ca mădulare ale 
Bisericii care simt curgând în ele sângele Capului Bisericii, are 
loc atunci când actele şi faptele credinţei devin „reale”, adică 
„se întrupează” credincioşilor. Credincioşii nu mai „povestesc” 
teoretic despre Hristos, ci mănâncă, beau şi trăiesc pe Hristos. 

Săvârşirea Sfintelor Taine vine să completeze lucrarea 
Bisericii manifestată în celebrarea Sfintei Liturghii, căci aceste 
Taine consacratoare, pregătitoare şi ajutătoare, sunt mijloace 
prin care în Biserică şi prin Biserică credincioşii se mântuiesc. 

Părintele Stăniloae arată că un alt element al cultului 
Bisericii sunt: 

„(...) unele ierurgii: de ex.: sfinţirea apei mici şi mari, 
înmormântarea, sfinţirea locaşului bisericesc, a 
icoanelor, a altor obiecte bisericeşti, apoi sfinţirile 
unor veşminte bisericeşti, a unor alimente folosite de 
credincioşi, pentru ca toate acestea să se îmbrace în 
diferite daruri ale sfântului Duh şi prin ele şi cei ce se 
ating sau se folosesc de ele (..,) 515 ” 

O altă categorie ce compune cultul bisericii sunt: 

„(...) numeroasele binecuvântări ce sunt îndreptate 
de Dumnezeu prin preot spre credincioşii înşişi, toate 
însoţite de semnul sfintei cruci făcut de preot cu 
crucea sau cu mâna asupra acestora .” 516 

O altă categorie componentă a cultului Bisericii sunt: 


515 Dumitru Stăniloae, ”Cultul Bisericii Ortodoxe, mediul al lucrării Sfântului Duh asupra 
credincioşilor”, p. 5. 

516 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 5. 

„(■■■) cele şapte Laude, în care credincioşii se întâlnesc 
de asemenea cu lucrarea Sfântului Duh .” 517 

Părintele Dumitru Stăniloae concluzionează că: 

„In general se poate spune că în cursul întregului cult 
al Bisericii Ortodoxe se revarsă ca o ploaie darurile 
sfântului Duh peste credincioşii prezenţi aflaţi în stare 
de rugăciune .” 518 

Privind Biserica în totalitatea atributelor sale, respectiv 
ca fiind: Una, Sfântă, Sobornicească şi Apostolească, 
luptătoare pe pământ şi biruitoare în ceruri, îndrăznim să 
adăugăm la componentele cultului enumerate mai sus 
doxologiile neîncetate pe care sfinţii îngeri şi sfinţii care 
locuiesc în corturile drepţilor le aduc lui Dumnezeu. 

Părintele Stăniloae arată că departe de a avea un 
caracter de pură speculaţie teologico-filozofică, învăţătura 
despre energiile necreate ale lui Dumnezeu, în Biserica 
Ortodoxă, are un caracter practic, de lucrare, respectiv de 
susţinere a întregii lucrări a Bisericii ca laborator al 
mântuirii: 


„învăţătura ortodoxă despre lucrările (în greceşte: 
”energiile”) necreate ale lui Dumnezeu, care iau 
atingere cu făpturile şi le pătrund pornind de la Duhul 
Sfânt, îşi are o aplicare practică în tot cultul Bisericii 
Ortodoxe. ” 519 


Părintele arată că abordarea scolastică a unui 
Dumnezeu care locuieşte „într-un transcendent inaccesibil” 
face ca substanţa credinţei să piară, iar credinţa să se 
transforme într-o filozofare sterilă. Dacă Dumnezeu este izolat 
în cer, cine locuieşte Biserica sa? Iar dacă Biserica nu este 
locuită de Dumnezeu însuşi, atunci cum poate fi mântuitoare? 
Mântuirea necesită deschiderea şi efortul oamenilor, dar ea 


517 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 5. 

5IS Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 5. 

519 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 5. 

este făcută de Dumnezeu. Iar în Biserica Ortodoxă, credincioşii 
ortodocşi sunt învăţaţi că: 

„(...) Dumnezeu este aici, e simţit lucrând în mod 
diferit, potrivit cu trebuinţele diferite ale lor şi ale 
fiecărui credincios în parte. Rugăciunea credincioşilor 
în comun, sau a fiecărui credincios în parte (...) sunt 
simţite ca bucurăndu-se îndată de o ascultare din 
partea lui Dumnezeu şi de ajutorul dat de El (.. ,)” 52 ° 

Credincioşii ortodocşi nu vin la Biserică pentru a 
participa la cult ca la un fel de comemorare a unui Dumnezeu 
la care nu mai pot ajunge, căci acesta a plecat într-un cer 
inaccesibil nouă, ci ei vin să susţină un dialog cu Dumnezeu 
Cel viu. Părintele Stăniloae arată în acest sens: 

„Cultul (...) e un dialog real între ei (credincioşii, n.n.) 
şi Dumnezeu (...) Ei (credincioşii, n.n.) (...) se roagă 
pentru împlinirea trebuinţelor concrete şi proprii ale 
lor şi ale celor împreună prezenţi în Biserică sau şi ale 
celor absenţi dar apropiaţi lor. ” 521 

Manifestările vii ale credincioşilor ortodocşi, într-o 
Biserică ortodoxă vie, sunt rezultatul credinţei în şi al simţirii 
prezenţei lui Hristos şi a Duhului Sfânt în Biserică, mai ales 
atunci când au loc manifestări cultice. Ortodocşii dialoghează 
cu un Dumnezeu prezent şi viu, aşa că dialogul este unul viu 
între parteneri prezenţi şi vii. Izolându-L pe Dumnezeu, pe 
Hristos, în cer, Bisericile care fac acest lucru propovăduind o 
credinţă greşită, se taie de la butucul viei şi pe ele însele şi îi 
despart şi pe credincioşii lor de sursa vieţii, astfel că lucrarea 
Duhului nu mai e simţită de ei ca mântuitoare şi prezentă în 
Biserică. Credinţa lor devine un exerciţiu intelectual, care, 
neputând primi pe Duhul Adevărului, cum poate ea fi „în Duh 
şi Adevăr”? 

Dacă Hristos şi Duhul Sfânt nu sunt crezuţi ca fiind 
prezenţi în Biserică cu ocazia activităţilor cultice, atunci 
apropierea de materia transformată a împărtăşaniei nu mai 


520 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 6. 

521 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 6. 

implică o emoţie şi o sfială, ci devine una formală, ca o „datorie 
juridică” de împlinit în virtutea unor fapte petrecute mai 
demult. în cultul Ortodox, prezenţa lui Hristos ca jertfă 
permanentă şi a Sfânt Duhului Său în lucrare vie, face ca 
preotul, din grijă pentru credincioşi, să-i avertizeze, să le 
readucă aminte, că se apropie de Prea-Scump Trupul şi de 
Prea-Sfânt Sângele lui Hristos Dumnezeu; ca atare le cere 
atunci când urmează să fie împărtăşiţi, următoarele: 

„Cu frică de Dumnezeu, cu credinţă şi cu dragoste să 
vă apropiaţi. ” 522 

Astfel, credincioşii, spune Părintele Stăniloae: 

„(...) simt că Duhul Sfânt de care e plin Trupul lui 
Hristos vine să-i lumineze şi să-i curăţească de toată 
întinăciunea şi să le dea putere să-şi transforme cu 
adevărat viaţa lor. ” 523 

Părintele Stăniloae mai arată că în timpul Sfintei 
Liturghii credincioşii simt şuvoiul darurilor Sfântului Duh şi al 
lucrărilor Lui şi al energiilor necreate puse în lucrare, dar că 
această simţire devine din ce în ce mai concretă pe măsură ce 
credinciosul se înduhovniceşte tot mai mult. Credincioşii se 
împărtăşesc de Duhul Sfânt tot mai mult pe măsură ce 
avansează spre starea de îmbunătăţire în care vor fi mântuiţi. 

Părintele Stăniloae exprimă plastic diferenţa dintre 
prezenţa şi manifestarea Duhului Sfânt în Biserica Ortodoxă, 
spre deosebire de propovăduirea din diferitele denominaţiuni 
creştine: 


„Credincioşii ortodocşi nu sunt îndemnaţi să încerce a 
bănui modul de a fi al lui Dumnezeu ce rămâne 
distant de ei, folosindu-se de îngustimea infimă a 
raţiunii lor, ci se scaldă în oceanul nemijlocit prezent 
al puterilor lui Dumnezeu, lucrător prin nenumăratele 
şi tainicele Lui energii, care răspund trebuinţelor lor 


522 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 7. 

522 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 7. 

mereu altele şi mereu crescute duhovniceşte şi mult 
diferenţiate. ” 524 


Părintele Stăniloae arată că dacă se încearcă să se 
comunice despre Dumnezeu cu ajutorul intelectului şi al 
speculaţiilor scolastice, această încercare este din start sortită 
eşecului, căci cum să comunici necuprinsul prin ceva limitat 
cum este intelectul uman?: 

„ Cuvintele singure, care mai mult exprimă idei, decât 
să transmită puteri, nu pot comunica pe Dumnezeu, 
în indefinitul Lui viu şi lucrător, oricât de măiestrite şi 
de sentimentale ar fi ele. Sentimentele ce însoţesc 
aceste cuvinte, fără convingerea lucrării concomitente 
a lui Dumnezeu, sunt însoţite atât în sufletul celui 
care le rosteşte cât şi în sufletul celor care le ascultă, 
mai mult de impresia că au un caracter subiectiv, sau 
îşi datoresc accentele lor mai remarcabile talentului 
predicatorului, care nu-l lasă totdeauna ferit de 
impresia proprie şi a celor ce le ascultă că nu sunt 
ferite de o oarecare umbră de mândrie. ” 525 

în asentiment cu Părintele credem şi noi că, în cuvintele 
omului care vorbeşte prea mult, Dumnezeu tace. 

Părintele Stăniloae reia afirmaţia sfinţiei sale de mai sus 
şi o nuanţează, arătând că Ortodoxia nu refuză cuvintelor 
puterea de convingere, atunci când sunt rostite în rugăciuni, 
binecuvântări şi laude, ori când sunt cântate în sfintele imne 
ale Bisericii. Dar cuvintele rostite de credincioşi în Biserică 
sunt completate şi susţinute de lucrarea Sfântului Duh, de 
prezenţa lui Hristos Dumnezeu în Sfintele Taine, prin toate 
acestea venind: 

„(...) de fapt puterile dumnezeieşti producătoare de 
efecte binefăcătoare asupra credincioşilor şi obiectelor 
aduse de ei în Biserică în acest scop. ” 526 


524 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 7. 

525 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 8. 

526 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 8. 

Părintele mai adaugă: 


„Şi bine ar fi dacă şi cuvântul de propovăduire al 
preotului (...) n-ar rămânea o simplă expunere 
speculativă despre Dumnezeu. ” 527 

Continuitatea în Duhul Sfânt al tuturor elementelor 
cultului Bisericii este exprimată de Părintele Stăniloae astfel: 

„Orice Sfântă Liturghie, orice Taină a Bisericii, orice 
ierurgie şi orice sfântă slujbă, e o continuare a 
Cincizecimii, sau a pogorârii sfântului Duh şi a 
lucrării Lui peste cei adunaţi în ”încăperea de sus” 528 , 
în rugăciune. Poporul credincios se adună plin de 
frica lui Dumnezeu sau pătruns de conştiinţa şi de 
simţirea lucrării mai presus de fire a Duhului Sfânt 

( )”529 

în Biserică, cu ocazia diferitelor manifestări ale cultului: 

„(...) se înfăptuieşte o adevărată unire a sufletelor cu 
Duhul Sfânt şi o revărsare a puterilor Lui peste cei 
credincioşi. ” 530 


Prin participarea în Biserică la Sfintele Slujbe, 
credincioşii primesc diferite harisme prin voia Duhului Sfânt, 
dar aceste daruri trebuie lucrate astfel ca Biserica lui Hristos 
să se îmbogăţească duhovniceşte tot mai mult. Dacă 
credincioşii îngroapă talantul ori talanţii, pe care i-au primit 


527 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 8. 

528 Se remarcă utilizarea de către Părintele Stăniloae a mijlocului retoric al metaforei pentru 
a denumi Biserica cu numele locului pe care Hristos l-a ales pentru Cina cea de Taină. 
Totodată Părintele explicitează unele dintre semnificaţiile simbolice ale metaforei 
”încăperea de sus”: „(...) un locaş ridicat peste încăperile destinate trebuinţelor de natură 
obişnuită. Biserica în calitate de trup obştesc al lui Hristos ia fiinţă într-o încăpere 
capabilă să devină locaş bisericesc prin întâlnirea între adunarea credincioşilor şi 
lucrările Sfântului Duh”, (opera citată, p. 8) 

529 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 8. 

530 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 9. 

după măsura credinţei lor, ei vor fi judecaţi pentru fapta lor. 
Căci au nesocotit darul, l-au dispreţuit. Poate că şi asta vrea 
Hristos să ne transmită prin parabola 531 pe care ne-o spune şi 
prin faptul că cel care a primit cel mai puţin este şi cel care nu 
a valorificat deloc darul, respectiv că atunci când avem puţină 
credinţă primim puţin, căci oricum nu avem destulă credinţă 
să fructificăm ceea ce am primit. Iar primirea şi nefructificarea 
darurilor Sfântului Duh aduce judecată şi nu mântuire. 

Prin afirmarea credinţei în harismele pe care credincioşii 
le primesc prin comuniunea cu Duhul Sfânt în timpul cultului, 
arată părintele Stăniloae: 

„Biserica Ortodoxă (...) se dovedeşte continuatoarea 
Bisericii din vremea Apostolilor prin credinţa şi 
practica ei. ” 532 

Rugăciunile credincioşilor ortodocşi sunt „strigăte de 
ajutor”, spune Părintele Stăniloae, care făcute pentru ei înşişi 
de cei prezenţi la Sfintele Slujbe, ori pentru semenii lor prezenţi 
ori absenţi, pentru vii sau pentru cei adormiţi, cu credinţa în 
prezenţa şi lucrarea în Biserică a lui Hristos şi a Duhului Sfânt, 
aduc: „ darul iertării şi a bunătăţii vieţii veşnice” 533 , adică 
mântuirea. 

Prin exercitarea cultului, Biserica Ortodoxă se roagă lui 
Dumnezeu să reverse binefacerile Sale şi darurile Duhului 
Sfânt nu numai asupra credincioşilor prezenţi ori absenţi, ci: 

„Rugăciunile sfintelor slujbe au şi un conţinut care 
vizează tot mediul cosmic văzut şi nevăzut. Căci 
în mediul acesta cosmic trăieşte şi înaintează viaţa 
omului şi el se roagă ca acest mediu cosmic să-i fie 
făcut de Dumnezeu favorabil sporirii lui duhovniceşti, 
să nu-l împiedice de a rămâne în comuniunea cu 
Dumnezeu, sub privirea feţei Lui iubitoare, singura 
care poate întări şi ferici” 534 . 


531 Matei 25, 14-30. 

532 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 10. 

533 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 10. 

534 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 11. 

Credem că prin cultul Bisericii, cerând şi primind în dar 
pogorârea Duhului Sfânt peste întreaga creaţie, credincioşii 
împlinesc sarcina care li s-a dat încă de la facere, aceea de a 
transfigura creaţia, prin înduhovnicirea lor şi a creaţiei, şi de a 
se întoarce pe ei înşişi şi creaţia la Creatorul lor, ca jertfă de 
dragoste adusă lui Dumnezeu. 

Părintele Stăniloae spune că: 

„Cultul este de aceea mijlocul principal de creştere 
spirituală a omului şi prin aceasta o anticipare a 
fericirii eshatologice, sau o arvună a acestei fericiri. 
El (cultul, n.n.) ne obişnuieşte cu o tot mai accentuată 
trăire cu Dumnezeu, sau în Dumnezeu, sub ploaia de 
raze a iubirii Lui care luminează, întăresc, înalţă 
viaţa noastră, fără să o facă nepăsătoare faţă de 
viaţa semenilor, ci îndemnând-o să devină factor de 
tot mai mare ajutorare, susţinere, mângâiere şi 
dreaptă sfătuire a lor. ” 535 

Cultul este lucrarea mântuitoare a Bisericii întregi, în 
desfăşurarea ei concretă. 

Părintele Stăniloae arată că energiile necreate care 
pornesc de la Dumnezeu prin Duhul Sfânt: 

„(...) sunt menite să ducă spre îndumnezeirea şi 
fericirea întru slavă şi umanitatea celor care cred în 
El. Astfel energiile necreate din cultul creştin ortodox 
lucrează în acelaşi scop şi au aceeaşi putere de a 
îndumnezei pe credincioşi treptat, prin tot mai deplină 
unire cu Hristos, în măsura în care ei înşişi fac 
eforturi de a se curăţa de patimile care îi leagă de 
cele pământeşti (. ,.)” 536 

Lucrarea energiilor necreate primite prin lucrarea 
Duhului Sfânt îşi extinde efectul binecuvântat şi 
binecuvântător - efectul mântuitor - şi în afara Bisericii ca loc 
de cult sau ca adunare a credincioşilor, acţionând în toată 
creaţia. 


535 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... pp. 11-12. 

536 Dumitru Stăniloae, „Cultul Bisericii Ortodoxe, mediul al lucrării Sfântului Duh asupra 
credincioşilor”... p. 12. 

IV. 2. Rugăciunile pentru alţii şi Sobornicitatea 
Bisericii 537 

Părintele Stăniloae defineşte sobornicitatea, ca atribut şi 
ca lucrare a Bisericii, în mod exhaustiv, complex şi totuşi uşor 
de receptat de către cititor: 

„Sobornicitatea este opusul singurătăţii; este unirea 
interioară a membrilor Bisericii într-un întreg, ceea ce 
are ca urmare că în întreg se reflectă calităţile şi viaţa 
tuturor şi fiecare reflectă calităţile şi viaţa întregului. 
Sobornicitatea îşi are o analogie în raportul dintre 
organismul în a cărui unitate se armonizează 
totalitatea celulelor componente cu viaţa lor şi dintre 
celulele care reflectă fiecare în parte calităţile 
specifice organismului ca întreg. Fiecare parte 
componentă se explică şi există prin întreg şi întregul 
se susţine prin legătura tainică ce le uneşte pe toate. 
Legătura aceasta este mai mult decât un asentiment 
al părţilor; totuşi întregul nu e în afara părţilor sau 
fără părţi. Sobornicitatea nu se manifestă numai în 
susţinerea comună a credinţei, a cultului şi a 
organizării Bisericii, ci susţine şi reprezintă însăşi 
viaţa Bisericii şi a fiecărui membru al ei. Ea e opera 
iubirii neîntrerupte ce domneşte în Biserică şi al cărei 
izvor ultim este Hristos cu Duhul Sfânt care iradiază 
din El .” 538 

Părintele Stăniloae consideră conectarea credincioşilor la 
Biserică drept o conectare organică, vitală, credincioşii 
neputând vieţui înafară, ci în şi prin Biserică, iar aceasta este 
deoarece numai prin Biserică credincioşii sunt conectaţi la 
energiile vitale ale Duhului lui Hristos. Sobornicitatea Bisericii 
este în esenţă această împreună-vieţuire pentru 
„supravieţuirea” duhovnicească a credincioşilor în lume şi 
pentru trecerea lor mântuitoare în viaţa viitoare. 

Este de subliniat şi faptul că Părintele Stăniloae arată că 
sobornicitatea nu înseamnă anularea individualităţii, 
contopirea într-o masă amorfă a Bisericii, ci înseamnă 


537 Titlu preluat de la Dumitru Stăniloae, „Rugăciunile pentru alţii şi sobornicitatea 
Bisericii”, Studii Teologice , nr. 1-2 / 1970. 

53S D. Stăniloae, „Rugăciunile pentru alţii şi sobornicitatea Bisericii”... p. 29. 

păstrarea identităţii fiecărui credincios, căci sobornicitatea 
având ca sursă Sfânta Treime, se pătrunde de aceleaşi calităţi 
care decurg din comuniunea Sfintei Treimi, adică perihoreză, 
dar în acelaşi timp prezervarea identităţii Persoanelor Treimice; 
şi tot aici trebuie menţionat că sobornicitatea are ca bază 
dragostea, lucru care decurge şi el din faptul că relaţiile dintre 
credincioşi în Biserică au ca model relaţiile dintre Persoanele 
Sfintei Treimi. 

Credem că Părintele Stăniloae e cel mai pregnant 
reprezentant al Personalismului 539 şi al Comuniunii, în 
teologia română şi universală. Toată teologia sa are la bază 
aceste două noţiuni fundamentale: Persoana şi Comuniunea. 

Părintele vede sobornicitatea ca având la bază 
comunicarea dintre credincioşi, ca persoane şi sesizează, în 
citatul de mai jos, o nuanţă mai puţin întâlnită în scrierile 
teologice, anume comuniunea prin responsabilitatea pe care o 
avem pentru semenul nostru: 

„Iubirea are forme de dialog, de comunicare între 
persoane. Sobornicitatea se manifestă deci ca o 
comunicare între persoane. Chiar când o persoană e 
singură în aparenţă, ea este într-o comunicare cu 
altele, prin răspunderea ce-o trăieşte pentru 
acelea, prin preocuparea de ele, prin voinţa de a le 
ajuta într-un fel sau altul. Iar acelea se folosesc de 
preocuparea respectivei persoane de ele, chiar dacă 
nu au o cunoştinţă despre aceasta .” 540 

De asemenea Părintele Stăniloae sesizează o legătură 
mai rar exprimară între rugăciunea pentru alţii - ca formă de 
manifestare a iubirii credincioşilor - şi răspunderea acestora 
pentru cei pentru care se roagă. Şi tot aşa, mai rar întâlnită 
este şi consideraţia conform căreia cei care se roagă sunt în 
dialog cu cei pentru care se roagă. Tot aici trebuie menţionat şi 
faptul că Părintele afirmă că, chiar dacă „beneficiarul” 
rugăciunii nu este conştient de faptul că cineva se roagă 
pentru el, totuşi rugăciunea aceluia îi este de folos: 


539 Utilizăm aici termenul de personalism în sensul de „Curent filozofic care susţine că 
persoana este valoarea supremă”, (www.dex.ro) 

540 D. Stăniloae, „Rugăciunile pentru alţii şi sobornicitatea Bisericii”... p. 29. 

„în comunicarea aceasta un rol important îl are 
rugăciunea fiecărei persoane pentru celelalte. 
Persoana care se roagă este în dialog, în comunicare 
cu cea pentru care se roagă, este în exerciţiul unei 
răspunderi pentru aceea. Când două persoane se 
roagă una pentru alta, amândouă se află în exerciţiul 
răspunderii uneia pentru alta. Când numai una din 
persoane se roagă pentru alta, ultima nu se află în 
acest exerciţiu al răspunderii şi nu sesizează în mod 
conştient exerciţiul răspunderii celeilalte pentru ea. 
Dar până la urmă are un folos din rugăciunea celei 
dintâi. în orice caz, nu există rugăciune fără 
răspundere, iar în răspundere o persoană experiază 
legătura în care se află cu cealaltă, legătură care nu 
depinde nici de voinţa sa, nici de voia celeilalte, ci de 
structura dialogică imprimată în fiecare persoană, iar 
în Biserică şi de Duhul lui Hristos care întăreşte 
această legătură dialogică între persoane. ” 541 

Părintele consideră comunicarea dialogică între persoane 
ca având loc şi prin faptele concrete pe care credincioşii le fac 
unul pentru celălalt. Răspunderea acestor fapte are ca sursă 
pe Dumnezeu însuşi, iar credincioşii ştiu din Revelaţie că dacă 
nu-şi exercită răspunderea pentru ceilalţi oameni, prin 
rugăciune şi prin fapte, atunci nu se vor mântui. Dacă nu 
lucrează poruncile şi virtuţile prescrise de Biserică, chiar dacă 
formal se consideră ca făcând parte din Ea, afirmaţia lor 
rămâne o chestiune formală iar ei beneficiază doar parţial de 
sobornicitatea Bisericii. A lucra şi a te ruga înăuntrul 
sobornicităţii Bisericii: iată calea spre mântuire. 

Părintele Stăniloae arată că rămânerea în dialogul 
sobornicesc al Bisericii apără credincioşii de rătăcire, căci 
altfel: 


„(...) cel care nu rămâne în legătura dialogului cu 
celălalt, prin răspunsul la apelul lui, cade el însuşi în 
golul singurătăţii, adică al unei existenţe 
fantasmagorice, de coşmar .” 542 


541 D. Stăniloae, "Rugăciunile pentru alţii şi sobornicitatea Bisericii"... p. 29. 

542 D. Stăniloae, „Rugăciunile pentru alţii şi sobornicitatea Bisericii"... p. 30. 

Sobornicitatea Bisericii apără credincioşii, aşa cum 
afirmam mai sus, de rătăcire, acţionând ca un mecanism de 
reglare, ca un sistem imunitar împotriva rătăcirilor şi a 
ereziilor de tot felul. Dintre rătăcirile care afectează Biserica în 
zilele noastre sunt deosebit de otrăvitoare aşa-zisele atacuri 
soft 543 care urmăresc schimbarea pas cu pas a conştiinţei şi a 
credinţei, atacuri care se înscriu în cadrul mai general al 
ofensivei corectitudinii politice care are la bază neo-marxismul. 
Prin sobornicitatea Sa, Biserica susţine credincioşii pe calea 
mântuirii şi îi poate apăra chiar concret, prin susţinere 
materială şi socială, fapt care, chiar dacă nu este foarte 
pregnant azi, mâine va fî vital. Grupurile de interese şi 
presiune care sub influenţa vrăjmaşului urmăresc să ucidă 
Biserica Lui Hristos în general (chiar dacă pentru a avea 
succes încep prin a afirma că vor să elimine doar 
„fundamentalismul Ortodox”), lucrează în aşa fel încât 
supravieţuirea în lume a credincioşilor creştini să fie 
împiedicată de credinţa lor în Hristos. Sau altfel spus, punând 
mâna pe fluxurile materiale ale lumii, vor să-i scoată pe 
creştini înafara accesului la ele. 

Chiar dacă am afirmat cele de mai sus, trebuie să ne 
exprimăm credinţa personală că nimic nu are loc totuşi fără 
îngăduinţa Preasfintei Treimi şi nimic nu poate avea succes 
împotriva lui Dumnezeu. Dacă Dumnezeu îngăduie pentru un 
timp să ni se încerce credinţa este pentru că din preabuna Sa 
dragoste pentru oameni vrea să ne ridice duhovniceşte. Puţina 
suferinţă de acum va fi răsplătită cu fericirea veşnică. Iar 
privind cele materiale, dacă suntem în stare de a primi 
Revelaţia întreagă, în Duh şi Adevăr, atunci vom primi şi faptul 
că materia, prin puterea Duhului, poate fî covârşită, iar cu 
puţini peşti şi cu puţine pâini, credincioşii, după voia 
Domnului, vor supravieţui. Şi tot aici trebuie să ne exprimăm 
părerea că scopul vieţii este mântuirea şi nu supravieţuirea 
materială. 

Iată cum descrie Părintele Stăniloae supravieţuirea 
duhovnicească a credincioşilor, rămânerea lor în credinţă sub 
acoperemântul mântuitor al Bisericii soborniceşti: 


543 Eng.: moale (adj.). Se urmăreşte şubrezirea treptată a creştinismului intr-un ritm încet dar 
constant, care să nu provoace opoziţie, prin faptul că schimbările propuse folosesc în 
mod mincinos principii generoase dar răstălmăcite şi prin faptul că acceptarea repetată a 
schimbărilor duce la obişnuirea societăţii în ansamblul ei astfel încât anticorpii sociali nu 
mai pot identifica agresiunea viruşilor neo-marxismului. 

„Imaginea (părintele explicitează o vedere 
duhovnicească a Sfântului Părinte Pahomie în care 
credincioşii aflaţi într-o peşteră mergeau spre lumina 
ieşirii din această peşteră ţinăndu-se de mâini şi 
susţinăndu-se unul pe celălalt, n.n.) se potriveşte 
legăturii soborniceşti dintre membrii Bisericii în 
general. Ei se susţin unui pe alţii, având înfrunte pe 
preoţii şi ierarhii Bisericii, toţi împreună înaintând 
spre lumina împărăţiei veşnice, având încă de pe 
pământ o oarecare arvună în ei. îndată ce unul se 
rupe din lanţ şi rămâne de unul singur, sau se 
încadrează într-un grup mic ce se mişcă în jurul 
vreunei căpetenii de caracter personal, rătăceşte într- 
un întuneric fără ieşire, într-o neînţelegere a sensului 
existenţei şi a scopului ei. ” 544 

Părintele arată caracterul reflexiv al răspunderii şi al 
rugăciunii pentru alţii: 

„Cine susţine pe alţii, se susţine pe sine prin cei pe 
care-i susţine; cine dă putere, primeşte putere .” 545 

în aceeaşi idee părintele arată că: 

„Se poate spune că fapta prin care cineva ajută şi 
susţine pe alţii e prilejul sau mijlocul prin care 
Dumnezeu îl susţine şi-l ajută pe el însuşi; e efortul 
care, mobilizând energiile cuiva, e semnul prezenţei 
energiei divine, comunicată spre folosul celui ce face 
acest efort si spre cel al celui în favorul căruia îl 
face .” 545 

Iată că ni se prezintă aici faptul că nimeni, rugându-se 
sau lucrând pentru altul, nu este lipsit de ajutorul 
dumnezeiesc, nu lucrează în afara lui Dumnezeu, iar facerea 
de bine se răsfrânge atât asupra destinatarului faptei sau al 
rugăciunii cât şi asupra celui care lucrează sau se roagă: 


544 D. Stăniloae, „Rugăciunile pentru alţii şi sobornicitatea Bisericii”... p. 30. 

545 D. Stăniloae, „Rugăciunile pentru alţii şi sobornicitatea Bisericii”... p. 30. 

546 D. Stăniloae, „Rugăciunile pentru alţii şi sobornicitatea Bisericii”... p. 30. 

„Dispoziţia de a primi şi de a transmite cu 
generozitate ajutorul divin se arată în rugăciunea şi 
fapta lui pentru alţii. ” 547 

Manifestarea răspunderii pentru semenii credincio-sului 
îmbracă la creştini forma rugăciunii şi a faptei pentru alţii. 
Creştinul răspunde în faţa lui Dumnezeu pentru faptele şi 
atitudinile sale care privesc pe aproapele, răspundere pe care 
Dumnezeu o situează, atunci când ne dăruieşte Decalogul, pe 
locul al doilea după porunca de a-L iubi pe El însuşi. Chiar şi 
Mântuitorul confirmă şi legitimează încă o dată, ca trimis şi 
Fiul al lui Dumnezeu şi Dumnezeu Unul din Treime, alăturarea 
celor două porunci într-una singură: 

„ Şi a-L iubi pe El din toată inima, din tot sufletul, din 
tot cugetul şi din toată puterea şi a iubi pe aproapele 
tău ca pe tine însuţi este mai mult decât toate 
arderile de tot şi decât toate jertfele .” 548 

Părintele Stăniloae spune că această răspundere faţă de 
aproapele este în acelaşi timp o recunoaştere şi o acceptare a 
răspunderii în faţa lui Dumnezeu, aceste răspunderi 
implicându-se şi presupunându-se una pe cealaltă. Părintele 
ilustrează această perihoreză a celor două răspunderi prin 
analiza pe care o face rugăminţii pe care creştinii o fac unul 
altuia, anume de a se ruga unul pentru celălalt: 

„Apelul pe care-l face un credincios către altul: 
”Roagă-te pentru mine, frate (sau părinte)!” e 
manifestarea conştiinţei lui că depinde simultan de 
Dumnezeu şi de aproapele. Dar e şi un apel la 
răspunderea aceluia în faţa lui Dumnezeu, însă la o 
răspundere în care se include răspunderea pentru 
semenii lui şi în speţă pentru cel care face apel prin 
el. Prin acest apel trezeşte răspunderea îndoită a 
aceluia: faţă de Dumnezeu şi faţă de cel care face 
apelul. în acest sens, chiar cel care face apelul către 
cineva îi dă prilejul aceluia să se trezească. Dialogul 


547 D. Stăniloae, „Rugăciunile pentru alţii şi sobornicitatea Bisericii”... p. 31. 

548 Marcu 12, 33. 

constă din apelul unuia şi din răspunsul oarecum 
necesar al celuilalt Apelului trebuie să-i urmeze 
răspunsul. ” 549 

Dar şi cel care face apelul este dator să se roage pentru 
cel pe care l-a apelat: 

„Astfel amândoi se simt răspunzători simultani în 
faţa lui Dumnezeu unul pentru altul. Amândoi sunt 
legaţi de Dumnezeu şi unul de altul prin răspunsul pe 
care trebuie să-l dea fiecare lui Dumnezeu pentru 
celălalt. Apelul reciproc la rugăciune trezeşte legătura 
lor dialogică cu Dumnezeu şi întreolaltă, ca fiinţe 
răspunzătoare faţă de Dumnezeu şi întreolaltă. 
Legătura între credincioşi este o legătură în 
Dumnezeu şi invers: legătura unui credincios cu 
Dumnezeu este o legătură cu ceilalţi ”. 550 

Pomenirea celor morţi arată că credincioşii creştini se 
simt responsabili şi faţă de semenii lor trecuţi la cele veşnice. 
Această pomenire a celor trecuţi la cele veşnice este în Biserica 
Ortodoxă expresia lucrării mântuitoare a Bisericii, lucrare care 
doreşte să cuprindă pe toţi oamenii, căci: 

„(...) Dumnezeu voieşte să mântuiască pe toţi .” 551 

Părintele Stăniloae arată că Dumnezeu vrea să-i 
mântuiască pe credincioşi în comuniunea cu El dar şi în 
comuniunea cu semenii lor: 

„(...) Dumnezeu voieşte să-i asocieze pe toţi în 
pornirea Sa generoasă către toţi, pentru ca toţi să se 
bucure simultan de generozitatea divină şi de 
generozitatea cât mai multor oameni, sau prin 
generozitatea cât mai multor oameni. De aceea 
Dumnezeu nu uită pe cei adormiţi şi-i face pe cei vii 
să nu-i uite pe aceia. ” 552 


549 D. Stăniloae, „Rugăciunile pentru alţii şi sobornicitatea Bisericii”... p. 31. 

550 D. Stăniloae, „Rugăciunile pentru alţii şi sobornicitatea Bisericii”... p. 31. 

551 D. Stăniloae, „Rugăciunile pentru alţii şi sobornicitatea Bisericii”... p. 32. 

552 D. Stăniloae, „Rugăciunile pentru alţii şi sobornicitatea Bisericii”... p. 33. 

176 



Părintele citează pe Sfântul Ioan Damaschin care arată 
că apropiaţii celor decedaţi: 

”(...) mişcaţi de sus şi prin atingerea Stăpânului de 
inimile lor vor completa lipsurile celor decedaţi .” 553 

Iată modul în care Biserica îşi manifestă lucrările de 
laborator al mântuirii, pentru cei decedaţi, prin dragostea celor 
vii. Respectiv, acţiunea mântuitoare a Bisericii se prelungeşte 
pentru persoanele umane şi după trecerea lor la cele veşnice, 
însă celor care speră să primească ajutor după moarte prin 
rugăciunile celor vii, li se cere să aibă un minim de virtute 
acumulată pe timpul vieţii, căci iată avertismentul Părintelui 
Stăniloae pentru cei care s-au înstrăinat cu totul de la 
Dumnezeu: 


„Dar celui care a plecat din viaţa aceasta cu cuget 
întru totul trupesc nu-i va întinde după moarte nimeni 
o mână de ajutor, pentru că nici Dumnezeu nu-l are 
pe acesta în amintire. ” 554 

Dacă pe timpul vieţii a refuzat cu desăvârşire dialogul cu 
Dumnezeu, celui care a decedat nu-i mai este posibil să intre 
în acest dialog după moarte. Pentru ca Biserica să se poată 
ruga eficient pentru cei decedaţi, ei trebuie să fi decedat fiind: 
„în legătura dialogică cu Dumnezeu” 555 . Odată credincioşii 
intraţi în legătură dialogică cu Dumnezeu, aceasta nu se 
întrerupe: 


„(...) Dumnezeu nu-i mai lasă pe aceştia din legătura 
cu El, după ce ei nu mai pot face nimic pentru a 
progresa în această legătură. Ei rămân ”în amintirea 
lui Dumnezeu”. Dar cine rămâne în amintirea lui 
Dumnezeu rămâne în preocuparea Lui. Iar cel ce 
rămâne în preocuparea lui Dumnezeu rămâne în 
legătură cu Dumnezeu. Şi acela nu moare sufleteşte 
de tot; rămâne viu sufleteşte în oarecare măsură, prin 
preocuparea lui Dumnezeu de el. ” 556 


553 D. Stăniloae, „Rugăciunile pentru alţii şi sobornicitatea Bisericii”... p. 33. 

554 D. Stăniloae, „Rugăciunile pentru alţii şi sobornicitatea Bisericii”... p. 33. 

555 D. Stăniloae, „Rugăciunile pentru alţii şi sobornicitatea Bisericii”... p. 33. 

556 D. Stăniloae, „Rugăciunile pentru alţii şi sobornicitatea Bisericii”... p. 33. 

Părintele Stăniloae arată că iniţiativa de a ne ruga 
pentru cei adormiţi ne aparţine doar parţial, dar, ca toate 
lucrările mântuitoare care se fac prin om, rugăciunea pentru 
cei trecuţi la cele veşnice beneficiază şi ea de imboldul şi de 
susţinerea lui Dumnezeu: 

„Dacă ne rugăm şi noi ca Dumnezeu ”să 
pomenească” pe cei adormiţi, aceasta nu înseamnă 
că noi avem iniţiativa în pomenirea acelora, ci că 
Dumnezeu are lipsă şi de răspunsul nostru (...).” 557 

Credem că mai curând dragostea noastră ca jertfă 
curată pentru cei adormiţi îmbunează pe Dumnezeu într-o 
oarecare măsură; afirmaţia Părintelui că Dumnezeu ar avea 
nevoie de ceva din ale oamenilor vine în contradicţie cu 
cuvintele Psalmistului: „Zis-am Domnului: «Domnul meu eşti Tu, 
că bunătăţile mele nu-ţi trebuie»” 558 . 

Părintele Stăniloae arată că memoria omenească fiind 
limitată, cei decedaţi se pierd cu timpul în uitare, însă cei vii 
trebuie să aibă o legătură dialogică permanentă cu Dumnezeu 
şi prin rugăciunile către Dumnezeu pentru cei decedaţi dăruim 
dragoste lui Dumnezeu şi acelora: 

„Cine îşi aminteşte de cineva îl ajută să rămână 
viu” 559 ; „Când cerem lui Dumnezeu ”veşnica 
pomenire” pentru cineva, cerem (...) să-l ţină 
neîncetat viu” 560 . 


Părintele Stăniloae arată că dialogul cu cei decedaţi are 
două laturi care se completează una pe cealaltă: rugăciunea şi 
faptele de milostenie. Cele din urmă, făcute în numele celor 
decedaţi, fac ca aceştia să fie pomeniţi şi de beneficiarii 
milosteniei. 

Cei care pomenesc pe cel adormit: 


557 D. Stăniloae, „Rugăciunile pentru alţii şi sobornicitatea Bisericii”... p. 33. 

558 Psalmi 15, 2. 

559 D. Stăniloae, „Rugăciunile pentru alţii şi sobornicitatea Bisericii”... p. 34. 

560 D. Stăniloae, „Rugăciunile pentru alţii şi sobornicitatea Bisericii”... p. 35. 

„(■■■) vorbesc între ei despre cel adormit şi cu el şi cu 
Dumnezeu. Sobornicitatea Bisericii nu se limitează 
numai la relaţiile între cei vii, ci se extinde şi la cele 
între ei şi cei adormiţi. ” 561 

Părintele Stăniloae reia ideea sa exprimată pe larg în 
lucrarea sa capitală: Iisus Hristos sau restaurarea omului, 
anume că relaţia de comuniune dintre persoane are şi o parte 
care „impune” (obligă) la dialog şi la satisfacerea nevoilor 
celuilalt, cu care suntem în dialog: 

„Ceea ce experiez e limită şi libertate în acelaşi timp, 
e obligativitate în faţa altuia, datorie de ascultare şi 
totuşi bucurie de a împlini acea voie, impuls liber şi 
fericit de slujire. ” 562 

Acţiunea mântuitoare a Bisericii, în Sobornicitatea Sa, 
arată Părintele Stăniloae, presupune că: 

„Dialogul desăvărşitor trebuie să cuprindă deplin pe 
toţi cei credincioşi, pe toţi membri Bisericii, pe toţi cei 
ce sunt într-o oarecare măsură în Hristos, deci şi pe 
cei decedaţi .” 563 Şi că: „Prin faptele de milostenie 
câştigă nu numai cei adormiţi ci şi cei ce le fac pentru 
ei şi cei cărora li se fac ”. 564 

Părintele Stăniloae reia aici ideea sfinţiei sale conform 
căreia timpul istoric este dat omenirii pentru a participa la 
procesul mântuitor de aducere a fiinţei umane şi a creaţiei la 
Creatorul ei prin îndumnezeire şi că timpul şi viaţa în lume 
sunt date pentru ca omul să lucreze în ele pentru mântuirea 
sa personală şi pentru mântuirea aproapelui, în cadrul 
Bisericii. Astfel că: 

„Dumnezeu nu uită nicio faptă bună făcută altora 
pentru că toate se înscriu într-o linie de progres a 


561 D. Stăniloae, „Rugăciunile pentru alţii şi sobornicitatea Bisericii”... p. 33. 

562 D. Stăniloae, Iisus Hristos sau restaurarea omului, Editura Omniscop, Craiova, 1993, p. 
24. 

563 D. Stăniloae, „Rugăciunile pentru alţii şi sobornicitatea Bisericii”, Studii Teologice , nr. 1- 
2 / 1970, p. 36. 

564 D. Stăniloae, „Rugăciunile pentru alţii şi sobornicitatea Bisericii”... p. 36. 

omenirii spre un stadiu superior de bunătate” 565 ; 
„Lumea ne e dată în faza de construcţie morală şi 
spirituală, cât suntem pe pământ, pentru ca să 
participăm toţi la această construire. ” 566 

Părintele Stăniloae arată că: 

„Cel mai mare ajutor le vine celor adormiţi de la 
pomenirea la Sfânta Liturghie. ” 567 

Osândirea celor păcătoşi înseamnă incapacitatea lor 
de a primi dragostea lui Dumnezeu, suferinţă la care se vor fi 
condamnat singuri pentru veşnicie, prin faptul că au refuzat 
dialogul de iubire cu El. Un astfel de suflet osândit: 

„(...) cade în singurătatea părăsirii şi a uitării de către 
toţi, în extrema opusă Sobornicităţii. în aceasta 
constă iadul” 568 ; „(...) tăcerea şi singurătatea eterne îl 
vor înconjura; va urma ieşirea lui din orice dialog 
pentru totdeauna. Nu va mai putea apela la nimeni, 
nu va mai avea ocazia să răspundă nimănui. Nici o 
urmă de comuniune nu va mai fi posibilă cu nimeni. 
Se va cufunda «în întunericul cel mai dinafară». ” 569 

în concluzia analizei aspectelor care determină 
Sobornicitatea Bisericii Ortodoxe, Părintele Stăniloae arată că: 

„Hristos cu jertfa Lui, ce se oferă neîncetat pentru 
toţi, ţinându-i pe toţi în legătură cu Sine în dialogul 
aducerii la Tatăl cu Sine, e izvorul Sobornicităţii 
Bisericii” 570 . 


565 D. Stăniloae, „Rugăciunile pentru alţii şi sobornicitatea Bisericii”... p. 36. 

566 D. Stăniloae, „Rugăciunile pentru alţii şi sobornicitatea Bisericii”... p. 38. 

567 D. Stăniloae, „Rugăciunile pentru alţii şi sobornicitatea Bisericii”... p. 38. 

56S D. Stăniloae, „Rugăciunile pentru alţii şi sobornicitatea Bisericii”... p. 37. 

569 D. Stăniloae, „Rugăciunile pentru alţii şi sobornicitatea Bisericii”... p. 37. 

570 D. Stăniloae, „Rugăciunile pentru alţii şi sobornicitatea Bisericii”... p. 37. 

IV. 3. Crucea în teologia şi cultul Bisericii 571 

Simbol al Jertfei lui Hristos, precum şi al jertfelniciei pe 
care credinciosul care vrea să se mântuiască trebuie să o 
manifeste, crucea ocupă un loc central în Biserica Ortodoxă. 
Despre cruce Părintele Stăniloae arată că: 

„Potrivit gândirii răsăritene însă Crucea însăşi e o 
putere care produce înviere şi în înviere e prezentă, 
într-un anume sens, în mod etern crucea. Crucea are 
ea însăşi o forţă de biruire a păcatului şi a morţii, o 
putere care înaintează spre înviere şi se finalizează 
prin înviere. ” 572 573 

Dorim aici să spunem că Părintele Stăniloae se referă la 
crucea ca simbol al jertfei lui Hristos, la Crucea lui Hristos, şi 
nu la cruce ca obiect, căci atunci am avea de-a face cu 
idolatrie. Nici icoanele nu au o putere de la sine ci de la Cei pe 
care-I înfăţişează - chiar şi icoanele făcătoare de minuni 
lucrează prin puterea celor pe care-i reprezintă şi nu prin 
lemnul ori prin vopseaua lor. Celor ce se închină la ele, le este 
transmis prin intermediul lor Harul Duhului lui Hristos. 

Părintele Stăniloae arată că moartea şi învierea pe cruce 
sunt două evenimente între care există continuitate: 

„(...) crucea Domnului e scară spre cer (...) 574 ” şi 
„Crucea ca moarte a lui Hristos dă morţii prin ea 
însăşi un alt sfârşit, un sfârşit în biruirea morţii, adică 
inversează rostul morţii, făcănd-o din moartea care 
pune capăt vieţii, moarte care se desfiinţează pe ea 
însăşi eliberând viaţa din moarte” 575 ; tot aşa: 


571 Titlu preluat de la Dumitru Stăniloae, „Crucea în teologia şi cultul Bisericii Ortodoxe”, 
Ortodoxia, Probleme Interconfesionale, nr. 3-4, 1971. 

572 Dumitru Stăniloae, Crucea în teologia şi cultul Bisericii Ortodoxe... p. 405. 

Redăm aici „Rugăciunea Sfintei cruci” pe care o considerăm de o factură specială: „Să 
învie Dumnezeu şi să se risipească vrăjmaşii Lui şi să fugă de la faţa Lui cei ce-L urăsc 
pe Dansul. Să piară cum piere fumul, cum se topeşte ceara de faţa focului, aşa să piară 
demonii de la faţa celor ce-L iubesc pe Dumnezeu şi se însemnează cu semnul Crucii, 
zicând: Bucură-te, preacinstită şi de viaţă făcătoare Crucea Domnului, care alungi pe 
diavoli cu puterea Celui ce S-a răstignit pe tine, a Domnului şi Mântuitorului nostru Iisus 
Hristos, Care S-a pogorât la iad şi a călcat puterea diavolului şi te-a dăruit nouă pe tine, 
cinstită Crucea Sa, spre izgonirea a tot vrăjmaşului. O, preacinstită şi de viaţă făcătoare 
Crucea Domnului, ajută-mi mie cu Sfânta Fecioară Născătoare de Dumnezeu şi cu toţi 
Sfinţii, în veci. Amin.” (Carte de rugăciuni) 

574 D. Stăniloae, Crucea în teologia şi cultul Bisericii Ortodoxe... p. 406. 

573 D. Stăniloae, Crucea în teologia şi cultul Bisericii Ortodoxe... p. 406. 

181 



„învierea e arătarea deplin actualizată, manifestată 
de Hristos în suportarea crucii. ” 576 

Starea de jertfă continuă a lui Hristos pentru mântuirea 
noastră face ca crucea Sa să „NU devină un simplu eveniment 
al trecutului, predat spre păstrarea memoriei 
recunoscătoare” 577 . Catolicismul şi protestan-tismul, 
considerându-L pe Hristos plecat din lume, „retras” în tăcerea 
cerului, în fapt îl ucid din nou „eliminându-L” prin afirmaţiile 
lor din această lume în care El este, dimpotrivă, Viu şi Lucrător 
împreună cu Duhul Sfânt, în Biserica Sa şi în întreaga creaţie. 
De aici vine şi uşurinţa cu care se prăsesc ereziile, căci dacă 
Hristos nu mai este aici, în lume, ci undeva unde noi nu 
putem concepe, atunci poate că a fost doar un om, chiar dacă 
excepţional, care a murit - poate că (Doamne Dumnezeule 
iartă-mă!) nici n-a înviat!... Iată unde poate duce schisma, 
tăierea de la Biserica Apostolică şi rătăcirea oamenilor! 

Biserica Ortodoxă crede pe Hristos viu în Biserica Sa, 
jertfindu-se neîncetat Tatălui pentru mântuirea tuturor 
oamenilor. în acest sens Părintele Stăniloae arată că: 

„De aceea crucea e semnul biruinţei finale a Fiului 
Omului, adică semnul lui Dumnezeu devenit om, care 
se va arăta pe cer când va veni ”întru putere şi slavă 
multă” (Matei 24, 30) să rostească judecata asupra 
tuturor pentru veci. ” 578 

îl cultul Bisericii Ortodoxe crucea are o zi special 
dedicată prăznuirii ei, dar este atotprezentă în toate 
manifestările credincioşilor şi în toate slujbele Bisericii. în 
legătură cu asta Părintele Stăniloae ne spune că: 

„(...) crucea, deşi ca eveniment istoric al răstignirii lui 
Hristos e prăznuită în vinerea patimilor, ca putere 
permanentă care se perpetuează în învierea lui 
Hristos şi duce spre învierea noastră, e pomenită în 
fiecare zi, e invocată de creştini ca ajutor de putere cu 
care se însemnează pe ei înşişi şi însemnează toate 
lucrurile pe care le folosesc. Ea e aşezată pe turnurile 


576 D. Stăniloae, Crucea în teologia şi cultul Bisericii Ortodoxe... p. 406. 

577 D. Stăniloae, Crucea în teologia şi cultul Bisericii Ortodoxe... p. 406. 

57S D. Stăniloae, Crucea în teologia şi cultul Bisericii Ortodoxe... p. 406. 

bisericilor, care au în ele pe Hristos cel înviat, pe 
vârfurile caselor, la marginea şi răspântiile 
drumurilor. Niciodată nu se pomeneşte Dumnezeu, 
sau Iisus Hristos, fără a se face semnul crucii. 
Crucea trebuie arătată şi înălţată ca semn al biruinţei 
lui Hristos împotriva păcatului, a răului şi a morţii.” 579 

Crucea este sărbătorită şi în alte două zile de peste an: la 
înălţarea Sfintei Cruci la 14 septembrie şi în duminica de la 
mijlocul postului mare (arată intenţia Bisericii de a o plasa în 
mijlocul pregătirii ascetice prin care se ajunge la Hristos). 
Referitor la modul în care Biserica Ortodoxă se raportează la 
cruce, Părintele Stăniloae arată că: 

„Biserica Ortodoxă exprimă într-o mare bogăţie de 
forme atât puterea biruitoare de moarte a crucii, cât şi 
continuarea neîncetată a acestei puteri. ” 580 

Creştinii dreptcredincioşi trăiesc crucea, nu o 
teoretizează; crucea lui Hristos este şi crucea lor iar ei, 
deschizându-se Lui, renunţă la cele lumeşti, îşi iau crucea lor şi 
îi urmează Lui pe calea mântuirii: 

„Crucea nu e un capitol teologic, fie el căt de 
important, ci e prezentă pretutindeni în cultul public, 
în rugăciunea particulară şi în viaţa creştinilor. Ea îi 
însoţeşte totdeauna în tot locul. Ea are importanţă 
universală ca şi învierea, amândouă aflându-se într-o 
îmbinare indisolubilă. Ea e singura cale şi 
perspectivă de mântuire din nonsensul păcatului şi 
din moarte, e singura cale spre viaţa în veşnica 
lumină (,..)” 581 

Crucea e considerată „ca lemnul opus lemnului din 
paradis, prin care omenirea a căzuf 582 . Lemnul din paradis 
este biruinţă a naturii asupra spiritului; lemnul crucii este 
biruinţa spiritului asupra naturii şi dezrobirea lui din păcat: 


579 D. Stăniloae, Crucea în teologia şi cultul Bisericii Ortodoxe... pp. 406-407. 

580 D. Stăniloae, Crucea în teologia şi cultul Bisericii Ortodoxe... pp. 406-407. 

581 D. Stăniloae, Crucea în teologia şi cultul Bisericii Ortodoxe... p. 407. 

582 D. Stăniloae, Crucea în teologia şi cultul Bisericii Ortodoxe... p. 408. 

„Lemnul naturii în chipul crucii nu mai este un lemn 
ispititor spre plăceri şi un mijloc de legare a omului 
credincios de lume, ci un mijloc transparent spre 
Dumnezeu, fiind redus la substanţa (raţiunea) lui 
fundamentală, dezbrăcat de podoabele 
ispititoare. ” 583 

Părintele Stăniloae numind Biserica drept paradis 
restaurat, sau început al noului paradis, arată că: 

„(...) crucea e aşezată în Biserică ca într-un paradis 
restabilit, sau ca într-un început de restabilire a lui 

(") 584 ” 

Fructul crucii, spune sfinţia sa: 

„(...) e fructul puterii de înfrânare şi răbdare. Fructul 
prin care se întăreşte spiritul nostru în libertatea lui şi 
prin care ne suim la Dumnezeu, la un cer mai înalt, la 
comuniunea cu Dumnezeu (...f’ 585 

Omul nu poate intra în împărăţia lui Dumnezeu fără să 
fi purtat crucea luptei pentru ieşirea din păcat prin lucrarea 
virtuţilor. Mărturie pentru aceasta ne stă faptul că primul om 
care intră în rai împreună cu Hristos este tâlharul, care: 
„poartă de asemenea cruce” 586 . 

Luând crucea lui Hristos asupra noastră, ni se dăruieşte 
putere din puterea Lui, ni se transmite jertfelnicia Lui şi 
suntem ajutaţi să mergem pe calea mântuirii: 

„Puterea crucii lui Hristos, luată şi de noi asupra 
noastră, înlătură din uşa raiului sabia heruvimului, 
căci înlătură din noi păcatul lăcomiei pentru care 
heruvimul ne închide calea. ” 587 

Iadul este biruit prin cruce deoarece crucea dă puterea 
desfiinţării păcatului, iar: 


583 D. Stăniloae, Crucea în teologia şi cultul Bisericii Ortodoxe... p. 408. 

584 D. Stăniloae, Crucea în teologia şi cultul Bisericii Ortodoxe... p. 408. 

585 D. Stăniloae, Crucea în teologia şi cultul Bisericii Ortodoxe... p. 408. 

586 D. Stăniloae, Crucea în teologia şi cultul Bisericii Ortodoxe... p. 408. 

587 D. Stăniloae, Crucea în teologia şi cultul Bisericii Ortodoxe, p. 408. 

„(...) iadul - ca moarte definitivă - se alimentează din 
păcat. ” 588 

Dacă însă privim din perspectiva mântuitoare a morţii 
lui Hristos pe cruce, crucea ca împărtăşire de Hristos poate fi 
considerată pomul vieţii. 

Părintele Stăniloae vede o atât de strânsă legătură între 
cruce şi Hristos încât afirmă că: 

„De fapt Hristos nu poate fi cugetat fără cruce, adică 
fără efortul şi răbdarea care au biruit moartea, fără 
puterea prin care a biruit şi scos din firea Lui umană 
afectul de durere, întărind spiritul sau libertatea 
acestei firi faţă de ispita de a ocoli moartea, cedând 
unei porniri automate a naturii. ” 589 

La rândul ei, crucea cugetată fără Hristos nu este în 
mod necesar mântuitoare, nu are atributele de putere date de 
jertfa lui Hristos pe cruce: 

„Noi cinstim crucea pe care a suportat-o de bunăvoie 
şi fără păcat Omul care a fost şi Dumnezeu, pentru că 
prin ea s-a dăruit firii noastre biruinţa asupra morţii, 
sau învierea la viaţa eternă. ” 590 

Cinstirea crucii fără a crede în starea de jertfă 
permanentă a lui Hristos în faţa Tatălui, fără a crede în 
prezenţa Lui permanentă şi lucrătoare prin Duhul Sfânt în 
Biserica Sa, nu are substanţă şi tocmai de aceea, în bisericile 
care-1 exilează pe Hristos în cer, cultul crucii îşi pierde din 
importanţă, se diluează sub presiunea lumescului. 

Părintele Stăniloae spune că Hristos a îmbrăcat crucea 
Sa cu putere deoarece: 

„(...) a îmbibat-o cu sângele Său curat şi curăţitor plin 
de puterea care a scos din firea noastră asumată de 
El afectele de plăcere şi de durere şi a biruit moartea, 


588 D. Stăniloae, Crucea în teologia şi cultul Bisericii Ortodoxe, p. 410. 

589 D. Stăniloae, Crucea în teologia şi cultul Bisericii Ortodoxe, p. 410. 

590 D. Stăniloae, Crucea în teologia şi cultul Bisericii Ortodoxe, p. 411. 

ca şi noi să învingem aceste afecte şi să nu fim duşi 
prin ele la păcat. ” 591 

Iată cât de expresiv caracterizează Părintele Stăniloae 
puterea mântuitoare a crucii lui Hristos: 

„Puterea crucii este puterea bine mirositoare a 
curăţiei şi a vieţii lui Hristos, pe care a vărsat-o El în 
ea, ca într-un vas de mir, suportând-o cu nevinovăţie 
şi cu răbdare şi pe care continuă să o insufle în ea. De 
această bună mireasmă se împărtăşesc cei ce mor 
păcatelor, imprimându-se de crucea lui Hristos, sau 
primind în ei pe Hristos cel răstignit pe cruce faţă de 
orice afect (.. ,)”S92 

Crucea care se sfinţeşte prin ierurgia Bisericii primeşte 
puterea sa sfinţitoare prin lucrarea Duhului Sfânt, astfel că 
această putere sfinţitoare se transmite de la o cruce sfinţită 
anterior, prin intermediul apei sfinţite de acea cruce, la crucea 
care se sfinţeşte: 

„Faptul că se sfinţeşte (crucea, n.n.) cu apa sfinţită 
prin scufundarea anterioară a unei cruci, arată 
perpetuarea puterii sfinţitoare a Duhului Sfânt în 
Biserică, asociată cu crucea. Ca urmare, crucea de 
faţă se umple de toate darurile de care sângele lui 
Hristos a umplut crucea pe care a fost răstignit.” 593 

Pe baza credinţei în sfinţenia ei, crucea devine 
atotprezentă în Biserica Ortodoxă, în toate lucrările 
mântuitoare. în acest sens Părintele Stăniloae arată că: 

„(...) dacă Biserica crede că prin rugăciunea preotului 
energia necreată, sfinţitoare şi curăţitoare, se revarsă 
peste toate persoanele şi lucrurile folosite de ele, 
această putere sfinţitoare se revarsă prin cruce. 
Pentru aceasta, în cultul Bisericii ortodoxe toate se 
sfinţesc prin cruce. ” 594 


591 D. Stăniloae, Crucea în teologia şi cultul Bisericii Ortodoxe... p. 411. 

592 D. Stăniloae, Crucea în teologia şi cultul Bisericii Ortodoxe... p. 411. 

593 D. Stăniloae, Crucea în teologia şi cultul Bisericii Ortodoxe... p. 412. 

594 D. Stăniloae, Crucea în teologia şi cultul Bisericii Ortodoxe... p. 412. 

Deci dacă întreaga acţiune sfinţitoare a cultului Bisericii 
Ortodoxe este realizată în prezenţa crucii lui Hristos, atunci 
crucea ocupă un rol esenţial în mântuirea credincioşilor. 
Biserica, laboratorul în care cei ce cred în Hristos se 
mântuiesc, are în cruce un element definitoriu. Biserica, 
trupul lui Hristos, trebuie să rămână ca şi El, în starea de 
jertfă permanentă, răstignită pe crucea Sa, moartă păcatului şi 
dăruită de sine în totală ascultare lui Dumnezeu. 

Puterea sfinţitoare a crucii nu este autonomă în raport 
cu lucrarea Sfântului Duh, ci este eficientă doar când Duhul 
Sfânt este chemat şi prezent: 

„Dar sfinţirea apei cu care se stropesc de cele mai 
multe ori toate spre sfinţire se face nu numai prin 
scufundarea crucii în ea, ci şi prin chemarea Duhului 
Sfânt. Energiile necreate aduse în creaţie de Duhul 
Sfânt coboară prin mijlocirea crucii, căci prin cruce s- 
a frânt şi se frânge puterea păcatului născut din 
iubirea de plăcere trupească şi din afirmarea 
neînfrânată a mândriei; crucea face loc în fiinţa 
noastră energiei Duhului Sfânt, prin faptul că ea 
înseamnă moartea făpturii în afirmarea ei autonomă 
faţă de Dumnezeu. Duhul Sfânt nu pnevmatizează 
creaţia fără cruce. Crucea deschide calea Duhului 
Sfânt. Crucea e uşa spre raiul, sau spre centrul vieţii 
în Dumnezeu. Dar această viaţă este plină de Duhul 
Sfânt. între cruce şi Duhul Sfânt e o legătură 
indisolubilă, pe baza legăturii indisolubile dintre 
Hristos cel Răstignit şi Duhul Sfânt. Nu se poate 
obţine Duhul Sfânt unde nu se rezistă faţă de păcate 
prin cruce. ” 595 

Crucea lui Hristos este un element capital pentru 
mântuire, căci înseamnă înfrânarea de la păcate şi moartea 
păcatului, iar cei ce se mântuiesc trebuie să fie curăţaţi de 
păcate. Cei care se mântuiesc poartă, ca un steag de biruinţă, 
crucea: 


595 D. Stăniloae, Crucea în teologia şi cultul Bisericii Ortodoxe... p. 412. 

„Crucea e sfântă şi sfinţitoare prin excelenţă, pentru 
că dă puterea înfrânării de la păcat. Dar sfinţirea 
dobândită prin cruce îşi are izvorul şi încoronarea în 
Duhul Sfânt. însăşi sfinţirea crucii se săvârşeşte prin 
lucrarea Duhului Sfânt care vine în ea cu energiile Lui 
necreate, care a lucrat şi în trupul lui Hristos pe 
cruce, biruind moartea.” 596 

Am îndrăzni să afirmăm că în toate lucrările 
mântuitoare pe care Hristos le face în lume, prin relaţia 
perihoretică dintre Persoanele Sfintei Treimi, sunt prezenţi şi 
Tatăl şi Sfântul Duh. Deşi lucrarea este a Fiului, El este ajutat 
cu dragoste de Duhul şi este nedespărţit de dragostea şi 
acordul Tatălui. 

Prin sfinţire, adică prin primirea energiilor Duhului 
Sfânt, arată Părintele Stăniloae: 

„(...) obiectul făcut în semnul crucii se pune în 
legătură cu crucea pe care S-a răstignit Hristos şi 
primeşte puterea acesteia.” 597 

Părintele arată că înţelesurile crucii sunt trei: 1) crucea 
pe care s-a răstignit Domnul Hristos; 2) crucea sfinţită prin 
Duhul lui Hristos, 3) crucea ca putere de mortificare a 
păcatului prin care ne înfrânăm de la lucrarea celor rele şi prin 
care răbdăm suferinţele pe care, păcătuind, ni le atragem 
asupra noastră. 

Crucea este mântuitoare omului dar şi creaţiei în 
general, căci Dumnezeu doreşte să mântuiască pe om care să 
îndumnezeiască creaţia şi s-o aducă la El ca jertfă bineplăcută. 
în legătură cu acest fapt Părintele Stăniloae arată că: 

„Căci Hristos n-a urmărit să ridice prin cruce la 
această stare numai firea credinciosului individual, ci 
toată firea. ” 598 

Părintele Stăniloae arată că între cruce şi mântuirea 
noastră este o legătură indisolubilă, căci trebuie să venim la 


596 D. Stăniloae, Crucea în teologia şi cultul Bisericii Ortodoxe... p. 412. 

597 D. Stăniloae, Crucea în teologia şi cultul Bisericii Ortodoxe... p. 413. 

59S D. Stăniloae, Crucea în teologia şi cultul Bisericii Ortodoxe... p. 413. 

Hristos prin înfrânarea de la păcate, prin lucrarea virtuţilor şi a 
poruncilor, deci printr-o oarecare „suferinţă”. Dacă mântuirea 
noastră ar fi înafara acestei cruci, atunci: 

„învierea noastră nu s-ar lega interior de o 
mortificare a păcatului nostru şi a pornirilor noastre 
inferioare, de o ridicare a spiritului nostru spre ea, ci 
ar veni ca un fapt magic din exterior. ” 599 Şi: „ Ca să ne 
împărtăşim toţi de învierea Lui, noi trebuie să 
participă şi la crucea Lui, ca drum spre înviere, ca 
drum al spiritualizării. ” 600 

Fiind păcătoşi, dorim să alegem calea Lui Hristos fără a 
participa la crucea Sa. Şi din cauza păcătoşeniei noastre chiar 
îndrăznim uneori să cugetăm că n-ar fi perfectă calea Sa, căci 
este una ce aduce o oarecare suferinţă. Dar Hristos nu ne 
obligă să-I urmăm, ci ne lasă libertatea de a alege. Şi atunci, 
dacă vrem cu adevărat să-I urmăm, de ce cârtim? 

Redăm în continuare un pasaj mai extins din aserţiunile 
Părintelui Stăniloae privitoare la cruce, toate imprimate de o 
profundă omenitate creştin ortodoxă: 

„Crucea înseamnă în cugetarea şi viaţa creştină orice 
luptă cu răul, cu păcatul din noi, cu izvoarele posibile 
ale păcatului, cu egoismul, orice luptă pentru 
curăţirea fiinţei noastre curgătoare de nămolul 
gândurilor şi simţirilor tulburi şi întinate, pentru a o 
face izvor limpede de viaţă lăuntrică şi exterioară. 
Crucea este înfrânarea de la pornirile rele şi urâte, de 
la lăcomia nestăpânită şi egoistă, de la plăcerea care 
descompune, de la mânie şi invidie, de la ura de fraţi, 
de la bârfire şi de la toată fapta neiubitoare ce vrem 
să o săvârşim faţă de aţii. 

Ca atare crucea înseamnă tăria bărbătească a 
voinţei înţelepte şi a minţii bine intenţionate în faţa 
valurilor pornirilor inferioare din noi. Crucea 
înseamnă rezistenţă împotriva asalturilor acestor 
porniri, înfrânare de la tot ce ne ispiteşte cu o plăcere 
momentană, dar cu urmări rele pentru noi şi pentru 


599 D. Stăniloae, Crucea în teologia şi cultul Bisericii Ortodoxe... p. 413. 

600 D. Stăniloae, Crucea în teologia şi cultul Bisericii Ortodoxe... p. 415. 

alţii. Crucea înseamnă răbdare în purtarea unor 
greutăţi şi încercări de care nu putem să scăpăm prin 
acte pripite, ci ni le îngăduim şi mai mult Crucea 
înseam-nă cumpătul şi înţelepciune a în felul de a 
răspun-de la ofensele şi faptele nedrepte ale altora. 
Crucea înseamnă, cu un cuvânt, stăpânirea de sine, 
care întruneşte în ea înţelepciunea, forţa voinţei şi 
buna intenţie în toate. Crucea e acţiune sau 
înfrănarea de la o acţiune din vederea largă a 
legăturilor fiecărui moment în care suntem puşi cu 
momentele viitoare ale vieţii noastre cu viaţa altora. 
Crucea cuprinde în sine şi un înţeles de suferinţă şi de 
multe ori oamenii se opresc mai ales la acest înţeles 
de suferinţă al ei. Dar crucea înseamnă şi suferinţă 
numai întrucât e înfrânare de la voluptatea unor 
plăceri care pricinuiesc descompunerea fiinţei 
noastre, de la dulceaţa răzbunărilor care otrăvesc 
viaţa noastră, de la satisfacţia unor lovituri date 
altora din invidie, dar care ne lasă răsucindu-se în 
chinuri propria fiinţă. Dacă socotim că aceste plăceri 
sunt amestecate cu otrăvuri pentru noi înşine, deci că 
ele se vor dovedi de scurtă durată şi de suprafaţă, 
fiind urmate de remuşcări dureroase, de neputinţe 
apăsătoare şi de necazuri grele, ne vom da seama că 
crucea, ajutându-ne să le evităm, nu e propriu-zis 
producătoare de suferinţe, ci mai degrabă ne scapă 
de suferinţa anevoie de vindecat a căderilor, a 
dezarticulărilor prelungite uneori în veşnicie, şi ne 
prilejuieşte ridicarea la adevăratele bucurii” 601 ; şi: 
„Domnul Hristos şi-a arătat prezenţa dureroasă a 
crucii pentru Sine, dar şi mai mult pentru oameni, în 
ochii Săi înlăcrimaţi. Şi durerea pentru oamenii care 
se pierd în veci n-a încetat odată cu moartea pe cruce 
ci e mereu actuală. Aceasta o spune în mod tainic 
Mântuitorul când zice că nu va mai avea deplina 
bucurie să se ospăteze spiritual cu toţi cei mântuiţi 
decât în împărăţia lui Dumnezeu (Mt. 22, 16). ” 602 


601 D. Stăniloae, Crucea în teologia şi cultul Bisericii Ortodoxe, p. 417. 

602 D. Stăniloae, ”De ce şi cum ne facem semnul crucii'’, România Liberă, 25. 02. 1990. 

Crucea este definitorie pentru modul în care creştinii 
ortodocşi primesc în cugetele şi în inima lor pe Hristos. 
Părintele Stăniloae afirmă în acest sens că: 

„Nu putem gândi şi simţi pe Hristos fără durerea Lui, 
ca o cruce prelungită, pentru păcatele noastre. Nu-L 
putem cugeta nepăsător faţă de noi, netrăitor 
continuu al crucii Sale pentru noi. ” 603 

Biserica are crucea prezentă în toate activităţile ei cultice 
deoarece ea, Biserica, este mediul mântuitor în care suntem 
curăţaţi de păcate, suntem sfinţiţi, suntem mântuiţi. Astfel: 

„Din spălarea noastră de păcate rezultă şi practica 
Bisericii de a sfinţi, în slujbele şi binecuvântările ei, 
toate prin cruce, pe care Hristos şi-a vărsat sângele şi 
continuă să trăiască mereu simţirea acestei vărsări a 
Lui.” 604 

Creştinii Ortodocşi se însemnează cu semnul crucii într- 
un gest simbolic ce însoţeşte toate evenimentele cultice dar şi 
cele din viaţa privată, căci prin această însemnare cu semnul 
crucii se solicită prezenţa şi lucrarea lui Hristos şi a Sfântului 
Duh, dar se şi exprimă credinţa credincioşilor în faptul că acest 
ajutor va fi cu siguranţă acordat. Părintele Stăniloae arată că: 

„(...) însemnăndu-ne cu semnul crucii, cu cele trei 
degete unite care reprezintă Sfânta Treime şi 
găndindu-ne că facem acest semn la sângele lui 
Hristos care în acel moment ne spală lăcrimând cu 
bunăvoirea Tatălui şi însoţirea Sfântului Duh. 
Făcăndu-ne semnul crucii ne silim să întipărim în noi 
pe Hristos care ne spală cu sângele cu sângele Lui, 
cu durerea Lui pentru noi. Să întipărim în capul 
nostru ca mădular al gândirii, în inimă ca mădular al 
simţirii, în mâinile noastre ca mădulare ale activităţii, 
începând cu cea dreaptă de la umărul drept, care 
înseamnă că prin dreapta începem toate activităţile 
noastre, pe Hristos care ne spală de păcate şi ne 
întăreşte împotriva lor în unire cu Tatăl şi cu Sfântul 


603 D. Stăniloae, ”De ce şi cum ne facem semnul crucii'’, România Liberă, 25. 02. 1990. 

604 D. Stăniloae, ”De ce şi cum ne facem semnul crucii", România Liberă, 25. 02. 1990. 

Duh. De la Tatăl pornind iniţiativa ca gândire, Fiul 
ducănd-o până la jertfa prin simţire, iar Duhul Sfânt 
prelungind-o în practica vieţii noastre. ” 605 

Credinciosul care vrea să se mântuiască trebuie să 
lucreze poruncile Mântuitorului, care a arăta că pe calea 
mântuirii, crucea este indispensabilă: 

„Şi cel ce nu-şi ia crucea şi nu-Mi urmează Mie nu 
este vrednic de Mine” 606 ; „Vinde toate câte ai şi le împarte 
săracilor şi vei avea comoară în ceruri; şi vino 
de urmează Mie” 607 ; „Mergi, vinde tot ce ai, dă săracilor şi 
vei avea comoară în cer; şi apoi, luând crucea, vino 
şi urmează Mie.” 608 


IV. 4. Transparenţa Bisericii în viaţa sacramentală 609 

Părintele Stăniloae spune că a face parte din Biserică 
înseamnă a face parte din trupul lui Hristos, a-L primi pe 
Hristos drept Cap. Biserica este: 

„(...) transparentă pentru Hristos. Această 
transparenţă e şi un dat, şi o misiune, o îndatorire.” 610 

Transparenţa Bisericii pentru Hristos înseamnă că 
Biserica ni-L arată pe Hristos, că în Biserică, cei care cred şi 
lucrează credinţa, văd pe Hristos. Această transparenţă a 
Bisericii înseamnă şi că Hristos poate fi văzut în credincioşii 
Bisericii, El „trece” în cei care cred şi „se sălăşluieşte” în ei. 

Părintele arată că numele dat Bisericii în Noul 
Testament, SKKĂeoia : 

„(...) o desemnează ca pe comunitatea celor chemaţi 
din lume la Hristos, sau în jurul Lui” 611 (...) ”Această 


605 D. Stăniloae, ”De ce şi cum ne facem semnul crucii". România Liberă, 25. 02. 1990. 

606 Matei 10, 38. 

607 Luca 18,22. 

608 Marcu 10,21. 

609 Titlu luat de la Dumitru Stăniloae, „Transparenţa Bisericii în viaţa sacramentală”, 
Ortodoxia , nr. 4, 1970. 

610 D. Stăniloae, „Transparenţa Bisericii în viaţa sacramentală”... p. 501. 

611 D. Stăniloae, „Transparenţa Bisericii în viaţa sacramentală”... p. 501. 

comunitate nu s-ar putea înţelege fără Hristos ca 
izvorul ei de viaţă şi ca centrul tuturor preocupărilor 
ei. Cei care fac parte din ea trăiesc această 
concentrare a privirilor lor sufleteşti spre Hristos. 
Privirile lor spirituale sunt aţintite spre El, întrucât 
cred în El ca Fiul lui Dumnezeu cel întrupat şi înviat, 
care le asigură viaţa eternă şi prin aceasta dă un 
sens deplin vieţii lor. ” 612 

Biserica, această congregaţie a credincioşilor care se 
adună şi săvârşesc ori participă la cultul religios în numele lui 
Hristos, trebuie să-şi menţină calitatea sa de scară către cer, 
către mântuire, acolo unde toţi credincioşii trebuie să fie 
îndemnaţi să ajungă. Biserica trebuie să evite să fie trasă în 
gâlceava anarhică a lumescului ca să nu fie mai pe urmă 
covârşită de lumesc: 

„O Biserică în care s-ar slăbi această concentrare a 
privirilor tuturor membrilor ei spre Hristos ca centrul 
lor şi aceste priviri s-ar îndrepta spre scopuri 
pământeşti, ar slăbi ca Biserică, devenind o societate 
cu un accentuat caracter autonom. în definiţia 
Bisericii intră ca factor esenţial referirea ei la Hristos 
ca la centrul ei. ” 613 

Pentru a rămâne mântuitoare Biserica trebuie în primul 
rând să rămână transparentă lui Hristos, pe Care să-L aibă 
drept Domn căruia I se jertfeşte din tot sufletul, din toată 
inima, din toată puterea şi din tot cugetul. Biserica trebuie să 
acumuleze jertfelnicie şi comoară în cer şi toate celelalte i se 
vor adăuga ei: 

„Biserica numai întrucât uită, aşa-zicând, de ea şi se 
preocupă în mod esenţial de Hristos este Biserică. 
Asemănarea Bisericii cu o mireasă a lui Hristos şi a 
Lui cu mirele ei reliefează în modul cel mai accentuat 
această preocupare esenţială şi absorbitoare a 
Bisericii de Hristos, această continuă autodepăşire a 


612 D. Stăniloae, „Transparenţa Bisericii în viaţa sacramentală”... p. 502. 

613 D. Stăniloae, „Transparenţa Bisericii în viaţa sacramentală”... p. 502. 

ei” 614 ; „Membri Bisericii sunt stăpâniţi în primul rând 
şi în mod esenţial de Hristos şi numai de aceea 
formează Biserica” 615 ; „Nu din a fi împreună rezultă 
a fi în Hristos, ci din a fi în acelaşi Hristos rezultă a fi 
împreună peste tot.” 616 

Intrarea în comuniune cu Hristos nu poate avea loc 
decât în Biserica Sa. în Sfintele Taine, Biserica devine 
transparentă pentru Hristos pe care-L arată credincioşilor. 
Când numim pe Hristos Cap al Bisericii, aceasta înseamnă pe 
cale de consecinţă că Biserica este trup al lui Hristos, iar 
credincioşii, membri ai Bisericii, sunt mădulare ale trupului lui 
Hristos. Credincioşii devin mădulare ale Trupului lui Hristos 
prin Botez, prin care ei sunt: „împreună sădiţi în Hristos” 617 . 

Părintele Stăniloae arată că în credincioşi este reflectat 
Hristos care a înviat dar şi Hristos care a murit pe cruce: 

„(...) e o participare a lor la moartea şi învierea 
Lui” 618 . (...) „Moartea lui Hristos în aspectul ei etic e 
permanentă în El. El e ca om într-o stare de predare 
continuă faţă de Tatăl şi această stare o iradiază în 
credincioşi. Iar starea Lui de înviere comportând se 
asemenea o stare spiritual-etică în El, iradiază 
această stare de înnoire spirituală şi în 
credincioşi. ” 619 

Moartea şi învierea lui Hristos se extind în credincioşi 
prin activitatea sacramentală a Bisericii, schimbându-le 
acestora sufletele, curăţindu-i de păcate, făcându-i ca prin 
primirea morţii şi a învierii Domnului Iisus Hristos să moară şi 
ei păcatelor pentru a învia virtuţilor. 

La Botez, ca primă Taină a iniţierii credinciosului, a 
primirii lui în Biserica lui Hristos, are loc sădirea în credincios: 

„(...) a forţei învierii lui Hristos, care e o forţă nu 
numai etică, ci şi ontologică, o punere a firii pe drumul 


614 D. Stăniloae, „Transparenţa Bisericii în viaţa sacramentală”... p. 502. 

615 D. Stăniloae, „Transparenţa Bisericii în viaţa sacramentală”... p. 502. 

616 D. Stăniloae, „Transparenţa Bisericii în viaţa sacramentală”... p. 502. 

617 D. Stăniloae, „Transparenţa Bisericii în viaţa sacramentală”... p. 502. 

618 D. Stăniloae, „Transparenţa Bisericii în viaţa sacramentală”... p. 504. 

învierii prin înnoirea vieţii. E nu numai o fană etică, ci 
şi ontologică, pentru că nu se aşteaptă numai de la 
efortul omului, ci se pune o bază de sus pentru acest 
efort, deşi acest efort al omului e necesar şi el.” 620 

Moartea lui Hristos pe cruce nu a fost datorată 
păcatului, căci El a fost fără de păcat, ci moartea Sa a fost o 
totală predare voii Tatălui, iar în urma învierii, Hristos a ridicat 
firea omului, natura Sa umană, la dreapta Tatălui, arătând 
mântuirea şi pregătindu-ne mântuirea. 

Prin Botez credincioşii primesc duhovniceşte un chip 

nou: 

„ Chipul lor cel nou e chipul lui Hristos imprimat în ei 
şi prin aceasta în Biserică. ” 621 

Biserica este prin credincioşii săi transparentă pentru 
Hristos, respectiv Hristos este văzut din trăirea virtuoasă a 
credincioşilor, din actele şi faptele lor creştineşti, din 
manifestarea dragostei lor faţă de aproapele, într-un cuvânt, 
din vieţuirea lor întru Hristos. Biserica devine transparentă 
pentru Hristos: 

„(...) prin subţierea umanului, care e însă totodată 
moarte a omului vechi îngroşat prin pofte şi pasiuni, e 
o stare de predare lui Dumnezeu şi semenilor, un 
sentiment fericit de absorbire, de scufundare în 
Dumnezeu, o conştiinţă care nu mai ştie decât de 
Dumnezeu, care trăieşte covârşitor bunătatea şi 
iubirea Lui şi iradierea lor din propria fiinţă. (...) 
Biserica e transparentă prin smerenia umanului din 
ea (...) Biserica e transparentă prin stăruinţa 
membrilor ei de a manifesta un spirit de (...) pace, de 
slujire, de iubire între ei şi faţă de toţi oamenii. 
Biserica e transparentă pentru Hristos prin 
bunătatea, prin bunăcuviinţa şi omenia membrilor 
săi, care înseamnă conştiinţa limitelor proprii şi a 
nemărginitei puteri şi bunătăţi a lui Dumnezeu şi a 


620 D. Stăniloae, „Transparenţa Bisericii în viaţa sacramentală”... pp. 506-507. 

621 D. Stăniloae, „Transparenţa Bisericii în viaţa sacramentală”... p. 508. 

valorii cu care i-a înzestrat Dumnezeu pe toţi 
oamenii. ” 622 

Cu cât „omenescul” devine mai „uman”, prin subţierea 
grosimii lumescului din el, cu atât credinciosul, ca parte a 
Bisericii, dar şi Biserica drept totalitate a credincioşilor, devin 
mai transparenţi pentru Hristos. 

Credincioşii ca mădulare ale Bisericii şi Biserica drept 
totalitate a credincioşilor, devin transparenţi lui Hristos prin 
săvârşirea tuturor Sfintelor Taine în Biserică. în acest sens 
Părintele Stăniloae arată că: 

„Euharistia (...) aşează în adâncul nostru chipul 
trupului vieţii viitoare” 623 . 

Credincioşii în Biserică sunt în comuniune între ei şi cu 
Hristos care-i conduce pe cale strâmtă a mântuirii, în calitatea 
Sa de Cap al Bisericii Sale. Părintele Stăniloae arată că Hristos 
este prezent în Biserică şi în credincioşi, ca mădulare ale 
Bisericii Sale: 

„Biserica se constituie şi trăieşte ca o pluralitate 
organică de subiecte, în mers spre moarte şi spre 
înviere, având drept cap şi izvor al acestei mişcări în 
ea pe Hristos şi în acest sens fiind transparentă 
pentru Hristos. ” 624 

Biserica este transparentă: 

„(...) frumuseţii lui Hristos reflectată prin ea.” 625 

Biserica are un caracter universal şi întrucât promovează 
valori etice şi ontologice universale ale umanului, valori care 
definesc umanitatea către care Hristos îi cheamă pe 
credincioşi, umanitate care s-a realizat în El în mod plenar şi 
absolut: 


622 D. Stăniloae, „Transparenţa Bisericii în viaţa sacramentală”... p. 509. 

623 D. Stăniloae, „Transparenţa Bisericii în viaţa sacramentală”... p. 510. 

624 D. Stăniloae, „Transparenţa Bisericii în viaţa sacramentală”... p. 510. 

„Lumina Bisericii e lumina lui Hristos reflectată în ea. 
Hristos e lumina lumii prin învăţătura Sa, dar 
aceasta numai pentru că e însuşi lumina prin 
Persoana şi exemplul Lui, învăţătura lui nefăcănd 
decât să tălmăcească Persoana Sa şi modul Său de a 

fi »626 

Simbolul universal al Bisericii lui Hristos este Crucea 
Sa, prin care Biserica se defineşte ca locaş al luptei în 
comuniune împotriva păcatului pentru mântuirea 
credincioşilor: 

„Crucea înălţată pe vârfurile locaşurilor bisericeşti, 
smerite totuşi, arată lumii întregi direcţia spre cer şi 
mijlocul de înălţare spre cer: moartea pentru pornirile 
inferioare şi egoiste, din puterea morţii lui Hristos.” 627 

Părintele Stăniloae compară transparenţa Bisericii lui 
Hristos pentru Hristos cu o prismă prin care trecând lumina 
sfântă şi sfinţitoare a Treimii, se împarte în infinitele nuanţe ale 
mântuirii individualizate, pentru fiecare credincios în parte şi, 
totuşi, aceeaşi în adevărul ei: 

„Lumina lui Hristos se revarsă prin această prismă 
transparentă care e casa lui Dumnezeu. De pe 
această smerită înălţime şi în lumina care cade din 
cer asupra ei şi prin ea se revarsă peste toate, ea le 
vede toate în sensul lor adevărat, îmbrăcate în acest 
sens unitar şi suprem. Lumina aceasta îi îmbrăţişează 
pe toţi şi prin Biserica însăşi îi îmbrăţişează în 
interesul şi dragostea ei pe toţi. Mai mult, Biserica se 
înţelege pe ea însăşi în legătură cu lumea întreagă şi 
cu străduinţele ei, vede frumuseţea luminii cereşti 
numai întrucât ea luminează peisajele spirituale ale 
lumii, în continuă îmbogăţire prin eforturile omeneşti. 
(...) Frumuseţea Bisericii pune în relief frumuseţea 
lumii şi câştigă ea însăşi din frumuseţea în continuă 
creştere şi îmbogăţire spirituală a lumii. Există o 
interdependenţă între Biserică şi lume, pentru că 


626 D. Stăniloae, „Transparenţa Bisericii în viaţa sacramentală”... p. 515. 

627 D. Stăniloae, „Transparenţa Bisericii în viaţa sacramentală”... p. 515. 

Dumnezeu însuşi creând lumea şi-a făcut dependentă 
de lume revelarea sa, Informa accesibilă a spiritului 
uman. ” 628 

Părintele defineşte Biserica şi ca fiind mântuitoare 
deoarece: 

„Biserica gândită din veci în planul lui Dumnezeu cu 
privire la lume, a primit primul ei fundament în 
unitatea între oameni întreolaltă şi între ei şi 
Dumnezeu în Paradis. Dar acest fundament, slăbit 
prin păcat, a fost refăcut şi perfecţionat prin Hristos 
în care Dumnezeu s-a unit în mod nedespărţit cu 
omul şi pe toţi oamenii i-a unit virtual cu Sine. ” 629 

Nu suntem aici de acord cu folosirea termenului de 
perfecţionat, căci ar implica trăsătura de a fi imperfectă a 
creaţiei lui Dumnezeu. Mai degrabă Hristos a venit să reveleze 
omului calităţi pe care Dumnezeu, în momentul creaţiei, le-a 
pus în om, dar de care omul le-a „uitat” în urma păcatului 
strămoşesc, în acelaşi mod în care şi azi oamenii alungă prin 
păcat, harul primit la Sfântul Botez, în străfundurile sufletului 
lor, acolo unde nu-1 mai pot simţi. 

Transparenţa Bisericii arată pe Hristos celor care voiesc 
să se mântuiască, El fiind: „Calea, Adevărul şi Viaţa” 630 . 
Transparenţa Bisericii pentru Hristos este mântuitoare pentru 
credincioşi. 


628 D. Stăniloae, „Transparenţa Bisericii în viaţa sacramentală”... p. 515. 

629 D. Stăniloae, „Transparenţa Bisericii în viaţa sacramentală”... p. 515. 

630 loan 14, 6: „lisus i-a zis: Eu sunt Calea, Adevărul şi Viaţa. Nimeni nu vine la Tatăl Meu 
decât prin Mine”. 

V. FIINŢA UMANĂ CA BISERICĂ ŞI PERSOANA 
UMANĂ CA PREOT AL EI 631 

Când credincioşii vin la Biserică pentru a participa la 
Sfânta Liturghie, ei îşi actualizează şi îşi pun în lucrare preoţia 
generală primită prin Taina Sfântului Botez. în acest sens 
Părintele Stăniloae arată că: 

„Adunarea fiinţelor umane în biserica propriu-zisă le 
ajută acestora să-şi împlinească funcţia lor 
preoţească în cadrul creaţiunii cosmice, pentru că 
prin Liturghia din Biserică ele realizează înfiinţa lor o 
înaintare explicită şi conştientă spre Dumnezeu Cel 
aflat pe Sfânta Masă din altar şi o înaintare 
sufletească a unora spre alţii. Dar nu ajunge ca 
credinciosul să înainteze numai în locaşul bisericesc 
spre Hristos Cel din altar, ci trebuie să devină el 
însuşi locaş bisericesc propriu-zis spre starea 
preoţească - şi în calitatea aceasta putând să 
slujească lui Dumnezeu ca preot în creaţiunea 
cosmică. ” 632 

Trupul credinciosului trebuie să devină prin curăţie şi 
lucrare „templu al Duhului Sfânt”, unde slujeşte ca preot, 
slăvind pe Dumnezeu, sufletul credinciosului. Inima 
credinciosului trebuie să devină altarul unde are loc epicleza, 
unde Prea-Scump Trupul şi Preasfânt Sângele lui Hristos sunt 
celebrate continuu iar Hristos devine una cu credinciosul şi 
credinciosul se află în comuniune cu Hristos. 

Comuniunea la Liturghie este dată de faptul că în 
inimile credincioşilor prezenţi „se află acelaşi Dumnezeu care se 
află şi în inimile celorlalţi credincios f 633 . Faptul că credincioşii 
se deschid Duhului Sfânt şi lui Hristos, îi face pe credincioşi să 
se deschidă unii altora, având ca mediu participarea la Sfânta 
Liturghie. 

Prin Liturghie credincioşii adunaţi în Biserica lui Hristos 
primesc în ei infinitatea Sfintei Treimi şi sunt trecuţi în 


631 Titlu preluat de la Dumitru Stăniloae, Spiritualitate şi comuniune în Liturghia Ortodoxă, 
Editura Institutului Biblic şi de Misiune al Bisericii Ortodoxe Române, Bucureşti, 2001. 

632 D. Stăniloae, Spiritualitate şi comuniune în Liturghia Ortodoxă... p. 34. 

633 D. Stăniloae, Spiritualitate şi comuniune în Liturghia Ortodoxă... p. 34. 

infinitatea Sfintei Treimi, în mântuire. Părintele Stăniloae 
afirmă despre infinit că: 

„(...) este fundamentul atotputernic al creaţiunii.” 634 

Descriind pe om ca biserică a lui Hristos, Părintele 
Stăniloae arată că: 

„Despre omul ca biserică a scris foarte lămurit Marcu 
Ascetul. Omul credincios e şi el o biserică actualizată 
pe măsura credinţei lui, în care el însuşi oferă 
darurile sale lui Hristos. Dar ceea ce e de remarcat 
este că Sfântul Marcu Ascetul vede preoţia persoanei 
umane strâns legată şi dependentă de arhieria 
centrală a lui Hristos. E ceea ce are loc şi în Liturghia 
din locaşul bisericesc, unde Cel ce se aduce jertfă, 
pentru a se împărtăşi de ea cei de faţă, prin preotul 
văzut, este Hristos, Arhiereul nevăzut. ” 635 

Dar ce putem dărui lui Hristos, ca jertfă bine-primită în 
biserica sufletului nostru şi pe altarul inimii noastre, ca 
răspuns la iubirea Sa mântuitoare? Iată ce ne spune Părintele 
Stăniloae: 


„(...) El ne-a dat bunurile naturii şi pe unii altora ca 
daruri, (iar, n.n.) noi am nesocotit datoria de a le 
aduce şi de a ne aduce lui Dumnezeu şi unii 
altora. ”’ 636 


Iată deci ce trebuie să aducem în liturghia continuă a 
vieţii, în credinţă, drept daruri lui Dumnezeu, întru Duhul 
Sfânt şi prin mijlocirea Fiului: pe noi înşine. 

Citând pe Sfântul Chirii al Alexandriei, Părintele 
Stăniloae dă o definiţie foarte concisă a mântuirii, pe care o 
parafrazăm aici: 

„(a, n.n.) intra în Tatăl, (...) deci (a ne, n.n. ) 

mântui” 637 . 


634 D. Stăniloae, Spiritualitate şi comuniune în Liturghia Ortodoxă... p. 35. 

635 D. Stăniloae, Spiritualitate şi comuniune în Liturghia Ortodoxă... p. 36. 

636 D. Stăniloae, Spiritualitate şi comuniune în Liturghia Ortodoxă... p. 36. 

637 D. Stăniloae, Spiritualitate şi comuniune în Liturghia Ortodoxă... p. 36. 

Dar pentru această intrare în Tatăl, pentru această 
reîntoarcere la sursa din care am venit în lume, trebuie ca noi 
să fim permanent: 

„(...) în stare de jertfă curată, depăşind orice 
egoism. ” 638 

Starea de jertfă curată necesară mântuirii, respectiv 
intrării în Tatăl: 

„(...) nu o putem dobândi decât în Hristos, Cel ce a 
primit crucea pentru noi, renunţând la Sine. El ne ia 
în Sine şi ne prezintă Tatălui ca jertfă curată, izvor a 
toată iubirea. ” 639 


Părintele arată că atunci când Hristos mijloceşte pentru 
noi la Tatăl, pentru mântuirea noastră, atunci când ne ia în 
Sine pentru a ne dărui Tatălui, el nu face asta nesocotind 
libertatea noastră - El nu ne forţează să mergem pe calea 
mântuirii. Iar atunci când ne prezintă Tatălui, ca jertfă curată 
de iubire, El are calitatea de Arhiereu, iar nouă ne rămâne 
calitatea de preot prin care care oficiem propria noastră jertfă. 

Dar ce este aceea ce trebuie să aducem noi drept jertfă? 
Iată ce spune Psalmistul: „jertfa lui Dumnezeu, duhul umilit, 
inima înfrântă şi smerită” 640 , pe care „Dumnezeu nu o va 
urgisi' 641 . 

Părintele vorbeşte şi de o „hirotonire” a noastră, a 
credincioşilor laici, de către Arhiereul Hristos, ca preoţi, căci 
Hristos: 


„(...) întemeind, susţinând şi ducând la eficienţă 
deplină preoţia noastră prin arhieria Lui, se face şi în 
interiorul nostru. în acest interior se află Hristos ca 
Arhiereu al bisericii noastre lăuntrice şi împreună cu 
El suntem şi noi preoţi în ea. ” 642 


638 D. Stăniloae, Spiritualitate şi comuniune în Liturghia Ortodoxă... p. 36. 

639 D. Stăniloae, Spiritualitate şi comuniune în Liturghia Ortodoxă... p. 36. 

640 Psalm 50, 18: „Jertfa lui Dumnezeu: duhul umilit; inima înfrântă şi smerită Dumnezeu nu 
o va urgisi”. 

641 D. Stăniloae, Spiritualitate şi comuniune în Liturghia Ortodoxă... p. 36. 

64 ~ D. Stăniloae, Spiritualitate şi comuniune în Liturghia Ortodoxă... p. 37. 

Părintele Stăniloae citează pe Sfântul Marcu Ascetul, 
care arată o modalitate concretă, în care acest altar dedicat lui 
Hristos, din interiorul nostru, trebuie să funcţioneze: 

„(...) noi oferim lui Hristos, aflat în interiorul inimii 
noastre ca într-un altar, toate gândurile noastre, din 
primul moment al apariţiei lor, înainte de a fi muşcate 
de fiara poftei sau a mâniei. Prin aceste gânduri 
trăim o viaţă închinată lui Hristos, dar în legătură cu 
lumea de afară, deci nu lipsită de efect sfirtţitor şi 
asupra acesteia. ” 643 

îmbunătăţirea noastră prin curăţie, apropierea noastră 
tot mai mult de Hristos, predarea noastră tot mai deplină lui 
Dumnezeu, extind împărăţia lui Dumnezeu în noi şi prin noi în 
lume. Lumea este îmbunătăţită şi transfigurată prin credinţa şi 
prin lucrarea noastră, pentru a o aduce în dar Creatorului. 

Tema comuniunii, a unităţii care se realizează prin 
urmarea căii către Hristos, prin lucrarea Bisericii Sale, 
Părintele Stăniloae o prezintă de această dată astfel: 

„Prin această liturghie interioară se realizează şi în 
biserica fiinţei noastre o unificare a tuturor mişcărilor 
şi tendinţelor omului credincios între ele, şi a lui cu 
Dumnezeu. Şi ea ajută, la rândul ei, la unificarea 
fiecărei fiinţe umane cu celelalte în Dumnezeu 644 , în 
activitatea sa în cadrul creaţiunii cosmice, 
intensificând pe cea din locaşul bisericesc în sens 
strict, pe care, pe de altă parte, se susţine. Căci un 
om neunificat în sine - unificare ce nu se poate 
împlini decât în Dumnezeu - nu se poate unifica nici 
cu ceilalţi. ” 645 


Aducerea gândurilor noastre ca jertfe bine primite, lui 
Dumnezeu, presupune ca aceste gânduri să fie curate, 


643 D. Stăniloae, Spiritualitate şi comuniune în Liturghia Ortodoxă... p. 37. 

644 Credem că rămânând separaţi de semeni, din cauza egoismului nostru, refuzăm planul lui 
Dumnezeu din veci, acela de a unifica întreaga creaţie îndumnezeită în El, şi deci 
respingem pe Dumnezeu. Atunci, făcând aşa, cum îi suntem credincioşi Lui? 

645 D. Stăniloae, Spiritualitate şi comuniune în Liturghia Ortodoxă... p. 39. 

respectiv să prezinte „raţiunile lui Dumnezeu din lucruri ’ 646 , 
arătându-ne şi noi, ca sursă a acestor gânduri, curaţi de 
patimile care le-ar perverti. 

Părintele Stăniloae ne spune că Hristos, în calitatea Sa 
de Arhiereu al bisericii din inimile noastre, nu are o atitudine 
pasivă, doar de primire a jertfei de iubire şi de gânduri curate 
pe care noi o aducem, ci El se dăruieşte nouă împărtăşindu-ne 
de El: 


„Dar lucrarea arhierească a lui Hristos din inima 
noastră nu se restrânge numai a primirea gândurilor 
noastre şi a fiinţei noastre însăşi, ci se arată şi într-o 
împărtăşire a noastră de El. Aceasta pentru că în 
orice iubire adevărată are loc o predare reciprocă. Iar 
împărtăşania este un act de iubire reciprocă între 
credincios şi Hristos. (...) în aceasta trăieşte omul cea 
mai negrăită taină. ” 647 648 

Părintele Stăniloae arată că din puterea sfinţeniei şi 
curăţiei lui Hristos, cei care se împărtăşesc de El, primesc 
puterea de a se curăţi şi sunt curăţiţi în măsura în care ei se 
deschid acestei puteri a Lui: 

„(...) pentru că sângele Său e curat de orice patimă 
(sufletească), ne dă şi nouă odată cu acest sânge 
curat viaţa Sa curată şi veşnic durabilă, unită cu a 
Tatălui, mântuind viaţa noastră de orice boală a 
păcatului şi întărindu-ne, când Dumnezeu vrea să 
mai trăim pe pământ, chiar trupeşte (I Cor. 11, 
30). ” 649 


646 Sfântul Maxim Mărturisitorul, Răspuns celor ce se îndoiesc de Dumnezeiescul Botez , PG 
65, col. 996. 

647 D. Stăniloae, Spiritualitate şi comuniune în Liturghia Ortodoxă... p. 40. 

648 Părintele Stăniloae citează pe Calist Patriarhul: „Când mintea vede pe în Hristos adevărul 
în chip unitar (trecând peste mulţimea raţiunilor curate ale lucrurilor predate Lui (notă 
Dumitru Stăniloae), e vremea de a tăcea (Eccl. 3, 7). Căci e vremea în care se bea 
nectarul dumnezeiesc al bucuriei şi al veseliei duhovniceşti; e vremea vederilor de taină 
şi a împărtăşirii de lucrurile mai presus de fire. De fapt, atunci mintea vede limpede 
potirul din mâna Domnului, plin de vinul amestecării neamestecate (al dumnezeirii şi 
omenităţii unite neamestecat în persoana, deci şi în sângele lui Hristos, notă Dumitru 
Stăniloae). (sesizăm aici un deosebit de frumos oximoron: "amestecarea neamestecată”, 
n.n.). 

649 D. Stăniloae, Spiritualitate şi comuniune în Liturghia Ortodoxă... p. 41. 

împărtăşirea de Dumnezeu este una a aproprierii 
neapropiate, căci fiinţa lui Dumnezeu nu poate fi cunoscută de 
mintea omenească. Omul poate cunoaşte - şi asta doar în 
măsura sporirii sale duhovniceşti - numai lucrarea energiilor 
necreate. în acest sens Părintele Stăniloae arată că: 

„Nici în locaşul uman al lui Dumnezeu, nici în cel 
cosmic, nici în cel liturgic propriu-zis, împărtăşirea de 
Dumnezeu nu poate ajunge la capăt în aceste 
locaşuri ale lui Dumnezeu, împărtăşindu-se de El, 
experiem infinitatea Lui. în toate ne întâlnim cu 
infinitatea, căci împărtăş indu-ne de El ne dăm seama 
că viaţa Lui depăşeşte infinit ceea ce putem primi. Şi 
aceasta întreţine setea noastră de a primi tot mai 
mult de la El.’” 650 651 

Părintele Stăniloae, de la înălţimea înduhovnicirii sfinţiei 
sale, arată că una dintre scăderile teologiei creştine este aceea 
de a nu fi precizat îndeajuns de clar cum are loc 
îndumnezeirea creaţiei prin aducerea ei la starea de unire 
deplină cu Dumnezeu: 

„Dacă înaintarea creaţiunii ca întreg spre desăvârşire 
în timpul de faţă nu este în învăţătura creştină atât de 
clară, dat fiind sfârşitul prin care avem să trecem 
spre a ajunge la o desăvârşire în Dumnezeu, sau la o 
desfiinţare totală a distanţării de Dumnezeu, aceeaşi 
învăţătură dă ca un fapt deplin clar desăvârşirea 
noastră în viaţa viitoare. ” 652 

Omul trebuie să aducă drept jertfă efortul său personal 
de înduhovnicire prin lucrarea poruncilor şi a faptelor bune, 
însă acest efort nu are loc izolat, ci el devine eficient când are 
loc în comuniunea Bisericii. 


650 D. Stăniloae, Spiritualitate şi comuniune în Liturghia Ortodoxă... p. 42. 

651 Părintele Stăniloae citează versuri ale Sfântului loan Noul Teolog, care exprimă astfel 
însetarea de împărtăşirea cu Hristos: „(...) mi se pare că nu beau deloc // Deşi apa e toată 
în gura mea, // pentru că eu doresc să am tot, // Eu sunt totdeauna ca un cerşetor, // Când 
posed totul cu adevărat, // Fiind unit cu puţinul pe care-1 beau”. 

652 D. Stăniloae, Spiritualitate şi comuniune în Liturghia Ortodoxă... p. 43. 

„Liturghia personală a omului” are loc în armonia 
liturghiei care se săvârşeşte în întreaga creaţie: 

„(...) această liturghie personală, insul credincios nu 
o efectuează rupt de creaţiunea cosmică şi de 
comunitatea umană. Etapa curăţirii de patimi şi a 
deprinderii virtuţilor, ce culminează în iubire, şi a 
cunoaşterii lui Dumnezeu din creaţiune, din sine şi din 
semenii săi, se efectuează nu numai prin legătura cu 
Dumnezeu prin credinţă şi prin rugăciune, ci şi prin 
îndeplinirea datoriilor faţă de semeni prin lucrarea sa 
asupra creaţiunii. ” 653 

Părintele Stăniloae evidenţiază locul familiei ca prim plan 
al acţiunii mântuitoare a credinciosului asupra semenilor şi 
asupra creaţiei. Este de remarcat perspectiva eschatologică 
şi soteriologică în care Părintele Stăniloae vede cu atâta 
naturaleţe familia: 

„Dar între insul personal şi creaţiune cosmică şi 
semenii săi, primul loc îl ocupă familia lui. Căci 
înaintarea spre Dumnezeu nu e un privilegiu exclusiv 
al monahilor (de altfel şi aceştia au obştea monahală 
drept familie). Astfel persoana umană are datoria de 
a face şi din casa sa un locaş al lui Dumnezeu, prin 
care să înainteze spre unirea cu Hristos, într-o slujire, 
sau într-o liturghie care să-l ducă tot mai aproape de 
El. ” 654 

Liturghia familiei constă în trăirea de către membri ei a 
unei vieţi creştineşti în care să pună în practică învăţătura 
creştină: 


„Membri familiei sunt chemaţi să-şi dea în acest scop 
în primul rând lor un ajutor reciproc. Ei sunt chemaţi 
să-şi ierte greşelile ce le săvârşesc ca oameni, să se 
îndemne cu cuvântul şi cu pilda la ferirea de lucruri 


653 D. Stăniloae, Spiritualitate şi comuniune în Liturghia Ortodoxă... p. 43. 

654 D. Stăniloae, Spiritualitate şi comuniune în Liturghia Ortodoxă, 2001, p. 44. 

urâte, să se ajute în cele bune, să se îngrijească unul 
de altul şi să se îndemne cu pilda la rugăciune.” 655 

Iată că Părintele Dumitru Stăniloae arată că mântuirea 
are loc în cele trei biserici, care toate trebuie să se dăruiască 
lui Hristos, să-I fie lui altare în care El, în calitatea Sa de 
Arhiereu cosmic, să fie prezent şi să co-săvârşească Liturghia 
împreună cu credincioşii: în Biserica locaş de rugăciune unde 
se săvârşeşte Sfânta Liturghie, în biserica mai mică a familiei 
prin liturghia practică a lucrării binelui şi în biserica interioară 
a omului prin jertfirea de sine şi predarea în dragoste curată 
lui Dumnezeu. 


655 D. Stăniloae, Spiritualitate şi comuniune în Liturghia Ortodoxă, 2001, p. 44. 

VI. COMUNIUNEA SI IUBIREA - CĂILE MÂNTUIRII 

9 


VI. 1. Comunitate prin iubire 656 

Părintele Stăniloae atunci când învaţă despre mântuire, 
indiferent de tema abordată în scrierile sfinţiei sale, rosteşte 
constant adevărul de căpătâi al creştinismului, formulat de 
Sfântul Ciprian, conform căreia: 

„(...) în afară de Biserică nu există mântuire.” 657 

Şi cum ar putea să fie altfel, căci dacă credem că în 
Biserică şi prin Biserică este prezent şi lucrează Hristos prin 
Duhul Sfânt, unde am putea în altă parte să căutăm 
mântuirea, decât în Biserică, unde se află Izvorul mântuirii? 

Pentru a ilustra rugăciunea în comuniune şi în 
comunitate a Bisericii, Părintele Dumitru Stăniloae citează pe 
Homiakov: „Biserica se roagă pentru toţi şi toţi se roagă pentru 
toţi, dar rugăciunea noastră trebuie să fie o expresie adevărată 
a iubirii, nu numai o rugăciune în cuvinte. întrucât însă nu 
putem să-i iubim pe toţi, ne rugăm pentru aceia pe care îi iubim 
şi rugăciunea noastră nu trebuie să fie făţarnică; dar noi cerem 
lui Dumnezeu ca să ni se dea putinţa să-i iubim pe toţi şi să ne 
rugăm nefăţarnic pentru toţi... Adevărata rugăciune este 
iubire” 65 *. 

Părintele Stăniloae arată că cea mai definitorie 
caracteristică a Bisericii este aceea de comuniune (catolicitate 
în greacă, sobornicitate în slavonă) şi spune despre această 
caracteristică faptul că: 

„(...) este cel mai definitoriu element al ei şi cel mai 
eficient în opera de mântuire” 659 ; „o condiţie esenţială 
a mântuirii noastre. ” 660 

Părintele Stăniloae ne îndeamnă să nu rămânem în 
postura fariseică de teoretizare a comuniunii, ci să trecem la 


656 Titlu luat de la Dumitru Stăniloae, "Comunitate prin iubire", Ortodoxia , nr. 1 / 1963. 

657 D. Stăniloae, „Comunitate prin iubire”... p. 52. 

658 Ibidem, p. 53. Părintele Stăniloae citează din lucrarea Die Eiheit der Kirche, în 
„Ostchliches Christentum. Dokumente”. Herausgegeben von Nikolai v. Bubnoff und 
Hand Ehrenberg. II Philosophie. C. H. Beckshe Verlagsbuch-handlung, Miimchen, 1925, 
p. 21-24. 

659 D. Stăniloae, „Comunitate prin iubire”... p. 54. 

660 D. Stăniloae, „Comunitate prin iubire”... p. 54. 

realizarea cu fapta a acestei comuniuni în Biserică, aceasta 
fiind calea pe care putem avansa spre mântuire: 


„Biserica noastră are potenţial condiţiile unei 
comuniuni perfecte şi de câte ori se găsesc credincioşi 
care îşi iau în serios chemarea lor de creştini duc la 
actualizare aceste condiţii. Căci în cele spirituale, în 
lucrurile în care are un rol important şi voinţa, pe de o 
parte totul e dat, pe de alta totul e realizat. Şi numai 
în măsura în care le realizăm, le cunoaştem prin 
experienţă („cu lucrul”, cum zic bătrânii traducători ai 
cănilor duhovniceşti) (...) Biserica, pe de o parte e un 
dat perfect, o comunitate perfectă, pe de alta e 
misiunea noastră să o realizăm ca o asemenea 
comuniune. ” 661 

Nu este suficient, arată Părintele Stăniloae, să ne 
clamăm, să ne declarăm verbal, teoretic, ortodoxia, ci trebuie 
să o punem în operă prin viaţa de comuniune de zi cu zi: 

„Noi accentuăm foarte mult "ortodoxia” Bisericii, dar 
făcând aceasta noi scoatem în relief numai 
premisele, acceptate de noi cu mintea, ale vieţii de 
comuniune. Rămâne însă în faţa noastră necontenit 

cerinţa de a desfăşura practic şi multiplu, într- 
un mod mereu mai deplin, «ortodoxia» afirmată, 

adevărul credinţei, datul revelaţiei şi al tradiţiei, într-o 
plenitudine mereu neterminată a comuniunii, adică 
misiunea de a dezvolta prin lucrarea noastră tot mai 
mult datul divin pentru noi. ” 662 

Iată cum exprimă Părintele Stăniloae porunca lui 
Dumnezeu pentru comuniune: 

„(...) Dumnezeu cere să ne arătăm dragostea către 
toţi oamenii, între toţi oamenii. ” 663 

Credem că participarea Bisericii la viaţa societăţii umane 
este esenţială, căci izolarea ar duce la dispariţia în timp a 


661 D. Stăniloae, „Comunitate prin iubire”... p. 54. 

662 D. Stăniloae, „Comunitate prin iubire”... p. 54. 

663 D. Stăniloae, „Comunitate prin iubire”... p. 55. 

208 



Bisericii. Biserica este pentru om şi nu omul pentru Biserică, 
în acelaşi spirit în care Mântuitorul spune: „Şi le zicea lor: 
Sâmbăta a fost făcută pentru om, iar 

nu omul pentru sâmbătă” 664 , căci altfel se alunecă în excese ca 
acelea ale Inchiziţiei, ori ale Catolicismului Misionar care a 
distrus civilizaţii întregi în America Latină, iar acum acceptă, 
de dragul expansiunii cu orice preţ, amestecarea aşa-ziselor 
credinţe locale (evident păgâne) cu creştinismul într-un melanj 
ameţitor şi sincretic şi, credem, deloc mântuitor. însă, prea 
marea implicare în cele temporale nu trebuie să coboare 
Biserica prea mult în imanent, legătura ei cu Dumnezeu 
rămânând doar una teoretică, intelectuală, şi nici nu trebuie ca 
Biserica să se implice în gâlceava lumescului. Iată cum descrie 
Părintele Stăniloae participarea Bisericii la societate: 

„Biserica niciodată n-a înţeles că trebuie să închidă 
pe credincioşii săi într-o comunitate preocupată 
exclusiv de problemele de credinţă, ci întrucât aceştia 
sunt şi ei fiinţe omeneşti reale, vrea să contribuie la 
creşterea lor spre a deveni factori folositori ai 
comunităţii umane deschise vieţii largi, preocupată de 
toate problemele existenţei. între viaţa de comuniune 
a credincioşilor în Biserică şi viaţa lor de comunitate 
cu toţi oamenii, cu planurile multiple ale existenţei 
concrete, trebuie să fie un raport de vase 
comunicante. ” 665 

Exprimarea necesităţii comuniunii este o constantă în 
teologie Părintelui Stăniloae, care vede o legătură intrinsecă 
între comuniune şi capacitatea credincioşilor de a fi mădulare 
ale adevărului: 

„Unde lipseşte comuniunea domneşte minciuna, 
paravanul sub care se ascunde mereu un ins de 
altul. Integrarea inşilor într-o unitate reală, într-o 
comunitate închegată, se dovedeşte prin faptul că 
spun adevărul în iubire, spre zidire reciprocă. ” 666 


Marcu 2, 27. 

665 D. Stăniloae, „Comunitate prin iubire”... p. 55. 

666 D. Stăniloae, „Comunitate prin iubire”... p. 56. 

Părintele Stăniloae exprimă credinţa sfinţiei sale în 
caracterul mântuitor al faptului de a arăta cuiva greşelile pe 
care le face, căci altfel: 

„Cocoloşirea faptelor rele ale cuiva creează raporturi 
nesincere, de ipocrizie, de clevetire în ascuns, lasă 
răul să se dezvolte, slăbeşte legătura de dragoste 
între membri comunităţii. ” 667 

Vedem aici o mare dificultate de a armoniza, cu cele 
afirmate de Părintele Stăniloae, porunca: „Nu judecaţi, ca să nu 
fiţi judecaţii ” 668 ca şi sfatul unui părinte al pustiei: ”Dacă nu 
poţi să nu gândeşti, măcar nu spune, şi dacă nu poţi să nu spui, 
măcar nu facel” Deducem de aici insurmontabilele dificultăţi cu 
care părinţii duhovnici se confruntă şi care nu pot fi depăşite 
decât cu ajutorul Duhului Sfânt prezent la Taina Spovedaniei. 

Părintele aduce argumente istorice din evoluţia Bisericii 
care atestă faptul că intrarea în Biserică a oamenilor bogaţi a 
dus la apariţia dezbinării şi trage concluzia următoare: 

„Cauza principală a slăbirii comuniunii între 
credincioşi a fost alipirea la bunurile materiale (,..)” 669 

Iată cum descrie Părintele Stăniloae individualismul 
social, aşa cum era prezentat în romanele secolului XX: 

„(...) orice ridicare a unui individ la o situaţie 
economică, socială deosebită, se face împotriva 
societăţii, în dispreţ faţă de ea, iar societatea, dacă 
poate, i se opune prin toate mijloacele, iar când nu 
mai poate îl adulează, însă în mod ipocrit, pândind 
un moment de slăbire a celui ce s-a ridicat, ca să-i 
dea la cap 670 . Societatea e constituită din indivizi 
care se pândesc reciproc, caută să se înşele, să se 


667 D. Stăniloae, „Comunitate prin iubire”... p. 56. 

668 Matei 7, 1. 

669 D. Stăniloae, „Comunitate prin iubire”... pp. 57-58. 

670 Avem aici unul dintre deosebit de rarele exemple de utilizare de către Părintele Dumitru 
Stăniloae a limbajului colocvial, ales în acest caz pentru o mai mare impresie asupra 
cititorului şi pentru redarea cât mai fidelă a fenomenului descris. 

exploateze. Aceşti indivizi fac însă corp comun când 
se iveşte unul mai tare ca ei toţi.” 671 


VI. 2. Biserica în sensul locaş de largă comuniune cu 
Hristos 672 

în româneşte, spune Părintele Stăniloae, cuvântul 
Biserică vine de la Basilica ceea ce înseamnă casa împăratului 
Hristos. Iar Ecclesia: „(...) e gruparea, sau totalitatea celor 
chemaţi de Hristos, ca să vieţuiască în El” 673 : 

„Chemarea s-a făcut prin puterea harului (Gal. I, 6, 
15), printr-o atracţie mai presus de fire exercitată 
asupra omului. Ea se produce din puterea jertfei lui 
Hristos şi cei chemaţi primesc prin chemare 
’făgăduirtţa moştenirii veşnice” (Evr. 9, 15). Dar la 
împlinirea acestei făgăduinţe ajungem alergând spre 
ea ca spre ţinta noastră finală, care e prin aceasta şi 
o răsplată a efortului care ni se cere odată cu 
chemarea (Filip. 3, 15) (...) Iată deci că şi termenul 
greco-latin de ecclesia implică în sine prezenţa şi 
harul lui Hristos. Şi deşi el se referă direct la Biserică 
în sens de comuniune, el s-a extins încă din timpul 
Noului Testament în sensul de locaş. ” 674 

Prin rostirea cuvântului Biserică, arată Părintele 
Stăniloae: 


„întocmai ca şi sfântul apostol Pavel, tot aşa şi 
creştinii de azi, (...) subînţeleg prezenţa şi lucrarea 
Domnului Iisus Hristos în ea, fie că vorbesc de locaşul 
bisericesc în care se adună comunitatea locală a celor de 
aceeaşi credinţă, fie de larga şi continua comuniune 
bisericească. ” 675 


671 D. Stăniloae, „Comunitate prin iubire”... p. 59. 

67 ~ Titlu preluat de la Dumitru Stăniloae, „Biserica în sensul locaş şi de largă de largă 
comuniune cu Hristos”, Ortodoxia , nr. 3 / 1982. 

673 D. Stăniloae, „Biserica în sensul locaş şi de largă de largă comuniune cu Hristos”... p. 
337. 

674 D. Stăniloae, „Biserica în sensul locaş şi de largă de largă comuniune cu Hristos”... p. 

337. 

675 D. Stăniloae, „Biserica în sensul locaş şi de largă de largă comuniune cu Hristos”... p. 

338. 

Lucrarea lui Hristos în Biserică este continua Sa jertfă, 
pe care o aduce Tatălui, pentru mântuirea oamenilor. Jertfa 
lui Hristos ţine laolaltă (în unitate) Biserica: 

„Dacă Hristos nu S-ar aduce jertfă în locaşurile 
bisericeşti, dacă nu S-ar împărtăşi în ele prin trupul şi 
sângele Său jertfite şi prin harul tuturor Tainelor, 
membrilor comunităţii din fiecare locaş, El n-ar fi 
prezent şi lucrător în larga comuniune 
bisericească. ” 676 


Biserica nu trebuie gândită niciodată înafară de Hristos, 
Capul ei. Părintele Stăniloae arată că: 

„(...) noi vedem ca şi Sfântul Pavel că nici 
comunitatea nu poate fi despărţită de locaş, nici 
locaşul de comunitate, şi amândouă de larga 
comuniune bisericească. Căci în toate aplicările, 
Biserica are drept viaţă a ei pe Hristos, pornind de la 
comuniunea unită cu Hristos în locaşul bisericesc. ” 677 

Caracterul mântuitor al Bisericii rezidă din plinătatea 
adevărului ei. Ştirbirea, fie oricât de puţin, a plinătăţii 
adevărului, eliminarea, din slavă deşartă, a unor aspecte care 
nu ne convin, încercarea de a primi parţial Revelaţia, nu sunt 
deloc mântuitoare. Hristos este acolo unde ne cheamă El si 
nu acolo unde credem noi că-L forţăm să vină; Hristos este 
în Biserica Sa. Pe Hristos îl primim tot sau nu-L primim 
deloc. Părintele Stăniloae arată referitor la cei care părăsesc 
Biserica lui Hristos pentru a-L căuta în alte părţi faptul că: 

„Denominaţiunile creştine au părăsit cuvântul de 
biserică pentru locaş nu numai ca numire, ci şi în 
sensul care implică prezenţa lui Hristos în acest 
locaş. Aceasta pentru că au părăsit credinţa că pe 
Hristos îl primesc prin Taine, că Tainele sunt 
mijloacele prin care Se împărtăşeşte comunităţii, într- 

676 D. Stăniloae, „Biserica în sensul locaş şi de largă de largă comuniune cu Hristos”... p. 
337. 

677 D. Stăniloae, „Biserica în sensul locaş şi de largă de largă comuniune cu Hristos”... p. 
337. 

un locaş sau altul, Hristos. Ei au înlocuit biserica cu 
”casă de adunare”, rol pe care îl poate avea orice fel 
de casă. Hristos nu e mai prezent, pentru ele, în 
locaşul bisericesc decât în orice fel de casă şi în orice 
fel de loc, odată ce El nu se mai împărtăşeşte în mod 
special prin Taine. Pentru aceste denominaţiuni, nici 
”casa” nu mai este biserică, pentru că nu mai este 
Hristos în ea într-un mod special, nici ”adunarea” 
nu mai este biserică, pentru că nu se mai 
împărtăşeşte cu Hristos în ”casa de adunare”.” 678 

Mai mult: 

„Unele din aceste denominaţiuni au pierdut înţelesul 
hristologic al Bisericii şi nesocotesc mântuirea adusă 
de Hristos prin înviere şi comunicată nouă prin Taine. 
Când văd pe dreptcredincioşii în Hristos intrând în 
biserică, ei spun că intră într-o capişte idolească, 
pentru că nu cred în prezenţa euharistică a lui 
Hristos în ea. în realitate eu sunt cei ce intră în ”casa 
lor de adunare” ca în orice casă, întrucât nu mai au 
pe Hristos în ea” 679 . 


Hristos la Cina cea de Taină instituie Taina Euharistiei şi 
Sfânta împărtăşanie şi le cere ucenicilor să o săvârşească în 
amintirea Sa, poruncindu-le: „faceţi’. în legătură cu aceasta 
Părintele Stăniloae arată faptul că porunca Mântuitorului se 
adresează comunităţii apostolilor: 

„Iar pluralul ”s-o faceţi” are două sensuri: a) s-o facă 
fiecare apostol şi urmaşii lui; b) dar s-o facă având în 
jurul lui o comunitate, cum erau ucenicii în jurul lui 
Hristos, toţi împreună, nu în izolare. ” 680 

Preotul şi episcopul, săvârşind Taina Euharistiei, în 
prezenţa adunării credincioşilor (Sinaxei), au dumnezeiasca 


678 D. Stăniloae, „Biserica în sensul locaş şi de largă de largă comuniune cu Hristos”... pp. 
339-339. 

67Q D. Stăniloae, „Biserica în sensul locaş şi de largă de largă comuniune cu Hristos”... p. 
339. 

680 D. Stăniloae, „Biserica în sensul locaş şi de largă de largă comuniune cu Hristos”... p. 
339. 

demnitate de a mijloci venirea lui Hristos şi a Duhului Sfânt în 
Biserică, asupra credincioşilor. Astfel, preotul sau episcopul, 
zice Părintele: 

„(...) e investit numai cu puterea de a prilejui prin 
rugăciunea sa, ca şi Hristos, prefacerea pâinii şi a 
vinului în trupul şi sângele lui Hristos şi de a le 
împărtăşi pe acestea credincioşilor, nu de a se şi 
preface el însuşi în acestea cum S-a prefăcut Hristos. 
Iar în momentul împărtăşirii sale, el trece din rolul 
unic de săvârşitor al Tainei, sau de reprezentant în 
oarecare privinţă a lui Hristos, şi în acela de primitor 
al lui Hristos, ca şi ceilalţi credincioşi. ” 681 
„Rolul lui (al preotului, n.n.) se reduce numai la acela 
de organ vizibil prin care Hristos însuşi preface în 
mod nevăzut pâinea şi vinul în trupul şi sângele Său, 
sau prin care Hristos însuşi se aduce jertfă pe Sine 
însuşişi nu pe altcineva (...)” 682 

Părintele Stăniloae arată că cele trei condiţii absolut 
necesare pentru ca credincioşii dintr-o localitate să se poată 
împărtăşi de trupul şi sângele lui Hristos sunt următoarele: 

„(...) un locaş, un preot, un altar sau o sfântă masă. 
Iar întrucât jertfa lui Hristos s-a adus pe cruce, 
amintirea lui Hristos ca întâlnire reală cu El în stare 
de jertfă se concretizează ca însoţită de semnul crucii 
(...) ” 683 

Legat de Biserica lui Hristos, Biserică ce s-a „întrupat” şi 
se „întrupează” în continuare, prin întruparea lui Hristos în 
credincioşii Săi, Părintele Stăniloae arată că ea a fost 
prefigurată încă de Vechiul Testament, însă ea devine evidentă 
drept creaţie a lui Hristos, în calitatea Sa de Cuvânt al lui 
Dumnezeu, care vine în lume pentru a oferi întregii creaţii 
mântuirea prin întoarcerea la Creator: 


681 

682 

683 


D. Stăniloae, „Biserica în sensul locaş şi de largă de largă comuniune cu Hristos”... p. 
340. 


D. Stăniloae, „Biserica în sensul locaş şi de largă de largă comuniune cu Hristos”... p. 
340. 


D. Stăniloae, „Biserica în sensul locaş şi de largă de largă comuniune cu Hristos”... p. 
340. 

„(...) Părinţii Bisericii au văzut în modelul cortului de 
pe Sinai un model fie al locaşului bisericesc creştin 
(...) fie al Bisericii universale. Dar au văzut în acest 
cort de pe Sinai totodată o prefigurare spirituală a 
însuşi Cuvântului dumnezeiesc, în care se cuprind 
înainte de creaţie chipurile tuturor creaturilor, iar 
după creaţie şi opera de mântuire a lui Hristos, înseşi 
creaturile adunate în El. ” 684 

De fiecare dată când vorbim despre Biserica lui Hristos, 
nu trebuie să uităm nici un moment că Biserica nu este doar 
„ceea ce se vede” pe pământ, ci are şi partea sfântă, formată 
din îngerii Domnului şi din sfinţii Săi. în acest sens, Părintele 
Stăniloae citează pe Eusebiu de Cezarea care ne vorbeşte 
despre Biserica pământească drept: „înfăţişare văzută a 
Bisericii nevăzute (X, 4, 21)” 685 . 

Am putea spune că Biserica lui Dumnezeu a existat încă 
de la facere, căci Dumnezeu a fost prezent permanent în lume, 
chiar dacă puterea oamenilor de a-L recepta, înainte de 
Hristos, a fost mult mai redusă. însă după întruparea lui 
Hristos, chemarea la mântuire, chemarea la venirea şi dăruirea 
de sine şi la îndumnezeire, primeşte o nouă intensitate. 
Părintele Stăniloae arată că: 

„Dumnezeu Cuvântul ne învăluie pe toţi, ca un locaş 
general, ne cuprinde pe toţi, încă înainte de întrupare, 
jertfa şi învierea Lui. Cortul de pe Sinai e cortul 
neîntrupat în Care se cuprind toate ca într-un locaş 
al întregii creaţii, căci aceasta nu e despărţită de 
Dumnezeu, de Cuvântul, prin care s-au creat toate 
cele văzute şi nevăzute. ” 686 

Remarcăm referitor la cele de mai sus că aici Părintele 
Stăniloae completează ceea ce ecleziologia afirmă îndeobşte, 
anume că Biserica se constituie prin întrupare, viaţa sfântă a 


684 D. Stăniloae, „Biserica în sensul locaş şi de largă de largă comuniune cu Hristos”... p. 

340. 

685 D. Stăniloae, „Biserica în sensul locaş şi de largă de largă comuniune cu Hristos”... p. 

341. 

686 D. Stăniloae, „Biserica în sensul locaş şi de largă de largă comuniune cu Hristos”... p. 
341. 

Mântuitorului în lume, Răstignire şi moarte pe cruce, înviere, 
înălţarea la ceruri şi Pogorârea Duhului Sfânt. Din cele de mai 
sus rezultă că Dumnezeu la creaţie îşi face Biserica Sa, în toate 
cele trei accepţiuni pe care Părintele Stăniloae le acordă 
cuvântului Biserică, respectiv creaţia ca biserică universală, 
familia ca biserică restrânsă şi omul ca biserică; şi Dumnezeu 
este permanent prezent în această Biserică a Sa, pe care n-o 
părăseşte niciodată. 

Venirea lui Hristos Dumnezeu nu este un fenomen 
accidental, un fenomen de „disperare” datorat faptului că 
Dumnezeu riscă să dea greş cu creaţia şi cu omul, ci este 
continuarea planului din veci al lui Dumnezeu, de mântuire a 
creaţiei şi a omului, prin care El vine tot mai aproape şi tot mai 
văzut, îndumnezeind tot mai mult prin tot mai apropiata Sa 
venire: 

„Două sunt scopurile pe care le urmăreşte Dumnezeu- 
Cuvântul cu făpturile pe care le cuprinde în Sine ca 
un cort: a) Să le aducă la unitate, şi b) să le imprime 
dispoziţia de jertfă. Primul scop n-ar putea fi înfăptuit 
fără al doilea. Cine nu renunţă la sine dăruindu-se 
lui Dumnezeu şi semenilor săi, nu poate realiza 
unitatea între sine, Dumnezeu şi ceilalţi oameni. De 
aceea deja cortul Vechiului Testament, ca prefigurare 
simbolică a lui Hristos, era nu numai punctul de 
unitate pentru tot poporul Israel ci şi un loc de jertfe 
pentru toţi membri acestui popor. ” 687 

Un „simptom” al mântuirii este comuniunea între 
credincioşi, care se realizează în cadrul Bisericii dar continuă şi 
în lume, comuniune care pe de o parte îi aduce pe toţi în 
Hristos şi pe de altă parte se realizează prin prezenţa în ei a lui 
Hristos: 


„(...) împărtăşirea de acelaşi Hristos jertfit pentru toţi 
realizează o unitate maximă între ei, nu numai prin 
faptul că primesc toţi acelaşi trup şi sânge pe care le 
are El, ci şi prin faptul că prin aceasta se întăreşte în 


687 D. Stăniloae, „Biserica în sensul locaş şi de largă de largă comuniune cu Hristos”... p. 
342. 

ei dispoziţia de jertfă, de părăsire a egoismului, de 
predare lui Dumnezeu şi semenilor. ” 688 

Cei care cred în Hristos trebuie să moară păcatului, iar 
această putere o iau din puterea morţii lui Hristos. Murind 
păcatului, creştinii mor lor înşişi şi se dăruiesc spre viaţa 
veşnică în Hristos. Părintele Stăniloae arată că creştinii trebuie 
să fie: 

„(...) murind lor înşişi din puterea morţii lui 
Hristos. ” 689 


Iată cum descrie Părintele Stăniloae modul în care se 
realizează comuniunea tuturor credincioşilor creştini şi a 
bisericilor / locaşurilor creştine: 

„Prin împărtăşirea de acelaşi Hristos, în starea Lui 
permanentă de jertfă, se depăşeşte nu numai 
despărţirea dintre membrii comunităţii dintr-un 
anumit locaş bisericesc, ci dintre toate comunităţile 
aflate în diferite locaşuri bisericeşti în care se 
mărturiseşte aceeaşi dreaptă şi integrală credinţă în 
Hristos. (...) Toţi se unesc în Acelaşi Hristos, Care e 
temelia nespaţială a spaţiului. Ba chiar dacă în 
diferitele locaşuri bisericeşti credincioşii nu se 
împărtăşesc în acelaşi timp, ei depăşesc şi timpul, 
întrucât Hristos de Care se împărtăşesc e pururi în 
starea de jertfă în care li Se împărtăşeşte (. ,.)” 690 691 

Creştinii nu se retrag din dialogul cu lumea, pentru că s- 
ar retrage de la sarcina lor de a îndumnezei creaţia. însă prin 
trăirea în Hristos şi în Biserica Sa, ei trăiesc, deşi fiind în timp 
şi spaţiu, în supratemporal şi supraspaţial. Deşi curge peste ei 
timpul şi sunt definiţi în spaţiu, cei care trăiesc în Hristos sunt 
conectaţi la Dumnezeire pregustând eternitatea. Creştinii au 


688 D. Stăniloae, „Biserica în sensul locaş şi de largă de largă comuniune cu Hristos”... p. 

342. 

68Q D. Stăniloae, „Biserica în sensul locaş şi de largă de largă comuniune cu Hristos”... p. 

343. 

690 D. Stăniloae, „Biserica în sensul locaş şi de largă de largă comuniune cu Hristos”... p. 
343. 

691 în pasajul citat Părintele Stăniloae creează un oximoron: „temelia nespaţială a spaţiului” 
cu profunde posibilităţi de dezvoltare teologică. 

această conştienţă acută că faptele săvârşite în istorie au 
repercusiuni eterne: 

„Propriu-zis această depăşire a spaţiului şi timpului 
nu este o uitare de viaţa noastră în spaţiu şi timp, ci 
ridicarea ei în planul netrecător şi deschis 
universalului. Responsabilităţile noastre impuse de 
timpul şi spaţiul proprii ale noastre şi împlinite sau 
neîmplinite în ele devin responsabilităţi cu 
repercusiuni eterne şi pentru toţi.” 692 

Părintele Stăniloae, mergând mai departe pe linia 
viziunii că Biserica este întreaga creaţie, întregul cosmos, vede 
jertfa lui Hristos ca elementul de coeziunii a întregii creaţii în 
Dumnezeu: 


„în sensul unei uniri a tuturor cu Acelaşi Hristos în 
permanenta stare de jertfă, ridicaţi cu adâncimea 
fiinţelor noastre dincolo de spaţiu şi timp, se vorbeşte 
de o Liturghie cerească, ce ia chip vizibil în liturghiile 
din diferitele biserici. Iar veşnicia şi nespaţialitatea în 
care ne ridicăm nu e golită de urmările vieţii noastre, 
aşa cu Hristos ca Om ridică în veşnicie şi 
nespaţialitate «amintirea» trăită a jertfei Sale. Ca 
atare Hristos Cel jertfit coexistă cu noi toţi în timpul şi 
spaţiul în care trăim, prelungindu-şi asupra noastră 
eficienţa acestei stări, sau în alt sens, făcându-ne 
părtaşi de veşnicia şi nespaţialitatea stării Sale de 
jertfă.” 692 

Sfânta Liturghie este elementul de coeziune care leagă 
partea văzută a creaţiei de partea nevăzută a ei. La nivel 
cosmic Arhiereul Hristos oficiază Liturghia care dă unitate 
întregii creaţii: 

„(...) prin Liturghie Hristos leagă cerul cu pământul. 
Prin ea Fiul lui Dumnezeu, făcut Om, jertfit, înviat şi 
înălţat, ne duce de-a lungul istoriei, pe toţi cei ce 

692 D. Stăniloae, „Biserica în sensul locaş şi de largă de largă comuniune cu Hristos”... pp. 

343-344. 

693 D. Stăniloae, „Biserica în sensul locaş şi de largă de largă comuniune cu Hristos”... p. 

344. 

vrem, spre Tatăl, unde S-a înălţat El. Căci El S-a 
înălţat la Tatăl nu pentru a petrece acolo despărţit de 
noi, ci pentru a ne trage şi pe noi la Tatăl. ” 694 

Hristos, arată Părintele Stăniloae, oficiază liturghia 
cosmică fiind permanent în stare de jertfă, iar credincioşii intră 
la mântuire, în unitatea Bisericii Sale, prin jertfa Sa: 

„Dar dacă toţi intrăm la Tatăl prin Fiul Său Cel 
întrupat şi jertfit, toţi găsim în acelaşi timp unitatea 
noastră în unirea cu El în stare de jertfă. în felul 
acesta toţi cei care se împărtăşesc de El în toate 
bisericile de aceeaşi dreaptă credinţă, formează 
unitatea Bisericii drept comuniune universală a celor 
ce cred astfel în El. ” 695 

Pâinea şi vinul sunt luate din creaţie, dar ele sunt 
transformate, prin pogorârea Duhului Sfânt, în Preascump 
Trupul şi Preasfânt Sângele Domnului Nostru Iisus Hristos, 
spre slava lui Dumnezeu Tatăl. Iată cum prin Liturghie creaţia 
este adusă la Creatorul ei, iar liturghia „leagă cerul şi 
pământul” 696 : 


„Iar pâinea şi vinul aduse de credincioşi, în 
succesiunea timpului, pentru a fi prefăcute în trupul 
şi sângele Domnului, sunt în acelaşi timp toată 
creaţiunea, ca dar al lui Dumnezeu, şi în solidaritate 
cu ea, fiinţa noastră, întoarsă ca darul nostru lui 
Dumnezeu, unindu-se împreună cu noi înşine, cu Fiul 
Cel Unul Născut şi întrupat al Tatălui. Toţi devenim 
astfel legaţi cu creaţiunea ce ni s-a dat, fii ai Tatălui, 
uniţi cu Fiul şi între noi. Această lucrare de unire a 
noastră cu Fiul şi între noi şi prin El cu Tatăl, se face 
în locaşuri bisericeşti, care, deşi multe, nu ne despart, 
dar nici nu ne confundă, aşa cum nici membrii 
comunităţii din fiecare locaş nu sunt despărţiţi, nici 


694 D. Stăniloae, „Biserica în sensul locaş şi de largă de largă comuniune cu Hristos”... p. 

344. 

695 D. Stăniloae, „Biserica în sensul locaş şi de largă de largă comuniune cu Hristos”... p. 

345. 

696 Vid supra, nota 674. 

confundaţi, ci uniţi fără confuzie în Acelaşi Hristos şi 
cu Acelaşi Tată” 697 . 


697 


D. Stăniloae, „Biserica în sensul locaş şi de largă de largă comuniune cu Hristos”... p. 
346. 

VII. MÂNTUIREA OMULUI ÎN BISERICĂ, 
ÎNŢELESURILE, ETAPELE ŞI CONDIŢIILE EI 

întreaga operă a lui Dumnezeu concretizată prin facerea 
lumii şi prin zidirea omului au ca scop dintotdeauna 
mântuirea creaţiei şi a omului, adică întoarcerea lor 
îndumnezeite, în sânul Creatorului lor. Părintele Stăniloae 
arată că: 


„Termenul principal folosit de Sfânta Scriptură şi de 
Tradiţia Bisericii pentru scopul şi rezultatul operei lui 
Hristos cu privire la om este acela de «mântuire». ” 698 

Dogmele Bisericii statuează şi ele că Hristos Dumnezeu 
vine în lume pentru a restaura omul, pentru a-1 face din nou 
în stare de a primi pe Dumnezeu ca Tată, deci pentru a-1 
mântui. Părintele Stăniloae menţionează că: 

”în Crezul niceo-constantinopolitan, Biserica 
mărturiseşte că Fiul lui Dumnezeu S-a întrupat, S-a 
răstignit, a înviat, S-a suit la ceruri şi şade de-a 
dreapta Tatălui „pentru noi oamenii şi pentru a 
noastră mântuire”. Ca împlinitor al acestei opere Iisus 
Hristos poartă apelativul de „Mântuitorul", apelativul 
cel mai frecvent alături de cel de „Domnul". Chiar 
numele „Iisus" înseamnă „Mântuitorul". ” 699 

Mântuirea este un proces în care omul se angrenează 
voluntar, în deplină libertate, dar în cursul căruia este 
susţinut de Duhul Sfânt şi de Hristos, proces care are loc în 
Biserică, în comuniune cu ceilalţi credincioşi. Prin mântuire ni 
se dăruieşte, spune Părintele Stăniloae, ajungerea în: „faza ei 
finală: învierea şi viaţa de veci” 700 . 

Părintele arată că mântuirea a fost de-a lungul timpului 
o temă centrală a teologiei, şi cum ar putea fi altfel dacă o 
privim în calitate de finalitate a planului lui Dumnezeu din 
veci. Tema mântuirii este o temă atotprezentă la Sfinţii Părinţi 
ai Bisericii, iar aceştia arată că mântuirea, ca proces, are 


698 Dumitru Stăniloae, Teologia Dogmatică Ortodoxă / B. Mântuirea omului în Biserică, 
înţelesurile, etapele şi condiţiile ei. Editura Institutului Biblic şi de Misiune Ortodoxă, 
Bucureşti, 1997, p. 156. 

699 Dumitru Stăniloae, Teologia Dogmatică Ortodoxă... p. 156. 

700 Dumitru Stăniloae, Teologia Dogmatică Ortodoxă... p. 156. 

anumite faze. Părintele Stăniloae arată în legătură cu acest 
fapt că: 


„(...) despre fazele mântuirii vorbesc sfinţii apostoli 
astfel: Iată unii din aceşti termeni: «moartea cu 
Hristos pentru păcat şi arvuna învierii şi a vieţii 
veşnice cu El» (Rom. 6, 4-5; 8, 11, 12; Col. 3, 1), 
«nimicirea trupului păcatului» şi «eliberarea din robia 
lui» (Rom. 6, 6-7), «viaţa» adevărată în Hristos pentru 
Dumnezeu (Rom. 6, 10; Gal. 2, 20; Fii. 1, 21), viaţa 
întru «sfinţenie» (Rom. 6, 19, 22; Col. 1, 22), locuirea 
lui Hristos şi a Duhului vieţii în cel mântuit (Rom. 8, 
9, 10, 11; I Cor. 3, 17; 6, 19), starea de fii ai lui 
Dumnezeu (Rom. 8, 14, 16, 17, 23; Gal. 4, 7); 
perspectiva măririi întru Hristos (Rom. 8, 18, 21), 
imprimarea chipului lui Hristos în cei mântuiţi, 
asemănarea cu Fiul lui Dumnezeu (Rom. 8, 29; Gal. 
4, 7; 3, 27), îmbrăcarea în Hristos (Rom. 8, 4), 
umblarea întru înnoirea vieţii (Rom. 4, 4), trăirea în 
Duhul, umblarea în Duhul (Gal. 5, 24), calitatea de 
mădulare ale lui Hristos, făcând parte din trupul Lui 
(I Cor. 12, 27), cuprinderea în vasul de lut al trupului 
a cunoştinţei măririi lui Dumnezeu (II Cor. 4, 6); 
făptură nouă în Hristos (II Cor. 5, 17), vieţuirea în 
dreptatea opusă fărădelegii (II Cor. 6, 14), 

comuniunea cu Tatăl şi cu Fiul (I In. 1, 2; I Cor. 1, 9), 
comuniunea Duhului Sfânt (II Cor. 13, 13), 
participarea la firea dumnezeiască (I Pt. 1, 4), 
apropierea de Tatăl prin Hristos (Efes. 2, 18), casnici 
ai lui Dumnezeu (Efes. 2, 19), pietre în locaşul lui 
Hristos (Efes. 2, 21-22; I Pt. 2, 5), înrădăcinaţi şi 
întemeiaţi în iubirea lui Hristos (Efes. 2, 18), născuţi 
a doua oară nu din sămânţă stricăcioasă, ci din 
Dumnezeu (I Pt. 1, 23; I In. 3, 9) etc.” 701 


La Botez omul primeşte în dar harul Duhului Sfanţ, 
care pune o dată pentru totdeauna pecetea sfinţeniei şi a 
descendentei dumnezeieşti în sufletul omului. Dacă cel 
botezat păcătuieşte, harul se retrage în străfundurile neştiute 
ale sufletului, dar nu se pierde niciodată. Dacă omul face fapte 


701 Dumitru Stăniloae, Teologia Dogmatică Ortodoxă... p. 156. 

bune, harul devine din ce în ce mai strălucitor în el şi omul 
devine tot mai transparent lui Hristos şi Duhului Sfânt, venind 
tot mai aproape de mântuire. Părintele Stăniloae ne spune în 
legătură cu aceasta că: 

„Starea de mântuire este obţinută de om prin har şi o 
dezvoltă prin fapte şi prin daruri în Biserică” 702 . 703 

Omul mântuit devine după chipul şi asemănarea lui 
Dumnezeu şi trăieşte întru Duhul Sfânt. 

Părintele arată că atunci când ne mântuim: 

„Trupul nostru e mort în ce priveşte pornirile spre 
păcat, dar tocmai prin aceasta e viu pentru simţirile 
curate, prin puterea Duhului lui Hristos cel mort şi 
înviat, Care locuieşte în noi. Pe acesta Duhul lui 
Hristos îl mişcă prin duhul său propriu care e înviat 
încă de acum în Hristos pentru a asimila dreptatea ce 
o are din Hristos. ” 704 

Cel care se mântuieşte, arată Părintele Stăniloae: 

„(...) are pe Hristos în el, îl are pe Acesta ca normă 
vie şi ca izvor de putere, şi de aceea poate trăi o viaţă 
de comuniune cu Hristos, din puterea lui Hristos” 705 . 

în contrast cu această viziune ortodoxă, în 
protestantism, arată Părintele Stăniloae: 

„Mântuirea omului n-a mai fost concepută ca 
efectuăndu-se printr-o continuă relaţie a lui cu 
Hristos, ci prin contravaloarea plătită printr-un act 
trecut pentru păcatele continui ale oamenilor. ” 706 


70 ~ Dumitru Stăniloae, Teologia Dogmatică Ortodoxă... p. 156. 

703 Părintele prezintă în contrast cu doctrina ortodoxă pe cea catolică şi pe cea protestantă. 
Iată cum descrie sfinţia sa „acordarea” mântuirii în Biserica Catolică: „In catolicism, 
graţia creată aflată intr-un depozit, la dispoziţia Bisericii - dar nelegată intim de fiinţa ei, 
ca trup tainic al lui Hristos, plină de trupul lui Hristos şi de Duhul Sfânt ce iradiază din 
El în cuprinsul ei şi în jurul ei -, a putut fi tratată şi ea ca o realitate de sine stătătoare”. 

704 Dumitru Stăniloae, Teologia Dogmatică Ortodoxă, p. 157. 

705 Dumitru Stăniloae, Teologia Dogmatică Ortodoxă... p. 157. 

706 Dumitru Stăniloae, Teologia Dogmatică Ortodoxă... p. 157. 

Desigur că dreptatea, ca stare a celui ce nu săvârşeşte 
păcate, este un simptom al mântuirii, dar ea nu poate avea loc 
înafara legăturii permanente cu Hristos, din puterea Căruia 
omul primeşte putere de a se elibera de păcat. Mântuirea 
înafara lui Hristos nu este posibilă. Părintele Stăniloae ne 
spune că: 


„Cel ce primeşte starea de dreptate prin Hristos are 
puterea să nu mai săvârşească păcatul, cum nu avea 
cel ce îşi căuta dreptatea prin faptele legii, deci cu 
puterile lui. (...) Hristos este în mine izvorul vieţii 
celei noi, fără de păcat, pentru că El însuşi este fără 
de păcat şi plin de viaţa dumnezeiască. ” 707 

Şi în acelaşi sens arată că: 

„Starea de dreptate nu este prin urmare un dar 
exterior, nici o stare de suprafaţă a omului... 
Mântuitorul ca Fiu şi chip al Tatălui, ca dreptate a 
Lui, S-a făcut şi dreptatea omului, pentru că a înălţat 
pe om de la rob, la fiu... Hristos personal este 
dreptatea omului, pentru că în El S-a dăruit omului 
Ipostasul dinainte de veci şi necreat” 708 . (...) „Această 
„dreptate” iradiază din trupul lui Hristos în toţi cei ce 
se alipesc Lui prin credinţă şi folosesc puterea ce le 
vine prin aceasta de a se face după chipul Lui.” 709 

Ortodoxia creştină păstrează interioritatea trăirii lui 
Hristos ca indispensabilă condiţie a mântuirii. Legătura de 
dragoste între Mântuitor şi credincioşii Săi se perpetuează în 
Biserica Ortodoxă, care-L vede pe Hristos viu, în stare de jertfă 
continuă, în stare de lucrare neîntreruptă pentru mântuirea 
omului. Hristos nu a venit doar să plătească datoria omului 
către Dumnezeu, să salveze onoarea unui Dumnezeu trădat de 
creatura Sa, ci a venit în lume şi a rămas în Biserica Sa pentru 
a pune în aplicare planul din veci al lui Dumnezeu, de 
mântuire a omului şi de îndumnezeire a creaţiei. Analizând cele 
două concepţii, cea juridistă-catolică şi cea care slăveşte 


707 Dumitru Stăniloae, Teologia Dogmatică Ortodoxă... p. 157. 
70S Dumitru Stăniloae, Teologia Dogmatică Ortodoxă... p. 157. 
70Q Dumitru Stăniloae, Teologia Dogmatică Ortodoxă... p. 158. 

iubirea lui Hristos cel viu - cea ortodoxă, Părintele Stăniloae 
arată că: 

„Mântuirea înţeleasă nu ca o justificare atribuită 
juridic celor ce cred în Dumnezeu, sau distribuită de 
Biserică din tezaurul graţiei create meritate de 
Hristos, ci ca o viaţă nouă ce iradiază direct din 
trupul sfinţit şi înviat, în mădularele corpului tainic al 
lui Hristos care e Biserica, adică ca un efect al 
comuniunii personale a credincioşilor cu Hristos, - nu 
mai e o poziţie juridică exterioară, statică, ci o calitate 
nouă în continuă dezvoltare a omului.” 710 

în viaţa pe pământ în cadrul Bisericii credincioşii 
primesc o pregustare a vieţii veşnice. Aici ei, prin fapte bune şi 
lucrarea virtuţilor şi a poruncilor înaintează în sus către 
îndumnezeire, iar în viaţa ce va să vie ei vor înainta epectazic 
către Dumnezeu. Părintele Stăniloae arată că prin Botez, ca 
început al mântuirii: 

„(...) omul obţine viaţa cea nouă ca o arvună şi ca o 
garanţie a vieţii de veci. Dacă moare îndată după 
Botez, el merge la viaţa de veci. Dar dacă trăieşte, el 
trebuie să dezvolte viaţa cea nouă sădită în el la 
Botez pe de o parte prin celelalte Taine, pe de alta 
prin eforturile sale. Viaţa cea nouă dăruită la Botez, 
viaţă extinsă din Hristos, prin Duhul, are în ea virtual 
treptele supreme la care va ajunge omul în viaţa de 
veci. Dar omul efectuează actualizarea lor printr-o 
mişcare continuă în sus. ” 711 

La Botez omul intră în relaţie cu Hristos, primeşte harul 
Duhului Sfânt, dar el trebuie să lucreze în direcţia consolidării 
voluntare a acestei relaţii, altfel aceasta rămâne potenţială iar 
harul se ascunde în străfundurile sufletului. Botezul este 
începutul mântuirii, dar mântuirea ca proces ce se desfăşoară 
pe timpul întregii vieţi a creştinului şi cere credinciosului să 
lucreze din tot sufletul său, din toată inima sa, cu toată 
puterea sa şi din tot cugetul său pentru a o obţine: 


710 Dumitru Stăniloae, Teologia Dogmatică Ortodoxă... p. 158. 

711 Dumitru Stăniloae, Teologia Dogmatică Ortodoxă... p. 158. 

„Dar conţinutul acestui plan cu privire la noi şi 
puterea ce ne stă la dispoziţie în Hristos cel sălăşluit 
prin Botez în noi se actualizează, se descoperă, se 
asimilează de noi într-o mişcare treptată, în care 
trebuie să folosim de fapt puterea ce ne este oferită, 
care actualizează şi sporeşte şi puterea noastră în 
mod treptat De aceea, în concret, noi efectuăm o 
înaintare, chiar dacă aceasta o facem în ceea ce este 
virtual sădit în noi. ” 712 


Botezul ca primă fază de iniţiere a credinciosului în 
Taina cea Sfântă a lui Hristos şi a Bisericii Sale, stabileşte 
scopul final al omului şi îi conferă acestuia posibilitatea 
mântuirii, însă omul pentru a se mântui trebuie să lucreze în 
continuare, în sânul Bisericii, ajutat de primirea Sfintelor 
Taine, pentru a se îmbunătăţi permanent şi maxim, atâta cât îi 
este lui posibil: 

„(...) în Botez S-a sălăşluit în noi Hristos cu tot ce 
cuprinde „ mintea" Lui cu privire la ţinta la care vrea 
să ne ducă. Numai pentru că în harul dat nouă prin 
Botez e Hristos însuşi ca persoană cu tot nesfârşitul 
pe care-L cuprinde El ca persoană, nu ni se mai 
adaugă după aceea nimic, ci se actualizează, 
datorită şi eforturilor noastre. Desigur, în Euharistie 
Acelaşi Hristos întreg ni Se dă şi într-un alt mod, 
pentru a străbate în noi şi cu trupul şi sângele Său 
jertfite. ” 713 

Cât despre momentul în care omul ajunge la mântuire 
credem împreună cu Sfinţii Părinţi ai Bisericii că în lume doar 
alergăm către această ţintă, către mântuire, însă trebuie ca 
această alergare să fie un efort continuu, căci oprindu-ne 
ajungem să cădem iarăşi în păcate. însuşi Sfântul Apostol 
Pavel, citat de Părintele Stăniloae, spunea despre faptul de a fi 
ajuns la mântuire, de a se fi mântuit: „Nu (zic) că am şi 
dobândit îndreptarea, ori că sunt desăvârşit; dar o urmăresc ca 
doar o voi prinde, întrucât şi eu am fost prins de Hristos Iisus. 
// Fraţilor, eu încă nu socotesc să o fi cucerit, // Dar una fac: 


712 Dumitru Stăniloae, Teologia Dogmatică Ortodoxă... p. 158. 

713 Dumitru Stăniloae, Teologia Dogmatică Ortodoxă... p. 158. 

uitând cele ce sunt în urma mea, şi tinzând către cele dinainte, 
alerg la ţintă, la răsplata chemării de sus, a lui Dumnezeu, întru 
Hristos Iisus” 714 . 

Părintele Stăniloae descrie starea de dreptate la care 
ajung cei care rămân şi lucrează la mântuirea lor în relaţia de 
iubire cu Hristos: 

„Starea de dreptate, care va culmina în stare de 
slavă, e starea cea dreaptă a omului. Ca stare 
culminantă de slavă s-a arătat în mod descoperit 
pentru prima dată pe faţa lui Hristos-Omul. Iar prin 
relaţia directă cu El, prin privirea la El, se răsfrânge 
în mod treptat pe feţele tuturor celor ce privesc la El 
cu iubire şi-şi arată iubirea împlinind poruncile Lui. 
Ea nu mai e acoperită pentru ei şi necomunicată lor, 
cum era acoperită de un zăbranic pe faţa lui Moise. 
Ea e încorporată real în Hristos-Omul şi, de aceea, 
comunicată. Căci Dumnezeu însuşi a intrat prin 
Hristos în relaţie directă cu noi şi nu ne mai sperie 
prin distanţa Lui. Slava lui Dumnezeu arătată pe faţa 
lui Hristos e iubirea nesfârşită a lui Dumnezeu 
intrată în relaţie directă cu noi, venită între noi, cu 
pogorământul suprem al ei. Orice persoană comunică 
celor cu care intră în relaţie, dacă este cu adevărat 
iubitoare, o anumită slavă şi putere. Slava lui Hristos 
comunicată nouă, celor ce ne aflăm în relaţie cu El, 
crezând Lui, este nesfârşită şi nu ne sperie, ci 
manifestă o mare intimitate faţă de noi. Cei ce 
privesc la Hristos şi stăruie în comuniune cu El, devin 
mereu mai „drepţi", mai întipăriţi de slava lui Hristos, 
de Hristos însuşi ca model. ” 715 

Părintele Stăniloae arată că în deplina libertate pe care 
Dumnezeu ne-a dat-o există posibilitatea ca noi să alegem 
binele dar şi răul. însă pentru a ne mântui noi trebuie să 
lucrăm binele pentru a ni-1 impropria şi pentru a ne ridica 
duhovniceşte tot mai sus către Hristos: 


/14 Filipeni 3, 12-14. 

715 Dumitru Stăniloae, Teologia Dogmatică Ortodoxă... p. 159. 

„Dacă Dumnezeu este mereu în desăvârşirea 
absolută, sau în iubirea fără sfârşit din cauza 
neschimbabilităţii firii Sale, firea noastră creată 
poate să se mute datorită schimbabilităţii ei atât de 
la bine la rău, sau de la rău la bine, sau la şi mai 
mult rău, cât şi de la bine la şi mai mult bine. Şi noi 
nu putem fi imutabili, decât în sensul că ne mişcăm 
numai în bine şi spre treptele mai înalte ale binelui, 
în felul acesta ne putem împărtăşi şi noi de această 
nemutabilitate a mişcării tot mai departe în bine şi în 
sensul acesta avem şi noi o părtăşie la infinitate. Şi 
propriu-zis, spre aceasta se cere firea noastră şi prin 
aceasta se realizează în mod autentic. Aceasta e 
mişcarea conformă firii noastre, căci ea ne uneşte tot 
mai mult cu modelul firii noastre, cu Logosul devenit 
om, omul cel mai deplin realizat în conformitatea cea 
mai deplină cu Logosul dumnezeiesc, cu Logosul ei. 
Iar în aspiraţia firii noastre de a înainta la nesfârşit 
în bine, sau în iubire, se ascunde din nou taina 
legăturii noastre cu Dumnezeu Cel care ne cheamă 
să înaintăm în infinitatea iubirii Lui.” 716 


Părintele Stăniloae arată că mântuirea nu este posibilă 
înafara Bisericii. Trebuie să căutăm pe Hristos acolo unde El 
este şi trebuie să-L primim aşa cum El însuşi ni se revelează. 
Căutându-L înafara Bisericii Sale, ori încercând să-L găsim „în 
termenii noştri” e o manifestare a slavei deşarte autonomizante: 

„înaintarea spre tot mai deplina asemănare cu 
Hristos nu se poate efectua însă decât în Biserică, 
pentru că prin Biserică se vede „ înţelepciunea cea de 
multe feluri a lui Dumnezeu, după hotărârea cea din 
veci, pe care a descoperit-o în Hristos Iisus, Domnul 
nostru” (Efes. 3, 10-11). Aceasta pentru că în ea se 
actualizează, în mulţimea învăţăturilor, rugăciunilor 
şi membrilor ei, mulţimea de puteri, de lucrări şi de 
forme ale iubirii lui Dumnezeu, fiecare învăţând şi 
luând îndemn din această multiplicitate. Deci dacă 
Biserica e trupul lui Hristos, iar Capul trupului e 
Hristos, modelând faţa Bisericii prin trăsăturile Lui, 


716 Dumitru Stăniloae, Teologia Dogmatică Ortodoxă... p. 160. 

poate prin aceea privind spre acestea prietenii Mirelui 
au luat tărie, căci văd mai limpede în ea pe Cel 
nevăzut. Căci precum cei ce nu pot privi la cercul 
soarelui, privesc la el prin limpezimea apei, aşa şi 
aceia, privind ca într-o oglindă curată la faţa Bisericii, 
văd Soarele dreptăţii, cunoscut prin ceea ce se 

vede. 

Biserica nu este o casă pustie de Dumnezeu, „rămasă în 
urma” vieţii lui Hristos pe pământ. Biserica, laboratorul în care 
ne mântuim, este prezenţa vie a lui Hristos, în calitatea Sa de 
cap al ei. Biserica este lucrătoare prin Duhul Sfânt şi întru 
Duhul Sfânt, impregnată de atotprezenţa lui Hristos 
Dumnezeu: 


„în Biserică se văd toate acestea nu static şi nu într-o 
mimare exterioară, ci Hristos însuşi le retrăieşte 
continuu în ea, antrenând-o la trăirea lor, 
imprimându-Se în ea şi în credincioşii ei ca 
mădularele corpului Său şi prin aceasta imprimăndu- 
le modul retrăirii stărilor prin care Şi-a ridicat El 
firea omenească asumată. Biserica este mediul 
comunitar uman în care Hristos îşi retrăieşte, 
împreună cu el, acţiunea Sa mântuitoare, mediul în 
care fiecare mădular al Lui se află pe altă treaptă a 
urcuşului său, dar în Acelaşi Hristos, coborât la 
nivelul fiecăruia. Fiind Unul şi Acelaşi, Hristos îi ţine 
pe toţi în unitate şi comuniune, dar fiecare îl trăieşte 
la altă înălţime, deşi toate treptele sunt exprimate în 
aceleaşi cuvinte ale învăţăturii, în aceleaşi acte 
sfinţitoare, în aceleaşi fapte bune, în aceleaşi 
rugăciuni. Fiecare ia putere în urcuşul său de la toţi, 
unii primind de la cei superiori cunoştinţă şi pildă, 
alţii exercitându-se în comuniunea cu ceilalţi în slujire 
şi smerenie. Căci nici unul nu se socoteşte ajuns 
la ţintă şi socoteşte diferenţa de trepte 
nesemnificativă faţă de infinita înălţime a ţintei.” 718 

Mântuirea este un proces de transformare a omului, 
proces care însă nu poate fi abordat doar cu răceala raţiunii. 


717 Dumitru Stăniloae, Teologia Dogmatică Ortodoxă... p. 160. 

7IS Dumitru Stăniloae, Teologia Dogmatică Ortodoxă... pp. 160-161. 

Acest proces de avansare către Hristos se cere a fi străbătut cu 
iubirea pentru Dumnezeu Cuvântul, care S-a jertfit pentru ca 
noi să ne putem mântui. Părintele Stăniloae arată că: 

„(...) în relaţia cu Persoana supremă a Cuvântului 
devenit om apropiat, nu se poate progresa decât 
înaintăndu-se în relaţia de iubire cu comunitatea 
credincioşilor, în care Hristos Se află sălăşluit ca în 
corpul Său, întărind unitatea lui. Umanitatea plenară, 
sau plenar îndumnezeită a lui Hristos, fiind 
umanitatea deschisă tuturor la maximum, prin ea 
avem acces şi putere de acces la umanitatea tuturor, 
dar şi invers, prin umanitatea tuturor văzută în 
unitate şi iubită la fel avem acces la umanitatea lui 
Hristos plină de Dumnezeire, în care ea se cuprinde. 
Iar înaintarea în umanitatea Lui se face la infinit, 
pentru că prin ea se înaintează în lumina şi iubirea 
dumnezeiască infinită; şi înaintând în acestea, 
sporeşte în ele umanitatea noastră însăşi.” 719 

Urcarea noastră duhovnicească spre Dumnezeu este 
însoţită şi de pogorământul Lui către noi, de „coborârea” Sa 
către cei care se străduiesc să meargă pe calea cea strâmtă: 

„ Cel ce iubeşte pe cei ce se află în greutăţi şi, într-o 
înţelegere redusă, coboară la nivelul lor, 
comunicăndu-le din bogăţia înţelepciunii Sale schiţe 
rezumative şi Încordăndu-Se cu ei sub greutăţile lor, 
ca să nu-i scutească de încordări prin care se 
întăresc, dar nici să nu-i lase să sucombe sub ele, în 
felul acesta, urcă împreună cu ei. Căci dacă i-ar 
ridica din greutăţi fără încordarea lor, ei n-ar avea 
ocazia să crească prin ea; şi dacă nu s-ar ridica la 
înţelegerea superioară ajutaţi de participarea Lui la 
greutăţile lor, nu şi-ar fortifica mintea spre 
înţelegerea reală a Persoanei Lui iubitoare, nu ar 
înţelege toate motivele şi toată adâncimea iubirii 
EL ” 720 


719 Dumitru Stăniloae, Teologia Dogmatică Ortodoxă... p. 161. 

720 Dumitru Stăniloae, Teologia Dogmatică Ortodoxă... p. 161. 

Faza de pregătire a mântuirii, aşa cum o arată şi numele 
ei, este faza în care se produc în om condiţiile de a muri sieşi 
si de a învia lui Hristos. Unii Sfinţi Părinţi, cum ar fi Diadoh 
al Foticeii, citat de Părintele Stăniloae, fac o delimitare între 
lucrarea harului de dinainte de Botez şi de după Botez, 
spunând că înainte de Botez harul ar influenţa pe om din afara 
sufletului acestuia, iar după Botez ar deveni interior sufletului. 
După Botez harul întăreşte pe om, făcându-1 apt de a lucra 
cele bune, de a se deschide lui Hristos şi de a lucra poruncile 
Lui. 

Pregătirea pentru mântuire desţeleneşte sufletul şi-l face 
propice pentru a primi şi a hrăni prin fapte bune seminţele 
harului, pentru ca acestea să se facă falnici copaci în care 
duhovniceştile păsări ale văzduhului să se sălăşluiască 
făcându-şi cuib 721 . Iar aceşti copaci falnici ai împărăţiei lui 
Dumnezeu, atunci când prind rădăcini puternice în sufletul 
celui dreptcredincios şi drept-lucrător, nu mai pot fi doborâţi 
de furtunile lumescului. 

Prin săvârşirea Tainei Botezului asupra credinciosului, 
Hristos vine în credincios, distrugând păcatul strămoşesc şi 
eliminând starea păcătoasă de mai înainte şi făcându-şi locaş 
în sufletul omului botezat. Părintele Stăniloae arată că: 

„Acest eveniment spiritual se produce prin Taina 
Botezului şi el echivalează cu intrarea omului în 
corpul tainic al lui Hristos sau în Biserică. El constă, 
pe de o parte, din desfiinţarea păcatului strămoşesc 
şi a celorlalte păcate săvârşite din slăbiciunea 
întreţinută de puterea păcatului strămoşesc; pe de 
alta, din sălăşluirea lui Hristos sau a harului Lui în 
suflet, care echivalează cu începutul unei vieţi noi în 
om; zidurile închisorii spirituale a omului s-au 
dărâmat şi el a intrat în circuitul iubirii 
nesfârşite a lui Hristos, manifestată în 
comuniunea Bisericii. Acum Duhul lui Hristos S-a 
introdus intim în subiectul uman cu lucrarea Lui, 
încât acesta simte pornirea spre unirea cu Hristos în 
iubire şi spre faptele din iubire ca o pornire proprie a 


721 Matei 13, 31-32: „O altă pildă le-a pus înainte, zicând: împărăţia cerurilor este asemenea 
grăuntelui de muştar, pe care, luându-1, omul l-a semănat în ţarina sa, // Şi care este mai 
mic decât toate seminţele, dar când a crescut este mai mare decât toate legumele şi se 
face pom, încât vin păsările cerului şi se sălăşluiesc în ramurile lui”. 

lui, deşi ea îi vine din Hristos; iar ispita contrară o 
simte ca stârnită în faţa sufletului lui de un duşman 
nevăzut. ” 722 


Botezul este „începutul cel bun” care se pune vieţii noi a 
omului, viaţă în care el se naşte prin Botez în Hristos. Pecetea 
Duhului Sfânt devine pavăză în calea atacurilor celui viclean şi 
în calea săvârşirii în viitor a păcatelor. 

în urma Botezului nu sunt însă înlăturate patimile 
ireproşabile, foamea, oboseala, frigul, care rămân porţi de 
intrare a patimilor reprobabile, a lenei, a lăcomiei, a laşităţii, 
etc. Pentru a înlătura până şi tendinţa de a comite în 
continuare faptele rele, credinciosul trebuie să se angajeze 
într-un efort mereu ascendent către Hristos, pe care Părintele 
Stăniloae îl numeşte: „progresul în sfinţenie” 723 . Armele şi 
totodată sprijinul omului pe calea care duce la mântuire sunt 
Sfintele Taine care se oficiază în laboratorul mântuitor al 
Bisericii. Participând la săvârşirea Tainelor în Biserică ne 
luptăm pentru a slăbi tot mai mult patimile, astfel încât să 
ajungem la chipul raţional al firii de dinainte de căderea 
protopărinţilor: 

„Lupta de slăbire a lor ( a patimilor, n.n.) e egală cu 
acţiunea de personalizare şi raţionalizare deplină a 
firii, după ce prima afirmare a persoanei s-a produs 
la Botez. De aceea eliberarea de păcatul strămoşesc 
nu se efectuează pentru toţi urmaşii celui botezat, 
pentru că se cere un început de afirmare a persoanei, 
de opţiune personală pentru ridicarea peste păcatul 
strămoşesc, ca stare subpersonală şi contra- 
personală. Lupta în continuare împotriva slăbiciunilor 
firii care o duc uşor la păcat e o întărire în continuare 
a caracterului personal al omului. Personal, dar nu 
individual, căci ultimul reprezintă şi el o subjugare 
a omului de către pasiunile plăcerilor şi orgoliului 
subpersonal şi anticomunitar. ” 724 


12 ~ Dumitru Stăniloae, Teologia Dogmatică Ortodoxă... p. 161. 

723 Dumitru Stăniloae, Teologia Dogmatică Ortodoxă... p. 162. 

724 Dumitru Stăniloae, Teologia Dogmatică Ortodoxă... p. 162. 

Din nou reia Părintele Stăniloae şi accentuează doctrina 
sfinţiei sale privind personalismul relaţiilor care se stabilesc 
între mântuit şi Mântuitor. Cel care se mântuieşte primeşte pe 
Dumnezeu Cuvântul ca Persoană, ca Ipostas al lui Dumnezeu, 
pe Care se luptă cu tot dinadinsul să-l realizeze în lăuntrul 
său, pentru ca sufletul său să devină parte a împărăţiei lui 
Dumnezeu: 


„Dar această acţiune de personalizare înseamnă o 
imprimare tot mai deplină a Ipostasului lui Hristos în 
persoana omului. Prin aceasta, subiectul uman 
devine deplin deschis altor subiecte, aşa cum 
Hristos, având firea Sa umană în Ipostasul 
Cuvântului e deplin deschis celorlalte persoane 
umane nu numai ca Dumnezeu, ci şi ca om. Astfel 
prin participare deplină la Hristos, omul devine 
deplin persoană, adică fiinţă deplin comunitară 
eliberată din închisoarea pasiunilor egoiste. Aşa cum 
prin sălăşluirea lui Hristos cu firea Sa umană curată 
de păcate în om, pe baza consimţirii acestuia, s-a 
produs curăţirea acestuia de egoismul păcatului 
strămoşesc şi al celorlalte păcate şi începutul acţiunii 
de personalizare comunitară a lui, aşa unirea 
personală în continuare a omului cu Hristos cel 
sălăşluit în el produce o personalizare tot mai deplină 
a firii omului, imprimată de Persoana lui Hristos. 
Aceasta face pe Hristos transparent prin firea umană 
şi, mai precis, prin persoana care o poartă. ” 725 


La Părintele Stăniloae am întâlnit pentru prima dată o 
definiţie atât de tranşantă a harului dumnezeiesc cum este cea 
care urmează: 


„Harul e însăşi Persoana lui Hristos care stă în 
intimitatea noastră, disponibilă cu toată iubirea Ei, 
dar aşteaptă ca să ne deschidem şi noi acestei iubiri, 
ca să începem dialogul iubirii şi să începem să ne 
umplem de bunătatea lui. ” 726 


725 Dumitru Stăniloae, Teologia Dogmatică Ortodoxă... p. 162. 

726 Dumitru Stăniloae, Teologia Dogmatică Ortodoxă... p. 163. 

Pe Acesta primindu-L şi lucrând poruncile Lui, prin 
bunătatea şi mila lui Dumnezeu, ajungem să fim mântuiţi. 

Prin opera Sa mântuitoare Hristos creează imboldul 
dragostei prin care persoanele umane să vină la El şi să fie 
mântuite. Jertfa lui Hristos pe cruce şi starea de jertfă 
continuă în care se află, ne cheamă cu delicateţe să ne 
deschidem sufletele şi să primim a merge pe calea mântuirii. 
Părintele Stăniloae arată că opera mântuitoare a lui Hristos 
este completă, nefiind nimic lăsat pe dinafară: 

„Hristos a făcut totul ca să intre în dialogul iubirii cu 
noi. El sălăşluieşte în altarul fiinţei noastre, 
aducăndu-Se jertfă ca Arhiereu Tatălui ceresc pentru 
noi, ca să ne întărească în chip neştiut şi pe noi, ca 
să alăturăm jertfa fiinţei noastre la jertfa Lui, ca să 
renunţăm şi noi la noi înşine pentru a intra în dialog 
cu Tatăl prin El, precum a intrat El prin jertfa Lui ca 
om în acest dialog cu Tatăl şi cu noi. Smereniei Lui 
trebuie să-i răspundă smerenia noastră, pentru 
realizarea tainei întâlnirii cu El în iubire. ” 727 

Hristos se află de-a dreapta Tatălui şi ne cheamă la El. 
Mântuirea înseamnă a primi această chemare, a ne strădui să 
mergem către El, ajungând să înlăturăm până şi amintirea 
păcatului din fiinţa noastră. Părintele Stăniloae subliniază, în 
repetate rânduri, marea dragoste pe care Hristos o are către 
cei pe care-i cheamă la mântuire, căci îi cheamă în Taina cea 
mai dinăuntru a sfinţeniei desăvârşite, care este în mod tainic 
totodată în străfundul sufletului nostru: 

„Locul în care Se află El ca Arhiereu este încăperea 
cea mai dinăuntru, cea mai ascunsă şi mai curată a 
inimii, pentru că numai aceea poate fi în modul cel 
mai uşor sensibilizată şi deschisă lui Dumnezeu. 
Numai adâncul virtual omenesc se poate deschide 
adâncului nesfârşit dumnezeiesc. ” 728 

Hristos este Arhiereu în Biserica sufletului nostru şi 
oficiază Sfânta Liturghie a mântuirii noastre în Sfânta Sfintelor 


727 Dumitru Stăniloae, Teologia Dogmatică Ortodoxă... p. 163. 
72S Dumitru Stăniloae, Teologia Dogmatică Ortodoxă... p. 163. 

acestei Biserici. Iată cum descrie Părintele Stăniloae starea de 
mântuire întru Hristos: 


„Dar eu însumi sunt Hristos. El S-a făcut Subiectul 
dinăuntru al subiectului meu, fără să încetez de a fi 
în El ca subiect, dar văzăndu-mă împlinit în El şi plin 
de bucurie pentru această împlinire. Mi S-a făcut 
subiect, rămânându-mi în acelaşi timp Tu, cel mai 
responsabil Tu pentru mine. Această încadrare a 
mea, ca subiect, în subiectul lui Hristos, fiind actul 
iubirii supreme, e în acelaşi timp actul deschiderii 
celei mai depline a inimii, a intimităţii mele, prin care 
ridic viaţa mea, când mă adun din uitarea de mine, 
din împrăştiere. Inima e menită să fie deschisă spre 
Dumnezeu ca Persoană şi spre oameni, cum e făcută 
să fie deschisă o fereastră spre cele văzute. 
Deschiderea aceasta a inimii pentru mine şi pentru 
Hristos a început la Botez, alungând alipirea la 
păcatul egoismului, în care credeam că se afirmă eu- 
ul meu. încadrându-se subiectul meu dialogic în 
subiectul lui Hristos, inima mea se deschide în inima 
omenească a lui Hristos, deschisă la maximum 
infinităţii lui Dumnezeu. ” 729 

Niciun credincios nu poate de la sine să afirme la 
vreun moment al urcuşului duhovnicesc că s-a mântuit. 

Dimpotrivă, cei care se apropie de mântuire au conştiinţa acută 
a faptului că nu s-au mântuit, că „nici măcar nu au 
început ’ a se mântui, aşa cum spunea un sfânt părinte al 
Pustiei. Ei văd cu ochii duhului adâncul nesfârşit al virtuţilor şi 
imposibilitatea de a ajunge vreodată la realizarea deplină a 
vreunei virtuţi. Virtuţile sunt însă atât de legate între ele, că a 
obţine un stadiu anumit în lucrarea uneia implică în mod 
tainic obţinerea într-o anumită măsură a tuturor celorlalte 
virtuţi, căci toate izvorăsc din dragostea pentru Hristos. 

Părintele reaminteşte că omul este preot în biserica 
sufletului său, în care Arhiereu este Hristos, şi trebuie să 
lucreze permanent liturghia aducerii sale ca jertfă pe altarul 
dragostei pentru Dumnezeu: 


729 Dumitru Stăniloae, Teologia Dogmatică Ortodoxă... p. 165. 

„Aceasta e importanţa slujirii de preot a omului. 
Numai aşa se poate aduce omul pe sine curat lui 
Hristos: dacă aduce toate gândurile sale referitoare 
la lucruri de la început lui Hristos, ca să le aducă 
Arhiereul cel mare Tatălui, sfinţindu-le. ” 730 

Mântuirea ca proces de urcare către Dumnezeu prin 
lucrarea virtuţilor aduce cu sine cunoaşterea de Dumnezeu, 
căci sufletul înduhovnicit şi pneumatizat devine capabil de 
vedere duhovnicească: 

„Astfel inima omului se deschide lui Dumnezeu 
printr-o iubire, care este nu numai vârful virtuţilor, ci 
şi al cunoaşterii lui Dumnezeu, fiind apanajul unei 
minţi care s-a curăţit de patimi. De altfel virtuţile, 
curăţind trupul şi sufletul de patimi şi umplându-l de 
iubirea lui Dumnezeu, curăţă totodată şi mintea de 
cugetarea pătimaşă, care strâmbă lucrurile şi 
persoanele şi le închide într-un orizont îngust, 

ridicănd-o prin orizontul larg şi luminos în care le 
vede, la cunoaşterea lui Dumnezeu. ” 731 

Părintele Stăniloae arată că prin progresul pe calea 
mântuirii începem să cunoaştem raţiunile simple ale lui 
Dumnezeu din lucruri şi făpturi, stadiu la care ajungem atunci 
când prin iubirea de Dumnezeu ne ridicăm deasupra 
lumescului imediat, deasupra imanentului ca închisoare a 
spiritului: 


„Această cunoaştere curată a înţelesurilor simple ale 
făpturilor, simple şi totuşi nesfârşit de adânci, e rodul 
unei iubiri superioare iubirii lor din interes material 
trecător. Chiar iubirea de femeie, care depăşeşte 
senzualitatea, e o iubire superioară, căci e 
durabilă, iubind şi respectând femeia în taina 
ei eternă şi în dimensiunile ei spirituale 
neîngustate, cunoscute prin această iubire 
curată în Dumnezeu. în sensul acesta pentru cei 
înaintaţi în Hristos nu mai e nici bărbat (pentru 


730 Dumitru Stăniloae, Teologia Dogmatică Ortodoxă... p. 165. 

731 Dumitru Stăniloae, Teologia Dogmatică Ortodoxă... p.166. 

femeie), nici femeie (pentru bărbat), ci toţi una în 
Hristos (Gal. 3, 28), pentru că bărbatul şi femeia se 
întâlnesc în spiritul lor care este identic în adâncimea 
şi curăţia lui. ” 732 


Urcuşul nesfârşit către mântuirea personală aduce 
beneficii şi comunităţii întregi a Bisericii, căci aflându-ne în 
Biserică în preajma celor ce urcă continuu pe calea 
desăvârşirii, dacă dorim, ne putem folosi de jertfa lor şi ne 
putem „iradia” de puterea lor, primită de sus, de a se strădui 
pe calea către mântuire: 

„(...) urcuşul în desăvârşire este nesfârşit şi nu se 
poate spune de nimeni că a trecut dincolo de 
desăvârşirea sa, încât ceea ce face pe deasupra nu 
se mai asimilează persoanei sale, ci e un prisos pe 
care-l poate preda Bisericii pentru a-l pune la 
dispoziţia celor ce n-au împlinit atâta cât erau datori. 
Aceasta nu înseamnă un egoism pentru cei ce urcă la 
trepte foarte înalte de desăvârşire. Dar folosul altora 
de la ei se datoreşte iradierii directe de putere de la 
cei mai ridicaţi la cei mai puţin ridicaţi, neavând 
nevoie de un intermediu oficial care să ia acest 
surplus în administraţie proprie, pentru o distribuire 
a lui altora ca unor merite dezlegate de persoanele 
care le-au câştigat. De altfel toţi creştinii pot câştiga 
unii de la alţii, fiecare având ceva de comunicat şi de 
primit de la ceilalţi. ” 733 

Părintele Stăniloae subliniază importanţa faptelor bune 
pe care credincioşii trebuie să le facă în vederea mântuirii lor. 
A considera aşa cum fac protestanţii că Hristos a plătit odată 
pentru totdeauna datoria juridică către Tatăl şi nu mai este 
nevoie ca, credinciosul ca persoană individuală, să lucreze cele 
bune în vederea propriei mântuiri este, credem, echivalent cu 
a priva de posibilitatea mântuirii pe cel care aderă la această 
doctrină. Părintele arată că faptele care ne mântuiesc sunt: 


732 Dumitru Stăniloae, Teologia Dogmatică Ortodoxă... p.166. 

733 Dumitru Stăniloae, Teologia Dogmatică Ortodoxă... p. 166. 

faptele ce izvorăsc din puterea lui Hristos cel 
sălăşluit în noi sunt necesare pentru însuşirea 
personală a mântuirii, pentru că ele sporesc în noi 
unirea cu Hristos şi asemănarea cu El. în ele se 

arată că ne-am însuşit mântuirea în Hristos. ” 734 

Credinţa ne îndeamnă să facem fapte bune iar faptele 
bune sunt mărturie a credinţei noastre şi totodată ne sporesc 
credinţa prin ajutorul primit de la Hristos. Credinţa fără fapte 
e stearpă şi e o urâciune în faţa lui Dumnezeu, căci îl arată 
aşa cum Bl nu este, minţind despre Bl: 

„între aceste fapte şi credinţa în Hristos există o 
legătură organică, în amândouă manifestăndu-se 
comuniunea cu Hristos. în fapte comuniunea cu 
Hristos se manifestă ca o dezvoltare a comuniunii 
începătoare prin credinţă. Credinţa în Hristos e 
credinţa în Hristos cel din noi, credinţa din puterea 
Lui aflător în noi; e iradierea în noi a prezenţei şi 
puterii lui Hristos, sălăşluit în noi în chip nevăzut. 
Credinţa aceasta include în ea iubirea faţă de Cel ce 
S-a jertfit, a înviat pentru noi şi S-a sălăşluit în noi, 
ca din starea Lui de jertfă şi înviere să luăm putere 
să murim şi noi faţă de păcat şi să ducem şi noi o 
viaţă nouă din El şi cu El. Hristos însuşi ne umple de 
iubire faţă de El, prin iubirea Lui faţă de noi. Iar 
iubirea ne dă puterea să ne facem asemenea Lui: să 
murim faţă de păcat, să ne manifestăm cu iubire faţă 
de oricine şi faţă de orice. Creştinismul este marea 
taină a comuniunii personale, pe care 
Occidentul n-a înţeles-o. E marea taină a creşterii 
persoanei din viaţa altei persoane şi, în ultimă 
analiză, din viaţa Persoanei lui Hristos plină de 
infinitatea dumnezeiască. ” 735 

Puterea superioară care ne conduce pe calea mântuirii 
este iubirea de Dumnezeu. Aşa cum arată Sfinţii Părinţi ai 
Bisericii, până lucrăm mântuirea de frică, ori pentru răsplată, 
suntem doar slugi năimite. Când însă începem să urcăm către 


734 Dumitru Stăniloae, Teologia Dogmatică Ortodoxă... p. 167. 

735 Dumitru Stăniloae, Teologia Dogmatică Ortodoxă... p. 167. 

Dumnezeu din dragoste total dezinteresată pentru El, din acea 
dragoste care „scoate afară frica!’, atunci devenim fii ai Lui iar 
El ne înfiază cu bucurie dumnezeiască: 

„Iubirea e cea mai mare forţă. Dar ea e tare 
numai atunci cănd e susţinută de comuniunea cu 
Persoana infinită în putere şi iubire a lui Hristos care 
e una cu credinţa adevărată. Ea va rămâne şi 
după ce va înceta credinţa, adică atunci cănd 
Hristos ni Se va arăta în chip descoperit. Şi 
pentru că e mare, e lucrătoare, sau îşi arată mărimea 
în capacitatea ei de a se dovedi prin toate 
manifestările. Cel ce are de aceea o credinţă dar 
n-are iubire, chiar dacă ar putea muta şi 
munţii, sau chiar dacă şi-ar da trupul să-l ardă, 
nimica nu este, pentru că nu e în comuniune. ” 736 

737 

Părintele arată că nu se poate vorbi de credinţă în 
Hristos fără a vorbi de iubirea de Hristos, iar cel care iubeşte 
pe Hristos are faţă de greul urcuş către mântuire toate 
manifestările pe care Sfântul Apostol Pavel le atribuie 
dragostei: 


„Credinţa în Hristos e iubirea faţă de Hristos şi 
însuşirea iubirii lui Hristos faţă de oameni. Altfel nu e 
adevărată credinţa. Căci credinţa adevărată este ea 
însăşi începutul acestei deschideri şi încrederi în 
infinitatea iubirii lui Hristos. Luther a contestat 
importanţa iubirii, pentru că ea ar fi a omului şi deci 
omul s-ar mândri cu ea. Dar omul, zicea el, nu trebuie 
să dea nimic ca să-şi păstreze credinţa că numai prin 
Hristos se măntuieşte. Dar cel ce iubeşte cu 
adevărat nu se mândreşte, căci el a uitat de 
sine. Cel ce iubeşte pe Hristos, şi în Hristos pe 
oameni, nu se trufeşte, pentru că el ştie că 
iubirea lui se hrăneşte din iubirea lui Hristos 


736 Dumitru Stăniloae, Teologia Dogmatică Ortodoxă... p. 167. 

737 Părintele Stăniloae citează pe Sfântul Apostol Pavel (I Cor. 13, 4-7): „Dragostea îndelung 
rabdă, dragostea este plină de bunătate, dragostea nu pizmuieşte, nu se laudă, nu se 
trufeşte, dragostea nu se poartă cu necuviinţă, nu caută ale sale, nu se aprinde de mânie, 
nu pune la socoteală răul, nu se bucură de nedreptate, ci se bucură de adevăr; toate le 
suferă, toate le crede, toate le nădăjduieşte, toate le rabdă". 

239 



faţă de noi, că în infinitatea iubirii de care se simte 
cucerit, trăieşte infinitatea iubirii lui Hristos. Iubirea 
noastră e numai răspunsul nostru la iubirea Lui, dat 
din puterea iubirii Lui. E un val al fiinţei noastre spre 
El, stârnit de valul iubirii Lui care ne trage spre El. 
Dacă n-ar fi iubirea Lui care să pătrundă în noi şi 
să ne atragă spre El, ne-am comporta ca nişte 
nesimţiţi. N-am putea nici crede măcar. ” 738 

Părintele Stăniloae atrage atenţia asupra faptului că 
faptele, chiar bune fiind, nu au automat un caracter 
mântuitor, căci faptele făcute înafara iubirii pentru Hristos 
rămân fără influenţă asupra mântuirii personale: 

„(...) faptele care nu sunt din credinţa în 
Hristos nu au valoare pentru mântuire, tot aşa nici 
credinţa care nu e lucrătoare prin iubire nu e o 
credinţă adevărată. De aceea faptele nu se socotesc 
mântuitoare în ele înseşi, nu se socotesc ca atare cele ce 
au numai chip exterior şi nu constituie ca atare un drept 
al omului la mântuire; de aceea nu pot fi nici o prestaţie 
care poate întrece echivalentul mântuirii proprii, putând fi 
detaşate de cel ce le-a făcut şi depozitate într-un tezaur 
de merite prisositoare din care se pot completa lipsurile 
altora. Pot fi fapte săvârşite la exterior şi totuşi sufletul să 
rămână lipsit de iubire, rigid în mândria lui pentru faptele 
săvârşite. Pot fi fapte săvârşite din diferite interese, cu 
diferite planuri. Numai revărsarea inimii în ele 739 din 
credinţa ca relaţie nemijlocită cu Hristos le dă 
valoare mântuitoare; numai când sporesc credinţa şi 
iubirea omului, care-l fac din ce în ce mai bun; numai 
când ele transferă bunătatea celui ce le săvârşeşte şi în 
fiinţa celor ce se bucură de beneficiul lor. Altfel, dacă 
adresatul unor fapte bune simte în cel care le săvârşeşte 
în favoarea lui vreo mândrie, aceasta îl poate face şi mai 
rău.” 740 

Hristos se apropie de noi în iubire, o iubire căreia 
dacă vrem să ne mântuim trebuie să-i răspundem cu iubire 

73S Dumitru Stăniloae, Teologia Dogmatică Ortodoxă... p. 168. 

739 Avem aici de-a face din nou cu o foarte puternică metaforă, pe care Părintele Stăniloae o 
foloseşte pentru creşterea elocinţei spuselor sfinţiei sale. 

740 Dumitru Stăniloae, Teologia Dogmatică Ortodoxă... p. 169. 

şi cu fapte bune. Dumnezeu vrea din prea-buna Sa iubire 
pentru oameni să ne mântuiască, dar nu o face forţat ori în 
mod automat, căci ne cere în schimb să-I răspundem cu 
iubire. Iată ce spune Părintele Stăniloae despre acest fapt: 

„Pe de o parte iubirea este un dar, pe de alta, trebuie 
primită şi însuşită activ de noi şi arătată prin fapte. 
Nu putem rămâne pasivi, nesimţitori la ea. Nu putem 
fi mântuiţi fără răspunsul nostru activ la iubirea lui 
Dumnezeu faţă de noi, ca nişte „buşteni", cum 
spunea Luther. Dumnezeu nu ne dispreţuieşte atât 
de mult, ca să ne mute ca pe nişte obiecte insensibile 
în împărăţia cerurilor. Dacă ne-ar dispreţul aşa de 
mult, nici nu S-ar mai fi făcut om pentru noi. Şi apoi 
insensibilitatea aceasta nu s-ar prelungi şi într-o 
insensibilitate la fericirea vieţii veşnice? Căci cum ar 
produce atunci Dumnezeu dintr-odată o sensibilitate 
în noi, dacă n-a început să se producă în noi încă de 
acum un efort de a ne-o însuşi? 741 ” 

Avansare pe treptele către mântuire este un proces 
evolutiv, în care are loc un schimb biunivoc între credincios şi 
Dumnezeu, căci dragostea lucrătoare pentru Dumnezeu naşte, 
din dragostea lui Dumnezeu pentru oameni, încă şi mai multă 
dragoste, încă şi mai multe fapte bune: 

„Prin faptele izvorâte din iubire, care la rândul ei 
creşte din iubirea lui Hristos ca om faţă de Tatăl Său 
şi din iubirea Lui faţă de noi, firea noastră înaintează 
de la calitatea de chip pe treptele interminabile 
ale asemănării cu Dumnezeu, împreună cu Hristos 
ca om şi asemenea Lui, Care pentru aceasta a luat 
firea noastră şi prin aceasta a pus bază 
mântuirii noastre. ” 742 


Pe măsură ce dăruim lui Dumnezeu mai multă iubire, 
primim darul de a-L putea iubi şi mai mult, urcând în calitate 
de fii către El, pe calea mântuirii. 


741 Dumitru Stăniloae, Teologia Dogmatică Ortodoxă... p. 169. 

742 Dumitru Stăniloae, Teologia Dogmatică Ortodoxă... p. 170. 

EPILOG 


Opera teologică a Părintelui Profesor Academician 
Dumitru Stăniloae este cea a unui trăitor cu fapta a celor 
rostite / scrise. înălţimile duhovniceşti la care Părintele a ajuns 
pot fi percepute şi din înalta spiritualizare a limbajului pe care- 
1 foloseşte. în scrierile sfinţiei sale limbajul trece dincolo de 
literă 743 şi ajunge să sugereze, să reliefeze, să exprime 
realităţi cere se refuză, în general, catafaticului. Părintele 
este creator de limbaj teologic, demers în care se sprijină pe 
imensa sa erudiţie, pe capacitatea sa fantastică de a 
întrebuinţa mijloacele retoricii. Părintele uzitează de o largă 
paletă de tropi, de la comparaţie şi metaforă, la afereză, 
anaforă 744 , apoftegmă, chiasm, paradox prolepsă, etc., 
culminând cu catahreza retorică. 

Există unele concepte care constituie osatura teologiei 
Părintelui Stăniloae, dintre care credem că cele mai importante 
sunt: comuniunea, persoana, dragostea, mântuirea în şi 
prin Biserică. Aceste noţiuni se transpun în miriadele 
nuanţelor care fac afirmaţiile teologice ale Părintelui atât de 
eficiente. 

în opera Părintelui Stăniloae este arătat faptul că 
Biserica îşi desfăşoară activitatea mântuitoare, asupra 
individului, a familiei şi a societăţii în general, prin lucrarea 
Sfintelor Taine în prezenţa lui Hristos şi a Duhului Sfânt. 
Biserica este un organism viu, mereu actual, a cărui 
învăţătură şi practică pregătesc credincioşii, ca într-un 
laborator sfânt, pentru împărăţia lui Dumnezeu. 

Noţiunea de Biserică la Părintele Stăniloae are sensuri 
uneori „neobişnuite”, căci sfinţia sa, pe lângă accepţiunile de 
obşte date acesteia, anume adunare a celor credincioşi, ori 
locaş de cult delimitat spaţial, poporul chemat, Trupul lui 
Hristos, mireasa lui Hristos, îi conferă şi sensurile de: creaţie, 
familie, om. Respectiv, sfinţia sa vorbeşte: de creaţia ca Biserică 
a lui Dumnezeu, în care liturghia este celebrată prin prezenţa 
lui Dumnezeu în ea, prin energiile divine necreate; de familie 
ca o biserică ce prelungeşte harul primit, în lume; iar despre 
sufletul omenesc spune că este prezent în el harul Duhului 


743 Se poate vedea în acest sens, ca exemplu din filozofie, Heidegger, în căutarea operei de 
artă. 

744 Aici în sensul de procedeu retoric prin care se reiau ideile exprimate deja pentru a le 
întări şi pentru a le reliefa noi valenţe. 

Sfânt încă de la Botez şi astfel are loc jertfa de sine a omului, 
prin a muri păcatului şi prin a învia prin predarea cu totul lui 
Hristos. 

Biserica este un rug aprins de Hristos care va cuprinde 
lumea şi o va îndumnezei şi o va aduce ca dar înapoi la 
Creatorul ei. Biserica are două laturi care nu sunt însă 
separate, anume ea există în imanent dar există totodată şi în 
transcendent. Biserica din lume, formată din credincioşi, este 
trupul văzut al lui Hristos, dar ea se continuă în cer cu sfinţii 
şi cu îngerii lui Dumnezeu. 

Când vorbeşte despre Biserică, Părintele Stăniloae o face 
rămânând tot timpul în graniţele unităţii şi universalităţii ei, 
însă sfinţia sa are concepţii foarte clare despre cum se 
realizează această unitate şi universalitate. Legat de 
respectivele noţiuni Părintele enunţă cerinţele unui ecumenism 
corect, care să nu fie un uniatism cu orice preţ, care să ducă la 
ciuntirea învăţăturii de credinţă. 

Părintelui Stăniloae arată că Revelaţia rămâne mereu vie 
şi mereu prezenţă în Biserică, aşa cum Hristos şi Duhul Sfânt 
sunt mereu prezenţi şi lucrează în ea pentru mântuirea 
oamenilor. Creaţia este abordată de Biserică în dinamică, cu 
mijloacele mereu noi ale cunoaşterii umane, dar în prezenţa 
constantă a aceluiaşi adevăr de credinţă. 

Prin Botez, Mirungere şi Euharistie omul intră - este 
iniţiat - în Biserica lui Hristos, ca apoi pe durata întregii sale 
vieţi să vină iar şi iar în prezenţa lui Hristos şi în iradierea 
Duhului Sfânt. Tainele, aşa cum arară Părintele Stăniloae, 
sunt săvârşite în mod văzut de către preoţi şi episcopi, iar în 
mod nevăzut de Duhul Sfânt în prezenţa lui Hristos. Părintele 
face în scrierile sale o situare foarte clară şi neechivocă a 
rolului preotului şi a episcopului în general şi în săvârşirea 
Sfintelor Taine în special. Preotul şi Episcopul sunt 
reprezentanţii lui Hristos, dar în nici un caz locţiitorii Săi. O 
nuanţă particulară este decelată de Părintele Stăniloae atunci 
când afirmă că în momentul în care se împărtăşeşte cu Prea- 
scump Trupul şi cu Preasfânt Sângele lui Hristos, preotul ori 
episcopul devine iar un simplu credincios, căci se află în 
prezenţa împăratului Hristos. 

Lucrarea Bisericii ca laborator al mântuirii se desfăşoară 
prin totalitatea activităţilor ei, activităţi care constituie cultul 
Bisericii. Această lucrare permanentă a Bisericii, cultul ei, are 

ca scop să aducă pe toţi oamenii la Hristos, la dreapta 
credinţă, în scopul mântuirii lor. 

Crucea este reflectată pregnant în opera Părintelui 
Stăniloae, care-i găseşte acesteia semnificaţii foarte diverse. 
Crucea, ca sigiliu, ca semn al împărăţiei, este totodată un 
semn al jertfei lui Hristos pentru noi şi de aducere a noastră 
înşine ca jertfe vii în fata Tatălui prin Hristos Iisus întru Duhul 
Sfânt. 

Fiinţa umană este văzută de Părintele Stăniloae ca 
Biserică în care Sfânta Liturghie este săvârşită de către 
persoana umană prin predarea necondiţionată şi permanentă 
lui Hristos Domnul. Părintele Stăniloae dă omului statut de 
Biserică, împărăţia lui Dumnezeu extinzând-se în lume prin 
primirea ei în sufletele credincioşilor şi prin îndumnezeirea de 
către aceştia a creaţiei. 

Comuniunea şi iubirea sunt indispensabile mântuirii, 

iar Părintele le consideră ca vehicule ce poartă fiinţa umană 
către mântuire. Comuniunea este văzută în toate aspectele ei, 
între credincioşi ca persoane umane în interacţiune şi tensiune 
interpersonală, dar şi între credincioşi şi Hristos Iisus prin 
Duhul Sfânt şi cu Tatăl prin înfierea firii omeneşti care are loc 
prin urcarea la cer, cu trupul, a lui Hristos. Biserica, 
laboratorul mântuirii noastre, este considerată de Părintele 
Stăniloae ca locaş al unei largi comuniuni a credincioşilor cu 
Hristos. 

Ca un algoritm practic al mântuirii, ca un îndreptar 
pentru mântuire, Părintele Stăniloae prezintă în scrierile 
sfinţiei sale etapele pe care credincioşii trebuie să le parcurgă şi 
condiţiile pe care ei trebuie să le îndeplinească pentru a se 
mântui în Biserică. Părintele defineşte pregătirea omului 
pentru a se mântui drept câştigarea dreptăţii ca stare 
permanentă a sa, astfel încât harul Duhului Sfânt să fie 
actualizat în el la maxim şi Hristos însuşii să vină să locuiască 
în el. Omul devine pneumatizat şi transparent lui Hristos şi 
Duhului. Din el şi în el se vede lucrarea Acelora. 

Discursul teologic al Părintelui Stăniloae uzitează de 
metodele demonstraţiei logice şi filozofice în exprimarea 
adevărului de credinţă. El utilizează în marea erudiţie a sfinţiei 
sale argumente provenind din istorie, filozofie, sociologie şi 

psihologie, şi chiar din literatură, dovedind o viziune spirituală 
largă şi ancorată în realitatea vieţii cotidiene 745 . 

însă scrierile Părintelui Dumitru Stăniloae nu sunt doar 
raţionamente şi argumentaţii teoretice seci ci întotdeauna 
îmbracă o anumită temă cu implicaţii practice foarte clare, 
având permanent legătură cu calea pe care trebuie să mergem, 
în şi prin Biserică, spre mântuire. Opera sfinţiei sale are un 
caracter apologetic permanent, mai ales în ceea ce priveşte 
apărarea caracterului curat al ortodoxiei împotriva scăderilor şi 
exceselor catolicismului ori ale protestantismului. 

Capacitatea Părintelui Stăniloae de a emite judecăţi 
kerygmatice (kerygme) dovedeşte nivelul foarte înalt al teologiei 
sfinţiei sale şi împroprierea duhovnicească, a credinţei, la care 
a ajuns. 

în concluzie putem afirma că opera Părintelui Profesor 
Doctor Academician Dumitru Stăniloae este un catehism 
complet şi superior al ortodoxiei creştine. A abordat în opera sa 
toate aspectele credinţei Ortodoxe cu siguranţa şi anvergura 
celui inspirat de sus. Din stilul dialogului şi din afirmaţiile pe 
care le face deducem gradul înalt de împropiere a doctrinei 
creştine pe care, ajutat de marea sa cultură şi spiritualitate, a 
exprimat-o în manieră personală, vie şi uneori surprinzătoare, 
complexă fără a fi prolixă. Noi credem că Părintele Stăniloae a 
avut darurile ce se cer pentru a crea o „şcoală” teologică, însă 
vicisitudinile regimului comunist, frica şi dezicerea de sfinţia sa 
a celor care ar fi trebuit să-i preia şi să-i valorifice învăţătura, 
au dus la o subapreciere şi la o insuficientă utilizare şi 
valorificare a operei părintelui. 

Prin tot ceea ce afirmă, transpare la Părintele Stăniloae 
fundamentul solid al dogmelor Bisericii Ortodoxe. Tot ce spune 
sfinţia sa se sprijină pe fundaţia solidă a dreptei credinţe, iar 
vinul învăţăturii sfinţiei sale este făcut din strugurii crescuţi de 
la butucul viţei apostolice. 

Da, mântuirea este încă posibilă! Şi va fi în vecii vecilor 
posibilă, prin voia lui Dumnezeu! 


745 A se vedea de exemplu: D. Stăniloae, „Comunitate prin iubire”, Ortodoxia, nr. 1 / 1963, 
p. 58-60. 

